
Cuvânt înainte 


Parcurgem o perioadă istorică denumită convenţional “perioadă de 
tranziţie”. Din trăsăturile ei divergente şi controversate, un anume consens 
se constată prin faptul că starea culturii şi a comunităţilor rurale este 
recunoscut precară, mai cu seamă în universul rural. Şi nu numai. 

în ce ne priveşte, împărtăşim temerile unor distinşi intelectuali - 
academicieni, cercetători, scriitori, publicişti ş.a. - preocupaţi de destinul 
satului românesc şi al instituţiilor culturale. Acesta este motivul pentru care 
lucrarea de faţă zăboveşte asupra lumii satului românesc, din perspectiva 
instituţiilor culturale rurale. Credem că într-un viitor apropiat oamenii se vor 
întoarce la sate nu numai pentru a face agricultură, ci şi pentru alte 
activităd oportunităţi complementare celor agricole. 

în perspectiva acestui proces, comunitatea rurală trebuie integrată 
în sistemul civilizaţiei moderne, fără a-şi pierde structurile tradiţionale 
pozitive şi, mai ales, specificitatea culturală. Concomitent cu reabilitarea 
condiţiilor materiale ale satului, avem în vedere printre priorităţi 
revitalizarea instituţiilor care îi consacră spiritualitatea. în concepţia 
noastră, emanciparea culturală este preeminentă în raport cu orice altă 
construcţie, bunurile culturale fiind singurele “baze durabile” ale vieţii 
sociale. 

Reabilitarea instituţiilor culturale necesită investiţii financiare şi este 
dependentă, de asemenea, de un management eficient. Utilizarea instru¬ 
mentelor manageriale asigură eficienţa, eficacitatea şi calitatea activităţii 
culturale. Cu această convingere am scris lucrarea de faţă, punând la 
dispoziţia celor care gestionează sistemul culturii - de la talent-idee la 
ofertă-consum - respectiv valorile şi faptele culturale, principii, modele şi 
studii de caz, care să îi ajute la identificarea resurselor şi energiilor creative 
din comunitatea în care trăiesc. 

în acest sens, în ultimii ani am realizat - şi aducem mulţumiri 
instituţiilor care ne-au facilitat demersul - cercetări de teren în comune din 
mai bine de jumătate din judeţele ţării (vezi Note), explorând cu minu¬ 
ţiozitate viaţa culturală rurală şi experienţele manageriale deosebite: 

- “Calitatea vieţii culturale din mediul rural” (Maria Moldoveanu); 

- Ancheta-experiment ‘Lumea rurală mai aproape de noi” (Maria 
Moldoveanu); 

- “Mentalităţi manageriale” (Alexandru Duma); 

- “Studii de marketing în context muzeal” (Romulus Antonescu); 

- “Creatori populari - Imaginea despre sine şi percepţia artei” 
(Maria Moldoveanu, Romulus Antonescu); 

- “Receptarea simbolurilor - Simbolul Eminescu” (Valeriu loan- 
Franc şi Biblioteca Judeţeană "Mihai Eminescu” Botoşani). 

Multe alte experienţe semnificative pe care le-am prezentat ca 
modele de acţiune culturală au fost identificate în reviste culturale mai noi, 
ca: 'Biblioteca - revistă de bibliologie şi ştiinţa informării", 'Datini", 
"Paideia", "Logos”, "Martor", "Etnogeneze", sau mai vechi, ca monografii 
comunale şi alte publicaţii ale aşezămintelor de cultură. Avem convingerea 
că există multe alte izvoare şi realizări deosebite în zonele explorate de 
noi, pe care regretăm că nu am avut posibilitatea să le utilizăm în opusul 
de faţă. 

însuşi termenul “cultură” l-am folosit mai ales ca sinonim al ofertei 
de produse şi servicii specifice difuzate de instituţiile rurale. De asemenea, 
conceptul “consumator de cultură", căruia unii îi asociază numai conotaţii 
negative, este folosit în lucrare cu sensul de “public”, de “receptor al 
mesajului cultural”. Pentru alţi termeni - 'manager”, “referent”, “director de 
cămin cultural” - am recurs la noţiuni sinonime pentru a evita monotonia 
expunerii. La fel am procedat cu noţiunile "instituţie”, “organizaţie”, “aşeză¬ 
mânt de cultură”. 

Rezultatele cercetărilor, interviunle, studiile de caz sunt mărturii 
care justifică încrederea noastră în şansele de revitalizare a potenţialului 
cultural rural. 

Adresându-ne personalului din sistemul culturii, studenţilor, profeso¬ 
rilor, cercetătorilor şi managerilor de comunităţi, am adoptat un ton sincer şi 
optimist. Am evidenţiat experienţele pozitive fără a le idealiza. Amintindu-ne 
cuvintele psihologului Vasile Pavelcu, care scria că numai un om care este 
în stare să idealizeze realitatea, "în sensul de a o dori mai perfectă”, este 
capabil a transforma şi propria persoană, dar şi lumea în care trăieşte, 
putem spune că modelele prezentate în carte sunt ele însele expresia unui 
ideal. 


Autorii 


Mai, 2000 



Capitolul 1 


CULTURĂ. VIAŢĂ CULTURALĂ. 
VIATĂ CULTURALĂ RURALĂ 

j 


1.1. Accepţiunile noţiunii de cultură 

Cultura este un produs al omului, în care el îşi proiectează imaginea 
şi în care se regăseşte în multitudinea ipostazelor sale existenţiale. 

Conceptul ce desemnează acest produs cuprinde valori atât de 
diverse încât sunt dificil de sintetizat într-o singură definiţie. Dificultatea nu 
ţine, cum afirmă unii cercetători, de imposibilitatea de a se cunoaşte în 
general ce este cultura, ci de polisemia conceptului. 

De la termenul definit de filosofi acum două secole într-un dicţionar 
german (1793) şi până în zilele noastre, s-au înregistrat peste 300 de 
definiţii ale culturii. Conţinutul lor variază după timpul, locul şi tipul de 
societate luat în consideraţie (A. Moles), dar şi în funcţie de perspectiva 
ştiinţifică de abordare. De pildă, cultura ca activitate umană poate fi 
definită, după opinia lui Romulus Vulcănescu (109, p. 83), din următoarele 
perspective: 

1. logică - “produs abstract al cunoaşterii"; 

2. gnoseologică - “produs cumulativ al cunoaşterii"; 

3. epistemologică - “produs diferenţiat al cunoaşterii interdisciplinare"; 

4. axiologică - “produs deziderativ, rezultat al cunoaşterii"; 

5. praxiologică - “difuzare şi asimilare a bunurilor şi valorilor culturale 
în afara mediului lor de producere"; 

6. bionică - “re-creare a personalităţilor generatoare de noi fapte de 
cultură, de noi bunuri şi valori spirituale". 

Cultura, consideră antropologul american Bronislaw Malinowski, 
este la fel de importantă şi pentru psiholog şi pentru sociolog sau istoric, 
lingvist, etnolog etc. în acest sens, ştiinţele culturii - istoria şi teoria culturii, 
în interferenţa lor cu celelalte discipline - “au ajuns treptat să ocupe primul 
loc în neliniştea intelectuală a secolului nostru" (104, p. 42). 

Plecând de la primele accepţiuni ale conceptului - cum este cea de 
“cultivare a spiritului", aparţinându-i lui Cicero - filosoful român George 
Uscătescu identifică alte trei categorii de definiţii: 

- cultura ca rezultat al creaţiei spiritului, în care sens putem 
vorbi de cultura artistică, politică, religioasă, ştiinţifică etc.; 

- cultura ca serie de idealuri, de obiective spirituale concretizate 
în soluţii superioare la problemele pe care le ridică natura şi viaţa; 

- cultura ca ansamblu de atitudini şi comportamente ale 
personalităţii şi grupurilor umane. 

Cercetările antropologilor au demonstrat că în orice tip de cultură 
descoperim mecanismul prin care omul îşi poate soluţiona problemele cu 
care se confruntă în mediul său existenţial, un mediu ce adăposteşte şi 
forţe ostile lui, dar care “îi pune la dispoziţie şi materialul necesar 
dezvoltării aptitudinilor" (B. Malinowski). Cultura însăşi se dobândeşte 
prin absorbţia din mediul social a semnificaţiilor în funcţie de care 
omul se comportă ca membru al societăţii. 

Şi în viziunea sociologilor (Pitirim Sorokin) cultura este un ansamblu 
de semnificaţii, de acţiuni intenţionate şi moduri de comportament - 
semnificaţia fiind conceptul crucial în înţelegerea culturii. Prin intermediul 
semnificaţiei şi al comportamentului, cultura ne conduce la conceptul de 
personalitate (104, p. 68). 

Personalitatea este considerată în mod unanim finalitatea culturii, în 
timp ce societatea reprezintă cauzalitatea ei: “Cultura este produsul 
acţiunii reciproce dintre societate şi personalitate". Conceptul de acţiune 
ocupă un loc central în multe interpretări ale culturii, cum sunt şi cele ale lui 
T. Pargons. 

Definiţiile culturii aparţinând specialiştilor din diverse domenii au 
rolul de a îmbogăţi registrul de accepţii ale conceptului. Spre exemplu, 
cultura nu se defineşte numai ca produs, ci şi ca: 

- activitate: “activitate creatoare de valori spirituale” (109, p. 81), 
“activitate organizatoare a unor sisteme de obiceiuri şi tradiţii integrate 
într-o zonă anume şi într-un proces educaţional" (109, p. 82); 

- proces: proces de socializare pe care îl parcurge un individ şi 
“proces care constă în încadrarea individului în sfera valorilor 
culturale ale unui timp" (52, p. 97) sau “proces dialectic în care 
omul îşi relevă capacitatea de creaţie: întrecându-se pe sine, 
creând obiecte inexistente în natură si procese inedite de viată" 
(109, p. 82); 

- stare de spirit: “starea de spirit creată prin experienţă, instrucţie şi 
educaţie seculară" în care intră “idei, sentimente şi acte de voinţă, 

temperamentul şi caracterul, individualitatea şi personalitatea 
creatorului şi consumatorului de bunuri culturale" (109, p. 82); 

- valoare: cultura este înainte de toate şi în ultimă instanţă expresia 
ideii de valoare, dar şi “esenţa bunurilor pe care le apreciem 
pentru valoarea lor" (H. Rickert); 

- sistem; "sistem de activităţi creatoare, de ordin spiritual, propriu 
societăţii umane" şi “sistem de bunuri culturale care formează stilul 
unei epoci" (109, p. 184); 

- totalitate: “totalitatea regulilor pe care instituţiile sociale le 
alcătuiesc la un moment dat" (52, p, 97) sau cultura ca "totalitate a 
instituţiilor şi activităţilor implicative în promovarea şi difuzarea ei, 
inclusiv activitatea de creaţie culturală" (69, p. 11), dar şi “totalitate 
alcătuită din bunuri de consum, drepturi constituţionale acordate 
diverselor grupuri sociale, idei, deprinderi, profesiuni, credinţe şi 
obiceiuri" (62, p. 35-36), totalitatea “cunoştinţelor, atitudinilor şi 
modelelor obişnuite de comportamente pe care le au în comun şi 
pe care le transmit membrii unei societăţi anume" (R. Linton). 

în general, antropologii preferă definiţii enumerative, prin care dezvol¬ 
tă conţinutul conceptului şi tot ei (B. Malinowski) propun identificarea ele¬ 
mentelor componente prin descompunerea CULTURII în structuri cum sunt: 


educaţie 

control social 

economie 

sistem de cunoştinţe 
credinţe 

moralitate 

moduri de comportament 
creaţie artistică 


Toate aceste definiţii evidenţiază importanţa şi multitudinea concep¬ 
telor de referinţă ale culturii, şi anume: natură, societate, personalitate, 
semnificaţie, acţiune, atitudine, aptitudine, mediu, ideal, creaţie, educaţie, 
finalitate, valoare, cunoaştere etc. 

Numeroase alte concepte dezvăluie conexiunile recente dintre 
cultură şi viaţa cotidiană, dintre cultură şi fiinţa umană, dintre cultură şi 
imagine, dintre cultură şi tehnologie. 

Multe concepte se regăsesc în sintagmele ce desemnează 
tipologia culturii. Şi în această privinţă se înregistrează numeroase 
interpretări. 

în viziunea lui O. Spengler, pentru care cultura este un protofeno- 
men al istoriei universale, în sensul de fenomen primar, particular, 
ireductibil, există opt culturi de bază: egipteană, babiloniană, hindusă, 
chineză, mexicană, clasică veche, magico-arabă şi cea occidentală sau 
faustică - expresia culturii europene. 

în timp, viziunea lui Spengler a fost contrazisă sau completată din 
perspectiva altor mentalităţi. H.l. Marrou, de exemplu, a exclus identificarea 
culturii la nivelul civilizaţiilor primitive, considerând civilizaţia occidentală - 
modelul unic al unui "mediu de civilizaţie destul de bogat în elemente 
intelectuale" pentru ca noţiunea de cultură să se poată dezvolta - poziţie 
respinsă de adepţii pluralităţii civilizaţiilor şi ai relativităţii formelor culturale. 

în concepţia lor, cultura europeană nu se mai reduce la domeniul 
spiritual, ci jnclude şi elemente ce ţin de cultura materială (Andre Leroi- 
Gourhan). însăşi cultura medievală cuprinde, după A.J.Gourevitch, pe 
lângă literatură, artă, ştiinţă, religie, şi alte categorii cum sunt: timpul, 
spaţiul, dreptul, bogăţia, munca, proprietatea. 

în interpretarea lui D. Guşti, cultura materială - a Muncii şi a 
Sănătăţii - este cea care deschide domeniul culturii spirituale - a Sufletului 
şi a Minţii. 

Cei mai mulţi autori propun tipologii dihotomice, de genul: cultură 
materială - cultură spirituală, cultură vie - cultură însuşită, cultură generală- 
cultură personală, cultură înaltă - cultură de masă etc. Frangois Chazel 
critică această tendinţă de a ordona comportamentele culturale în jurul a 
doi poţi diametral opuşi “fără a se pune în discuţie ambiguităţile ascunse de 
cele două logici”. Diametral opuse pot fi şi criteriile ce stau la baza unor 
tipologii, cum sunt, de exemplu, "raporturile de sens" şi “raporturile de 
dominare”. 

Exemplară pentru teoria dominaţiei culturale asumată ca un criteriu 
de tipologizare este stratificarea culturii în funcţie de stratificarea socială. în 
acest sens, împărţirea societăţii în clase superioare, clase de mijloc şi clase 
populare ar genera cultura elitistă, cultura de mijloc, cultura de masă - inter¬ 
pretare mult prea simplistă a unui fenomen sociocultural "în jurul căruia se 
ordonează un întreg ansamblu de valori, aşteptări şi atitudini" (105, p. 548). 

Este de reţinut apetenţa unor cercetători de a analiza ceea ce se 
numeşte cultură superioară, pentru care au inventat mai multe noţiuni 
sinonimice întâlnite de noi în diverse contexte: cultură înaltă, cultură 
nobilă, cultură rafinată, cultură serioasă, cultură elaborată, cultură 

cultivată, cultură simbolică, cultură elitistă, cultură savantă, toate în 
opoziţie cu aşa-zisa cultură de masă sau populară, joasă, vulgară etc. 

Cele două categorii de concepte, considerate de unii a fi în opoziţie 
permanentă, desemnează însă realităţi care au multe zone de interferenţă. 
In zilele noastre, ideea culturii superioare continuă să existe, dar nu în 
opoziţie cu ceea ce înţelegem prin cultură de masă sau populară, ci opusă 
culturii comerciale “de supermarket” - cum a numit-o poetul Randall Jarrell, 
pentru a-i sublinia nivelul redus al valorii. Cultura cultă nu se mai limitează 
la domeniul creaţiei spirituale, ci se extinde şi la comportamentele indi¬ 
vizilor, la modul lor de a gândi, simţi şi acţiona, după cum cultura de masă 
cuprinde imagini şi practici legate de alte identităţi decât cele de clasă 
socială, şi anume: a profesiilor, a vârstelor, a etniilor, a comunităţilor locale. 

într-o primă accepţiune, cultura de masă reprezintă cultura răspân¬ 
dită cu ajutorul mass-media. De asemenea, este definită ca formă a culturii 
specializate, realizată prin aniroaţie culturală ce implică şi cultura acade¬ 
mică şi cultura populară în egală măsură. Şi termenul de cultură populară 
are mai multe accepţii" Ea înseamnă “ansamblul manifestărilor care se 
dezvoltă la nivelul maselor populare", dar şi “cultură sătească”, în sensul 
manifestărilbr^cujţy^atec’e se dezvoltă în mediul rural (109, p. 84-85). 

în concepţia lui Dimitrie Guşti, cultura sătească este o cultură totală 
care “ trebuie să îmbrăţişeze cu egală atenţie: starea fizică, igiena satului şi a 
săteanului, viaţa economică individuală şi comunitară, viaţa religioasă, 
artistică, răspândirea cărţii şi a valorilor spirituale prin muzee, teatre, radio, 
şezători etc". (52, p. 112). Prin urmare, activitatea culturală “închinată însă¬ 
nătoşirii, înălţării şi înnobilării satului" vizează Munca, Sănătatea, Sufletul şi 
Mintea ţăranului - cele patru dimensiuni definitorii ale vieţii lui în societate. 

După D. Guşti, la baza oricărui asemenea demers trebuie să stea 
cunoaşterea trebuinţelor culturale ale poporului, în sensul în care şi Nicolae 
lorga cerea ca activităţile dedicate culturii poporului să pornească din sânul 
comunităţii şi să răspundă nevoilor ei. 

Trebuie să subliniem faptul că, în teoria lui Guşti, cultura poporului 
nu este o cultură egalizată, ci “o cultură cât mai dezvoltată la cât mai mulţi 
oameni”, cultură ce se dobândeşte în mod liber de către toţi indivizii şi care 
se îmbogăţeşte prin procesul creaţiei. 

“Cultura poporului” şi “cultura personală” participă împreună la 
forma^pe^capitalului intelectual al unei colectivităţi - “element cel puţin egal 
cu capitalul economic", după cum scria Dimitrie Guşti. în această 
perspectivă se pot analiza şi implicaţiile economice ale activităţii culturale - 
ca tip de activitate ce contribuie la organizarea mediului de viaţă al 
oamenilor, la dezvoltarea orizontului lor profesional şi a capacităţii lor de 
acţiune civilizatoare. 

Viaţa locuitorilor unei comunităţi este polarizată de trei factori 
esenţiali: 

1. munca/profesia; 

2. familia; 

3. spaţiul comunitar, care cuprinde viaţa economică, politică, 
religioasă, culturală, civică etc, 

De conţinutul, dinamica şi coerenţa celor trei factori depinde 
calitatea vieţii oamenilor şi a comunităţii umane în ansamblul ei. 

1.2. Conceptul de viaţă culturală 

Conceptul de "viaţă culturală" se referă la totalitatea instituţiilor, 
personalităţilor, manifestărilor şi acţiunilor care contribuie la informarea şi 
cultivarea indivizilor, la dezvoltarea comunicării sale şi la valorificarea 
potenţialului de creativitate de care dispune o comunitate. Ea condensează 
experienţe culturale şi proiecte ce stimulează emanciparea economică, 
morală, socială a colectivităţii: “viaţa culturală este contextul în care o 
comunitate îşi dobândeşte rostul său istoria”. 

Participând la viaţa culturală, locuitorii unei aşezări învaţă să apre¬ 
cieze evenimentele şi fapt etecare -atrtoc în mediul lor comunitar. în spaţiul 
vieţii culturale se ordonează valori, credinţe, norme, idealuri, modele şi sim¬ 
boluri care asigură comunicarea între generaţii, continuitatea, dar şi comu¬ 
nicarea cu sine, formarea gustului artistic şi a deprinderilor intelectuale. 

Viaţa culturală-a-urrercomunităţi umane contribuie la diferenţierea ei 
de altele - Zo-caTe^evenimentele spirituale sunt rare sau inexistente - aşa 
xum un teren agricol cultivat “câştigă o înfăţişare proprie faţă de cel 
învecinat rămas necultivat” (C. Rădulescu-Motru). 

Viaţa culturală conferă specificitate imaginii unei comunităţi, 
influenţându-i întreaga evoluţie, De dezvoltarea sau declinul ei depind şi 
celelalte componente ale vieţii sociale. 

O viaţă culturală săracă în fapte şi evenimente dezangajează com¬ 
petenţele locale, diminuează energiile spirituale, încurajează izolarea şi 
inactivitatea, dezinteresul pentru destinul unei aşezări şi, în final, conduce 
la declinul ei. într-o lucrare despre "Viaţa şi moartea oraşelor americane”, 
se demonstra că separarea vieţii culturale de celelalte activităţi cotidiene - 
edilitare, economice etc. - conduce în mod ineluctabil la decăderea unei 
aşezări. 

O viaţă culturală densă, bogată în valori şi fapte culturale iradiază, 
dimpotrivă, energie în toate celelalte structuri ale comunităţii, încurajează 
participarea şi iniţiativa, captează rezervele de creativitate, vehiculează 
modelele culturale credibile, suscită trebuinţele umane neconştientizate şi 

stimulează capacităţi latente. Dezvoltarea omului nu este posibilă decât 
dacă plecăm de ia premisa că în el “dorm” capacităţi care pot fi trezite (56, 
p. 6). în acest sens, participarea oamenilor la viaţa culturală, unde ei îşi pot 
manifesta înclinaţiile şi capacităţile, este calea desăvârşirii fiinţei umane şi 
a împlinirii idealurilor comurjitare. 

Studiul prin care/am dorit-să cunoaştem ce înţeleg oamenii prin 
conceptul de “viaţă culturala^a pus în evidenţă multitudinea de semnificaţii 
şi definiţii care atestă complexitatea acestei realităţi (73). 

Viaţa culturală vizează, pentru cei mai mulţi dintre subiecţi, dimen¬ 
siunea spirituală a vieţii comunitare, în simetrie cu celelalte dimensiunii 
Este premisa dezvoltării comunităţii: “lipsite de viaţă spirituala, 
comunităţile se autoexclud din lumea civilizată" (Ziarist, 25 ani). 

(Viaţa culturală presupune, înşimte de toate, crearea de oportunităţi 
pentru'asimilarea culturii de c^trerloţi membrii unei colectivităţi/presupune 
instituţii culturale şi apces"neîngrădit la cultură. "în accepţiunea cea mai 
simplistă, meriţiena unul dintre subiecţi, viaţa culturală înseamnă 
frecveotareâmstituţiilor culturale, a cercurilor culturale/a diverselor medii 
culturale şi mai înseamnă acte individuale de cultură - lectură, audiţie 
muzicală etc., spaţiul unde viaţa culturală individuală se intersectează cu 
cea a comunităţii". / 

Originea vieţii culturale este educaţia primită în şcoală, “acolo unde 
se formează atitudinea participativă şi /sentimentul apartenenţei la 
umanitate”. Y 

Unele^consideraţii ale subiecţilor-au pus accentul pe activităţile care 
permit însuşirea de informaţii şi cunoştinţe din cele mai diverse domenii, 
prin care conştientizăm "cine suntem” şi care fac posibilă îmbogăţirea vieţii 
noastre interioare; altele pun accentul pe capacitatea de a îmbogăţi, prin 
creaţie proprie, universul de valori culturale: “viaţa culturală înseamnă 
crearea, comunicarea şi însuşirea valorilor”, ea “cuprinde toate activităţile 
spirituale, de la banala citire a unui ziar până la creaţia literară, artistică, 
ştiinţifică” (cercetător, 23 ani). 

Viaţa culturală presupune o gamă largă de activităţi. Ele se pot 
defini f în funcţie de preferinţele şi opţiunile indivizilor, dar toate poartă 
amprenta comunităţii din care ei fac parte^ 

Faptele de cultură ce se produc la nivelul unei comunităţi fac 
posibilă afirmarea identităţii ei spirituale, în timp ce lipsa unor asemenea 
fapte determină stingerea ei lentă şi sigură. 

Această idee este împărtăşită atât de subiecţii care afirmă că viaţa 
spirituală din aşezarea în care trăiesc a fost o şansă pentru realizarea de 
sine, cât şi de cei care au resimţit permanent efectele nefericite ale unui 
mediu sărac în manifestări de spiritualitate: "sunt aşezări umane uitate de 

lume, lipsite de viaţă spirituală - constata unul dintre subiecţi; este timpul ca 
autorităţile să-şi întoarcă faţa la ele, pentru că fără cultură nu se va avansa 
niciodată spre o societate civilizată” (instrumentist, 24 ani). 

Ideea că, în zilele noastre, structurile de putere locale se preocupă 
mai mult de politică şi interese de grup decât de viaţa spirituală a 
comunităţii este împărtăşită de un număr apreciabil de subiecţi. De aceea 
se consideră că starea aşezămintelor culturale din unele sate conduce 
treptat la un declin ireversibil, pentru că nimic nu e mai greu de reclădit 
decât spiritul care animă o comunitate. 

S-a subliniat, de asemenea, că în ultimul timp asistăm şi la 
sărăcirea spirituală a unor centre urbane “unde nu se întâmplă nimic”, unde 
aşezămintele de cultură au decăzut până la limite de neimaginat altădată: 
"unele teatre arată jalnic, ca nişte cutii cu păpuşi învechite, transmise de la 
o soră la alta, până când mezina însăşi ajunge să le ofere copiilor ei" 
(elevă, 18 ani). 

Fiecare comunitate are o viaţă culturală specifică, dependentă de 
tradiţiile transmise din generaţie în generaţie, de nivelul de educaţie al 
locuitorilor, de valorile lor supreme. “în ciuda trecerii timpului, există valori 
care nu se perimează. La ele trebuie să privim neîncetat” (profesor, 24 
ani). 

Sunt tradiţii care rezistă de secole şi care au acumulat toate 
însemnele de culturalitate ale unei comunităţi. Ele sunt un capital inesti¬ 
mabil. Ele pot fi temeiul unităţii într-o cultură. 

După opinia subiecţilor investigaţi, viaţa culturală comunitară are o 
vastă arie de cuprindere, incluzând componente cum sunt: 

1. instituţii şi organisme specializate - muzee, teatre, biblioteci, 
librării, expoziţii, spectacole etc.; 

2. dotări corespunzătoare cerinţelor de desfăşurare a unei activităţi 
susţinute; 

3. un public Sensibil şi receptiv, cu anumite nevoi culturale şi cu 
interese legate de emanciparea comunităţilor; 

4. creatori de cultură care au lucrări susceptibile de a fi incluse într-un 
circuit naţional de valori; 

5. activităţi culturale complexe şi sistematice la care să poată 
participa toţi membrii comunităţii; 

6. mijloace de comunicare colectivă care să includă cultura între 
temele agendei publice. 

Opiniile exprimate mai sus demonstrează că viaţa culturală trebuie 
apreciată în complexitatea dimensiunilor ei, ca totalitate a faptelor, eveni¬ 
mentelor, instituţiilor şi organizaţiilor care au rolul de a susţine creativitatea 

culturală în diversitatea formelor ei de manifestare, de a promova valori şi 
modele, idei şi concepţii, atitudini şi comportamente ce ţin de aspectul 
civilizator al culturii. 

Acestea sunt, în sinteză, consideraţiile formulate de subiecţi şi care 
atestă înţelesuri comune, fundamentale ale "vieţii culturale”, dincolo de 
experienţele şi percepţiile individuale. 

Viaţa culturală organizată ajută deci la înţelegerea spiritului unei co¬ 
munităţi şi la definirea omului ca sinteză a evenimentelor personale, a eveni¬ 
mentelor istorice şi a faptelor de cultură care au loc în mediul său existenţial. 

în orice dezbatere asupra culturii trebuie să avem în vedere două 
capacităţi fundamentale ale omului: 

1. capacitatea de organizare a vieţii sale, pentru a-şi realiza 
proiectele spirituale; 

2. capacitatea de instituţionalizare, care implică stabilirea unui 
anume tip de relaţii interumane, relaţii între oameni şi compo¬ 
nentele mediului social, relaţii întemeiate pe un ansamblu de valori 
împărtăşite de toţi membrii societăţii. 

Aceste capacităţi fac posibiţă^tructurarea armonioasă a vieţii cultu¬ 
rale comunitare, ale cărei elepR^nte constitutive sunt, după opinia noastră, 
următoarele: 

- instituţjilg^etffturale şi organismele specializate în gestionarea 
faptelor şi evenimentelor de natură spirituală; regulile după care 
funcţionează aceste instituţii şi organisme; 

- echipamentele culturale şi alte resurse materiale care asigură 
adresabilitatea mesajului cultural; 

- resursele umane generatoare de fapte culturale; 

- activităţile culturale cu valenţe educative şi informaţionale, inclusiv 
activităţile de creaţie culturală; 

- valorile spirituale care exprimă identitatea unei comunităţi şi care 
sunt reprezentate prin credinţe, datini, concepţii, tradiţii, idei, 
sentimente etc.; 

- mentalităţile şi demersurile manageriale care gestionează şi 
valorizează potenţialul cultural al comunităţii; 

- "consumatorii de cultură”, cu nevoile, interesele, dorinţele, prefe¬ 
rinţele, aşteptările lor manifestate sau latente; 

- atitudinile proactive, de susţinere a instituţiilor culturale, asumate 
la nivelul indivizilor şi grupurilor comunitare. 

1.3. Trăsături definitorii ale vieţii culturale rurale 

Dacă ne-am propune caracterizarea vieţii culturale din mediul rural, 
plecând de la definiţia gustiană potrivit căreia " satul' este păstrătorul 
raporturilor metafizice ale Naţiunii cu veşnicia" (52, p. 161), ar trebui să 
gândim cultura rurală ca o lume a simbolurilor simetrice - ale începutului şi 
ale nesfârşitului. 

Metafizică, naţiune, veşnicie - trei concepte cu semnificaţii atât de 
adânci, reunite de Dimitrie Guşti undeva, în vatra satului, şi oferite ca 
repere fundamentale în definirea rosturilor culturii. 

Dar prin doctrina celor patru domenii de bază: (1) Munca; (2) Sănă¬ 
tatea, (3) Sufletul; (4) Mintea, Guşti oferea cheia înţelegerii vieţii culturale 
comunitare, configurând şi cele patru ipostaze esenţiale ale culturii: 

- cultura înţeleasă ca proces; 

- cultura ca rezultat al relaţiilor dintre individ, natură, societate; 

- cultura ca produs al activităţii/creativităţii umane; 

- cultura ca mediu în care se manifestă personalitatea. 

Metoda de lucru propusă de Guşti cuprinde, pe lângă ideea culturii 
totale care îmbrăţişează cele patru domenii de bază, şi alte idei culturale 
cum sunt: 

1. munca culturală, a cărei finalitate este socializarea individului, prin 
efortul concertat al factorilor culturali: familia, şcoala, aşezămintele 
de cultură, mass-media etc.; 

2. cultura regională, cunoscută prin cercetări monografice; 

3. apărarea dreptului satelor la cultura totală; 

4. formarea conducătorilor sociali ai comunităţii. 

înfăptuirea doctrinei gustiene necesită un sistem de aşezăminte - 
şcoală, bibliotecă, biserică, primărie, cămin cultural, muzeu ş.a. - care 
trebuie să colaboreze şi să organizeze viaţa comunitară în sensul: 

- dezvoltării vieţii economice, prin educaţie economică şi promo¬ 
varea unor iniţiative contractuale şi instituţionale; 

- ridicării nivelului de cunoaştere şi sensibilitate artistică a lumii 
satului, prin educaţie intelectuală, estetică, în cadrul şcolii, biblio¬ 
tecii, căminului cultural, muzeului s.a.; 

- stării generale de sănătate, prin educaţie fizică şi sanitară. 

Un rol important în acest context îl au societăţile culturale, fundaţiile 
şi asociaţiile care, în timpul lui Guşti, proliferează în mai toate satele şi 
comunele româneşti. Cu trecerea timpului însă, societăţile culturale, ca şi 
celelalte aşezăminte nu au mai atins emulaţia din perioada interbelică. De 

altfel, această perioadă este considerată drept cea mai bogată în iniţiative 
de creare a instituţiilor culturale. De exemplu, între 1 iunie 1934 şi 1 iunie 
1938, numărul căminelor culturale a cfescut de la 155 la 2.034, cu efecte 
extrem de benefice pe termen lung, în condiţiile în care aceste instituţii îşi 
asumă rolul de civilizare a lumii rurale. 

Un program de ridicare prin cultură a unei comunităţi presupune 
dezvoltarea sistemului de aşezăminte culturale. în zilele noastre, 
neexistând un program naţional în această privinţă, reţeaua de instituţii 
rurale s-a redus - de regulă -fia bibliotecă şi cămin cultural. 

Cele două instituţii tradiţionale împreună cu şcoala^ biserica şi 
muzeul sătesc se străduiesc să răspundă nevoilor spirituale ale sătenilor, 
deşi situaţia lor este puternic marcată de procesul tranziţiei. 



Capitolul 2 

PROBLEME MAJORE SI OPŢIUNI 
VALORICE ÎN LUMEA RURALĂ 


2.1. Probleme ale satului contemporan 

După evenimentele din decembrie ‘89, s-a trecut şi în spaţiul rural la 
un nou sistem economic, care a antrenat numeroase schimbări în domeniul 
agriculturii, al regimului proprietăţii, în structura demografică şi, nu în 
ultimul rând, în viaţa socială şi spirituală a satului. 

a. Schimbarea tipului de proprietate, care viza dezvoltarea 
sectorului privat şi a liberei iniţiative în economia rurală, a avut efecte 
contrare celor preconizate, şi anume: fărâmiţarea pământului în peste 6 
milioane de loturi, scăderea tehnicităţii şi a productivităţii muncii agricole. 
Specialiştii deplâng faptul că reforma a fărâmiţat proprietatea, anulând 
şansele practicării unei agriculturi moderne, în condiţiile în care media unei 
exploataţii agricole private este de 2-2,5 ha, iar structurile asociative de 
proprietate sunt lipsite de un management eficient. 

Aplicarea Legii nr. 18/1991 a produs schimbări şi în componenţa 
proprietarilor agricoli, din care numai 50% lucrează direct în agricultură, 
ceilalţi fiind locuitori din mediul urban care şi-au redobândit proprietăţile sau 
persoane ocupate în alte domenii. De asemenea, Legea nr. 18/1991 a de¬ 
terminat migrarea unei părţi a populaţiei din urban în rural şi din rural în 
rural, deşi a continuat procesul de depopulare a multor sate, ceea ce i-a 
determinat pe unii sociologi să constate că “satul românesc e obosit, e 
îmbătrânit, e depopulat” (llie Bădescu). 

Lipsa mijloacelor tehnice şi financiare, dificultatea aprovizionării cu 
maşini şi seminţe, lipsa pieţelor de desfacere pentru produsele obţinute 
concomitent cu reducerea subvenţiilor de la stat au determinat schimbări în 
fluxul activităţii agricole, predominarea producţiei de subzistenţă, a 
economiei agrare centrate pe lucrătorul familial neremunerat. Sociologii 
consideră că “retragerea statului din agricultură a fost un dezastru de o 
virulenţă nemaiîntâlnită’ 1 , ca şi crearea FPS - proprietar a 70% din avuţia 

ţării - care “a anihilat puterea de acces a ţărănimii la economia generală a 
ţării” (7, p. 3). 

Lichidarea subvenţiilor agricole, ca urmare a implementării 
Programului ASAL de către FMI şi Banca Mondială, a fost extrem de 
nefastă pentru economia agrară. Raţiunile lui sunt greu de înţeles atât timp 
cât, în ţările Comunităţii Europene, subvenţiile de la stat ajung la 40-42% 
din valoarea producţiei agricole. Această penurie de mijloace financiare în 
agricultură a dus la ruinarea unei părţi importante a ţărănimii, care se 
confruntă cu numeroase probleme economice şi sociale. 

b. Ocuparea şi calificarea forţei de muncă în mediul rural este o 
altă consecinţă a diminuării activităţii agricole. De exemplu, din totalul 
populaţiei de vârstă cuprinsă între 15 şi 60 de ani, numai 67% participă la 
activităţi economice şi circa 56% dintre cei ocupaţi lucrează direct în 
agricultură. în aceste condiţii, şansele ca tinerii să revină la sate sunt 
minime. Statisticile din 1996 indicau circa un milion de şomeri din rândul 
populaţiei de 15-34 de ani, procent care, în ultimii ani a continuat să 
crească. La această subutilizare a resurselor umane se adaugă neutiliza- 
rea de spaţii, construcţii, dotări ale fostelor CAP-uri, ale unor centre de 
cercetări, ca şi declinul procesului de calificare a forţei de muncă. De la an 
la an, se reduce numărul şcolilor cu profil agricol şi numărul elevilor înscrişi 
în aceste şcoli. Un exemplu este edificator: dacă în anii 1981-1982 s-au 
înregistrat 200.000 de absolvenţi ai liceelor agricole şi silvice, în 1996- 
1997, în toate liceele cu acest profil, erau înscrişi 48.086 elevi (94, p. 12). 

în acelaşi timp, în spaţiul rural şi-au făcut apariţia şi noi ocupaţii 
legate de anumite servicii comerciale, bancare, tehnice. Aceste servicii 
absorb o parte din forţa de muncă disponibilă, promovând în spaţiul rural 
mentalităţi economice şi comportamente compatibile cu economia 
concurenţială. 

c. Diversificarea tipologică a aşezărilor rurale. Acumularea de 
probleme economice şi sociale a condus la degradarea sistematică a 
gradului de civilizaţie în comunele şi satele noastre. în "Cartea Verde a 
Dezvoltării Rurale pentru România", elaborată cu sprijinul programului 
Phare al Comunităţii Europene, se menţionează că din cele 2.686 de 
comune, cuprinzând 12.863 de sate, numai 132 comune sunt dezvoltate, în 
sensul că sunt bogate în suprafeţe agricole, în păduri şi resurse minerale, 
inclusiv în sectoare complementare lor. 

Aceste comune cu un potenţial însemnat de dezvoltare se află în 
Ilfov, sud-estul Dobrogei, Braşov şi Maramureş. în schimb, alte 128 de 
comune situate în cele mai sărace regiuni - Delta Dunării, Bărăgan, sudul 
Olteniei şi nord-estul Moldovei - sunt dependente în totalitate de agricultură 
şi ameninţate în permanenţă de inundaţii şi alunecări de teren. 

Constatăm, aşadar, diversificarea tipologică a comunităţilor în care 
extremele coexistă. în acest sens, sunt: 

- aşezări în care infrastructura, căile de comunicaţie, serviciile 
pentru populaţie şi starea generală a locuinţelor înregistrează o 
degradare accentuată, adâncind decalajul existent între rural şi 
urban (89, p. 10), decalaj ilustrat şi de datele de mai jos: 


Tabelul 1 

Indicatori ai nivelului de civilizaţie a locuirii 


- % - 


Mediul 

Alimentare 
cu apă 
potabilă 

Apă caldă 

Canalizare 

Grup 

sanitar 

încălzire 

centrală 

Gaze la ]| 
bucătărie I 

ii 

rural 

14,8 

5,1 

11,4 

5,2 

1,9 

4,1 ii 

urban 

91,2 

77,0 

87,8 

86,3 

73,0 

59,0 : : 


Sursa: 89, p. 10. 


- aşezări unde există iniţiative ale conducerilor locale şi ale colecti¬ 
vităţilor umane de a investi în ridicarea nivelului de civilizaţie, în 
reabilitarea drumurilor şi în alimentarea cu apă potabilă şi gaze, 
în construcţia de spaţii pentru diverse servicii comunitare; 

- aşezări în care dezechilibrul demografic cunoaşte valori negative 
accentuate, prin fenomenul depopulării, al migrării continue a 
tinerilor către zonele urbane; 

- aşezări în care se înregistrează un echilibru demografic pe 
vârste şi sexe, unde fenomenul depopulării a fost bine gestionat, 
numărul celor plecaţi din rural fiind nesemnificativ; 

- aşezări în care nivelul de trai a scăzut până la limite insupor¬ 
tabile, sărăcia cuprinzând tot mai multe segmente de populaţie; 

- aşezări în care bunăstarea este nu numai o valoare, ci şi o reali¬ 
tate a lumii rurale, în care veniturile obţinute din agricultură per¬ 
mit ridicarea nivelului de civilizaţie al gospodăriilor şi al comu¬ 
nităţii; 

- aşezări în care viaţa culturală se diminuează concomitent cu 
declinul aşezămintelor, în care valorile spirituale sunt dislocate 
“de un pragmatism ce sărăceşte şi degradează fiinţa umană" 
(93, p. 4), iar manifestările infracţionale zguduie relaţiile de bună 
convieţuire dintre săteni. De altfel, sociologii includ în “costurile 
sociale ale tranziţiei" disoluţia moralei tradiţionale, decăderea va- 

lorilor şi normelor comunitare, ale căror consecinţe sunt dezuma¬ 
nizarea, atomizarea, individualizarea, violenţa ş.a. (30, p. 249); 

- aşezări în care viaţa spirituală se înscrie în linia bunelor tradiţii în 
care coeziunea socială, bazată pe valorile moralităţii, pe dez¬ 
voltarea educaţiei şi libertatea religioasă, limitează manifestarea 
fenomenelor de devianţă socială. 

în ancheta sociologică naţională, cu tema “Calitatea vieţii culturale 
din mediul rural” ne-am propus să aflăm care au fost, în ultimii ani, 
problemele prioritare ale locuitorilor de la sate. Subiecţii au menţionat 
preocupările în jurul cărora s-a concentrat întreaga lor existenţă. 


Tabelul 2 

Preocupări prioritare în lumea rurală 


Nr. 

crt. 

Preocupări 

Menţiuni % 

1 . 

Reconstituirea dreptului de proprietate asupra 
pământului 

73,6 1 

2. 

Finanţarea lucrărilor agricole 

54,0 | 

3. 

Educaţia copiilor/situaţia şcolilor 

38,8 | 

4. 

Viaţa religioasă 

37,0 

5. 

Tradiţiile/activitatea culturală 

30,7 

6. 

Infracţionalitatea/degradarea mediului moral 

24,8 | 

7. 

Afirmarea liberei iniţiative/apariţia micilor 
întreprinzători 

16,5 | 

8. 

Coeziunea comunitară, calitatea relaţiilor dintre 
grupurile umane 

14,6 

9. 

Alte preocupări 

12,1 | 


Sursa: "Calitatea vieţii culturale din mediul rural". 


între “alte preocupări", regăsim interesele generale legate de 
activitatea economică: “obţinerea creditelor", “valorificarea produselor pe 
piaţă”, “procurarea seminţelor de calitate”, “rentabilizarea loturilor agricole”, 
dar şi probleme de natură socială, cum sunt: “lipsa locurilor de muncă”, 
“plecarea .tinerilor în căutarea unei surse sigure de existenţă”, “sărăcia”, 
“construirea locuinţelor”, sau preocupări pentru îmbunătăţirea serviciilor 
şi ridicarea gradului de civilizaţie: “iluminatul", “reabilitarea drumurilor", 
"canalizarea", “racordarea la condupta de gaz metan”, “instalarea unei 
centrale telefonice", “construirea unui nou cămin cultural". 

Cei mai mulţi locuitori de la sate se declară preocupaţi de redobân¬ 
direa proprietăţii asupra pământului. 

Pământul şi cultivarea pământului sunt principalele probleme ale 
populaţiei rurale, atâta vreme cât şi "împărţirea pământului", şi “finanţarea 
lucrărilor agricole” continuă să rămână nerezolvate în cele mai multe 
comunităţi. După ce se va intra în normalitate, oamenii se vor putea 
dedica, în mai mare măsură, problemelor şcolii, ale culturii, ale protecţiei 
mediului, ale relansării spaţiului rural în toate privinţele. 

Pământul reprezintă valoarea supremă care polarizează 
speranţele şi temerile lumii rurale, fie că sunt legate de muncă, de 
familie, de avere, fie că se referă la şcoală, cultură sau solidaritate umană. 


2.2. Orientări valorice în lumea rurală 

Dacă avem în vedere definiţia lui Thomas Jefferson - “comunitatea 
înseamnă valori sociale larg apreciate” - şi poziţia comunităţii în ierarhia 
valorilor consemnate de subiecţi, constatăm tendinţa de centrare pe 
interese individuale şi de grup şi mai puţin pe valori care ar putea stimula 
solidaritatea umană şi, implicit, relansarea spaţiului rural. 

Valorile adoptate de indivizi sunt importante pentru că ele se 
obiectivează în trebuinţe, “aşteptări”, opinii, atitudini, comportamente. în 
funcţie de anumite valori pe care le interiorizează în procesul de 
socializare, oamenii se raportează unii la ceilalţi, apreciază mentalităţile şi 
conduitele semenilor, îşi motivează propriile acţiuni. 


Tabelul 3 

Opţiuni valorice exprimate 


Rang 

Valori 

Menţiuni % 

1 

Pământul 

78,2 

II 

Familia 

75,6 

mm 

Sănătatea 

70,0 

IV 

Ştiinţa de carte 

58,6 

V 

Credinţa/religia 

46,0 

VI 

Cultura 

33,8 

VII 

Comunitatea 

24,4 

Vin 

Bogăţia 

20,8 

IX 

Politica 

10,2 

X 

Alte valori: pacea, onestitatea, tradiţia, arta, 
frumuseţea, bunătatea, omenia etc. 

18,8 


Sursa: "Calitatea vieţii culturale'din mediul rural". 

Orientările pentru anumite valori depind de o multitudine de factori, 
între care mediul social şi tipul de personalitate umană au un rol 
determinant. De exemplu, într-o anchetă reprezentativă pentru populaţia 
urbană, pe tema libertăţilor publice din România (68, p. 80), întreprinsă de 
noi, s-au evidenţiat următoarele opţiuni axiologice: 


IV 


I. Sănătatea 
I. Prietenia 
I. Libertatea 
Educaţia 


V. Dreptatea 

VI. Munca 

VII. Pacea 

VIII. Banii/bogăţia 


IX. Alte valori: proprietatea, responsabilitatea, 
ordinea, onestitatea, omenia, încrederea, dragostea 


Sociologii români care au studiat viaţa axiologică a indivizilor au 
identificat anumite latenţe, înţelese ca valori persistente în timp, la nivelul 
grupurilor sociale şi chiar al societăţii în ansamblul ei. 

Anchetele sociologice realizate de Institutul de Sociologie al 
Academiei Române în anii 1980-1981 în Braşov, în 1990 în Bucureşti, în 
1991-1992 în Ialomiţa, Bucureşti, Dâmboviţa, Vrancea, Maramureş, Sibiu, 
Timiş au evidenţiat constante valorice prioritare, independente de vârsta 
şi ocupaţia indivizilor, şi anume: sănătatea, pacea, munca, familia, urmate 
de alte valori morale, culturale, economice (27, p. 34, 35). 

Şi A H. Maslow menţionează asemenea latenţe valorice atunci când 
descrie tipul uman care atinge stadiul de autorealizare, al cărui 
comportament se încadrează în ceea ce el numeşte “being psychology” - a 
fi, a deveni tu însuţi. Valorile care stau la baza acestui tip de personalitate 
sunt, în teoria lui Maslow, următoarele: adevărul, puritatea, onestitatea, 
viaţa, simplitatea, dar şi frumuseţea definită ca armonie şi 
completitudine, bunătatea, fără a fi exclusă justiţia, bogăţia, premisă a 
satisfacerii trebuinţelor elementare, perfecţiunea, înţeleasă ca dezvoltare 
continuă, lipsa efortului - uşurinţa de realizare a acţiunilor, jocul, exprimat 
prin optimism şi bucurie, autosuficienţa - în accepţiunea de maturitate, 
autonomie, identitate de sine. 

Primele trei valori - adevărul, puritatea, onestitatea sunt condiţii ale 
personalităţii adaptabile - personalitatea însăşi fiind considerată ca un 
sistem deschis într-o dinamică adaptare. 

în măsura în care comunităţile rurale sunt alcătuite din indivizi care 
împărtăşesc asemenea valori împreună cu valorile consacrate ale 
spiritualităţii săteşti - pământul, familia, credinţa - există condiţii de 
adaptare la schimbările actuale şi implicit de renaştere a spaţiului rural. 

2.3. Propuneri de relansare a satului romşnesc 

Oamenii de ştiinţă români consideră că renaşterea satelor este 
posibilă. în acest sens; economiştii au elaborat diverse scenarii cu soluţii 
viabile de depăşire a actualei crize din economia agrară, începând cu 
redefinirea conceptului de “dezvoltare rurală” şi fundamentarea sistemului 
instituţional, continuând cu susţinerea zonelor subdezvoltate şi stimularea 
mediului concurenţial, cu dezvoltarea infrastructurii - construcţii, moderni¬ 
zări de drumuri, telecomunicaţii - promovarea turismului rural, cu asigura¬ 
rea serviciilor şi relansarea vieţii culturale, cu stimularea iniţiativelor locale 
şi cu elaborarea legilor, inclusiv crearea instituţiilor compatibile cu politicile 
de dezvoltare rurală din ţările Uniunii Europene (89, p. 11). 

Alte scenarii propun finanţarea agriculturii prin subvenţionarea 
recoltelor, şi nu a exploataţiilor, renunţarea la falsa susţinere prin cupoane 
şi urgentarea Legii creditului agricol, constituirea Societăţii Naţionale de 
Leasing pentru a-i sprijini pe agricultori să achiziţioneze maşini din 
producţia autohtonă, sprijinirea directă a producătorilor prin subvenţionarea 
de către stat până la 50% din valoarea seminţelor şi materialului săditor şi 
repartizarea de îngrăşăminte pentru culturile care asigură securitatea 
alimentară a populaţiei din România, acoperirea integrală a efectelor 
produse de calamităţi prin suportarea sumelor aferente refacerii plantaţiilor, 
protejarea producătorilor agricoli printr-un sistem de taxe vamale care să-i 
protejeze de concurenţa neloială (114, p.11). 

Dar procesul de renaştere a comunităţilor rurale presupune, pe 
lângă strategii economice, elaborarea de programe sociale şi culturale. 

Programele sociale trebuie să sprijine, în primul rând, categoriile 
sociale care se confruntă cu cele mai multe probleme: tinerii, vârstnicii, 
şomerii de la sate. în al doilea rând, trebuie să cuprindă obiective care 
privesc întreaga colectivitate, şi anume: sănătatea publică, securitatea 
alimentară, condiţiile de locuit, locurile de muncă etc. 

Programele culturale trebuie să urmărească pregătirea nivelului 
general de cultură, educaţia artistică, educaţia morală şi civică, stimularea 
capacităţilor creative, organizarea vieţii culturale. 

Sociologii susţin modelul dezvoltării complementare a tuturor 
componentelor vieţii, ca şi asumarea unui management strategic care să le 
armonizeze cu tradiţiile şi cu cerinţele modernizării (Ştefan Costea). 
Dezvoltarea şi modernizarea satului sunt condiţionate de viaţa spirituală şi 
de nivelul de pregătire al populaţiei. Modernizarea satului reprezintă un 
proces de construcţie şi reconstrucţie continuă pe baza resurselor produc¬ 
tive, asimilarea noilor atribute ale civilizaţiei şi culturii, concomitent cu 
preluarea şi conservarea propriilor valori tradiţionale (93, p. 5). 

în această perspectivă trebuie reconsiderate şi funcţiile instituţiilor 
care susţin dezvoltarea economică şi socială a satelor, inclusiv renaşterea 
vieţii culturale comunitare. 




CAPITOLUL 3 


AGENŢII VIEŢII CULTURALE RURALE. 
ISTORIE SI ACTUALITATE 

9 


Viaţa culturală a unei comunităţi este determinată de mai mulţi 
factori, cum sunt: 

1. stocul de cunoştinţe de care dispune comunitatea; 

2. mecanismele culturale de acces la educaţie; 

3. capacităţile şi atitudinile membrilor comunităţii; conduitele parti¬ 
cipative; 

4. agenţii care gestionează faptele şi valorile culturale comunitare 
ş.a. 

în lumea rurală există trei categorii de agenţi culturali: (1) instituţii; 
(2) structuri neinstituţionale - fundaţii, asociaţii, societăţi culturale; (3) colec¬ 
tivitatea umană însăşi, implicată în crearea culturii şi în difuzarea ei. 

Pe măsură ce viaţa satului se află în plin proces de schimbare, 
activitatea instituţiilor devine şi mai complexă. Prin programele pe care le 
realizează, ele satisfac nevoi culturale individuale, nevoi culturale ale 
grupului, organizaţiei şi nevoi culturale ale societăţii. 

De-a lungul anilor, tipologia instituţiilor care şi-au asumat anumite 
roluri în viaţa culturală rurală s-a menţinut relativ constantă, cuprinzând: 
şcoala, biblioteca, căminul cultural, biserica, muzeul sătesc. 

3.1. Şcoala 

încă de la afirmarea ei în mediul rural, şcoala şi-a demonstrat 
vocaţia de instituţie socială educativă prin organizarea de manifestări la 
care participă cea mai mare parte a locuitorilor satelor. Aceste manifestări 
creau un climat de emulaţie culturală prielnic răspândirii cunoştinţelor 
ştiinţifice şi a valorilor literare, educaţiei morale şi civice a sătenilor, 
exprimării artistice şi valorificării potenţialului creativ al comunităţii. 

în timpul ministeriatului său, Dimitrie Guşti scria: “Şcoala primară va 
trebui să devină peste tot în ţară (...) un centru de îndrumare socială a 
satului”, să sprijine “acţiunea de educare a poporului". în viziunea renumi¬ 
tului sociolog, “şcoala, ca instituţie de stat, care mijloceşte materialul de 

cultură, stă alături de celelalte aşezăminte de creare şi răspândire a 
culturii" (52, p. 315). în această ipostază, ea trebuie să-şi coordoneze 
principala funcţie, aceea de a da copiilor primele cunoştinţe şi deprinderi, 
cu misiunea de a forma ceea ce Guşti numea personalitatea socială 
"puternică şi conştientă de sine, capabilă să se insereze voluntar în 
rosturile superioare ale colectivităţii în care trăieşte” (52, p. 295). în acelaşi 
timp, şcoala trebuie să colaboreze cu celelalte instituţii publice şi cu 
iniţiativa particulară, pentru a îmbunătăţi starea culturală a satelor. 

Multe lucrări monografice pun în evidenţă această capacitate a 
şcolii de a se adapta nevoilor culturale ale lumii rurale. Spre exemplu, în 
11 Şeitin - O aşezare milenară românească de pe Mureşul inferior', se 
menţionează că “un indicator semnificativ al nivelului la care s-a situat 
învăţământul din comună" l-a constituit înfiinţarea, în anul 1920, a unei 
Societăţi culturale care a dăinuit aproape trei decenii şi care organiza 
dezbateri cultural-literare şi alte manifestări unde se prezentau recitaluri de 
poezie, coruri, piese de teatru, inclusiv creaţie proprie (30, p. 146-147). 

Alături de celelalte instituţii locale, şcoala din Şeitin a contribuit la 
difuzarea valorilor culturale româneşti, la lărgirea orizontului de cunoaştere 
a locuitorilor, la ridicarea nivelului lor de aspiraţii. în perioada interbelică, în 
Şeitin a luat fiinţă Casa culturală, având ca membri persoane adulte cu 
diverse profesii, între care oamenii şcolii erau cei mai angajaţi în 
răspândirea cărţii, ziarelor şi revistelor, participând, de asemenea, la 
cursurile agricole pentru ţărani, iniţiate de Cercul cultural ASTRA. în 
aceeaşi perioadă, în Şeitin îşi desfăşurau cu regularitate activitatea patru 
coruri conduse de învăţători ai satului sau alte persoane care absolviseră 
Şcoala Normală (30, p. 192, 193). 

în România primei jumătăţi a secolului nostru, era o practică 
răspândită întoarcerea absolvenţilor Şcolii Normale în comunele natale, 
dornici să contribuie la dezvoltarea lor spirituală. 

Este şi cazul învăţătorului Gh. Vasiliu din Tudora - Botoşani care, după 
absolvirea Şcolii Normale, “s-a întors în satul strămoşilor săi, acolo unde 
tradiţia şi folclorul erau la ele acasă (...) ţelul lui a fost fondarea unei instituţii 
culturale ce a primit în 1927 un nume cum nu se poate mai bine inspirat: Vatra 
strămoşească, vatră veche de răzeşti moldoveni" (26, p. 155). 

în acest sens, şcoala satului de tip haretist îi primea pe ţărani 
îmbrăcaţi în costume naţionale interesaţi să asculte conferinţa dascălului şi 
să participe la programele artistice susţinute de adulţi şi elevi. 

în “Ardusat, străveche vatră românească", Valentin Băinţan trece în 
revistă întreaga pleiadă de intelectuali care au contribuit la afirmarea şcolii 
româneşti în comunele transilvănene. încă de la sfârşitul secolului trecut şi 
în Ardusat exista “un puternic nucleu de intelectuali de marcă”, între care 
învăţătorii şi preoţii. 

Ei s-au implicat, în egală măsură, în dezvoltarea învăţământului şi 
în emanciparea vieţii culturale comunitare, ţinând conferinţe pentru adulţi, 
organizând spectacole şi formaţii artistice, cum a fost şi Corul ce a adus 
renume localităţii şi care i-a avut ca dirijori pe învăţătorii Alexandru 
Anderco, Vasile Buzilă, Gheorghe Crişan, Ludovic Seucan, pe însuşi prof. 
Valentin Băinţan care l-a dus la performanţe inegalabile. 

învăţătorii şi profesorii de la sate şi-au adus o contribuţie deosebită 
la activitatea şcolilor ţărăneşti înfiinţate de Fundaţia Culturală “Principele 
Carol”. Cursurile respective urmăreau îmbogăţirea cunoştinţelor sătenilor, 
cu scopul de a-i face “gospodari mai buni”, “cetăţeni mai buni ai ţării”, 
“plugari mai buni" şi “creştini mai buni" (52, p. 513). 

Decenii la rând, activitatea extraşcolară a făcut parte din obligaţiile 
membrilor corpului didactic. După 1990, participarea la viaţa culturală 
rurală a rămas la latitudinea dascălilor. Cei mai mulţi dintre ei s-au retras în 
limitele prevăzute de statutul personalului didactic. 

în aceste condiţii, şcoala se menţine printre agenţii vieţii culturale 
numai în comunităţile unde există tradiţii deosebite şi dascăli pasionaţi, 
creativi, dăruiţi. 

3.2. Biblioteca publică 

La aniversarea a 75 de ani de la introducerea obligativităţii 
învăţământului elementar, Dimitrie Guşti sublinia necesitatea susţinerii lui 
prin acţiunea celorlalte instituţii din sistemul educaţiei adulţilor, între care şi 
biblioteca: “biblioteca populară este complementul şi continuitatea de la 
sine înţeleasă a şcolii şi deopotrivă de trebuincioasă ca şi ea. Organizarea 
culturii poporului trebuie să facă o realitate' din bibliotecile populare, 
prevăzându-le cu cărţi potrivite şi cu bibliotecari pregătiţi" (52, p. 69). 

Istoria bibliotecilor din ţara noastră arată că primele biblioteci din 
mediul rural au luat fiinţă pe lângă alte instituţii - şcoli, biserici - sau ca 
unităţi ale unor asociaţii profesionale (ale învăţătorilor) şi asociaţii/societăţi 
culturale (corale, literare etc.). 

Cercetând istoria bibliotecilor din mediul rural, sociologii au 
constatat că biblioteca publică venea în continuarea acţiunii instructive şi 
educaţionale a şcolii (20, p. 44). De pildă, în zona Banatului, considerată a 
fi, încă din ultimele decenii ale sec. al XlX-lea, un model de propagare şi 
organizare a bibliotecilor, învăţătorilor şi preoţilor li s-a recomandat să-i 
îndrume pe cei ieşiţi dîn şcoală către "biblioteca poporală ", ca “să nu uite 
cetitul". Datorită înzestrării cu carte şi calităţii cărţilor din dotare, cele mai 
multe biblioteci bănăţene şi-au format un grup constant de cititori, 
stimulându-i pe cei pasionaţi cu diverse premii: în anul 1913, Reuniunea de 



30 


UNIVERSUL RURAL 


lectură din Bocşa Română instituia “un premiu de câte 2 cărţi celui ce 
ceteşte mai multe cărţi, de orişice ram...". 

Legea învăţământului din 1924 prevedea înfiinţarea de biblioteci 
populare pe lângă şcoli, cu scopul "de a răspândi în popor cunoştinţe 
folositoare”. 

Statul, prin cei mai luminaţi reprezentanţi ai săi, a susţinut, în 
diverse momente, înfiinţarea bibliotecilor săteşti. 

Dacă Regulamentul pentru bibliotecile publice, adoptat în anul 
1864, nu a condus la constituirea sistemului de biblioteci preconizat, Legea 
învăţământului din 1896 a accelerat ritmul de extindere a reţelei de 
biblioteci comunale. Casa Şcoalelor, înfiinţată după această dată, avea 
sarcina de a dota şcolile rurale cu cărţile necesare înfiinţării de biblioteci. 

Demersurile sistematice ale Ministerului Instrucţiunii de a înlesni 
pătrunderea cărţii în lumea rurală demonstrează calitatea intelectuală a 
personalităţilor care l-au condus de-a lungul timpului. De exemplu, printr-un 
ordin din 25 ianuarie 1934, ministrul Constantin Angelescu le adresa şcolilor 
următorul îndemn: “Nu uitaţi că cea mai puternică unealtă pentru răspândirea 
culturii este cartea şi tot ceea ce omenirea a câştigat prin truda creierului şi 
munca braţului se găseşte în cărţi. Nu există ţară civilizată care să nu aibă 
cât mai multe instituţii de cultură, cât mai multe biblioteci; organizaţi 
manifestaţii populare pentru înfiinţarea şi dotarea bibliotecilor, faceţi apel la 
Casa Şcoalelor, la toţi oamenii de bine, la toate casele de editură, la autori, la 
oameni de ştiinţă, ca să vă dotaţi bibliotecile” (65, p. 70). 

Apelul la oamenii de ştiinţă, la alte personalităţi culturale avea într- 
adevăr câştig de cauză. Exemplele sunt numeroase: savantul Simion 
Mehedinţi a donat bani pentru cărţi şcolii de băieţi din Asău-Bacău, 
generalul Radu Rosetti - pentru şcoala din Brăneşti-Poduri, iar preotul P. 
Savin - pentru cea din Bibireşti, acelaşi judeţ. Arhimandritul Antonie Dum¬ 
bravă a donat cărţi de mare valoare şcolii din Bogdana-Ştefan Cel Mare 
(Bacău). 

în judeţul Dâmboviţa, prof. univ. Dumitru Gerata a donat comunei 
Morteni o bibliotecă de 300 volume, iar avocatul D.B. Dumitropol a 
înzestrat cu bibliotecă comuna Cândeşti (35, p. 201). 

Mai multe biblioteci rurale din judeţul Bacău s-au înfiinţat cu sprijinul 
învăţătorilor, al părinţilor sau chiar cu banii donaţi de către elevi, ca de 
exemplu, la şcolile din Băsăsti-Pârjol, Prohozesti-Poduri, Schitu-Frumoasa 
(65, p. 71). 

în familiile de ţărani din Ardusat, cartea a pătruns datorită unei 
biblioteci înfiinţate în anul 1855 de Reuniunea cantorilor-învăţători. Din taxa 
lunară a celor 22 de membri, se cumpărau cărţi şi reviste necesare în 
primul rând perfecţionării activităţii didactice. Ulterior fondul de carte s-a 

îmbogăţit cu lucrări de răspândire a culturii popularizate, editate de 
ASTRA, şi cu alte publicaţii importante, "devenind un bun social de mare 
folos în cultivarea gustului estetic şi a conştiinţei naţionale” (9, p. 138). 

Mai târziu când numărul de volume ajunsese la circa 8.000, iar din 
cei 1.900 de locuitori ai comunei, 750 frecventau biblioteca, "cititul cărţilor 
era o predilecţie spirituală" a locuitorilor. Fiind, după şcoală şi biserică, cea 
mai veche instituţie din comună, biblioteca publică din Ardusat a înregistrat 
şi cel mai mare aflux de utilizatori. 

O semnificaţie culturală deosebită a avut-o biblioteca înfiinţată de 
corul bărbătesc al bisericii ortodoxe din Şeitin în anul 1906. Cărţile se 
cumpărau din sumele încasate la serbări şi concerte şi trebuie să subliniem 
că, după numai un deceniu de activitate, biblioteca deţinea capodopere ale 
literaturii române şi universale, contribuind la cultivarea interesului pentru 
carte în rândul tinerilor şi adulţilor (30, p. 189) 

în general, bisericile şi mănăstirile au adăpostit biblioteci de mare 
valoare pentru istoria culturală a neamului nostru. La Mănăstirea 
Mărgineni-Dâmboviţa, de exemplu, se afla încă din secolul al XVII-lea 
valoroasa bibliotecă a stolnicului Constantin Cantacuzino. Semnalată ca 
"cea mai veche bibliotecă umanistă din ţara noastră" ea cuprindea 406 
manuscrise şi alte cărţi de istorie, filosofie, religie etc. (35, p. 199). 

Se pare că românii, fie ei savanţi sau oameni simpli, au nu numai 
un mare respect pentru carte, ci şi o percepţie subtilă a redefinirii ei 
axiologice în spaţiul lăcaşurilor de cult. Aşa se explică gestul celor zece 
abrudeni care au cumpărat, cu zece oi şi şapte miei, ”Cartea românească 
de învăţătură " a lui Varlaam (laşi, 1943), după care au dăruit-o bisericii "să 
fie acolo până vor fi oameni şi biserică pe Someşul Crud" (29, p. 193). 

Neîndoielnic, cartea a fost mijlocul cultural cel mai folosit în 
activitatea de educaţie a adulţilor, desfăşurată de asociaţiile şi societăţile 
rurale de toate tipurile, de instituţiile ştiinţifice şi aşezămintele culturale de 
stat. Căminele culturale, de exemplu, au inclus în programul şi statutul lor 
de funcţionare din 1935 constituirea de biblioteci comunale. După această 
dată, în judeţul Dâmboviţa de pildă, s-au creat biblioteci publice în 
comunele: Bezdead, Bîlciureşti, Cândeşti, Comişani, Dărmăneşti, Doiceşti, 
Glodeni, Gura Ocniţei, Măneşti, Mogoşani, Nucet, Ocniţa, Odobeşti, 
Petreşti, Răzvad, Valea Lungă, Văleni (35, p. 201). 

Asociaţiile profesionale şi societăţile culturale săteşti asociau 
activitatea educativă şi de transmitere a cunoştinţelor ştiinţifice, literare, 
muzicale etc. cu înfiinţarea de biblioteci populare, editarea de reviste şi 
ziare, lecturi literare şi citirea presei, expuneri ilustrate cu cărţi etc. (57, p. 
86, 91). Semnalăm câteva exemple în acest sens: 

- Societatea muzicală “Hora” din comuna Leu, judeţul Romanaţi, ca 
şi societatea “Armonia” din comuna Cepari, acelaşi judeţ, ilustrau 
serbările şi audiţiile muzicale cu lecturi care să stimuleze 
sentimentele morale ale participanţilor. 

- Societăţile culturale săteşti, prezente, prin impulsul dat de Spiru 
Haret, în toate judeţele ţării, au creat biblioteci populare, au 
organizat conferinţe, reuniuni de lectură, concursuri, au editat 
reviste şi ziare. “Societatea, pentru cultura ţăranilor” din 
Musăteşti-Argeş a editat “Gazeta ţăranilor ', iar societatea “Lumi¬ 
narea săteanului 1 ' a editat “Şezătoarea săteanului" la Bumbeştii de 
Jiu şi “Aquila Carpaţilor” la Vălenii de Munte. 

- Societăţile autointitulate educative, profilate pe educaţia morală a 
sătenilor, dar şi pe educaţia profesională, în spiritul muncii, 
aleseseră ca mijloace predilecte de acţiune: lecturile explicative, 
tipărirea de broşuri, editarea unui ziar propriu şi, nu în ultimul rând, 
înfiinţarea de biblioteci. 

în perioada postbelică, bibliotecile comunale au cunoscut şi 
momente faste, mai ales în primele decenii, dar şi ipostaze dramatice, 
începând cu deceniul opt. 

în anii 1949-1950 a fost reorganizat sistemul naţional de biblioteci, 
numărul de unităţi şi colecţiile de publicaţii au cunoscut evoluţii spectaculoa¬ 
se, bibliotecarii, remuneraţi de la buget au contribuit la răspândirea cărţii şi a 
ştiinţei de carte în mediul rural. Indicii de lectură au înregistrat un nivel maxim 
în anii '60, pentru ca, după 1970, în pofida creşterii producţiei editoriale, 
nivelul lor să se reducă substanţial, ca şi numărul bibliotecilor săteşti. Ulterior, 
sistemul a supravieţuit prin ceea ce s-a numit “romantismul bibliotecarilor". 

După 1989, pentru scurt timp, bibliotecile comunale au intrat într-o 
etapă dătătoare de speranţe. Oamenii au început să reconsidere rolul 
cărţii, al bibliotecii în viaţa colectivităţilor rurale. S-au reînfiinţat posturile de 
bibliotecari comunali cu normă întreagă, salarizate din-bugetele locale, s-au 
elaborat strategii de pregătire profesională, de completare şi organizare 
ştiinţifică a colecţiilor, de participare a bibliotecilor la manifestări culturale şi 
de creaţie literară/ştiinţifică, aşa cum s-a întâmplat în judeţul Tulcea, unde 
bibliotecile au fost implicate în număr mare în procesul de elaborare a 
monografiilor unor comunităţi (Carmen Furtună). 

Cu toate acestea, bibliotecile comunale nu au urmat un curs ascen¬ 
dent. Evenimentele economice şi sociale din ultimul deceniu, alternanţa 
iniţiativelor de centralizare-descentralizare s-au resimţit negativ în activitatea 
lor. Deja datele statistice ale anului 1996 semnalau diminuarea drastică a 
posibilităţilor de a se cumpăra cărţi în bibliotecile publice şi, mai ales, îq cele 

comunale (26, p. 210). Din totalul cărţilor achiziţionate în bibliotecile publice 
în 1996, unităţilor judeţene le-au revenit circa 45%, celor municipale şi 
orăşeneşti 15,6%, iar bibliotecilor comunale, reprezentând 91,5% din unităţile 
publice, numai 35,8% (107, p. 210). 


Tabelul 4 

Achiziţia de carte în unele tipuri de biblioteci 
publice, în 1996 


Nr. 

crt. 

Tipuri de 
biblioteci 

Nr. unităţi 

% 

Total volume 
achiziţionate 

% 

1 . 

' Judeţene 

41 

1,40 

477.158 

44,56 

2. 

Comunale 

2.684 

91,51 

426.155 

35,80 


Sursa: Revista "Biblioteca” nr. 8/1997, p. 210. 


Această polarizare a achiziţiilor se explică, în primul rând, prin lipsa 
fondurilor necesare completării colecţiilor în bibliotecile comunale, ca 
urmare a interpretării eronate a autonomiei locale, interpretare ce a permis 
bibliotecilor judeţene să utilizeze, pentru propria dotare cu carte, 
majoritatea fondurilor bugetare. în prezent, prin Legea finanţelor publice 
locale, bibliotecile rurale au devenit dependente în totalitate de primăriile 
comunale, de capacitatea primarilor de a înţelege rolul bibliotecii în viaţa 
comunităţii, dreptul la educaţie şi cultură al fiecărui cetăţean. 

într-o anchetă întreprinsă de noi pe tema colecţiilor în bibliotecile 
publice (1997), directorii unităţilor judeţene s-au pronunţat asupra avanta¬ 
jelor pe care le vor avea şi a dificultăţilor cu care se vor confrunta 
bibliotecile comunale în contextul extinderii autonomiei locale (70, p. 224). 
După unii, autonomia reală ar putea determina fluiditatea şi ritmicitatea 
aprovizionării cu carte, plierea politicii de achiziţie pe nevoile de lectură ale 
sătenilor, promovarea unei politici bibliotecare în consens cu aspiraţiile de 
progres ale comunităţii. 

Autonomia locală ar trebui să stimuleze, în concepţia lor, respon¬ 
sabilitatea tuturor locuitorilor faţă de destinul aşezămintelor culturale 
comunitare, inclusiv al bibliotecilor. Un primar "luminat şi înţelept” ar putea 
preconiza repartizarea unor sume de bani pentru carte, "mai mari decât 
cele cu care ne-am învăţat”. S-au exprimat şi opinii care au susţinut că 
avantajele vor fi mai mult conjuncturale, după cum în biblioteci lucrează 
sau nu rubedenii ale liderilor locali. 

Consecinţele negative ale autonomiei se prefigurau a fi numeroase. 

După opinia subiecţilor, primarii vor fi tot mai greu de convins “să 
rupă” anumite sume de bani pentru dotarea cu cărţi a bibliotecilor 

comunale, în condiţiile în care cultura se află în strânsă concurenţă pentru 
buget cu celelalte servicii publice - învăţământ, sănătate, administraţie. 

Pentru anii 1997-1999, Ministerul Culturii a preferat achiziţionarea 
centralizată de carte pentru reţeaua bibliotecilor publice - soluţie respinsă 
de unii, dar salutară în ultimă instanţă, deoarece pentru majoritatea 
bibliotecilor comunale a fost unica sursă de carte în ultimii ani. Prin 
completarea colecţiilor cu noutăţi editoriale, bibliotecile comunale se 
legitimează ca parteneri esenţiali în procesul de modernizare a economiei 
şi a modului de viaţă în comunităţile rurale. 

Calitatea fondului de publicaţii este unul din factorii care stimulează 
lectura publică. 

Neactualizarea lui în ritmul aşteptat de cititori menţine, în bibliotecile 
comunale, un indice de lectură cu mult sub nivelul atins de bibliotecile 
publice din mediul urban: indicele de lectură generală pe ţară, definit prin 
numărul mediu de cărţi împrumutate de un cititor într-un an, a fost în 1996 - 
17,0, cel din bibliotecile judeţene - 27,0, în bibliotecile municipale şi 
orăşeneşti - 19,7, iar în bibliotecile comunale -11 (107, p. 210). 

După opinia noastră, indicatorii generali sunt utili numai ca termeni 
de referinţă şi numai pentru elaborarea unei politici globale în domeniul 
bibliotecilor. 

în realitate, fenomenul lecturii se configurează în mod diferit de la o 
comunitate rurală la alta. Putem da ca exemplu două din cele opt judeţe în 
care am studiat calitatea vieţii culturale şi unde indicele de lectură a 
înregistrat diferenţe semnificative de la o comună la alta. 


Tabelul 5 

Indicele de lectură în anul 1996 


Judeţul 

Comuna 

Indicele de lectură 

Alba 

Blandiana 

0,92 

Bucium 

24,85 

Jidvei 

8,64 

Vinţu de jos 

10,63 

Timiş 

Genei 

6,05 

Gătaia 

20,01 

Criciora 

14,23 

Variaş 

5,74 


Sursa: "Calitatea vieţii culturale din mediul rural". 


Discrepanţe accentuate am constatat şi în cazul indicelui de 
cuprindere la lectură a populaţiei - reprezentând raportul dintre numărul 

de cititori şi numărul de locuitori - a cărui valoare pentru bibliotecile comunale 
din ţară este 9, dar care, în comunele investigate de noi, înregistrează valori 
cuprinse între 3,07 şi 42,95. Extremele coexistă chiar la nivelul aceluiaşi 
judeţ, ca expresie a diferenţei de tradiţie în domeniul lecturii publice, dar şi a 
diferenţei de management cultural, de competenţă bibliotecară şi de calitate 
a colecţiilor deţinute de biblioteci. 

Destinul comun, timp de mai multe decenii, al bibliotecilor comunale 
a condus la o anume similaritate în privinţa dimensiunii şi structurii 
colecţiilor. Diferenţele s-au manifestat mai puternic în ultimii ani, datorită 
reglementărilor lacunare, confuze, în politica de achiziţii, aşa cum 
subliniam mai sus. Ritmul lent al înnoirii colecţiilor - o carte nouă la 21 de 
locuitori a determinat un indice de înzestrare de 2,1 cărţi/locuitor, ceea ce 
ne situează pe penultimul loc în Europa (107, p. 210). 

Există şi indicatori generali care se situează pe o poziţie 
competitivă. Dacă, la nivelul întregii ţări, o bibliotecă publică revine la 7.680 
de indivizi (media europeană fiind 1/8.000), în mediul rural ea este 
destinată unui număr de 3.864 de persoane. 

Luând în considerare şi bibliotecile şcolare, constatăm că la circa 
4.000 de locuitori revin 2,3 unităţi bibliotecare, ceea ce ne-ar îndreptăţi să 
afirmăm că, în comunităţile rurale, nevoia de carte poate fi pe deplin 
satisfăcută. Ţinând însă seama de relativitatea indicatorilor statistici şi de 
multiplele determinaţii ale fenomenului cultural, cum este şi cel al lecturii 
publice, nu putem evalua nivelul de satisfacţie al publicului fără cercetarea 
directă a practicilor şi mentalităţilor culturale. 

Din cercetarea naţională asupra vieţii culturale (48) a rezultat că 
bibliotecile comunale atrag o bună parte a populaţiei, fie şi numai pentru a 
consulta un ziar sau Monitorul oficial sau pentru a participa la diverse 
manifestări culturale. Deprinderea de a citi cărţi, reviste şi ziare sau de a 
participa la acţiunile de promovare a cărţii se păstrează şi după anii de 
şcoală. Din totalul subiecţilor investigaţi, numai 2,5% nu au trecut niciodată 
pragul bibliotecii. Persoanele de sex feminin au frecventat-o mai des. 


Frecventarea bibliotecii comunale 


Tabelul 6 


- % - 


Sexul 

subiecţilor 

Intensitatea frecventării 

Des 

Uneori 

Rar 

Deloc 

Total 

Bărbaţi 

27,0 

13,7 

5,6 

1,9 

48,1 

Femei 

37,0 

11,2 

3,1 

0,6 

51,9 

Total 


24,8 

8,7 

2,5 

100,0 


Sursa: "Calitatea vieţii culturale din mediul rural". 

Ocupaţia îi departajează mai clar pe cititorii permanenţi de cei care 
apelează mai rar la serviciile bibliotecii. Şi tot ocupaţia îi determină pe unii 
subiecţi să caute alte surse de carte, atunci când colecţia bibliotecilor este 
săracă şi neactualizată. 

“Desigur, frecventarea bibliotecilor nu este determinată numai de 
cerinţe—profesionale sau numai de calitatea fondului de carte; un rol 
important îl are percepţia instituţiei bibliotecare, a serviciilor prestate de ea. 
în acest sens, subiecţii au fost solicitaţi să aprecieze modul cum este 
organizată biblioteca, măsura în care răspunde nevoilor lor. 

Aprecierile pozitive au predominat: se consideră că biblioteca 
dispune de personal competent (1), deţine publicaţii utile cititorilor (2), 
organizează manifestări interesante (3), are abonamente la reviste (4). 

Pentru mulţi dintre sătenii investigaţi, biblioteca şcolară şi cea 
comunală au fost singurele servicii de carte pe care au avut prilejul să le 
cunoască. Aprecierile exprimate ţin de această experienţă. 

Accentele critice aparţin celor care, de-a lungul timpului, au avut 
acces şi la alte biblioteci, şi anume: studenţilor, intelectualilor, elevilor, 
funcţionarilor. 

Ei s-au referit la absenţa din bibliotecă a unor opere fundamentale 
şi a unor lucrări pentru copii. Bibliotecarii chiar au menţionat titluri de cărţi 
solicitate de cititori şi inexistente în bibliotecile comunale. Cele mai multe 
sunt cărţi de economie, istorie, informatică, medicină, drept, filosofie etc. 
Lipsesc unele antologii - care nu s-au mai reeditat - ca şi traduceri din 
scriitori contemporani. Şi totuşi, în ultimii ani, bibliotecile publice din mediul 
rural au achiziţionat lucrări de referinţă: dicţionare, tratate, monografii etc. 

S-a acordat o atenţie deosebită lucrărilor de interes comunitar şi 
presei de acelaşi gen. Pentru segmentul de public cel mai fidel s-a 
achiziţionat cu prioritate literatura şcolară, fără a se neglija dimensiunea 
enciclopedică a bibliotecii. Bibliotecarii au dorit să răspundă nevoilor de 
lectură ale tuturor categoriilor de cititori. 

Subiecţii au sesizat însă precaritatea dotării cu aparatură audio¬ 
vizuală şi cu mobilier de bibliotecă, au propus rezolvarea urgentă a 
problemelor de iluminat şi încălzire, ca şi implicarea reală a primăriei în 
asigurarea resurselor financiare. După opinia lor, bibliotecile comunale ar 
trebui să deţină şi să disemineze informaţii de care are nevoie comunitatea 
rurală pentru a trece cu bine această tranziţie. în acest sens,^biblioteca ar 
trebui să posede legile actualizate, cărţi şi reviste de economie, sinteze 
statistice şi documentare şi să organizeze dezbateri tematice, simpozioane 
cu specialiştii din agricultură şi economie, să colaboreze cu managerii din 
economie, solicitându-le sprijinul în rezolvarea problemelor materiale. 

De asemenea, subiecţii consideră că, bibliotecile ar trebui să-şi 
apropie specialiştii din zonă, ziariştii din presa locală, pentru explicarea 
unor concepte, principii, cerinţe de bază ale reformei, explicaţii pe care 
populaţia de la sate nu are de unde să le primească. Toate aceste opinii 
exprimă mutaţiile ce s-au produs în percepţia bibliotecii - instituţie care 
ar trebui să atragă, să explice şi să determine participarea locuitorilor de la 
sate la renaşterea aşezărilor în care trăiesc, să medieze comunicarea lor 
cu structurile instituţionale, să contribuie la îmbogăţirea spaţiului cultural 
comunitar, ca spaţiu vital al fiinţei umane. 

3.3. Căminul cultural 

Căminele culturale sunt instituţii tradiţionale care funcţionează în 
centrele de comună - cu filiale în satele aparţinătoare - şi care sunt 
învestite legal cu rolul de a coordona viaţa culturală din spaţiul rural. 

Cu tradiţii de peste un secol - la originea lor se află primele atenee 
populare, primele şcoli pentru adulţi, primele cercuri culturale şi muzee 
săteşti - căminele s-au afirmat ca aşezăminte de sine stătătoare, menite să 
ducă la îndeplinire “programul culturii poporului", mobilizând “forţele satului" 
şi pe “intelectualii originari din localitate, dar aşezaţi în alte părţi" (52, p. 
70). Acele cămine care reprezentau “un model de solidaritate între preot, 
învăţător, medic, agronom, primar, prefect etc." erau premiate în perioada 
interbelică cu diverse sume de bani. 

De altfel, această perioadă a fost cea mai bogată în iniţiative. Prin 
participarea Fundaţiei Culturale "Principele Carol” la revigorarea culturii 
rurale, numărul căminelor a crescut de la 155 - câte funcţionau la 1 iulie 
1934 - la 2.034 la 1 iunie 1938 La această cifră impresionantă - 1.879 
cămine culturale noi în numai 4 ani - se adaugă diversificarea programului 
lor de activitate, asumarea voluntară de responsabilităţi menite să ajute şi 
să adâncească acţiunea şcolii, bisericii şi a autorităţilor publice. 

Când s-a pus piatra de temelie a Căminului cultural din Poseşti- 
Prahova, D. Guşti preciza: “Pe lângă biserică, şcoală, primărie, are loc şi 
rost Căminul cultural, care e o altă şcoală, o altă instituţie destinată a da 
satului tot binele” (52, p. 509). 

Fiind un “aşezământ care cuprinde toate trebuinţele culturale ale 
satului”, căminul cultural a avut încă de la început o “multiplicitate de 
scopuri”. Unele scopuri au fost formulate în mod explicit, în regulamentele 
de organizare şi funcţionare a căminelor culturale din anii 1923, 1937, 
1941. Ele urmăreau: 

- dezvoltarea vieţii economice a satelor, prin iniţiative care să 
stimuleze întreprinderile casnice şi să promoveze produsele lor; 

- îndreptarea stării de sănătate a populaţiei, inclusiv prin organi¬ 
zarea de activităţi sportive; 

- ridicarea nivelului de cunoştinţe al sătenilor, precum şi al educaţiei 
aptitudinilor lor artistice; 

- cunoaşterea legilor şi îndemnul de a le respecta. în acest sens, un 
accent deosebit se punea pe “comunicări de fapte pilduitoare din 
lumea întreagă, pe lămurirea oamenilor asupra drepturilor ce le 
au, pe ţinerea la curent cu apariţia legilor noi” (52, p. 160). 

Sintetizând, putem spune că scopul esenţial al căminelor culturale a 
fost de a duce în rândul sătenilor o imensă activitate culturală care să 
contribuie la ridicarea nivelului lor de pregătire şi implicit a celui material. 
Activiştii culturali se implicau în păstrarea datinilor şi în strângerea 
folclorului local, organizau conferinţe, biblioteci, formaţii artistice şi, uneori, 
activităţi economice propriu-zise, alte activităţi de interes comunitar. De 
pildă, în anul 1939, la Căminul cultural din Dorobanţi - Botoşani s-au pus 
bazele unei “puternice secţii economice, dotate cu batoză de treier, tractor 
marca Lantz, patru semănători, zece cultivatoare şi un aparat de stropit 
pomii” (26, p. 161). 

Este semnificativă pentru starea de spirit din comunităţile rurale 
asumarea de către cămine a unor responsabilităţi ce depăşeau statutul lor 
cultural, în sensul strict al termenului. De exemplu, Căminul cultural din 
lonăşeni-Truşeşti, judeţul Botoşani, gestiona o farmacie deservită de un 
dascăl, cu medicamente de strictă necesitate ce se împărţeau gratuit sau 
cu plată, după caz, populaţiei din comună. 

în general, cursul ascedent al căminelor culturale din perioada 
interbelică a fost favorizat şi de reglementările care prevedeau obliga¬ 
tivitatea personalului din învăţământ de a desfăşura activităţi culturale în 
beneficiul colectivităţilor rurale, pentru “ridicarea economică şi politică a 
locuitorilor de la sate", după cum se menţiona şi în manualul de didactică al 
Şcolii Normale, publicat de Şt. Bârsănescu în anul 1935. 

Iar structura cea mai indicată, în concepţia lui D. Guşti, să polarize¬ 
ze toate energiile şi să sintetizeze toate activităţile prestate în folosul comu¬ 
nităţii, în primul rând pe cele ale corpului didactic, era căminul cultural. 

Multe aspecte pozitive din activitatea căminelor culturale au fost 
prezentate în revistele pe care Fundaţia Culturală le edita anume pentru 
lumea satelor şi pentru "îndrumarea tehnică a căminelor”: săptămânalul 
“Albina", tipărit într-un tiraj de 120.000 de exemplare anual, şi revista lunară 
“Căminul culturaf', răspândită în 2.500 de exemplare. De asemenea, 
căminele erau abonate şi la diverse reviste zonale. Căminul cultural din 
Târnauca, fostul judeţ Dorohoi, fondat în 1929, era abonat la revistele 

"Natura", "Graiul moldovenesc", "Orientări", ”Poporul român", "Drum nou", 
"Gazeta cooperatorului” - ceea ce i-a permis să practice lecturile în grup, 
urmate de comentarii interesante pe marginea unei palete largi de probleme 
sociale şi culturale (26, p, 164). 

“Căminul culturaf a fost revista care a reflectat cu exactitate 
iniţiativele şi evenimentele culturale mai deosebite din comunele şi satele 
româneşti. 

într-un număr dedicat căminelor premiate este prezentată şi activitatea 
căminului cultural din comuna Ardusat. întregul demers de ridicare a nivelului 
cultural al ţărănimii locale şi al standardului ei de viaţă poate servi ca model 
peste timp. Redăm, spre exemplificare, câteva referinţe la activitatea culturală 
propriu-zisă, căminul implicându-se cu succes şi în diverse acţiuni economice 
şi edilitare. în textul reprodus de Valentin Băinţan se menţionează: “Căminul 
are local propriu ridicat cu aportul de muncă şi materiale date benevol de 
săteni, cu jertfele băneşti timp de mai mulţi ani ale conducătorilor cărturari şi cu 
ajutorul de 20.000 lei daţi de Fundaţie...” (9, p. 74). Toate realizările prezentate 
în continuare ilustrează complexitatea funcţiilor pe care le-a avut căminul 
cultural în procesul de emancipare spirituală a comunităţii: “S-a dus o intensă 
campanie pentru refacerea costumului naţional din vechile motive locale. S- 
au lucrat astfel 40 de costume naţionale (...), s-au continuat lucrările pentru 
construirea bisericii şi a monumentelor din sat (...), s-a organizat Societatea 
Mariana (...), s-a înălţat o troiţă în amintirea eroilor (...), s-a organizat un cor 
mixt cu 120 de persoane (...), a participat la concursuri de coruri organizat de 
Asociaţia ASTRA (...), Căminul avea o şcoală ţărănească cu program de 
patru ani (...), biblioteca avea 450 de volume şi 35 de cititori săteni (...), 
muzeul cuprindea o gospodărie veche din sat cu situaţie centrală, construită 
în stil arhaic şi transformată în muzeu (...), mai avea colecţii de legături, 
ceramică şi icoane (...). S-au făcut cercetări monografice pe anii 1856-1936 
(...), s-au completat 100 de foi economice, s-a strâns materialul folcloristic 
pentru a se putea publica monografia satului" ş.a. (9, p. 74, 75). 

în timp, optica asupra misiunii căminului cultural a oscilat între două 
concepţii extreme: înclinaţia de a-i conferi statut de iniţiator şi coordonator 
al întregii activităţi culturale comunitare, susţinut şi de dezvoltarea unei 
reţele instituţionale fără precedent, şi tendinţe de a-i limita acţiunile la 
manifestări de propagandă politică. 

Practic, fiecare nou regulament al căminelor culturale a marcat o 
nouă concepţie şi începutul unei noi etape în devenirea acestei instituţii. De 
la noul regulament din 1947 până spre finele anilor 70, reţeaua s-a 
dezvoltat mai ales din necesităţi propagandistice, realizate inclusiv prin 
acţiune culturală: s-au amenajat şi s-au construit sedii noi, s-au înfiinţat 

numeroase formaţii artistice, programele de activitate s-au diversificat şi, cu 
tot formalismul impus de regimul totalitar, căminele culturale reuşeau să 
răspundă cerinţelor de cunoaştere şi de divertisment ale populaţiei rurale. 

Unii autori (85, p. 3-4) împart istoria postbelică a căminelor culturale 
în trei perioade distincte: 

- 1946-1963 - perioadă în care numărul acestor instituţii a crescut, 
aşa încât în fiecare aşezare rurală exista un cămin cultural, ca un 
cadru organizat pentru desfăşurarea vieţii artistice. Animatorii 
culturii din acel timp nu au mai avut însă libertate de acţiune, 
managementul culturii fiind asumat de către structurile puterii 
locale. Ingerinţa factorului politic a contribuit la sărăcirea 
conţinutului manifestărilor şi la uniformizarea lor; 

- 1964-1977 - perioadă de reală "deschidere” prin creşterea 
numărului de sedii noi pentru căminele culturale si dotarea cu 
aparatură de practică culturală, când manifestările artistice s-au 
diversificat, iar formaţii folclorice participau în număr mare la 
schimburile culturale internaţionale, când a crescut volumul de 
carte din bibliotecile rurale ce funcţionau în incinta sau în 
vecinătatea căminelor, potenţându-se unele pe altele; 

- 1978-1989 - perioadă în care fondurile alocate culturii s-au 
diminuat progresiv, iniţiativele fiind sufocate, iar activităţile 
culturale devenind extrem de politizate. 

într-adevăr, regulamentul elaborat la începutul anilor ‘80 a contribuit 
la accentuarea declinului generat de trecerea căminelor culturale pe 
autofinanţare totală. Timp de peste două decenii nu s-a mai investit 
aproape nimic nici în construcţii de sedii, nici în echipamente culturale, aşa 
încât, în 1990, peste 50% dintre cămine funcţionau în spaţii improprii, cu 
grad avansat de uzură, 15% în case naţionalizate, unele revendicate 
ulterior de foştii proprietari, iar cele 30% dintre căminele ce dispuneau de o 
singură încăpere erau în situaţia de a nu-şi realiza activităţile preconizate. 

Noul regulament de organizare şi funcţionare promovat de 
Ministerul Culturii în 1992 defineşte căminele culturale ca instituţii publice 
subordonate primăriilor comunale şi le învesteşte cu funcţii complexe, atât 
în privinţa educaţiei şi informării sătenilor, cât şi a conservării tradiţiilor 
comunitare şi a stimulării potenţialului de creativitate al lumii rurale. Ele “au 
dreptul de a poseda şi administra un patrimoniu, de a dispune de credite 
bugetare şi de un plan propriu de venituri" pe care să le poată utiliza la 
întreţinerea şi dezvoltarea dotărilor necesare. 

în realitate, finanţarea căminelor a rămas la latitudinea consiliilor 
locale, lipsite de capitalul necesar, dar şi de un management eficient. 

Atunci când îşi dau seama de rolul acestor instituţii în viaţa spirituală a 
comunităţii, conducerile locale identifică şi resursele pentru a le susţine. 
Când nu înţeleg acest rol, se acumulează numeroase disfuncţii ce le 
potenţează pe cele preluate de la regimul totalitar. De pildă, neplata la timp 
a salariului, ca şi permanenta ameninţare a pierderii postului din lipsă de 
bani au condus la o fluctuaţie permanentă a personalului din cămine, cu 
efecte nefaste asupra vieţii culturale în ansamblul ei. 

întrucât după 1990, cu foarte rare excepţii, nu s-au mai făcut 
investiţii în căminele culturale, evaluările din 1993 ale Ligiei Rizea şi ale lui 
Alexandru Duma sunt încă de actualitate. Prin investigarea unui număr de 
4.121 de unităţi (sedii şi filiale), autorii au analizat următorii indicatori: 

1. Spaţiul destinat activităţii culturale. 

2. Dotarea cu echipament de practică culturală. 

3. Calitatea resurselor umane. 

4. Tipologia activităţilor culturale. 

Circa o treime din unităţile analizate dispunea de o singură încăpere 
cu destinaţie culturală, 40,5% - de 2 sau 3 încăperi, 15% - de 3 sau 4 şi 
numai 8%, respectiv 332 cămine, aveau un spaţiu suficient pentru a iniţia şi 
susţine un program de activitate menit să satisfacă o cerere culturală 
diversificată (27, p. 6). 

Conform studiului citat, peste 90% din cămine au săli de spectacole 
- în unele situaţii ele fiind singurele încăperi destinate activităţii culturale - 
ceea ce favorizează un anume tip de manifestări, însă limitează 
organizarea de cercuri artistice şi activităţi de microgrup. 

Dar nici numărul de locuri din sălile de spectacole - circa 30% au 
sub 100 de locuri şi numai 12% au peste 300 - şi nici situaţia agentului 
termic - important, dacă ţinem seama de faptul că iarna este anotimpul 
predilect pentru viaţa culturală rurală - nu afectează atât de mult calitatea şi 
atractivitatea manifestărilor culturale ca lipsa şi uzura echipamentelor 
necesare. Concurenţa neloială a agenţilor privatizaţi de la sate, dotaţi cu 
aparatură modernă - TV color, video, casetofon, antenă parabolică, staţii 
de amplificare de înaltă fidelitate etc. - duce la limitarea registrului opţional, 
la compromiterea actului cultural autentic şi la predominarea discotecilor şi 
a videotecilor, ca oferte culturale exclusive. 

înşişi directorii de cămine percep negativ această stare de lucruri pe 
care o evaluează cu obiectivitate (vezi figura 1) 

Figura 1 

Aprecierea stării materiale sub aspectul dotării cu echipamente 
de practică culturală 



Sursa: Studiu asupra problematicii căminelor culturale. 

încadrarea cu resurse umane a căminelor culturale a fost, de la 
începutul deceniului, deficitară. în anul 1990, în peste 90% din cămine au 
fost angajaţi directori noi, majoritatea tineri, 20-35 de ani, originari din 
localitate, entuziaşti, lipsiţi de prejudecăţi - elemente pozitive, dacă avem în 
vedere dezideratul schimbării modului de a face activitate culturală la sate, 
al renunţării la formalism. în acelaşi timp, cei mai mulţi dintre ei veneau din 
profesii fără nici o tangenţă cu noul loc de muncă, erau lipsiţi de 
experienţă, dar şi de pregătirea culturală şi managerială necesară acestei 
activităţi. Sprijinul din partea autorităţilor era extrem de redus. în unele 
localităţi, jocurile politice au fost resimţite şi la acest nivel, mergându-se 
până la blocarea retribuţiilor şi a resurselor financiare destinate culturii. 
Nemulţumirea personalului cultural s-a manifestat în numeroase sesizări şi 
memorii trimise la forurile centrale. Ministerul Culturii şi Inspectoratele 
Judeţene pentru Cultură s-au străduit să menţină căminele culturale în 
funcţiune, să reducă fluctuaţia personalului, oferindu-i şansa iniţierii în 
metodologia muncii culturale prin cursuri de perfecţionare. 

Decizia autofinanţării totale a fost însă nefastă. Goana după 
activităţi rentabile din punct de vedere financiar s-a făcut în multe comune 

în detrimentul actului cultural autentic, implicit al publicului rural. De aceea, 
la ancheta naţională asupra calităţii vieţii culturale, numai 11,5% dintre 
subiecţi au declarat că frecventează sistematic căminul, 24,5% s-au arătat 
cu totul dezinteresaţi de activităţile pe care le organizează, ceilalţi 64% 
trecându-i pragul întâmplător, cu prilejul unor nunţi, întruniri etc. 

Solicitaţi să caracterizeze audienţa căminului cultural, directorii au 
menţionat ca principale segmente de public: tinerii, intelectualii care 
locuiesc în comună, populaţia ocupată în servicii şi agricultură, vârstnicii, 
alte categorii (funcţionari, şomeri etc.). 

Este interesantă imaginea pe care o au locuitorii satelor despre 
publicul căminului cultural. în opinia lor, cei care îl frecventează mai des 
sunt: (1) elevii; (2) învăţătorii şi profesorii care coordonează diverse formaţii 
şi manifestări; (3) membrii formaţiilor artistice; (4) persoane din conducerea 
comunei; (5) şomerii; (6) funcţionarii şi agricultorii interesaţi să participe la 
serbările copiilor lor; (7) alte categorii. 

Percepţiile sunt diferite. Cele ale personalului cultural diferă în unele 
privinţe de ale locuitorilor, după cum interesul celor din urmă faţă de 
activităţile organizate de cămin nu concordă cu opinia lor despre rolul 
acestor instituţii în viaţa spirituală a satelor. 


Tabelul 7 

Opiniile subiecţilor despre rolul căminului cultural în viaţa 
comunităţilor rurale 


Nr. 

crt. 

Opinii 

Menţiuni 

% 


Oferă modalităţi atractive de petrecere a timpului liber 

53,1 


Animă viaţa comunităţii 

39,4 


Contribuie la educaţia tineretului 

38,5 

mm 

Păstrează tradiţiile culturale 

34,8 

EH 

Promovează folclorul local 

32,9 


Favorizează comunicarea dintre oameni 

28,5 


Stimulează talentele artistice 

16,5 

8. 

Alte opinii 

14,0 


Sursa: "Calitatea vieţii culturale din mediul rural". 


Opiniile exprimate denotă o imagine pozitivă a căminului în rândul 
populaţiei rurale. Principalele obstacole, în atragerea publicului la mani¬ 
festările organizate sunt, în concepţia directorilor de cămine, mai ales 
starea sediilor şi lipsa sau uzura echipamentului cultural. 

Acestea au fost şi principalele “probleme” cu care s-au confruntat ei 
la preluarea postului de director. 

Tabelul 8 

Probleme cu care s-au confruntat directorii de cămine culturale 
angajaţi după 1989 


Nr. 

crt. 

Probleme 

Menţiuni % 

1 . 

Lipsa/uzura echipamentului cultural 

78,4 

2. 

Starea materială a instituţiei 

73,0 

3. 

Lipsa resurselor financiare 

48,8 

4. 

Indiferenţa locuitorilor faţă de instituţiile culturale 

35,8 

5. 

Dezinteresul conducerii locale 

31,7 

6. 

Colaborarea deficitară cu ceilalţi factori culturali 

15,2 

7. 

Lipsa experienţei culturale şi manaqeriale 

6,9 

8. 

Alte probleme, insuficienta îndrumare din partea 
structurilor competente, concurenţa neloială etc. 

0,3 


Sursa: "Mentalităţi manageriale". 


Doar unele 'probleme” dintre cele menţionate ţin de inabilităţile 
directorilor sau de lipsa lor de experienţă, cele mai multe fiind determinate 
de managementul politic şi social, care continuă să marginalizeze cultura, 
în loc să o includă între factorii principali ai schimbării. 

Starea actuală a căminelor culturale demonstrează că arhitecţii re¬ 
formei din ţara noastră nu sunt dispuşi să le perceapă ca pe o forţă capabi¬ 
lă să contribuie la reclădirea, pe temelii noi şi trainice, a satului românesc. 

Dimitrie Guşti sublinia, încă din deceniul al patrulea al secolului 
nostru, că factorul cultural în general şi căminul ca instituţie reprezentativă 
au un rol decisiv în reformarea lumii rurale: “Căminul cultural pune temelii 
noi pentru acţiunea de civilizare a păturii noastre rurale şi formează 
instituţia fundamentală de reformă a satelor" (52, p. 237). 

Greutăţile economice nu constituie un motiv de a marginaliza 
instituţiile culturale. Dimpotrivă, arată Guşti, "Organizarea culturii este mai 
necesară tocmai acum, când avem starea aceasta...” (52, p. 307). 

în aceste condiţii, personalul din căminele culturale se află în 
situaţia de a le oferi locuitorilor o gamă de activităţi relativ restrânsă, cu 
rezonanţă redusă la nivelul mentalităţilor, şi anume: hore, baluri, discoteci 
pe care le organizează circa 80% dintre cei investigaţi, spectacole cu 
formaţii proprii şi serbări organizate de tineri, aniversări şi întâlniri cu 
diverse personalităţi, inclusiv cu “fiii satului". Proiecţiile de filme şi cercurile 
































MANAGEMENTUL CULTURII 


45 


artistice şi tehnice, frecventate cu interes în deceniile anterioare, 
înregistrează şi ele un declin permanent. 

în mod normal, oferta căminului cultural ar trebui să armonizeze 
interesele diverselor categorii de public. în acelaşi timp, pe măsură ce 
concurenţa mass-media se accentuează, iar cerinţele lumii rurale sunt tot 
mai diverse, ar trebui ca şi ea să se diversifice, să se reînnoiască din punct 
de vedere calitativ. 

Comparând cele trei cercetări: "Studiu asupra problematicii cămi¬ 
nelor culturale", “Mentalităţi manageriale" şi “Calitatea vieţii culturale din 
mediul ruraf’, constatăm că, timp de aproape un deceniu, oferta căminului 
cultural se cantonează în aceleaşi activităţi tradiţionale. în acest sens, 
programele de activitate menţionate la începutul deceniului cuprindeau: 

- discoteci; 

- baluri, hore, serate de dans; 

- proiecţii de filme, videotecă; 

- spectacole cu formaţii proprii; 

- serbări ale elevilor; 

- manifestări prilejuite de diverse aniversări, obiceiuri, sărbători 
religioase etc. 

în contextul anchetei “ Mentalităţi manageriale' s-au menţionat, în 
linii mari, acelaşi tip de activităţi cu detalierea modului de organizare a 
spectacolelor şi cu menţionarea unor cercuri artistice care continuă tradiţiile 
locale: 

- discoteci, videoteci, baluri;’ 

- hore - în spiritul tradiţiilor de demult; 

- spectacole cu formaţii folclorice proprii, cu coruri şi grupe de 
instrumentişti, cu echipe de teatru şi dans modern, spectacole de 
varietăţi; 

- manifestări culturale dedicate unor evenimente istorice şi literare, 
obiceiuri locale şi sărbători religioase etc.; 

- activităţi în cadrul cercurilor literare, muzicale, de teatru, de 
pictură, de cusături populare, de ceramică etc. 

Şi directorii investigaţi cu prilejul evaluării calităţii vieţii culturale s-au 
referit la programele cele mai frecventate de public, din care nu lipseau 
balurile, concursurile, activităţile de club, mult preferatele discoteci, 
conferinţele şi simpozioanele, serile culturale structurate în jurul unor teme 
care să-i reunească pe cei interesaţi de poezie, muzică, istorie etc. 

Directorii intervievaţi sunt conştienţi că atractivitatea căminului 
depinde de calitatea manifestărilor culturale, de implicarea lui în princi¬ 
palele evenimente comunitare, de succesele obţinute de formaţiile artistice 

la diverse concursuri interne şi internaţionale. Ei ştiu că aceste 
recompense succesuale îi motivează pe membrii formaţiilor artistice să le 
susţină în continuare, să le transmită renumele din generaţie în generaţie. 

Manifestările folclorice sunt atractive pentru toate segmentele de 
public. Ele animă viaţa comunităţii în sensul cel mai autentic al termenului. 
Pentru a le organiza şi a le integra în sistemul contemporan de valori şi 
simboluri, personalul căminului colaborează cu celelalte forţe ale 
comunităţii: şcoală, bibliotecă, biserică, asociaţii şi fundaţii culturale, 
creatori de artă populară ş.a. 

Contribuţia la păstrarea tradiţiilor spirituale locale este una din 
funcţiile de bază ale căminului cultural. Organizarea serbărilor de iarnă, a 
ceremonialelor prilejuite de celelalte anotimpuri (sărbătoarea mărţişorului, a 
secerişului, a recoltei etc.) sau de evenimente religioase şi istorice 
contribuie la regăsirea identităţii instituţiei, aşa cum s-a păstrat în memoria 
colectivă a lumii rurale de-a lungul vremii. 

3.4. Universitatea populară 

Organizate pe lângă unele cămine şi case de cultură săteşti, 
universităţile populare au contribuit, încă din primele decenii ale secolului 
nostru, la emanciparea culturală a populaţiei rurale. Concepute pentru a 
facilita adulţilor suplinirea sau continuarea educaţiei primite în şcoală, 
universităţile populare au utilizat, pe lângă formele consacrate de activitate 
- cursurile şi conferinţele - diverse alte metode educative şi de instruire 
profesională, precum: simpozioane, schimburi de experienţă, brigăzi 
ştiinţifice, expoziţii, seri culturale etc. 

Un obiectiv explicit al universităţilor populare a fost revigorarea vieţii 
culturale din mediul rural, mai ales în comunităţile unde exista un potenţial 
de creativitate neexploatat. “Şcolile ţărăneşti 1 ' care le-au precedat erau 
frecventate atât de cei care conduceau căminele culturale, cât şi de mulţi 
alţi săteni. Ele erau menite să ofere participanţilor cunoştinţe economice, 
ştiinţifice, medicale, dar şi modele de viaţă morală, religioasă, artistică, 
inclusiv să-i înveţe să cânte şi să danseze. 

Un exemplu demn de urmat şi astăzi îl reprezintă Universitatea 
populară din Ungureni - Botoşani, care a funcţionat între anii 1927-1948 şi 
de care şi-au legat numele o serie de învăţători, funcţionari, medici, 
comercianţi şi ţărani, în frunte cu cel care a înfiinţat-o - profesorul Eugen 
Neculau din laşi, originar din această comună. S-a scris că mai mult de 
jumătate din membrii Universităţii - deja, în 1936, avea 1.200 de membri - 
posedau biblioteci personale (26, p. 151). 

Prestigiul acestei Universităţi populare, la care au contribuit şi numă¬ 
rul impresionant de activităţi - conferinţe, serbări, audiţii radio, şezători etc. - 

şi mijloacele moderne utilizate - diapozitive, proiecţii de filme - a făcut posibilă 
prezenţa la Ungureni a unor personalităţi de valoarea lui Mihail Sadoveanu, 
Simion Mehedinţi ş.a. care au ţinut conferinţe în faţa localnicilor. 

După cel de-al doilea război mondial, universităţile populare din 
mediul rural au continuat să existe în aproape toate judeţele ţării, prin 
entuziasmul intelectualităţii locale şi prin disponibilitatea “fiilor satului” - 
scriitori, profesori universitari, muzicieni ş.a. - de a reveni mereu în locurile 
natale, pentru a lumina cu spiritul lor lumea satelor. 

Din păcate, în ultimul deceniu, aceste instituţii de educaţie 
permanentă nu au supravieţuit. Din cele 19 universităţi populare, înscrise 
cu această denumire în ANUP (Asociaţia Naţională a Universităţilor 
Populare), numai una fiinţează în mediul rural, şi anume în comuna Luizi 
Călugăra, judeţul Bacău. Celelalte nu au mai fost susţinute nici material şi, 
prin renunţarea la activitatea extraşcolară a dascălilor, nici profesional. 

Referindu-se la Centrul zonal metodologic pentru educaţia adulţilor 
din Beiuş, directorul Anton Naghiu menţiona că în zonă, “...în mediul rural, 
au existat şapte universităţi populare care, din lipsă de mijloace, sprijin şi 
preocupare au trebuit să-şi înceteze activitatea după 1989" (74, p. 8). 
Programul Centrului îşi propune, printre altele, să contribuie la cultivarea 
tradiţiilor locale, să sprijine reînfiinţarea universităţilor populare din mediul 
rural, ca şi înfiinţarea de noi universităţi care să răspundă cerinţelor de 
pregătire profesională şi instruire pe tot parcursul vieţii indivizilor, 
dezideratelor de competenţă socială şi integrare în cerinţele comunităţii şi 
ale timpului în care ei trăiesc. 

3.5. Muzeul sătesc 

Considerându-le “o permanentă lecţie vie şi intuitivă”, “şcoală intuitivă 
a celor mulţi”, Dimitrie Guşti punea un accent deosebit pe rolul muzeelor 
săteşti în ridicarea culturală a populaţiei rurale. în concepţia sa, căminele 
culturale aveau îndatorirea “de a face muzee şi expoziţii la sediile lor”, pentru 
a pune în valoare zestrea spirituală a fiecărei comunităţi (52, p. 166). 
Echipele studenţeşti pe care le-a coordonat au organizat asemenea muzee 
în toate cele 30 de comune prin care au trecut, primul fiind muzeul din 
comuna Fundul Moldovei, amenajat în 1928 într-o sală de clasă a şcolii din 
localitate. Multe muzee din mediul rural au fost organizate de învăţători şi 
au fiinţat în cadrul şcolilor, fiind considerate, în egală măsură, "muzee 
şcolare” şi “muzee săteşti”. Unele există şi astăzi. De exemplu, din cele 11 
muzee rurale aflate în evidenţa Inspectoratului pentru Cultură al judeţului 
Neamţ (1998), 6 funcţionau pe lângă Căminul cultural, iar 5 în şcolile 
generale din Fărcaşa, Ruginoasa (Dulceşti), Dreptu (Poiana Teiului), 
Tazlău, Ceahlău. 

După cum subliniază Maria Itu în lucrarea dedicată formelor 
instituţionalizate de educaţie populară, ideea înfiinţării de muzee săteşti 
aparţine omului de cultură P.S. Aurelian, dar organizarea lor practică 
datează din deceniul al doilea al secolului nostru, între primele figurând 
muzeele din comunele: Muşăteşti-Argeş, Teişani-Prahova, Baia-Suceava, 
Nalbant-Tulcea, Ştefăneşti-Vâlcea, Comăneşti-Covurlui (25, p. 269). 

începând cu acel deceniu, multe cămine culturale, universităţi 
populare, societăţi culturale, case de sfat şi citire etc şi-au înscris în pro¬ 
gramele lor de activitate “înfiinţarea de muzee" care să conserve bogăţia 
culturală a poporului nostru, să contribuie la cunoaşterea principalelor mo¬ 
mente “din istoria neamului şi din istoria localităţii", la educarea cetăţe¬ 
nească a locuitorilor şi la cultura lor generală, cum susţinea Grigore Antipa 
într-o expunere “Despre muzeele săteşti'. 

Se avea în vedere “strângerea diverselor producţii locale” - aşa cum 
se menţiona în statutul Societăţii culturale "îndrumarea" din comuna Hangu, 
judeţul Neamţ - sau “...obiecte preistorice descoperite în comună: cruci vechi, 
arme, cusături naţionale”, achiziţionate de Muzeul din Ştefăneşti-Vâlcea, 
“produse naturale ale locului", dar şi produse care poartă “pecetea sufletului 
românesc": costume populare, scoarţe, lăicere, cusături, vase, porţi, icoane, 
troiţe etc. şi “folclor adunat în şezători”, cum prevedeau statutele Caselor Na¬ 
ţionale, pentru care muzeul sătesc era “icoana vieţii din toate vremurile”. 
Instrucţiunile Caselor Naţionale adresate învăţătorilor recomandau "strânge¬ 
rea unor tipărituri vechi", manuscrise, tablouri, stampe, fotografii, albume şi 
tot felul de cărţi pentru înzestrarea bibliotecii, care trebuia să facă corp 
comun cu muzeul" (57, p. 268). 

Dar muzeele săteşti nu aveau numai “lucruri din trecut”, ca să pre¬ 
luăm sintagma consemnată în programul Muzeului din "Baia”, judeţul 
Suceava, nu expuneau numai “vestigii ale trecutului îndepărtat", ci erau 
interesate, după cum relatează Octavian Neamţu, şi de “documente" ale 
istoriei recente. 

Participând la acţiunile experimentale din anii 1972-1973, în 
comunele Ţinea - Bihor, Şanţ - Bistriţa-Năsăud, Podenii Noi din Prahova şi 
Giubega din judeţul Dolj, Octavian Neamţu constata că în programul cultural 
unitar al localităţilor figura şi organizarea de muzee săteşti. La Giubega, de 
pildă, se preconiza constituirea unui muzeu care să prezinte “portul de 
demult din Giubega şi portul de astăzi, pentru că mâine, poimâine nu va mai 
fi acelaşi şi este bine să consemnăm cum se îmbrăcau oamenii din Giubega 
în 1972 (...) Ceea ce este astăzi contemporan, va fi mâine trecut. Să 
strângem deci documentele prezentului şi să le prezentăm într-un chip 
atrăgător şi adecvat în muzeul sătesc" (O. Neamţu). Fiecare exponat avea 
să poarte numele celui care l-a donat şi al celui care l-a descoperit, aşa încât 

"oamenii să vină cu drag şi să arate: «Acest obiect este de la mine» sau 
«Acest obiect a fost descoperit de mine, eu l-am adus»". 

Această ultimă precizare a lui Neamţu aduce în discuţie problema 
publicului muzeelor. Situate în centrele de comună sau în sate aparţină¬ 
toare, muzeele săteşti sunt accesibile publicului extrarural numai în măsura 
în care zonele respective sunt incluse în trasee turistice. Altfel, ele au mai 
mult un statut de reprezentare, sătenii înşişi le consideră mărturii semni¬ 
ficative ale istoriei şi tradiţiilor culturale locale şi sunt mulţumiţi cu ideea 
conservării lor, satisfacţia fiind, pentru unii dintre ei, aceea de a putea 
spune: “acest obiect eu l-am adus". 

Nimeni nu se gândeşte în momentul de faţă la activarea lor ca 
centre de animaţie a vieţii şi creaţiei culturale rurale. 

Ceea ce li se reproşează, de regulă, acestor muzee este lipsa unei 
concepţii ştiinţifice de expunere a obiectelor, eterogenitatea colecţiilor, lipsa 
unor criterii valorice clare la însăşi constituirea lor. Spre deosebire de toate 
celelalte aşezăminte rurale care funcţionează în baza unei legislaţii 
coerente, ca instituţii de sine stătătoare, muzeele săteşti sunt practic 
“opera” unei voinţe particulare. Un primar, un dascăl, un preot sau o 
comunitate întreagă consideră că ar fi nimerit să se conserve unele mărturii 
locale ale trecutului. în acest sens, colecţiile ce compun muzeele săteşti 
sunt alcătuite din trei categorii principale de exponate: obiecte etnografice, 
piese arheologice şi, foarte rar, cărţi vechi. Uneori, dacă localitatea rurală a 
dat ţării o personalitate de primă importanţă pentru istoria culturii sau a 
ştiinţei româneşti, muzeele săteşti îşi organizează tematica pe “mărturiile" 
care au aparţinut sau au avut tangenţă cu “acea personalitate” (a se vedea 
Muzeul sătesc “Badea Cârţan” din comuna Cârţişoara, judeţul Sibiu). 

Cu toate aspectele educative şi culturale pozitive, aceste aşeză¬ 
minte ad-hoc suferă de mult mai multe neajunsuri. 

în marea lor majoritate, cei care le înfiinţează nu sunt oameni de 
specialitate, cunosc vag prerogativele instituţionale ale unui muzeu, ca şi 
problemele multiple cu care ele se confruntă. Nu ştiu cum se elaborează o 
tematică muzeală şi nici rigorile ştiinţifice pentru o justă conservare şi 
valorificare a obiectelor. Desigur, ei nu au nici o vină, dimpotrivă, sunt 
lăudabile iniţiativele lor. Este bine că aceste muzee există. Cum se naşte, de 
regulă, un asemenea muzeu? Iniţial există ideea, apoi se fac eforturi pentru 
alegerea unui local, de obicei o sală de pe lângă un cămin cultural, o clasă a 
unei şcoli vechi, eventual o casă veche nelocuită considerată a fi exemplar 
tipic pentru arhitectura tradiţională a locului sau, foarte rar, un spaţiu în casa 
parohială a unui preot ori în casa unui învăţător care îşi sacrifică viaţa de 
familie din dragoste pentru valorile pe care au reuşit să le adune. 

Un asemenea muzeu nu dispune de personal, este dificil de 
întreţinut, uneori creează probleme autorităţilor locale. Lăsând la o parte 

caracterul eterogen al lucrurilor adunate fără o concepţie sistematică, se 
întâmplă ca doar 2-3 piese să fie, de o importanţă mai mare. Ceea ce 
caracterizează muzeele săteşti este cvasitotala lipsă a oricărei evidenţe 
gestionare. Este adevărat că unele muzee săteşti deţin un registru-inventar, 
alcătuit după modelul muzeelor profesioniste. Nu există însă o evidenţă 
ştiinţifică şi nimeni nu este dispus să înveţe sau să depună un efort pentru a 
o concretiza. Dacă pentru obiectele etnografice datele mai pot fi culese de la 
săteni, pentru piesele arheologice (descoperiri întâmplătoare sau rezultate 
din activităţi amatoare) ele nu sunt înregistrate în nici un fel, ceea ce 
transformă exponatele într-un “material atipic”. Cărţile vechi, româneşti sau 
străine, au şi ele un regim asemănător, cu toate că, în unele judeţe, cum ar fi 
Mehedinţi, specialiştii din oficiile pentru patrimoniul cultural naţional le-au 
înregistrat şi uneori le-au concentrat în locuri special amenajate. 

Cu toate eforturile depuse de segmentele instituţionale special 
înfiinţate (direcţii de patrimoniu, muzee judeţene şi oficii pentru patrimoniul 
cultural naţional), nu s-a reuşit nici până astăzi ca muzeele săteşti să intre 
într-un sistem coerent de coordonare. Ar fi fost de dorit ca muzeele 
judeţene (eventual şi cele orăşeneşti şi municipale) să acorde asistenţă de 
specialitate corespunzătoare şi să intervină de urgenţă acolo unde se 
înregistra un atac biologic degradant sau unde condiţiile de conservare 
erau precare. Dacă acest deziderat nu a putut fi atins din cauza reticenţelor 
reciproce, semnalate încă înainte de 1989, cu atât mai mult astăzi a fost 
lăsat cu totul la voia întâmplării. Peste toate neajunsurile semnalate s-au 
suprapus şi principiile economiei de piaţă înţelese greşit. Aşa se face că 
unele consilii locale au luat decizii aberante, au înstrăinat cămine culturale, 
au schimbat destinaţiile unor spaţii, au operat de cele mai multe ori fie 
după interese personale, fie după interese imediate. 

Astăzi se uită cu desăvârşire că muzeul sătesc (acolo unde el mai 
există), ca şi biblioteca publică şi căminul cultural fac parte din sistemul de 
bunuri publice de care trebuie să beneficieze fiecare locuitor din comună, 
în acest sens, orice decizie care perturbă existenţa sistemului cultural pre¬ 
judiciază calitatea vieţii unor oameni, dacă nu a comunităţii în ansamblul ei. 

Din analiza unei situaţii a muzeelor săteşti în funcţiune pe întreg 
cuprinsul ţării se desprind câteva concluzii demne de a fi supuse unei 
dezbateri mai ample şi incluse în programul cară să conducă la remedierea 
unei realităţi de multe ori distorsionate. Lipsesc din statisticile comunicate 
ministerului de profil judeţe ca: Giurgiu, Ialomiţa, Galaţi, Tulcea, laşi, 
Botoşani, Satu-Mare, Sălaj, Cluj, Mureş, Covasna şi Ilfov, deşi, la începutul 
anului 1998, Inspectoratul pentru Cultură a judeţul Ialomiţa avea în 
evidenţă Casa memorială “Ionel Perlea” din satul Ograda, comuna Bucu 
(1991), şi “Aşezământul de artă şi cultură religioasă Maia-Catargi din satul 
Maia, comuna Brazii, înfiinţat în 1996. Tot în 1998, forul judeţean a lansat 

proiectul cultural “Tezaur de istorie, civilizaţie şi cultură locală”, ce viza 
crearea de structuri muzeale săteşti, inclusiv redeschiderea celor cu profil 
de istorie şi cultură locală din comunele Scânteia şi Miloşeşti, 

în aceeaşi situaţie se află şi judeţul Mureş, care dispune de muzee 
etnografice relativ modeste în localităţile: Ghindari, Ogra, Lueriu, Uila, Ruşii 
Munţi, Suseni şi care, în anul 1996, a înfiinţat în spaţiul unei bisericuţe de 
lemn - monument de patrimoniu din satul Nedăşa, comuna Beica de Jos, 
traseul Reghin-Sovata - un muzeu de iconografie, odoare bisericeşti şi 
carte veche şi un altul cu acelaşi profil, în localitatea Băiţa, comuna Lunca, 
aflat în custodia primăriei locale. 

Un an mai târziu, în 1997, lua fiinţă tot un muzeu de odoare biseri¬ 
ceşti, iconografie şi carte veche şi tot într-o biserică de lemn monument de 
patrimoniu, dar pe ruta Luduş-Sărmaşu-Cluj. 

Toate aceste iniţiative trebuie totuşi înregistrate într-o sinteză 
statistică care să redea imaginea complexă a infrastructurii culturale de pe 
cuprinsul ţării, dinamica instituţiilor şi a faptelor de cultură. 

Această revenire, din ultimii ani, la structurile muzeale săteşti 
demonstrează că ideea conservării şi promovării valorilor culturale rurale 
este de actualitate în conştiinţa celor chemaţi să le gestioneze. 

în acelaşi timp, analiza datelor din perspectiva provinciilor 
tradiţionale - Moldova, Muntenia, Oltenia, Banat, Transilvania - arată că 
raportul este net în favoarea localităţilor de dincolo de munţi. Explicaţia 
rezidă neapărat în condiţiile istorice şi în activitatea deosebită pe care a 
desfăşurat-o Asociaţiunea “Astra” în întreg teritoriul locuit de români. 

Pe de altă parte, problema organizării şi funcţionării instituţiilor 
culturale destinate a conserva mărturii ale trecutului local îmbracă şi 
aspecte de ordin istoric, în care raportul trecut-prezent se înscrie la nivelul 
mentalităţilor, reflectând modul în care timpul şi contactul interetnic au 
marcat decisiv diferitele colectivităţi umane şi personalităţile cărora le 
revenea iniţiativa în acest sens (cadre didactice, preoţi, alţi intelectuali). 

Ar mai fi de remarcat un amănunt plin de semnificaţii. Judeţul cu 
cele mai multe muzee săteşti este Harghita (24 de unităţi) expresie a nevoii 
localnicilor de a-şi conserva identitatea. După Harghita, în top se mai află 
judeţele: Dâmboviţa, Braşov, Sibiu (fiecare cu câte 10 muzee săteşti) şi 
judeţele Dolj (cu 9) şi Timiş (cu 7 muzee săteşti). Conform "Memoriei 
culturale" a ministerului, subliniem că în toate aceste cazuri (exclusiv 
Harghita) avem de-a face cu teritorii administrative dens populate, cu 
centre judeţene puternice, în care funcţionează instituţii culturale numeroa¬ 
se şi de prestigiu, la care se adaugă o istorie bogată, cu vestigii importante, 
remarcabile prin felul cum sunt ele puse în evidenţă de o pleiadă de 
intelectuali de renume naţional şi internaţional. De unde şi interesul pentru 
conservarea patrimoniului cultural în aceste spaţii româneşti. 

3.6. Biserica 

Trecând în revistă schimbările pe care le-a antrenat actualul proces 
de tranziţie în comuna Şeitin, autorii monografiei comunei respective 
constată efervescenţa ce se înregistrează în planul vieţii spirituale, inclusiv 
al celei religioase. în acest sens, Ştefan Costea şi Dumitru D. Costea arată 
că: “...după o lungă perioadă de timp de descurajări ale vieţii religioase, în 
prezent se înregistrează o reorientare şi o revenire la religie şi la 
religiozitate, la credinţă şi la principiile acesteia, la biserică şi la practicarea 
valorilor şi normelor religioase" (30, p. 128). 

Remarca este valabilă şi pentru celelalte aşezări româneşti şi este 
firesc să se întâmple aşa, întrucât instituţiile religioase au indus, de-a lungul 
timpului, nu numai “un mod de viaţă prin care membrii comunităţii locale s-au 
raportat la sacru”, ci şi modele de convieţuire în colectivitate, modele de 
organizare a aşezărilor rurale. "Vedeam spaţiul, spunea Lucian Blaga în 
«Discurs de recepţie la Academia Română - 5 iunie, 1937» aşezat înadins în 
jurul bisericii şi al cimitirului, adică în jurul lui Dumnezeu şi al morţilor". 

Prezenţa bisericii, în jurul căreia oamenii îşi rânduiau casele, era 
semnul de stabilitate a comunităţilor săteşti şi, de asemenea, garanţia 
păstrării limbii, datinilor, fiinţei naţionale. In spaţiul rural, tradiţiile comunitare 
s-au împletit, de regulă, cu elemente de cultură religioasă. Nu întâmplător, în 
mediul mănăstiresc au apărut şi "cărţile de căpătâi” ale culturii noastre, ca de 
exemplu: "Pravila de la Govora (1649), "învăţăturile preste toate zilele 
(1642) ş.a. Tot pe lângă mănăstiri au apărut şi cele dintâi şcoli, unde erau 
pregătiţi viitorii clerici, dar şi alţi oameni de carte. Dovezi în acest sens sunt 
multiple. Traian Hereţiu se referă la Tetraevanghelul lui Uric de la Neamţ, din 
anul 1429, pe care este înfăţişată o şcoală mănăstirească. “Imaginea unei 
şcoli apare şi în Evangheliarul de la Putna, unde loan Evanghelistul este în 
postura de dascăl, iar pe lângă el, în dreapta, ucenicul” (54, p. 2). 

în memoria colectivă a comunităţilor rurale s-au păstrat primele 
biserici care le-au călăuzit în momente de cumpănă şi le-au insuflat pute¬ 
rea idealurilor de credinţă şi libertate. 

Conform Legii serviciului social din 1938, căminul cultural, biserica, 
şcoala, autorităţile locale etc. urmau să colaboreze “pentru ca viaţa morală, cul¬ 
turală, socială şi materială a satului să fie la înălţimea necesităţilor” (52, p. 514). 

Având o putere şi o ascendenţă sufletească asupra celorlalţi "greu 
de găsit la alte profesiuni”, preoţii erau consideraţi principalii colaboratori ai 
căminului cultural în demersurile de emancipare spirituală a lumii rurale. 

în unele zone din ţară, participarea preoţilor la activitatea căminului 
cultural a fost decisivă în realizarea obiectivelor preconizate. Unii preoţi au 
fost în comitetele de conducere şi chiar preşedinţi ai căminelor culturale, 
cum a fost cazul preotului din comuna Poseşti, judeţul Prahova, unde 




MANAGEMENTUL CULTURII 


53 


căminul s-a bucurat de un sprijin substanţial din partea Fundaţiei Culturale 
Regale, inclusiv de prezenţa lui D. Guşti la punerea temeliei lăcaşului. 

în calitatea sa de ministru, Dimitrie Guşti a redactat o chemare către 
reprezentanţii cultelor de a participa la îmbunătăţirea stării culturale a ţării 
şi Ja ridicarea învăţământului, la formarea de caractere şi de cetăţeni 
conştienţi, "prin înviorarea şi lărgirea cercurilor pastorale, prin organizarea 
bibliotecilor populare, prin înfiinţarea de coruri bisericeşti şi contribuirea la 
educaţia muzicală a poporului" (52, p. 637). 

într-adevăr, corurile bisericeşti au reprezentat temelia mişcării corale 
în majoritatea zonelor ţării. Distinşi slujitori ai bisericii şi totodată dirijori ai 
acestor coruri, preoţii reprezentau pentru săteni adevărate modele de 
spiritualitate. Amintind meritele primului dirijor al corului centenar din Ardusat, 
Valentin Băinţan scria despre Alexandru Anderco: “Poate fi numit un 
deschizător de drumuri în arta dirijoratului coral din zonă, îndrumător şi 
dascăl, părinte şi sfătuitor, înţelept, neobosit şi neînfricat apărător al 
învăţământului confesional şi al culturii naţionale româneşti” (9, p. 171). 
înzestrat cu însuşiri de excepţie, preotul şi dirijorul din Ardusat a pus bazele 
unui cor ţărănesc ce avea să aducă localităţii renume şi recunoaşterea 
naţională. Timp de un secol, incluzând şi activitatea sa laică, "existenţa 
corului din Ardusat s-a contopit cu însăşi spiritualitatea acestor locuri, 
complinindu-se reciproc (...). Cântecul său cu parfum de rozmarin şi busuioc 
a purtat speranţe spre anotimpuri mai bune, înflăcărând bucuria de a trăi, de 
a simţi româneşte, de a cultiva şi forma conştiinţe...". 

Aşa cum menţionam mai sus, în aproape toate comunele din ţară 
primele formaţiuni corale au luat fiinţă pe lângă biserici sau din iniţiaţiva 
preoţilor care predau lecţii de muzică în şcolile elementare. De pildă, corul 
bisericesc din comuna Ştefăneşti, înfiinţat de preotul loan Savin, a fost cea 
mai veche formaţie corală din judeţul Botoşani. Având şi repertoriu laic, 
corul a prezentat spectacole în aer liber, fiind apreciat pentru activitatea sa 
de către săteni şi de numeroase personalităţi culturale zonale şi naţionale, 
cum au fost mitropolitul Calinic Miclescu, folcloristul şi muzeologul T. 
Burada ş.a. (26, p. 177). 

Ca şi biserica ortodoxă, şi alte culte religioase s-au preocupat de 
înfiinţarea unor formaţii corale. La Şeitin, corul bisericesc, înfiinţat pe lângă 
şcoala confesională greco-catolică (1897), a contribuit alături de cel al 
bisericii ortodoxe, care îşi începuse activitatea în anul 1883, la susţinerea 
vieţii culturale, prin concerte cu piese laice şi bisericeşti organizate în 
comună şi în împrejurimi. 

Tot pe lângă biserici s-au înfiinţat şi societăţi culturale cu programe 
educaţionale complexe, susţinute de preoţi, profesori şi alţi intelectuali 
preocupaţi să înfiinţeze coruri şi biblioteci, să organizeze spectacole 
artistice şi conferinţe cu problematică istorică, juridică, literară, religioasă. 

în general, implicarea bisericii în activitatea culturală rurală a 
contribuit la punerea în valoare a calităţilor artistice şi a sensibilităţii sufleteşti 
ale ţăranilor, stimulându-le dorinţa de a trăi în credinţă, adevăr şi frumuseţe. 

3.7. Mass-media - alternativă la oferta agenţilor culturali 
tradiţionali 

Consumul de produse media al populaţiei rurale necesită o aborda¬ 
re complexă. în primul rând, el nu poate fi interpretat numai ca expresie a 
interesului pentru oferta mass-media, ci este dependent de pătrunderea 
inegală în mediul rural a mijloacelor de comunicare în masă. O bună parte 
din presa scrisă şi audiovizuală este inaccesibilă locuitorilor din anumite 
comune. Ei sunt nevoiţi să se rezume la acele posturi de televiziune şi la 
acele publicaţii ale căror mesaje le pot recepta. Sunt zone în care populaţia 
are acces numai la TVR, chiar numai la un program al televiziunii publice, 
şi unde ziarele ajung cu mare întârziere. Această situaţie influenţează 
considerabil funcţiile mass-media 


Tabelul 9 

Posturi TV urmărite de subiecţii din mediul rural (1997) 

-%- 


Posturi 

Frecvenţa vizionării 

Mereu 

Uneori 

Niciodată 

1. TVR1 

74,7 

21,1 

4,2 

2. TVR2 

16,2 

26,8 

56,9 

3. PRO TV 

25,1 

7,2 

67,9 

4. Antena 1 

24,3 

13,0 

62,6 

5. Alte posturi centrale 

5,6 

15,4 

79,0 

6. Posturi locale 

13,0 

4,8 

82,2 


Sursa: "Calitatea vieţii culturale din mediul rural". 


La nivelul colectivităţilor investigate principalele funcţii mass-media 
sunt de informare şi de divertisment. 

Prin ştirile pe care le difuzează, prin mesajele implicite ale altor 
produse mediatice, mijloacele de comunicare în masă răspund nevoilor 
publicului de a şti ce se petrece în lume, în ţară, iar prin presa locală, în 
mediul mai apropiat. 

Solicitaţi să răspundă în ce mod se informeâză în legătură cu 
evenimentele mai importante care au loc la noi şi în lume, subiecţii s-au 
referit, cu prioritate, la mijloacele de comunicare în masă. 

Tabelul 10 

Informarea populaţiei din mediul rural asupra evenimentelor 

importante 


Ordinea 

preferinţei 

Modalităţi 
de informare 

1. 

Vizionarea emisiunilor de televiziune 

2. 

Citirea presei 


Audierea radioului 


Discuţii cu persoane informate 


Participarea la manifestări organizate de instituţii culturale 

6. 

Alte modalităţi 


Sursa: "Calitatea vieţii culturale din mediul rural". 


Analiza emisiunilor menţionate de subiecţi demonstrează preponde¬ 
renţa funcţiei de informare a televiziunii - din 502 menţiuni, 268 se referă 
exclusiv la ştiri. 

Subiecţii au fost solicitaţi să-şi exprime satisfacţia faţă de calitatea 
ştirilor politice şi sociale difuzate prin mass-media. După modelul 
diferenţialei semantice, s-a acordat nota 5 pentru satisfacţia maximă şi 
nota 1 pentru satisfacţia minimă, rezultând următoarele scoruri: 

1. Televiziune 3,73 

2. Radio; presă scrisă 

(la egalitate) 3,21 

3. Reviste sau rubrici cu tematică 

politică, economică, socială , 1,90 

Emisiunile din care se obţin informaţiile cele mai relevante sunt jur¬ 
nalele TV, urmate de "dezbateri” politice, economice, sociale, religioase, 
ştiinţifice etc. 

Firesc ar fi fost ca printre cele mai frecventate emisiuni TV să se 
regăsească cele în care sunt abordate problemele satului, ale agriculturii, ale 
domeniilor tangente lor, probleme din zonele sau din proximitatea zonelor în 
care subiecţii trăiesc, dar slaba audienţă a posturilor locale şi urmărirea spora¬ 
dică a emisiunilor de profil ale posturilor naţionale denotă că mesajele media 
nu dau realmente răspunsuri la multitudinea de '‘aşteptări” ale lumii rurale. 

Analizând emisiunile de radio cele mai audiate, constatăm că 
frecventarea lor este motivată tot prin nevoia de informare, din moment ce 
pe primul loc se situează radiojurnalul/ştirile, urmate de emisiunile dedicate 
satului şi agriculturii, dar şi de celelalte emisiuni ale postului România 
Actualităţi - reportaje, transmisiuni în direct etc. 

Motivaţia expunerii la TV a fost evidenţiată printr-o întrebare 
explicită, şi anume: “Ce motive vă determină să urmăriţi emisiunile de 
televiziune?" Răspunsurile s-au referit la următoarele priorităţi: 

1. Pentru a fi la curent cu evenimentele din ţară şi din străinătate. 

2. Din nevoia de distracţie, bună dispoziţie. 

3. Pentru a petrece în mod plăcut timpul disponibil. 

4. Pentru a cunoaşte noutăţi din viaţa satelor. 

5. Pentru lărgirea orizontului de cunoaştere/cultură. 

6. Pentru a înţelege faptele şi evenimentele contemporane. 

7. Pentru a putea participa la discuţii, schimburi de opinii. 

8. Alte motive: participarea la concursuri, înregistrarea unor piese 
muzicale etc. 

Pentru a vedea în ce măsură receptarea TV stimulează comunicarea 
dintre indivizi, le-am solicitat subiecţilor să menţioneze emisiunile TV urmărite 
de persoanele din anturajul lor: 62,5% au răspuns că rudele şi prietenii urmă¬ 
resc aceleaşi emisiuni, 15,8% au precizat că preferă şi alte emisiuni, iar 
ceilalţi, 21,7%, nu se pot pronunţa în legătură cu opţiunile celor din anturajul 
lor. Dacă printre emisiunile radio frecventate cu interes figurează "Antena 
satelor", "Pământul totdeauna”, "Pulsul zilei” ş.a., în cele de televiziune 
subiecţii nu se prea regăsesc. Aceasta se vede şi din locul pe care îl ocupă 
emisiunile de profil în ordinea de preferinţe ale telespectatorilor. 


Tabelul 11 

Emisiuni TV preferate de subiecţii din mediul rural 



Emisiuni 

% 

1 

Filme 

71,5 

2 

Ştiri/jurnale 

68,2 

3 

Jocuri şi concursuri 

44,7 

4 

Sport 

39,8 

5 

Muzică 

34,9 

6 

Dezbateri politice 

32,5 

7 

Emisiuni despre viaţa satelor 

24,3 

8 

Emisiuni economice şi sociale 

21,9 

9 

Religie 

13,8 

10 

Alte emisiuni: SF, ştiinţă, divertisment etc. 

11,3 


Sursa: "Calitatea vieţii culturale din mediul rural". 


Obs. Subiecţii au avut libertatea să menţioneze principalele tipuri de emisiuni TV 
preferate. 

Funcţiile de divertisment satisfac nevoile oamenilor de a se distra, de 
a se relaxa, de a se sustrage grijilor cotidiene. Preferinţele exprimate pentru 
filme artistice, seriale şi emisiuni muzicale, ca şi pentru concursurile cu mize 
mai mult sau mai puţin simbolice denotă tendinţa publicului de a se refugia în 
lumea divertismentului, o lume mai agreabilă decât viaţa de zi cu zi. 

Unele emisiuni aflate pe lista preferinţelor TV exprimă interesul 
subiecţilor, îndeosebi al intelectualilor şi funcţionarilor, pentru emisiunile de 
dezbateri, de exprimare liberă a opiniilor şi contraopiniilor, de comentare 
profesionistă a evenimentelor. S-au menţionat “talk-show-urile” de pe toate 
canalele TV, la care au acces telespectatorii rurali. De asemenea, preferin¬ 
ţa pentru ziariştii renumiţi, care sunt şi moderatori de opinie, legitimează 
“funcţia de interpretare” a presei. 

Opţiunile pentru mass-media, în contextul timpului liber al subiecţi¬ 
lor, se particularizează în funcţie de vârstă, sex, statut ocupaţional. 

Din acest punct de vedere, sunt interesante diferenţele dintre 
bărbaţi şi femei. 

Bărbaţii preferă în ordine descrescândă: 

(1) audierea radioului; (2) citirea presei; (3) vizionarea TV; (4) activi¬ 
tăţi gospodăreşti; (5) întâlnirile cu prieteni; (6) lectura unor cărţi; (7) frec¬ 
ventarea aşezămintelor culturale; (8) alte activităţi - sport, discotecă, depla¬ 
sări în alte localităţi. 

Femeile: (1) activităţi gospodăreşti; (2) vizionarea TV, (3) întâlniri 
cu prietenii; (4) frecventarea aşezămintelor culturale; (5) citirea presei; (6) 
lectură cărţi; (7) audierea radioului; (8) alte activităţi. 

Dacă analizăm preferinţele pentru emisiunile de televiziune, în 
relaţie cu ocupaţia subiecţilor, constatăm că tendinţele generale ale 
consumului mediatic nu se modifică în esenţa lor. Selectând emisiunile cele 
mai frecventate de către fiecare categorie ocupaţională, s-au conturat 
următoarele preferinţe: 

- agricultori: ştiri, filme, jocuri şi concursuri; 

- muncitori, tehnicieni - ştiri, filme, jocuri şi concursuri; 

- funcţionari - ştiri, filme, talk-show-uri; 

- elevi, studenţi - filme, muzică, ştiri; 

- intelectuali - ştiri, filme, talk-show-uri; 

- pensionari - ştiri, emisiuni despre sate, filme; 

- casnici - filme, ştiri, viaţa satelor; 

- comercianţi - ştiri, sport, altele; 

- şomeri - filme, jocuri şi concursuri, muzică. 

Situaţia nu diferă prea mult nici în privinţa presei scrise. Subiecţii au 
menţionat publicaţia pentru care ar opta, dacă ar dispune de un abonament 
gratuit. Am înregistrat opţiuni pentru cotidiene centrale: Adevărul, Naţional, 
Evenimentul Zilei, Cotidianul, Curierul naţional, România Liberă, pentru 
reviste ca: România Mare, Doina, Formula AS, Pro Sport, Magazin, pentru 
unele ziare locale, dar nici o preferinţă pentru publicaţiile ce le sunt 
destinate sătenilor, şi anume: Fermierul ori Ţăranul român. 

Interesul pentru presa scrisă are o anume tradiţie în colectivităţile 
rurale. într-o comunicare despre "Cultura populară", prezentată la Institutul 
Social Român în anul 1928, I. Simionescu remarca: "Rar am văzut sătean 
să intre în librărie, dar săteni care să cumpere ziare de la chioşcuri şi să le 
citească la umbra carului (...) prea adesea se văd”. 

Sigur că I. Simionescu se referă la o perioadă în care nu exista 
televiziunea care să facă concurenţă celorlalte mijloace de informare, dar 
ceea ce afirma autorul atunci este valabil şi astăzi: "Ziarul se citeşte; e 
atractiv, veşnic nou, satisface curiozitatea înnăscută în om". 

Lipsurile presei scrise la care ne-am referit mai sus şi care 
caracterizează şi prima jumătate a secolului nostru sunt: numărul redus de 
publicaţii ce se adresează explicit locuitorilor satelor şi dificultatea pătrunderii 
lor în toate zonele. I. Simionescu enumera: "Puţinele ziare pentru mulţime, 
dar care i-ar fi adus un folos real dacă ar fi pătruns mai lesne în toate satele: 
« Vestitorul Satelor » scos de o mână de inimoşi învăţători şi preoţi din judeţul 
Fălticeni, apoi « Duminica Poporului » a dlui S. Mehedinţi, « Neamul românesc 
pentru popor » al dlui N. lorga sau « Foaia noastră » de la Cluj, scoasă cu mari 
sacrificii de un profesor universitar, dl V. Stanciu" (92, p. 10). 

Pentru cei sceptici în legătură cu pătrunderea presei în mediul rural, 
redăm situaţia din ultimii ani, din comuna Şeitin: “A crescut numărul 
abonamentelor la ziare şi reviste, ajungând ca la reviste să fie înregistrate 
în luna mai 1998, 54 de abonamente, la ziare 270, pe lângă desfacerea 
presei din vânzări directe. în ceea ce priveşte mijloacele audio-video, 
practic aproape că nu există locuinţă care să nu dispună de cel puţin un 
aparat de radio, iar numărul total de televizoare a ajuns la o cifră 
comparabilă” (30, p. 247). 

Cercetarea directă a demonstrat că lumea rurală pare mai încreză¬ 
toare în presa care tratează teme de interes general şi numai tangenţial 
sau deloc în publicaţiile ce se adresează locuitorilor satelor. De pildă, din 
agenda mass-media ei au reţinut temele ce abordează probleme generale 
ale tranziţiei, şi nu aspecte specifice tranziţiei din domeniul agriculturii sau 
al comunităţii rurale. 

Reamintindu-şi problemele cele mai importante reţinute din emi¬ 
siunile TV, subiecţii au configurat următoarea ierarhie tematică: 

1. reformă/privatizare; 

2. inflaţie; 

3. şomaj; 

4. ordine publică; 

5. sindicate/proteste, greve; 

6. relaţii externe; 

7. dispute parlamentare; 

8. pensii/salarii; 

9. minorităţi etc. 

Se poate spune că nici o temă importantă abordată în emisiunile de 
ştiri nu a rămas în afara zonei de interes a telespectatorilor, atestând 
preponderenţa funcţiei informative a presei. Importanţa ei şi a funcţiei de 
divertisment rezultă şi din motivaţia consumului mediatic. Subiecţii se 
expun la TV pentru: 

- a fi la curent cu evenimentele din ţară şi străinătate; 

- a se distra, a petrece în mod plăcut timpul rămas disponibil după 
muncă şi învăţătură, pentru a uita de grijile cotidiene. 

La nivelul colectivităţilor rurale, funcţia “de legătură”, ca funcţie 
culturalizatoare a mass-media, are o rezonanţă mai diminuată. Expunerea 
la emisiunile TV nu conduce, în mod iminent, la acea comuniune de 
percepţie a receptorilor, posibilă în cazul persoanelor care împărtăşesc 
aceleaşi idei şi aceleaşi constructe culturale. Telespectatorii din mediul 
rural au valori, gusturi, simboluri şi, după cum am văzut, preocupări 
deosebite faţă de cei din mediul urban. Mai mult, ponderea emisiunilor cu 
problematică legată de lumea rurală este destul de modestă în ansamblul 
mesajelor presei ca să poată realiza acea "comuniune de idei”, percepta- 
bilă la nivelul comunităţilor investigate. Mesajele sunt receptate de subiecţi 
în termenii experienţelor proprii, trăite aici şi acum. 

Acest fond aperceptiv determină şi procesul de inculturaţie. Numai 
anumite categorii de public acceptă şi numai unele modele culturale sunt 
acceptate şi preluate din consumul mediatic. Este cert că presa scrisă şi 
audio-vizuală şi-ar putea aduce o contribuţie mai importantă la îmbogăţirea 
orizontului de cunoaştere al publicului de la sate, dacă produsele media ar 
răspunde “aşteptărilor” lumii rurale, dacă i-ar confirma valorile şi i-ar 
stimula interesele şi trăirile ce-i sunt specifice. 

Extinderea audienţei mass-media influenţează şi frecventarea 
aşezămintelor culturale. Managerii lor trebuie să interpreteze această 
tendinţă în termenii concurenţei calitative. în măsura în care aşezămintele 
sunt bine organizate, iar manifestările culturale sunt atractive, publicul este 
dispus să le frecventeze. 

în proiectarea studiului asupra vieţii culturale rurale am situat 
expunerea la mass-media în contextul consumului individual de cultură, 
pentru ca, în teren, să constatăm că din iniţiativa unor aşezăminte culturale 
şi la solicitarea unor cetăţeni se mai practică vizionarea în grupuri aunor 
emisiuni de televiziune. Această practică influenţează atât tipul de mesa¬ 
je/emisiuni receptate, cât şi maniera de a le recepta, inclusiv comunicarea 
interumană postvizionare. 

Cu excepţia acestor situaţii, consumul de produse media are loc, de 
regulă, la nivelul individului (citirea presei) şi al grupurilor familiale, de 
vecinătate - în cazul televiziunii. 

în general, influenţele mass-media nu sunt nici exclusive, nici 
unilaterale. Decizia de expunere la diverse mesaje este determinată de mai 
mulţi factori structurali - caracteristici socio-demografice, norme de grup - şi 
funcţionali, cum sunt nevoile, dorinţele, valorile şi “aşteptările" indivizilor, 
ceea ce oferă un spaţiu larg de acţiune agenţilor interesaţi să stimuleze 
frecventarea instituţiilor culturale existente în mediul rural. 




Capitolul 4 

MANAGEMENTUL VIEŢII CULTURALE 

> 


4.1. Nevoia de management 

Personalităţile implicate în destinul culturii rurale au pledat, încă din 
primele decenii ale secolului nostru, pentru înlăturarea diletantismului din 
acest domeniu şi pentru pregătirea "tehnică" a personalului cultural. 

Casa Culturii Poporului, înfiinţată prin lege în vara anului 1921, a 
inclus în programul său de activitate "pregătirea elementelor culturale de 
propagandă şi de conducere" (52, p. 27). 

Cursurile de "management" pentru directorii de cămine culturale au 
fost organizate în diverse zone din ţară, unele chiar în localităţi rurale, 
precum: Dodeşti Fălciu, Leşul Năsăudului, Breaza ş.a. însuşi căminul 
cultural, ca exponent al vieţii colective, avea să ofere cadrul ideal de 
comunicare între "conducătorii fireşti ai satelor" - preoţii şi învăţătorii - 
reprezentanţii autorităţii de stat, liderii tuturor organizaţiilor. învăţând unii 
din experienţa celorlalţi, cercetând împreună, dobândind noi deprinderi, ei 
puteau să organizeze mai bine viaţa sătenilor, dar şi manifestările culturale 
din zona în care trăiau. 

Asemenea experienţe demonstrează că interesul pentru manage¬ 
mentul culturii în România nu este reflexul unei mode recente. Cerinţa 
"calificării manageriale" a personalului din cultură, în calitatea lui de 
organizator, coordonator şi animator al vieţii culturale, s-a impus mai ales 
din nevoia gestionării resurselor materiale şi financiare - întotdeauna 
limitate - ale instituţiilor culturale. 

Cu atât mai mult în zilele noastre, lipsa acută de bani, spaţii şi 
echipamente cu care se confruntă aşezămintele culturale solicită manageri 
activi, care să abordeze într-un nou spirit şansele culturii rurale şi să 
asigure sinergia forţelor pozitive de care dispun aceste comunităţi. 

Asumarea managementului la nivelul instituţiei culturale asigură 
premisele calităţii actului de cultură, a eficacităţi, eficienţei şi accesibilităţii 
iui. Utilizarea instrumentelor manageriale, fie şi sub presiunea factorilor 
extrainstituţionali, mai ales a finanţatorilor, permite identificarea resurselor 
de care are nevoie cultura, definirea obiectivelor ei prioritare, evaluarea 

dificultăţilor cu care ea se confruntă, ca şi anticiparea schimbărilor generale 
ce pot avea implicaţii directe asupra culturii unei comunităţi. 

Schimbările care vizează instituţii şi mentalităţi, structuri şi relaţii, 
legislaţie şi valori - cum sunt şi schimbările preconizate în actualul proces 
de tranziţie - presupun metode moderne de management, în toate 
domeniile de activitate. 

Cultura este adânc implicată în întregul proces al schimbării, în 
sensul că nici un proiect de reformă economică şi nici un program politic 
eficient nu pot fi concepute în afara perspectivei axiologice prefigurate de 
cultura unei societăţi. 

în contextul general al schimbării este nevoie de alte sisteme de 
cunoştinţe, de alte abilităţi şi alte valori. Managerul însuşi se schimbă. El 
trebuie să gândească în perspectivă, să devină "un om de concepţie, un 
om de cultură, un lider şi, mai ales, un om al rezultatelor" (41, p. 13). 

în măsura în care se schimbă cererea de cultură din societate, se 
impune schimbarea ofertei agenţilor culturali. Ei trebuie să ofere programe 
culturale alternative, care să satisfacă o gamă largă de trebuinţe şi opţiuni, 
în acest sens, se preconizează că agenda de acţiuni culturale ale secolului 
XXI va cuprinde, ca obiectiv prioritar, dezvoltarea potenţialului uman la 
nivelul maxim posibil şi centrarea pe nevoile individului. Asemenea priorităţi 
readuc în actualitate problematica educaţiei permanente care, prin structuri 
şi metode ştiinţifice, oferă indivizilor cunoştinţele şi abilităţile necesare 
pregătirii continue şi adaptării la cerinţele lumii în care trăiesc. 

în principiu, educaţia permanentă se adresează tuturor vârstelor şi 
vizează toate laturile existenţei umane. Este procesul care se desfăşoară 
pentru toţi membrii societăţii, capacitându-i cu instrumente de autoinstruire 
şi modelare a propriei personalităţi. 

Ca structuri componente ale sistemului de educaţie permanentă, 
instituţiile culturale tradiţionale - biblioteci, cămine, muzee, cluburi, case de 
cultură rurale, universităţi populare - sunt menite să contribuie, alături de 
şcoală, familie, biserică etc., la "formarea totală a omului", la dezvoltarea 
unei societăţi în care "fiecare individ va fi format să-şi construiască propria 
calificare" (Cartea Albă a Comisiei Europene pentru Predare si învăţare, 
1995). 

în viziunea unor oameni de cultură români, învestiţi în aceşti ani şi 
cu responsabilităţi manageriale, principalele mize ale educaţiei perma¬ 
nente, sunt următoarele: 

• cunoaşterea istoriei, a culturii şi a limbii proprii; 

• însuşirea limbilor străine de mare circulaţie; 

• iniţierea în informatică şi mânuirea computerului; 

• stimularea capacităţii creative a indivizilor şi colectivităţilor; 

• problematica ecologică ş.a. 

Fiecare din provocările formulate contribuie la definirea misiunii 
instituţiilor din sistemul educaţiei permanente. 

Obiectivele promovate cu prilejul consensualizării anului 1996 ca 
"An European al Educaţiei Permanente” privesc, implicit, şi instituţiile 
culturale rurale care, pentru a-şi realiza misiunea, au nevoie de manageri 
bine pregătiţi, capabili să iniţieze programe culturale competitive, să atragă 
publicul la "consum" cultural, să gestioneze în mod eficient resursele 
financiare, să stimuleze colaboratorii, să promoveze talentele etc. 

Sub egida UNESCO, în ultimele decenii s-au organizat o serie de 
conferinţe internaţionale dedicate iniţiativei private în acest domeniu, 
susţinerii dreptului de a învăţa şi a egalităţii între culturi, promovării unor 
valori cum sunt: toleranţa, participarea, iniţiativa, ca şi schimbului de 
experienţă între diverse comunităţi. Conferinţa de la Hamburg, de pildă, 
având ca motto -"A învăţa la maturitate: o cheie a secolului al XXI-lea", a 
demonstrat că educaţia permanentă a devenit, în zilele noastre, condiţia 
decisivă a dezvoltării. Temele abordate la Hamburg - de la protecţia 
mediului la mijloacele de comunicare în. masă, de la finanţarea culturii la 
grupurile defavorizate din punct de vedere educativ etc. - atestă ideea 
universalităţii educaţiei continue a cărei finalitate depinde şi de mana¬ 
gementul instituţiilor culturale (Ileana Roşiu). 

în ţara noastră, abordarea armonizării tranziţiei la economia de 
piaţă cu tranziţia la o economie cultural-informaţional-intensivă a fost, în 
ultimii ani, o preocupare de elaborare strategică naţională. Acad. Tudorel 
Postolache nota încă în 1995: "...după predominanţa succesivă a 
generaţiilor de produse munci-intensive, capital-intensive şi sciento- 
intensive, o nouă generaţie de produse şi anume cultural-informaţional- 
intensive se profilează ca prevalente în economia mondială a viitorului; 
atunci orice ţară care doreşte să stopeze adâncirea decalajelor de 
productivitate de care suferă, cum este şi cazul României, trebuie să 
promoveze cu perseverenţă valorile proprii unei economii în care cultura şi 
informatica devin sfera de activitate determinantă, ceea ce este atât în 
interesul naţional, cât şi în interesul comunităţii internaţionale". 

Oricât ar părea de îndrăzneaţă asocierea acestui punct de vedere 
cu managementul spaţiului cultural rural, ea nu este deloc extravagantă. în 
perspectiva devenirii naţionale, integrarea europeană nu este nici o 
destinaţie şi nici o prerogativă a urbanului sau elitelor, ci a întregii populaţii, 
cea rurală reprezentând aproape 47% din populaţia României. 

Ar fi contraproductiv să se creadă că modificarea structurii de pro¬ 
prietate în România, care va produce reala clasă de mijloc, se va înfăptui 
cu precădere în mediul urban, această schimbare profundă caracterizând 
întreaga societate, responsabilă în ansamblul ei de o nouă construcţie. 

Se pare că, precizează T. Postolache, pentru prima dată în istorie, 
tocmai aparatul de producţie propriu societăţii informaţionale va oferi 
surplusul capabil să concilieze în fapt eficienţa economică cu cea socială, 
problema strategică cea mai adâncă a Uniunii Europene însăşi. 

Societatea cultural-informaţională oferă un instrument esenţialmente 
nou pentru reglarea mecanismului economic, inclusiv rezolvarea într-un mod 
nou a şomajului. Aceasta poate face ca moştenită comasare a şcolarizării la 
un capăt al vieţii cu pandantul ei la celălalt capăt - pensionarea, să poată fi 
înlocuită prin redistribuirea acestora pe întregul ciclu de viaţă individuală, în 
funcţie de progresele restructurării economice, concepute dinspre viitor spre 
prezent: în felul acesta, şi şomajul, una din principalele caracteristici actuale 
ale economiei de piaţă, ar putea căpăta o soluţie radical nouă, o expresie 
pozitivă, ca timp din timpul societal şi individual prevăzut a fi utilizat pentru 
nevoi esenţiale în societatea cultural-informaţională: reciclarea, învăţarea 
unei limbi străine, plus un limbaj specific - artă sau calculatoare. 

Pe de altă parte, şcoala, în sensul ei general, poate reprezenta 
aparatul ideal al decelării deciziilor optimale la scară socială. Prin istoria ei, 
prin gradul de cuprindere integrală a populaţiei, deci şi a celei din mediul 
rural, în condiţiile învăţământului permanent, prin reţeaua distribuită 
descentralizat în teritoriu, cât şi prin gradul de pregătire a corpului profeso¬ 
ral, şcoala îndeplineşte condiţiile strict necesare pentru transformarea pre¬ 
ferinţelor individuale în preferinţe convenite, şi anume: cointeresarea, com¬ 
petenţa, "omogenitatea", motivaţia, saturaţia informaţională, creativitatea, 
democratismul dezbaterii, obiectivitatea. 

lată de ce, în strategiile sectoriale ale dezvoltării României şi pregătirii 
sale pentru aderarea la Uniunea Europeană au fost abordate, atât în februa- 
rie-iunie 1995, cât şi în februarie-mai 2000, problemele cultural-educaţionale. 
în ambele elaborări strategice s-a proiectat programul "multilingvism-multi- 
limbaj", program care a fost susţinut cu o impresionantă unanimitate. 

în viziunea acad. T. Postolache (79), esenţa acestui proiect cuprinde: 

a) învăţarea de către întreaga populaţie (avem peste tot aici în 
vedere generaţiile active) a cel puţin două limbi străine - scris, 
citit, vorbit. 

b) învăţarea de către întreaga populaţie a limbajului calculatoarelor. 

c) învăţarea de către întreaga populaţie, în primul rând prin 
sistemul şcolar, a două sau trei limbaje artistice (de pe acum, 
circa 80 la sută din muncă în sectoarele informaţional-intenslve 

este cu pregătire artistică, iar în perspectivă, pe termen lung, 
necesitatea va fi tot mai stringentă). 

d) Găsirea căilor potrivite pentru ca absolvenţii învăţământului 
general obligatoriu, care nu urmează studii liceale şi universitare, 
să poată continua însuşirea limbii şi culturii române. 

Aceste patru paliere la un loc ar putea fi un factor esenţial al 
păstrării identităţii naţionale în contextul lărgirii europene şi un factor 
esenţial de relansare a economei, un factor de însănătoşire a climatului 
social. Totodată, ar putea transforma România într-un partener dorit şi nu 
doar acceptat de Uniunea Europeană... 

...Sigur, s-ar putea obiecta: sunteţi prea săraci să vă propuneţi un 
asemenea proiect, obiecţie la care vom răspunde: noi suntem prea săraci 
ca să nu ni-l propunem. Şi ne confirmă acest răspuns faptul că la sesiunea 
miniştrilor educaţiei din cele 15 ţări comunitare, ţinută în primăvara anului 
1995 s-a adoptat recomandarea că în ţările membre, pe lângă limba 
maternă, să fie studiate două limbi străine. 

Am mai adăuga faptul că penultimul plan francez a fost testat de o 
comisie internaţională formată din mari oameni de finanţe, bancheri, 
industriaşi, oameni de stat, prezidată de Gaston Thorn, fostul preşedinte al 
Comisiei Europene şi preşedinte-director general al RTL. Care a fost 
principala recomandare pentru relansarea economiei franceze? învăţarea 
de către întreaga populaţie a două limbi străine. 

Să ne gândim ce modificări radicale ar introduce pregătirea şi 
derularea practică a acestui proiect în climatul social actual, cât de pregătit 
va fi poporul român în secolul viitor pentru a-şi asuma exigenţele societăţii 
cultural-informaţionale şi, ulterior, ale societăţii cultural-artistice. 

Toate abordările ulterioare ale managementului spaţiului cultural 
naţional trebuie să pornească de la aceste cerinţe. Pentru că, dacă socotim 
proprietatea privată forma superioară a proprietăţii, atunci vom putea 
admite că forma superioară a proprietăţii private este proprietatea 
educaţională. 

4.2. Conceptul de management. Identitatea unor modele 

Termenul de management, ca şi cel de cultură, are mai multe 
accepţiuni. însuşi verbul "to manage ", de la care provine acest concept, 
înseamnă: "a conduce", "a administra", dar şi "a mânui, a dirija, a manevra, 
a se descurca, a cârmui". 

Toate aceste semnificaţii se regăsesc, într-un anume fel, în sistemul 
de demersuri manageriale - de la stabilirea obiectivelor şi construirea de 

strategii, până la administrarea resurselor, conducerea acţiunilor, dirijarea 
oamenilor, manevrarea informaţiei şi a tehnologiilor etc. 

în funcţie de perspectiva de abordare a autorilor, managementul 
este definit ca "ştiinţă" (Theodore Levitt), "mai repede practică decât ştiinţă" 
(Peter F. Drucker), "mai mult decât o ştiinţă (...) o artă" (Henry Mintzberg), 
"artă dificilă" (Henry Fayol), în "egală măsură ştiinţă şi artă” (John Marsh). 

în această ultimă accepţiune, managementul presupune arta de a 
organiza resursele existente pentru obţinerea performanţelor preconizate 
(P. Drucker), arta de a orchestra tensiunile de la nivelul organizaţiei sau 
dintre organizaţie şi mediu (R.T. Pascale), ca şi capacitatea de angajare în 
procesul de autoformare continuă, pentru dobândirea unor abilităţi ce nu se 
pot învăţa de la o zi la alta (Henry Mintzberg). 

Pentru unii autori, managementul este un fenomen "uman, social şi 
cu siguranţă moral" (Peter F. Drucker), dar un fenomen prea complex şi 
prea variabil pentru a fi sintetizat într-o definiţie (Ralph Stogdill). Pentru 
alţii, este un proces (Mary Follett) sau un set de procese şi funcţii care, 
"executate în mod adecvat, conduc la eficienţă şi eficacitate organiza- 
ţională" (Robert D. Stueart & Barbara B. Moran) sau totalitate a sarcinilor 
specifice conducerii unei organizaţii (Wolfram Neubauer). 

Ideea de eficienţă este predominantă în teoriile clasice ale 
managementului. începând cu deceniul al patrulea al secolului nostru, ea a 
fost ponderată de doctrina relaţiilor umane care concepe managementul 
mai ales ca pe "un complex de relaţii interpersonale". 

Behaviorismul a avut o contribuţie salutară. Exploatarea nevoilor, a 
aspiraţiilor şi a motivaţiei indivizilor, ca şi a manifestărilor comportamentale 
la nivel de grup a stimulat contribuţia psihologiei la dezvoltarea teoriilor 
manageriale. 

Fiecare ştiinţă a venit cu o viziune particulară, îmbogăţind manage¬ 
mentul din punct de vedere conceptual, teoretic şi metodologic. Mate¬ 
matica, de pildă, i-a consolidat fundamentul logic - managementul fiind 
conceput ca un exerciţiu cu ecuaţii logice raportate la un model - în timp ce 
sociologia a pus accentul pe dimensiunile culturale şi instituţionale. 

Abordările interdisciplinare au permis configurarea conduitelor 
manageriale în diverse contexte, inclusiv în condiţii de criză. Mihai 
Dumitrescu a sintetizat (41, p. 36-37) principiile de acţiune managerială 
indispensabile în aceste condiţii, cum ar fi, de exemplu: 

- cunoaşterea proceselor/fenomenelor politice şi sociale; 

- disponibilitatea la schimbare; 

- evaluarea corectă a resurselor; 

- promptitudinea în intervenţii; 

- elaborarea deciziilor alternative - anticiparea consecinţelor lor; 

- utilizarea feedbackului; 

- promovarea competitivităţii şi a competenţei profesionale ş.a. 

Elaborate iniţial pentru unităţi economice, principiile menţionate mai 

sus au fost preluate în mod selectiv şi în alte domenii de activitate. 
Specialiştii apreciază că "extensia domeniilor în care managementul poate 
acţiona şi desprinderea sa din economie - domeniul preferenţial - 
reprezintă o trăsătură a evoluţiei managementului" (41, p. 49). 

Numeroase experienţe validate în economie, mai ales în sectorul 
particular, au fost extinse cu mult succes şi in structuri ale domeniului public: 
administraţie, învăţământ, cultură etc. Excluzând elementele generale, care 
ţin de principii, concepte sau metode de acţiune, managementul spaţiului 
public a presupus abordări teoretice şi metodologice distincte. De pildă, 
managementul strategic în cazul domeniului public nu se poate baza pe forţa 
concurenţială a organizaţiilor şi nici nu poate opta pentru anumite pro¬ 
duse/pieţe, atunci când mediul este nefavorabil. Ca răspuns la un mediu în 
continuă schimbare, în spaţiul public se promovează alte valori, asumate prin 
decizie pozitivă, în consens cu scopurile şi condiţiile proprii acestui spaţiu. 

O asemenea valoare este echitatea în satisfacerea nevoilor 
indivizilor. Promovarea ei, ca şi a altor valori, cum este dreptatea, necesită 
procese manageriale specifice. 

Specialiştii subliniază faptul că la nivelul serviciilor publice nu este 
suficient să ne întrebăm dacă managementul este eficient, ci dacă este un 
management just. Indivizii care alcătuiesc publicul nu sunt numai simpli 
clienţi, ci, în calitatea lor de cetăţeni, sunt parte a domeniului public - 
realitate de care managementul va ţine seama în realizarea scopurilor şi 
sarcinilor sale. Practic, valorile asumate în spaţiul public determină con¬ 
diţiile şi obiectivele managementului, însăşi raţiunea lui de a fi (97, p. 56). 

Tabelul 12 


Două modele distincte de management 


' 1. Pentru sectorul particular 

2. Pentru sectorul public 

(caracteristici) 

(caracteristici) 

- Opţiuni individuale pe piaţă 

- Opţiune colectivă pe piaţă 

- Cerere şi preţ 

- Nevoia de resurse 

- Atitudine favorabilă acţiunii private 

- Atitudine favorabilă acţiunii publice 

- Echitate asigurată de legile pieţei 

- Echitate în satisfacerea nevoilor 

- Dorinţa de a obţine succese pe piaţă 

- Dorinţa de a obţine dreptate 

- Suveranitatea clientului 

- Prioritatea calităţii de cetăţean 


Sursa: John Stewart şi Ranson Stewart. 

Autorii citaţi mai sus sesizează faptul că definiţia a ceea ce este 
public şi definiţia a ceea ce este particular sunt dependente una de 
cealaltă. Pentru management însă, important este să se facă distincţie 
între condiţiile şi valorile specifice fiecărui domeniu. 

4.3. Principii. Funcţii. Tipuri de management. Aspecte 
generale 

Principii. Lucrările de specialitate atestă evoluţia concepţiilor despre 
principiile manageriale generale - aplicabile în orice tip de organizaţie. Dacă 
primii teoreticieni ai managementului accentuau laturile formale ale 
organizaţiile şi propuneau principii cum sunt cele formulate de Henry Fayol: 

- unitate de concepţie; 

- unitate de comandă; 

- unitate de acţiune; 

- structură ierarhică; 

- disciplină; 

- ordine; 

- autoritate etc., 

ulterior, specialiştii s-au concentrat pe relaţiile umane şi personalitatea 
managerului, pe nevoile consumatorilor şi debirocratizarea structurilor, pe 
stimularea participării la conducere. Practic, fiecare autor a nuanţat şi a 
îmbogăţit aceste principii în funcţie de experienţa acumulată şi de 
perspectiva proprie de abordare. De pildă, W. Edwards Deming a elaborat 
o serie de principii care, în opinia lui, asigură calitatea şi eficienţa 
procesului managerial. Important este, după Deming, de a stabili obiective 
de îmbunătăţire continuă a produselor şi serviciilor, în funcţie de nevoile 
consumatorilor. Consumatorul, spune el, este "elementul cel mai important 
al liniei de producţie". De aceea, este necesar să vii în întâmpinarea 
dorinţelor lui, să-i anticipezi nevoile lui viitoare. 

în acest sens se recomandă adoptarea unui stil de conducere care 
să-i motiveze pe angajaţi şi să încurajeze comunicarea, educaţia, perfor¬ 
manţa, creativitatea. 

Desigur, nu este suficient să enunţi cele mai bune principii. 
Important este să le aplici, ţinând seama de priorităţile domeniului, de 
cultura organizaţiei, de tradiţii, de potenţialul uman, de schimbările care au 
loc în economie şi societate. 

Studiind metodele aplicate de cele mai renumite companii 
americane, Tom Peters şi Robert H. Waterman au propus un sistem de 
principii ce stau la baza succesului managerial în orice tip de organizaţie: 

1. Preferinţa (impulsul) către acţiune. 

2. Apropiere de consumatori. 

3. Autonomie şi spirt întreprinzător. 

4. Productivitate, prin stimularea personalului. 

5. Orientare spre valoare (mobilizarea în jurul unei valori dominante). 

6. Folosirea interconexiunilor. 

7. Structură organizatorică simplă, cu minimum de personal. 

8. Flexibilitate, supleţe. 

Fără a contesta pertinenţa principiilor menţionate mai sus, actualita¬ 
tea şi caracterul lor sintetic, observăm că unele sunt redactate în termeni 
prea generali şi, ca urmare, sunt greu de concretizat în activitatea cotidiană, 
cu atât mai greu în matricea subiectului nostru Celor doi autori li s-a reproşat 
faptul că nu au elaborat şi reguli de aplicare a principiilor menţionate şi că nu 
au luat în considerare experienţa unor firme aflate într-un proces de declin, 
pentru a se evalua toţi factorii care determină succesul/eşecul demersului 
managerial. Ei au omis două principii vitale cum sunt: cultura organizaţiei şi 
spiritul de angajare a tuturor membrilor. 

Principiile generale ale managementului au fost elaborate iniţial 
pentru organizaţii/structuri economice. De aceea, cele mai multe exprimă 
esenţa domeniului economic, spiritul său concurenţial. 

Theodore Levitt a propus cinci principii de bază ale succesului 
competitiv, aplicabile însă şi în alte domenii de activitate (60). în acest 
sens, managerii au misiunea: 

1. Să elaboreze obiective strategice şi planuri de activitate pe care 
să le facă publice la nivelul organizaţiei şi să le actualizeze în mod 
sistematic. 

2. Să producă şi să ofere acele bunuri şi servicii pe care oamenii şi le 
doresc şi care să îi atragă pe consumatori prin: preţ, calitate, 
design etc 

3. Să creeze o clientelă fidelă şi să o păstreze prin toate mijloacele. 

4. Să obţină beneficii importante care să asigure continuarea activi¬ 
tăţii, să atragă noi investitori. 

5. Să practice controale stimulative şi să evalueze corect performan¬ 
ţele, să ofere recompense morale, materiale, care să-i motiveze 
pe angajaţi. 

Fie că se numesc principii, norme, reguli, prescripţii, precepte 

ş.a., asemenea idei de bază ale managementului din domeniul economiei 
au rezonanţă identică pentru managerii altor organizaţii. 

De pildă, cele opt prescripţii propuse de Robert H. Waterman, 
(”Campionii renovări?') pentru revitalizarea unei întreprinderi pe criterii de 
performanţă au valoare praxiologică pentru orice tip de instituţie culturală, 
începând cu principiul potrivit căruia fiecare individ trebuie considerat ca o 
sursă de creativitate pentru organizaţie şi continuând cu celelalte idei: 

1. Asigurarea unei bune informări. 

2. învestirea angajaţilor cu responsabilităţi. 

3. Receptarea normalităţii controlului, înţelegerea rolului său pozitiv. 

4. Educarea capacităţii de raportare obiectivă (din exterior) la propria 
organizaţie. 

5. Cultivarea spiritului de echipă, de încredere şi colaborare. 

6. Stimularea comportamentelor participative prin metode moderne 
de comunicare. 

7. Educarea atitudinilor proorganizaţie ale subordonaţilor, focalizarea 
intereselor lor în acest sens 

8. Menţinerea stabilităţii/echilibrului unităţii. 

sistemul lui Waterman este util managerilor din sfera culturii. Specialiştii 
români în managementul macro şi microeconomiei susţin şi ei principii 
valabile în alte domenii de activitate. Din cele patru soluţii de rezolvare a 
dificultăţilor unor societăţi comerciale propuse de M. Dumitrescu (41, p. 
31), cel puţin două sunt oportune şi în gestionarea culturii: 

- Elaborarea de strategii pertinente pentru perioade de criză. 

- Practicarea unui management de calitate care: 

• să pună accentul pe utilizarea resurselor umane; 

• să valorifice eficient celelalte resurse (materiale, finan¬ 
ciare, informaţionale etc.); 

• să promoveze creativitatea şi competiţia; 

• să asigure comunicarea fluentă, ca şi folosirea sistemelor 
de informare moderne. 

în legătură cu potenţialul uman, se preconizează: 

- pregătire şi specializare în funcţie de nevoile organizaţiei; 

- evaluare obiectivă; 

- motivare; 
ierarhizare a valorilor; 

- responsabilizare - individuală şi socială. 

Cele patru modele de stimulare a responsabilităţii (41, p. 35) 
validate în economie conţin o serie de obiective de interes pentru manage¬ 
mentul culturii. Obiective ca: 

• respectarea legalităţii şi a drepturilor indivizilor; 

• participarea la promovarea binelui în societate; 

• mediu de muncă stimulativ; 

• maximizarea profitului/avantajelor instituţiei 

se regăsesc formulate, mai mult sau mai puţin explicit, în toate proiectele 
managerilor culturii. 

în general, asumarea unor principii fundamentate în mod ştiinţific şi 
validate în activitatea practică influenţează îndeplinirea în bune condiţii a 
funcţiilor manageriale. 

Funcţiile de bază ale managementului sunt similare în toate tipurile 
de organizaţii şi constau în: 

- planificarea activităţii/fixarea scopului, a obiectivelor; 

- organizarea structurilor, activităţilor; 

- asigurarea mijloacelor materiale, selectarea, îndrumarea, moti¬ 
varea resurselor umane; 

- coordonarea întregii activităţi prin decizii eficiente şi prin control 
sistematic; 

- înregistrarea feedbackului, analiza rezultatelor şi recompensarea 
performanţelor. 

Funcţiile, sarcinile sau atribuţiile manageriale sunt clasificate în 
diverse lucrări în funcţie de concepţia generală a autorilor. Lyndall Urwick 
şi Luther Gulick (99, p. 9) menţionează şapte funcţii esenţiale - Planificare, 
Organizare, Soluţionarea problemelor de personal, Dirijare/direcţionare, 
Coordonare, Raportare, Buget (asigurare, execuţie), în timp ce Peter 
Drucker identifică cinci sarcini majore ale managementului; 

1. Fixarea obiectivelor. 

2. Organizarea activităţii. 

3. Motivarea şi comunicarea. 

4. Evaluarea performanţelor. 

5. Formarea oamenilor/autoformarea. 

Tot la cinci funcţii de bază se referă şi M. Dumitrescu, care însă le 
segmentează după un alt model, propunând un demers ce cuprinde: 

1. Prevederea. 

2. Organizarea. 

3. Coordonarea. 

4. Antrenarea-declanşarea acţiunii. 

5. Controlul-reglarea. 

Cu mici diferenţe, aceste funcţii se regăsesc, în toată complexitatea 
lor, în procesul conducerii oricărei organizaţii, fie că este una economică 
sau este spital, parohie, şcoală, bibliotecă, institut, sindicat etc. 

Trebuie să subliniem faptul că fiecare funcţie presupune o 
succesiune de secvenţe a căror importanţă este percepută mai mult sau 
mai puţin identic de către diverşi autori. 

De pildă, o primă funcţie - denumită Planificare (Lyndall Urwick şi 
Luther Gulick), sau Fixarea de obiective (Peter F. Drucker), sau Prevedere 
(Mihai Dumitrescu) - cuprinde, în viziunea autorilor citaţi, un număr mai mare 
sau mai redus de secvenţe - după importanţa care li se acordă: 


Tabelul 13 

Secvenţe/acţiuni subiacente unei funcţii manageriale 


Planificarea* 

Fixarea obiectivelor 

Prevederea 

- evaluarea viitorului; 

- determinarea obiec¬ 
tivelor adecvate lui; 

- elaborarea alternative¬ 
lor (de acţiune); 

- alegerea unei (unor) 
alternative. 

- determinarea 
obiectivelor; 

- stabilirea scopurilor pe 
compartimente; 

- evaluarea mijloacelor 
necesare; 

- comunicarea obiectivelor 
tuturor celor implicaţi în 
realizarea lor. 

- prefigurarea viitorului şi 
a acţiunilor preconizate; 

- stabilirea obiectivelor şi 
a condiţiilor; 

- fundamentarea strate¬ 
giei, tacticilor; 

- elaborarea planurilor 
şi a programelor. 


* Planificarea strategică, singura compatibilă cu cerinţele unei societăţi în continuă 
schimbare, "necesită identificarea unei misiuni a organizaţiei, determinarea unui 
ţel realist, stabilirea unor obiective realizabile şi crearea unor activităţi ce vor 
conduce la atingerea acestor ţeluri şi obiective" (99. p. 26). 

Din raţiuni analitice, funcţiile managerilor pot fi segmentate după 
unii autori, în acţiuni specifice, dar şi regrupate după alte criterii, în 
clase/categorii mai cuprinzătoare care vizează: 

1. Pregătirea acţiunilor de conducere. 

2. Realizarea acţiunilor de conducere. 

3. Urmărirea şi finalizarea acţiunilor manageriale (41, p. 61). 
în clasa acţiunilor pregătitoare se includ: 

- fixarea obiectivelor: 

- prezentarea informaţiilor; 

- programarea acţiunilor; 

- determinarea resurselor necesare; 

- pregătirea colaboratorilor; 

- delimitarea competenţelor şi responsabilităţilor. 

Realizarea propriu-zisă a procesului de conducere presupune, 
după M. Dumitrescu, a acţiona în termenii planului preconizat şi a garanta 
umărirea şi finalizarea demersurilor manageriale, inclusiv aplicarea 
corecţiilor necesare. 

După alţi autori, funcţiile managementului sunt clasificate ţinându-se 
seama de instrumentele care trebuie folosite. în acest sens, Wolfram 
Neubaer (83, p. 144) împarte sarcinile (funcţiile) managerilor în două mari 
categorii: 

1. Management de personal. 

2. Management de patrimoniu. 

în realitate, procesul managementului implică şi funcţii ce nu pot fi 
incluse în cele două categorii, aşa cum este "definirea misiunii organiza¬ 
ţiei", sau nu pot fi incluse numai într-una din ele, ca de exemplu "definirea 
ofertei” (de produse/servicii), decât dacă admitem că proiectarea ofertei 
este un obiectiv dependent, în egală măsură, de resursele umane şi cele 
materiale. 

Alt grup de autori definesc funcţiile conducerii din perspectiva calităţii 
de lider a unui manager. în acest sens, specialiştii în ştiinţa comunicării (19, 
p. 75) optează pentru abordarea funcţională propusă de englezul J. Adair, 
după care elementele esenţiale ale procesului managerial sunt: 

1. definirea sarcinii de realizat, inclusiv elaborarea de politici, 
strategii, programe de activitate; 

2. planificarea muncii subordonaţilor; 

3. comunicarea planurilor, a sarcinilor; 

4. controlul activităţii din perspectiva obiectivelor stabilite; 

5. evaluarea rezultatelor după fiecare etapă parcursă; 

6. motivarea personalului prin recunoaşterea valorii şi recompensa¬ 
rea eforturilor; 

7. organizarea muncii prin asigurarea mijloacelor necesare (resurse, 
infrastructură); 

8. utilizarea exemplului personal ca factor stimulativ pentru 
subordonaţi. 

îndeplinirea funcţiilor manageriale presupune şi asumarea unor 
roluri specifice. Henry Mintzberg consideră că managerii îşi asumă, de 
regulă, trei tipuri de roluri: 

1. de informare - începând cu identificarea surselor de informaţii şi 
continuând cu selectarea, prelucrarea şi transmiterea lor la nivelul 
propriei organizaţii, către factorii mediului extern; 

2. de decizie - de la elaborarea programelor şi strategiilor de acţiune 
la luarea deciziilor de gestionare eficientă a resurselor şi 
proceselor (implicit a disfuncţiilor) în vederea atingerii obiectivelor 
urmărite; 

3. interpersonale - prin care se asigură comunicarea interumană 
între membrii organizaţiei şi se stabilesc contactele necesare cu 
agenţii externi. 

în opinia noastră, pentru managementul culturii clasificarea lui 
Mintzberg poate fi completată cu alte două categorii reprezentative: 

- roluri de coordonare - de armonizare interactivă a obiectivelor şi 
acţiunilor organizaţiilor, la iniţiativa unui manager receptat de 
comunitate ca lider "explorator", "antrenor", "arhitect" al condiţiilor 
favorabile dezvoltării; 

- roluri de stimulare a creativităţii - prin suscitare şi receptare de 
idei creative, prin motivarea resurselor umane de a se elibera de 
clişee şi a-şi valorifica aptitudinile inovatoare. 

Demersurile pe care le presupune asumarea de roluri manageriale 
reclamă aptitudini umane specifice, cum sunt: capacitatea de a învăţa şi 
de a conceptualiza, disponibilitatea de a comunica, puterea de a convinge, 
capacitatea de a realiza, de a se angaja, de a persevera etc. 

în funcţie de domeniul de activitate, predomină diverse abilităţi. Pe 
baza unei cercetări în rândul a 90 de personalităţi din viaţa publică 
americană, Warren Bennis şi Burt Nanus au identificat patru capacităţi 
comune tuturor managerilor: 

- capacitatea de autoconducere; 

- predispoziţia de a se angaja în acţiune; 

- voinţa de a risca; 

- puterea de a persevera. 

în cartea " Relaţii publice. Succes şi credibilitate", Valentin Stancu şi 
colaboratorii săi (96, p. 303) au sistematizat conceptele care exprimă 
caracteristicile celor mai buni manageri din sfera relaţiilor publice, esenţiale, 
în viziunea noastră, pentru oricare activitate de conducere, în care sunt 
necesare: 

- acumularea de cunoştinţe noi; 

- formarea deprinderilor intelectuale, motorii şi senzoriale; 

- cristalizarea opiniilor/atitudinilor compatibile cu rolurile asumate. 

Conceptele menţionate indică totodată obiective punctuale ale acti¬ 
vităţii manageriale. Din analiza celor care vizează formarea deprinderilor 
intelectuale rezultă că managerul are ca obiective: a observa, a identifica, a 

recunoaşte, a analiza, a ordona, a compara, a caracteriza, a reuni, a 
aprecia, a valida, a prezenta, a comenta, a folosi, a rezolva etc., ca să 
cităm numai o serie din cele 46 de concepte prin care se exprimă 
comportamentele legate de formarea deprinderilor intelectuale (96). 

Funcţiile managerilor, începând cu proiectarea misiunii unei organi¬ 
zaţii şi continuând cu stabilirea obiectivelor, imaginarea alternativelor, 
luarea deciziilor, conducerea procesului, gestionarea resurselor, motivarea 
personalului, evaluarea performanţelor, reformularea priorităţilor ş.a., 
constituie termenii de referinţă în definirea managementului ca activitate 
umană complexă. 

După accentele puse pe una sau alta din funcţiile menţionate, s-au 
determinat şi tipurile de management. Pe lângă tipurile clasice, cum sunt: 
managementul tradiţional, definit prin trei funcţii de bază - planificare, 
decizie, control - şi managementul resurselor umane, axat pe recrutarea, 
selectarea, instruirea, motivarea, conducerea şi evaluarea personalului, 
literatura de specialitate mai înregistrează: 

- managementul prin obiective/management strategic; 

- managementul prin proiect; 

- managementul prin coordonare; 

- managementul crizelor; 

- managementul tip gherilă; 

- managementul incisiv; 

- managementul crizelor; 

- managementul orientat către client ş.a. 

Wolfram Neubaer (83, p. 144) propune, după cum am văzut, o 
clasificare redusă la două mari categorii: 

- management de personal; 

- management de patrimoniu. 

Din cele de mai sus rezultă că, pe lângă funcţii, există şi alte criterii 
de tipologizare a managementului, şi anume: contextul, stilul, strategia, 
resursele gestionate. 

Asociindu-i determinaţii din cele mai diverse, specialiştii au creat 
concepte ce întregesc tipologia managementului cu noi categorii, cum sunt: 
managementul performant, managementul umanist, managementul 

calităţii totale ş.a. 

Managementul prin obiective, numit şi management strategic, 

constă în asumarea obiectivelor preconizate, de către toţi membrii unei 
colectivităţi/organizaţii. în definirea obiectivelor strategice, managerii ţin 
seama de factorii de mediu, de scopurile indivizilor, de misiunea instituţiei, de 




76 


UNIVERSUL RURAL 


sarcinile ei, realizând consensul care asigură succesul acţiunii. în practică, 
resursele umane îşi însuşesc deprinderea de a gândi strategic, tratează 
.obiectivele comune ca scopuri personale şi se mobilizează spre a le 
îndeplini. 

Asigurarea conlucrării la toate nivelurile structurale este proprie 
managementului prin proiecte. Succesul acestei metode de conducere 
depinde de pertinenţa proiectului propus şi de capacitatea echipei 
manageriale de a lua măsuri care vizează: 

- delimitări în atribuţii şi responsabilităţi; 

- sistem informaţional eficient; 

- nivel de pregătire ridicat; 

- grad mare de autonomie; 

- climat de muncă performant (41, p. 66). 

Managementul participativ se caracterizează prin antrenarea la 
decizie a unor grupuri mai largi de angajaţi loiali şi competenţi, pe care 
responsabilitatea şi recompensarea îi motivează să se implice în procesul 
managerial, de la elaborarea deciziilor si până la aplicarea lor. 

Managementul participativ a fost asociat conceptului de mana¬ 
gement al calităţii, ce desemna polarizarea resurselor umane în jurul unor 
valori cum sunt: spiritul de echipă, consensul, calitatea. 

Conducerea eficientă impune coordonarea factorilor implicaţi, 
comunicarea fluentă şi colaborarea. Managementul prin coordonare se 
practică cu mult succes şi în comunităţile rurale, a căror viaţă culturală 
necesită coordonarea faptelor spirituale, complementaritatea structurilor şi 
concertarea forţelor umane. 

Un număr mare de specialişti susţin că nu există efecte identice ale 
diverselor metode de conducere, că eficacitatea soluţiilor adoptate depinde 
de situaţia reală din fiecare colectivitate sau organizaţie. în acest sens, se 
practică managementul situaţional, în care factorii conjuncturali influen¬ 
ţează deciziile asumate şi stilurile manageriale. De pildă, dificultăţile majore 
care pot apărea în evoluţia unei organizaţii legitimează opţiunea pentru 
managementul crizelor, prin care se gestionează disfuncţiile identificate. 
Succesul demersului reclamă adaptabilitate, iniţiativă şi creativitate, reacţie 
rapidă, oportună la provocările externe. 

Comportamentul ofensiv, ca şi capacitatea de a contracara 
demersurile concurenţei au fost asociate managementului de tip guerilă 
care se practică, cu mult succes, în toate activităţile de marketing. 

Recursul nostru teoretico-metodologic asupra conceptului general 
de management s-a vrut a fi mai curând o punere în evidenţă a com¬ 
plexului de factori şi unghiuri de abordare a dificultăţilor din ce în ce mai 
numeroase cu care se confruntă lumea satului şi, mai ales, aşezămintele 

educaţionale, gestionarea culturii rurale presupunând înainte de toate 
solide cunoştinţe teoretice, un management care să sintetizeze virtuţile 
esenţiale ale metodelor menţionate anterior. 

în plus, nevoia de comunicare şi dialog asupra problemelor de 
interes comun în ce priveşte destinul comunităţilor rurale impune un spirit 
nou, ce este promovat de managementul orientat către consumator 
Esenţa acestui tip de management ce pune un accent constant pe calitate 
şi pe motivarea publicului a fost sintetizată în două principii bine 
cunoscute: a şti totul despre consumatorii de cultură potenţiali şi a le oferi 
produse/servicii care să le satisfacă trebuinţele şi aşteptările. 




CAPITOLUL 5 


ETAPELE PROCESULUI DE MANAGEMENT 
CULTURAL 


5.1. Procesul de planificare 

Planificarea este procesul managerial fundamental de care 
depinde eficienţa întregii activităţi. Numit în unele lucrări "prevedere", în 
altele "planificare", procesul are în esenţă acelaşi conţinut. 


Tabelul 14 


Concepte şi semnificaţii 


Planificare 

- definiţie - 


Prevedere 

- elemente de conţinut - 

- Prefigurarea viitorului, a modului de 
desfăşurare a acţiunilor de perspec¬ 
tivă. 

- Stabilirea obiectivelor şi a condiţiilor 
necesare pentru realizarea acestora. 

- Fundamentarea strategiei şi a 
tacticilor, a planurilor şi programelor 
pe termen lung, mediu şi scurt. 


Sursa: Mihail Dumitrescu (41, p. 67). 


- Evaluarea viitorului. 

- Determinarea obiectivelor dorite în 
contextul acelui viitor. 

- Elaborarea mai multor alternative 
de acţiune pentru atingerea 
respectivelor obiective. 

- Alegerea uneia sau mai multor 
direcţii de acţiune dintre alternativele 
existente. 

Sursa R.D. Stueart; B.B. Moran (99, p. 21). 


Planificarea este un proces complex şi dificil. Complexitatea sa este 
determinată de multitudinea factorilor implicaţi. Managerul instituţiei 
culturale din mediul rural este "prins" într-o densă reţea de relaţii 
(individuale şi instituţionale), care îi solicită capacitatea de negociator şi 
animator. El îi are ca interlocuitori nu numai pe "actorii" din sistemul culturii 
sau pe cei din administraţie, ci şi pe agenţii economici din zonă, pe oamenii 
politici şi reprezentanţii societăţii civile, mai ales pe managerii fundaţiilor şi 

asociaţiilor culturale. în mod normal, toţi aceşti parteneri trebuie să aibă o 
viziune comună asupra dezvoltării culturii şi a rolului ei în societate. De 
aceea, funcţia de negociere a managementului cultural este dublată în fapt 
de funcţia mediatoare. 

în această perspectivă, se poate vorbi de planificare negociată şi 
de planificare participativă, care împreună cu planificarea descen¬ 
tralizată constituie termenii de referinţă ai planificării strategice (17, p. 34). 
La nivelul organizaţiei trebuie să existe un climat de susţinere a 
demersurilor planificate, iar la nivelul individului - motivaţia participării lui 
la stabilirea şi realizarea obiectivelor acţiunii. 

Dificultatea procesului de planificare ţine, în al doilea rând, de 
impactul factorilor externi. Cultura trebuie să se adapteze unei lumi 
caracterizate de incertitudine, schimbare accelerată şi complexitate. 

Incertitudinea este, înainte de toate, de natură financiară. Constrân¬ 
gerile financiare pentru domeniile publice - învăţământ, cultură, sănătate 
etc. - nu sunt conjuncturale. De aceea, în aceste domenii, se impune un 
efort de imaginaţie pentru a identifica sursele de venituri cele mai 
pertinente. 

Diminuarea incertitudinii depinde de schimbarea practicilor din 
administraţie prin delegarea responsabilităţilor către instanţele comunitare. 
Descentralizarea este îndelung disputată. Unii denunţă ineficacitatea 
statului în raport cu forţa reglatoare a pieţei libere, care permite să se 
răspundă mai bine cererii de cultură. Alţii consideră că intervenţia statului 
limitează disparităţile culturale dintre zone şi grupuri sociale şi echilibrează 
distribuirea culturii în societate. 

Dar problema echilibrului între centralism, autonomie şi participare nu 
poate fi rezolvată în afara contextului politic. în acest sens, reducerea incerti¬ 
tudinii presupune luarea în considerare a constrângerilor de natură politică. 

Schimbarea vizează nu numai lumea politică, ci şi domeniul ştiinţei, 
al tehnicii şi al ocupării. Evoluţiile din aceste domenii accentuează 
dificultăţile planificării culturii. în aceste condiţii, planificarea tradiţională 
pierde teren în faţa planificării strategice, care face posibilă trecerea de 
la "înţelegerea” prezentului la "asumarea” viitorului într-o manieră mai 
suplă. Atenţia este îndreptată mai mult spre "faptele purtătoare de viitor" şi 
spre "semnalele slabe" din mediu decât spre datele certe ale prezentului. 

Recepţionarea "semnalelor slabe", care prevestesc însă schimbările 
viitoare, cere din partea managerilor pregătire, metodă, experienţă. 
Managerii din domeniul culturii, mai ales al culturii rurale, sunt lipsiţi de 
exerciţiul gândirii strategice, ca şi de cunoaşterea metodelor de anticipare 
a viitorului, de estimare a unor evenimente, probabil, cu impact asupra 
culturii, cum este metoda Delphi sau metoda sondajelor de opinie. 

Totodată, orizontul de timp la care ei se raportează este relativ limitat. De 
aceea se impune regândirea programelor de pregătire profesională a per¬ 
sonalului cultural şi extinderea spaţiului destinat "conducerii previzionale”. 

Bibliotecarul, directorul de cămin cultural, ca şi ceilalţi manageri din 
mediul rural trebuie să-şi însuşească cerinţele planificării strategice şi să 
gândească în perspectivă, inclusiv la misiunea instituţiei pe care o 
gestionează, la rolul culturii în viaţa comunităţii lor. 

5.1.1. Misiunea instituţiei culturale 

Planificarea strategică presupune mai întâi determinarea misiunii 
organizaţiei în cadrul rolului pe care îl are sistemul cultural în ansamblul său. 

în concepţia gustiană, componentele sistemului au un dublu rol, şi 
anume de a stimula creaţia culturală şi a difuza valorile ei în toate 
segmentele populaţiei. 

Misiunea sistemului nu constă însă în a difuza tuturor aceeaşi cultu¬ 
ră, ci în a da fiecăruia putinţa să desfăşoare o cultură proprie, lăuntrică, să 
se cultive pe sine (52, p. 11). Istoricii şi teoreticienii culturii au identificat 
misiunea educativă a instituţiei culturale, contribuţia ei la procesul de 
socializare şi la modelarea personalităţii creatoare de valori. 

Socializarea este un proces interactiv de transmitere şi asimilare de 
către indivizi a concepţiilor, atitudinilor şi modelelor de conduită specifice 
unei comunităţi, în vederea integrării lor sociale. Cultura este un agent al 
socializării, la fel de important ca şi şcoala, familia, comunitatea etc. Ca 
replică la disoluţia unor valori tradiţionale având drept consecinţă procesul 
de dezumanizare, cultura îşi asumă misiunea de a promova solidaritatea 
umană şi comunicarea, de a stimula niveluri de aspiraţii superioare, cum 
sunt: cunoaşterea, realizarea de sine, creaţia. 

Pe lângă misiunea sistemului cultural, fiecare instituţie componentă 
are o misiune proprie, menţionată mai mult sau mai puţin explicit în docu¬ 
mente de referinţă. De pildă, în concepţia autorilor olandezi (91, p. 33), 
misiunea bibliotecilor publice constă în a participa la programe de 
dezvoltare socială prin: 

1. funcţia de informare, îndeosebi prin promovarea informaţiei 
economice; 

2. funcţia de susţinere a programelor educative: "viitorul bibliotecii 
depinde de măsura în care va dori şi va avea posibilitatea să 
coopereze intensiv cu instituţiile educaţionale", 

3. funcţia de stimulare a comunicării şi a participării sociale; 

4. funcţia recreativă. 

Din perspectiva Manifestului UNESCO pentru Bibliotecile Publice şi 
a Standardelor Internaţionale cu privire la Drepturile Omului, bibliotecile au 
un rol esenţial în asigurarea accesului liber la informaţii şi a libertăţii de 
exprimare: "Fără accesul liber la informaţie, democraţia este imposibilă", 
sublinia secretarul general al IFLA, Tuula Haavisto. Tot el remarca faptul 
că "bibliotecile sunt şi spaţii de socializare în care oameni şi grupuri se pot 
întâlni şi stabili relaţii, în special în comunităţile mici" (53, p 43). 

în context suedez, misiunea bibliotecilor publice este stipulată într-o 
hotărâre parlamentară, după care bibliotecile sunt considerate "instrumente 
ale politicii de educaţie publică" şi "parte integrantă a procesului demo¬ 
cratic". Ele au rolul "de a sprijini cetăţenii în îmbogăţirea cunoştinţelor şi în 
diversificarea experienţelor culturale" (82, p. 158). 

în Germania misiunea bibliotecilor vizează trei domenii esenţiale şi, 
implicit, trei funcţii de bază: 


domeniul 

educaţie 

informaţie 

loisir 


funcţia 

formativă 

informativă 

distractivă 


în diverse documente asumate de lumea bibliotecară germană, 
bibliotecile publice sunt definite ca: "centre plauzibile de pregătire", "iniţia¬ 
tori creativi pentru timpul liber", "puncte active de distribuire a informaţiei pe 
baza tehnicii contemporane" (83, p. 157). In această calitate, bibliotecile 
publice asigură servirea întregii populaţii de pe raza unei localităţi, 
cititorii din toate straturile sociale (58, p 188). 

în ţara noastră, funcţiile bibliotecilor publice au fost explicitate încă 
de la înfiinţarea primelor instituţii de educaţie populară care au funcţionat în 
mediul sătesc - "casele de sfat şi citire". Prin statut, ele îşi propuneau să 
sprijine culturalizarea sătenilor, să participe la educaţia lor, să popularizeze 
legile ţării, să susţină talentele tinere şi să stimuleze viaţa spirituală a 
comunităţii (26, p. 154-157). 

După 1990, misiunea bibliotecilor publice a fost redefinită în "Regu¬ 
lamentul de organizare şi funcţionare" a acestor instituţii (1992, 1998). în 
varianta aprobată prin Ordinul ministrului culturii la 1 octombrie 1998 se 
precizează că bibliotecile publice sunt instituţii "care îndeplinesc funcţii 
culturale şi educaţional-ştiinţifice, asigurând accesul liber şi fără nici o dis¬ 
criminare a membrilor comunităţii la informaţie". în continuare se arată că 
"Bibliotecile publice constituie, organizează şi dezvoltă colecţii enciclope¬ 
dice reprezentative de cărţi, periodice şi alte documente grafice şi audiovi¬ 
zuale", incluzând în patrimoniul lor orice alte materiale purtătoare de 
informaţii. 

Misiunea bibliotecilor publice de a răspunde "cerinţelor de informa¬ 
re, educaţie, cercetare şi de recreere ale utilizatorilor", consemnată explicit 
în proiectul Legii bibliotecilor (revista " Biblioteca " nr. 1, 1998), nu se mai 
regăseşte în noul regulament decât în mod implicit, atunci când se 
aminteşte de "funcţii culturale şi educaţional-ştiinţifice". 

Indiferent de forma în care sunt stipulate funcţiile bibliotecilor, ele 
includ şi misiunea bibliotecilor publice din mediul rural. 

Despre menirea acestor instituţii se discută în diverse contexte: la 
simpozioane şi sesiuni ştiinţifice, cu prilejul unor aniversări şi inaugurări de 
sedii, la dezbateri şi întruniri profesionale. De pildă, momentul ieşirii la 
pensie, după 35 de ani de activitate, a bibliotecarei din comuna Poseşti - 
Prahova le-a prilejuit localnicilor să-şi reamintească faptul că, de la 
înfiinţare (1937), biblioteca "s-a dovedit a fi, alături de şcoală şi biserică, 
sursa esenţială a formării unor oameni de seamă, care fac cinste 
comunei lor", că în jurul ei gravitează viaţa spirituală a comunităţii că, în 
fapt, "a devenit prima instituţie culturală din comună" {"Biblioteca ", 3/1999, 
p. 71). 

Cercetarea naţională asupra calităţi vieţii culturale (73, p. 121) a 
demonstrat că subiecţii din mediul rural sunt conştienţi de menirea socială 
a bibliotecii. în opinia lor, biblioteca nu poate lipsi din nici o aşezare umană. 
Ea trebuie să permită fiecărui locuitor accesul la sursele de informare, la 
manifestările culturale cu şi despre cărţi, după cum trebuie să contribuie la 
emanciparea spirituală a comunităţii. 

în termeni asemănători a fost definit şi rolul căminului cultural, 
subliniindu-se cu deosebire, misiunea lui educativă, de socializare, 
recreativă (73, p. 17). 


Tabelul 15 

Opinii despre rolul căminului cultural în viaţa comunităţii rurale 


Nr. 

crt. 

Opinii 

Menţiuni % 

1 

Oferă condiţiile cele mai bune de petrecere a timpului liber 

53,1 

2 

Animă viaţa comunitară 

39,4 

3 

Contribuie la educaţia tinerilor 

38,5 

4 

Veghează la păstrarea tradiţiilor 

ifiKIM 

5 

Promovează folclorul 

32,9 

6 

Stimulează comunicarea între grupuri şi indivizi 

28,6 

7 

încurajează talentele artistice 

16,5 

8 

Alte opinii 

14,0 


Sursa: "Calitatea vieţii culturale din mediul rural". 

Dimitrie Guşti atribuia căminului cultural o misiune complexă, care 
consta în educaţia economică a populaţiei, în ridicarea nivelului ei de 
cunoaştere, în educaţia estetică şi educaţia pentru muncă etc., consi¬ 
derând că dezvoltarea vieţii economice şi ridicarea gradului de civilizaţie al 
lumii rurale, cultivarea dragostei pentru frumos şi a tradiţiilor comunitare se 
realizează cu sprijinul acestei instituţii culturale. 

De-a lungul timpului, rolul căminului cultural a fost consemnat în 
diverse regulamente de organizare şi funcţionare. în ultimii ani, căminele 
au funcţionat după Regulamentul elaborat de Ministerul Culturii în anul 
1992 - unde au fost definite ca instituţii menite să sintetizeze, să conserve, 
să transmită şi să promoveze valorile istorice, morale, ştiinţifice şi artistice 
ale comunităţii şi ale culturii naţionale. 

în spiritul concepţiei gustiene, regulamentul consacră căminului 
misiunea de a coordona întreaga viaţă spirituală a satului. 

Ca expresie a competenţei factorilor culturali şi a autonomiei locale, 
în unele zone s-au conceput regulamente proprii de organizare şi 
funcţionare a căminului cultural. De exemplu, regulamentul elaborat de 
Dan Eugen Dumitrescu, consilier pentru resurse umane la Consiliul 
Judeţean Olt, consemnează la art. 3 că "obiectul de activitate al căminului 
cultural comunal este de a cunoaşte, a păstra şi promova tradiţiile şi 
valorile culturale locale" şi că "este destinat să susţină dezvoltarea 
continuă a capacităţilor şi talentelor umane şi crearea premiselor de 
valorificare a acestora". 

Misiunea unei instituţii se realizează mai lesne dacă sunt menţio¬ 
nate şi principiile după care se călăuzeşte. în regulamentul menţionat mai 
sus se arată că activitatea căminului cultural se conduce după următoarele 
principii: 

a) deplina libertate de exprimare a spiritului creator; 

b) autonomia actului cultural în raport cu puterea politică; 

c) recunoaşterea rolului datinii în lumea culturii populare; 

d) întemeierea strategiei culturale pe tradiţia populară; 

e) respectarea drepturilor minorităţilor naţionale de a-şi cultiva, 
păstra şi dezvolta tradiţiile şi valorile etnice proprii; 

f) respectul deplin faţă de autenticitate; 

g) promovarea valorii. 

Asemenea principii funcţionale şi stimulative ar putea fi preluate şi 
de alte organizaţii, cum sunt fundaţiile, asociaţiile, societăţile şi cercurile 
culturale constituite în spaţiul rural sau care au ca obiect de activitate 
dezvoltarea spirituală a satelor. 

Una dintre cele mai active organizaţii este şi Asociaţia Naţională a 
Intelectualilor de la Sate şi din Localităţile Mici (A.N.I.S.L.M) - devenită, în 
1999, " Mişcarea pentru Progresul Satului Românesc". 

Asociaţia este angajată în activităţi cu caracter cultural, educativ, 
moral, civic, informaţional. Misiunea ei este de "a conjuga forţele 
intelectualităţii" în scopul emancipării comunităţilor mici, reînviind tradiţia 
misionară pe care au avut-o oamenii de carte în momentele decisive ale 
istoriei naţionale. 

Această tradiţie misionară a fost subliniată şi în mesajul Patriarhului 
Bisericii Ortodoxe Române la consfătuirea A.N.I.S.L.M., din 26-29 
septembrie 1997. în viziunea Prea Fericitului Părinte Teoctist, progresul 
ţării s-a sprijinit întotdeauna şi trebuie să se sprijine în continuare pe fapta 
culturală a intelectualilor, "acei oameni luminaţi şi de iniţiativă". 

"Ieşirea satelor din starea năpăstuită la care le-a adus colectivismul 
şi reaşezarea lor pe criteriile obştei creştine" presupun participarea tuturor - 
preoţi, învăţători, profesori, medici, agronomi, diriguitori şi specialişti în 
diferite domenii de dezvoltare a satelor. 

Misiunea intelectualilor reuniţi în această asociaţie constă în căuta¬ 
rea căilor "de influenţare în bine a vieţii publice", "de impunere a moralei în 
viaţa cetăţenească", "de emancipare culturală a populaţiei". 

Realizarea acestei misiuni presupune asumarea unor obiective 
complexe. 


5.1.2. Determinarea obiectivelor - etapă-cheie în procesul de planificare. 

Managementul prin obiective 

Misiunea este principiul suprem care orientează activitatea unei 
organizaţii, iar obiectivele reprezintă rezultatele preconizate a se obţine la 
finele unei activităţi. 

în spiritul misiunii pe care şi-a asumat-o ca asociaţie naţională, 
AN.I.S.L.M. şi-a propus obiective prin care să contribuie la ridicarea 
culturală a satelor şi localităţilor mici: 

- se reînvie viaţa de comunitate; 

- să identifice modalităţile de informare curentă a cetăţenilor în 
legătură cu problemele vieţii publice, să sugereze diverse căi de 
rezolvare; 

- să reafirme valorile moralităţii creştine; 

să susţină o viaţă culturală activă - ca spaţiu de informare şi 
comunicare socială; 




MANAGEMENTUL CULTURII 


85 


- să militeze pentru democraţie şi pluralism, dar şi pentru echidistanţa 
instituţiilor publice; 

- să stimuleze libera iniţiativă în economia locală şi spiritul 
comunitar de întrajutorare; 

- să impună criteriile morale de organizare economică şi socială a 
comunităţii. 

La nivelul unei comunităţi există obiective culturale generale pe care 
aşezămintele culturale le preiau în funcţie de specificul lor. Octavian Neamţu 
a identificat "planul cultural unitar al comunei", în care se preconiza: 

- educaţia economică şi ridicarea nivelului de pregătire profesională 
a locuitorilor; 

- lărgirea orizontului de cultură generală; 

- educaţia morală şi a comportamentului civic; 

- educaţia artistică; 

- educaţia sanitară; 

- formşrea culturii edilitare şi stimularea participării la amenajarea 
funcţională şi estetică a spaţiului comunitar. 

Ca şi misiunea, obiectivele prioritare se regăsesc în regulamentele 
de organizare şi funcţionare a aşezămintelor culturale. în Regulamentul 
căminelor culturale, elaborat de Ministerul Culturii în anul 1992, se prevede 
ca aceste instituţii: 

1. Să contribuie la renaşterea economică a comunelor prin: 

- educaţia economică a cetăţenilor, prin informarea lor permanentă 
asupra legislaţiei economice şi agricole, prin familiarizarea lor cu 
principiile şi conceptele economiei de piaţă, cu managementul 
întreprinderilor mici şi mijlocii; 

- revitalizarea meşteşugurilor tradiţionale din fiecare zonă; 

- educaţia tinerilor în spiritul unor valori cum sunt: munca, 
proprietatea, competitivitatea, realizarea de sine, ataşamentul faţă 
de locurile natale etc. 

2. Să coordoneze în calitate de animator principal viaţa culturală 
comunitară în toate componentele ei, prin: 

- promovarea valorilor ştiinţifice, artistice, morale; 

- stimularea potenţialului de creativitate din zonă, prin organizarea 
de cercuri şi formaţii artistice, elaborarea de publicaţii şi mono¬ 
grafii, participarea la concursuri, festivaluri şi alte manifestări; 

- recuperarea tradiţiilor locale şi transmiterea lor din generaţie în 
generaţie. 

Păstrarea tradiţiilor spirituale îi preocupă pe mulţi animatori culturali. 
Cunoscutul dirijor şi om de carte, Valentin Băinţan constată că în Ardusat, 
ca şi în alte zone din ţară, "...n-a rămas aproape nimic din structura specific 
populară a zonei, nici în colinde, nici în cântece lumeşti, nici măcar în port" 
(9, p. 251). Ceea ce s-a păstrat, s-a datorat marilor sărbători creştine, care 
au prilejuit organizarea de manifestări tradiţionale pentru că "...religiozitatea 
a influenţat hotărâtor păstrarea limbii şi a conştiinţei naţionale, dar şi unele 
tradiţii ocazionate de sărbători" (9, p. 250). 

Aşa se explică, după opinia noastră, preocuparea managerilor 
culturali din mediul rural de a include în programele lor de activitate 
organizarea manifestărilor prilejuite de sărbătorile religioase. 

Şi în Regulamentul de organizare şi funcţionare a căminelor cultu¬ 
rale al lui D E Dumitrescu se prevede ca obiectiv important, cercetarea 
şi conservarea tradiţiilor, prin acţiuni care să le apere împotriva tendin¬ 
ţelor de poluare şi degradare, să le valorifice în viaţa spirituală a loca¬ 
lităţilor, prin stimularea procesului de creaţie artistică şi, mai ales, prin 
integrarea creatorilor populari în circuitul naţional de valori. 

în esenţă, a conserva tradiţiile unei comunităţi înseamnă: 

- a identifica valori şi modele culturale care îi sunt caracteristice; 

- a le recrea în permanenţă şi a le îmbogăţi cu noi semnificaţii şi 
formule estetice; 

- a le integra în sistemul naţional de valori; 

- a le promova în viaţa cotidiană prin demersuri care>să polarizeze 
instituţii şi specialişti de prestigiu. 

Studiul asupra calităţii vieţii culturale din mediul rural (73) a arătat 
că, în percepţia publicului, conservarea tradiţiilor populare este esenţială 
pentru păstrarea identităţii unei comunităţi. Iniţiativa trebuie să aparţină, 
după opinia locuitorilor din mediul rural: aşezămintelor tradiţionale - 
cămine, muzee, biblioteci; consiliilor locale; intelectualilor din zonă, mai 
ales învăţătorilor şi profesorilor, creatorilor populari înşişi. 

Contribuţia căminului cultural la realizarea acestui obiectiv este 
recunoscută. Manifestările folclorice şi ceremonialele organizate cu prilejul 
unor aniversări şi evenimente istorice, religioase, comunitare reafirmă 
valori perene ale spiritualităţii rurale. Gestionarea acestor manifestări 
necesită competenţă şi experienţă managerială. 

Solicitaţi să răspundă dacă sunt pregătiţi să coordoneze activităţi de 
conservare a tradiţiilor populare, directorii de cămine investigaţi în cadrul 
unei anchete asupra mentalităţilor (40, p. 36) au răspuns: 

1. în mare măsură - 23,8%. 

2. în măsură potrivită - 59,3%. 

3. în mică măsură - 10,4%. 

Circa 6% dintre cei investigaţi s-au abţinut să-şi declare competenţa 
în acest domeniu. 

Răspunsurile sunt explicabile dacă ţinem seama de faptul că cei 
mai mulţi dintre ei sunt lipsiţi de experienţă culturală şi managerială şi, 
totuşi, continuând practicile consacrate la nivelul căminelor, elaborează 
programe de activitate care sunt dominate de spectacole folclorice şi alte 
manifestări de promovare a creaţiei populare. 

Prin fastul şi prin potenţialul de emoţionalitate, asemenea 
manifestări reuşesc să anime locuitorii din mediul rural şi să se înscrie 
printre preferinţele lor culturale, după cum reiese şi din tabelul 16. 


Tabelul 16 

Activităţi preferate de publicul căminului cultural 


Nr. 

crt. 

Activităţi 

Menţiuni (%) 

1. 

Spectacole folclorice şi manifestări legate de sărbători 
religioase - organizare de coruri, fanfare, tarafuri, hore, 
baluri, demonstraţii de obiceiuri, expoziţii, târguri etc. 

41,22 

2. 

Activităţi de discotecă, seri de dans, varietăţi, serbări 
şcolare, manifestări sportive etc. 

43,56 

3. 

Activităţi în cercuri de teatru, creaţie literară, tehnice 
etc., precum şi activităţi ale universităţilor populare 
(cursuri, dezbateri, conferinţe) 

4,21 


Sursa: "Calitatea vieţii culturale din mediul rural". 


Deşi cei care frecventează căminul cultural sunt în principal tinerii, 
preferinţele pentru tradiţie sunt aproape egale cu celelalte tipuri de 
activităţi. 

Conservarea tradiţiilor locale este şi un obiectiv al bibliotecilor 
comunale. în Regulamentul din 1998, la cap. III - "Atribuţii şi activităţi spe¬ 
cifice" - se prevede că bibliotecile publice "iniţiază, organizează sau participă 
la realizarea unor programe de informatizare, de cercetare şi cu caracter 
bibliografic, de valorificare a tradiţiilor culturale, de animaţie culturală, de 
promovare a creaţiei ştiinţifice, tehnice şi cultural-artistice" (s.n.). 

într-adevăr, în multe zone din ţară, bibliotecarii se implică în cerce¬ 
tarea contextului rural, în elaborarea de monografii, în studierea şi promo¬ 
varea tradiţiilor populare. Cei pe care i-am investigat cu prilejul cercetării 
vieţii culturale (73) îşi propuseseră obiective care vizau adresabilitatea ser¬ 
viciilor de lectură. 












88 


UNIVERSUL RURAL 


1. Prima categorie se referă la funcţiile de bază ale bibliotecii: 

- completarea şi organizarea colecţiilor - achiziţii de carte şi 
publicaţii periodice, recuperarea cărţilor împrumutate, recon- 
diţionarea lucrărilor valoroase; 

- elaborarea instrumentelor ştiinţifice de informare - cataloage, liste 
tematice ş.a.; 

- comunicarea colecţiilor şi stimularea lecturii publice - contactarea 
grupurilor-ţintă, evidenţa cerinţelor de lectură, diversificarea 
serviciilor şi a mesajelor bibliotecii. 

2. A doua categorie cuprinde obiective care privesc demersuri 
specifice pentru categorii distincte de public: 

- educaţie pentru lectură, activităţi cu cartea pentru copii; 

- organizarea de manifestări ştiinţifice: simpozioane, dezbateri, 
sesiuni aniversare; 

- promovarea valorilor naţionale prin lansări de cărţi, expoziţii, 
întâlniri cu autorii şi specialiştii din diverse domenii ale ştiinţei, 
artei, literaturii; 

- stimularea creativităţii prin: cercuri artistice, studii asupra istoriei 
comunităţii, tipărituri, concursuri etc.; 

- medierea comunicării între autori, creatori populari şi săteni, între 
diverse etnii şi confesiuni. 

3. Obiective axate pe promovarea serviciilor de lectură, prin 
asocierea lor cu valorile existente în colecţiile de publicaţii, cu tradiţiile şi 
aspiraţiile comunităţii. 

Este de subliniat faptul că, în proporţie de 81,3%, subiecţii conside¬ 
ră că obiectivele preconizate sutnt realizabile, 6,3% nu cred în realizarea 
lor, iar 12,5 % nu se pot pronunţa. 

Cei care le consideră nerealizabile îşi motivează aprecierea prin 
faptul că nu au cunoştinţă de reperele politicii de carte la nivel naţional, nu 
cunosc intenţiile şi practicile puterii locale sau nu se bucură de sprijinul ei, 
nu deţin informaţii despre nevoile de lectură ale locuitorilor sau nu au 
destulă experienţă ca bibliotecari. 

Alţii dau vina pe lipsa de fonduri şi pe lipsa de sprijin din partea 
comunităţii. 

Pentru a putea fi atinse, obiectivele trebuie asumate de către 
membrii organizaţiei; şansa realizării obiectivelor creşte atunci când sunt 
cunoscute şi susţinute de comunitate. 

Studiul cu tema "Biblioteca şi comunităţile umane" (M. Moldoveanu) 
demonstrează că publicul percepe intenţiile şi decodifică obiectivele 

instituţiei culturale, chiar şi atunci când nu îi sunt comunicate explicit. în 
opinia cititorilor din zonele rurale investigate de noi, biblioteca publică 
urmăreşte: 

- să asigure fluenţa împrumutului de publicaţii; 

- să îndrume lectura copiilor; 

- să sprijine adulţii în procesul de informare şi pregătire pro¬ 
fesională; 

- să marcheze evenimentele importante din istoria ţării şi din viaţa 
comunităţilor umane; 

- să facă posibilă întâlnirea personalităţilor culturale cu toate 
segmentele de public interesate; 

- să sprijine factorii de putere locali în organizarea şi administrarea 
localităţilor, prin informaţii şi documentaţii pertinente, prin partici- 

_ parea directă a bibliotecii la luarea unor decizii. 

în mod normal, activitatea unei organizaţii este evaluată în funcţie 
de obiectivele pe care şi le propune - ţinându-se seama de resursele 
utilizate şi de standardele de performanţă recunoscute în domeniul 
analizat. Ca repere ale evaluării, obiectivele sunt verificabile pe baza unor 
indici de măsurare. 

în urma procesului de evaluare, structura şi funcţiile organizaţiei pot fi 
regândite, iar obiectivele ei redefinite (83, p 149). De aceea, ele trebuie să 
fie flexibile, să permită reconsiderarea strategiilor şi a fluxului organizaţiei. 

în raport cu misiunea organizaţiei, obiectivele trebuie să fie esen¬ 
ţiale, să vizeze priorităţi. De asemenea, trebuie să fie realiste, să conducă 
la rezultate palpabile şi realizabile, să ţină seama de limitele resurselor 
proprii şi de constrângerile posibile ale factorilor de mediu. 

Obiectivele pot fi generale, comune tuturor membrilor unei organi¬ 
zaţii, sau individuale. Obiectivele generale sau strategice stimulează pro¬ 
cesul de comunicare, colaborarea între membrii organizaţiei şi între organi¬ 
zaţii, participarea la decizie, valorificarea capacităţilor umane prin inovaţie 
permanentă. 

Obiectivele strategice sunt caracteristice planificării pe termen 
lung, în timp ce conducerea curentă a instituţiei este asigurată prin obiec¬ 
tive imediate. 

în cazul unei biblioteci comunale, obiectivele strategice ar putea fi: 

- completarea fondului de publicaţii, actualizarea şi organizarea lui 
după crite.rii ştiinţifice; 

- dezvoltarea serviciilor bibliotecare în consens cu misiunea 
instituţiilor şi cu nevoile publicului; 

- asigurarea condiţiilor necesare realizării în bune condiţii a 
programelor preconizate - spaţiu, echipamente, resurse umane; 

- participarea la procesul de animaţie culturală, asumarea de 
iniţiative în coordonarea şi diversificarea vieţii culturale rurale. 

Pentru a impulsiona implicarea locuitorilor în realizarea programelor 
culturale, obiectivele trebuie să fie active, coerente şi compatibile unele 
cu altele, dar şi cu funcţiile sistemului de aşezăminte, cu misiunea 
complexă a domeniului cultural. 

Prin Regulamentul de organizare şi funcţionare a bibliotecilor publice, 
unităţile judeţene au sarcina îndrumării metodologice a bibliotecilor comunale 
- de la completarea şi organizarea colecţiilor la pregătirea resurselor umane 
şi evaluarea activităţii lor în funcţie de obiectivele stabilite. 

Obiectivele bibliotecii sunt de interes public, de aceea scopul 
evaluării performanţelor ei este de a determina în ce măsură instituţia 
răspunde nevoilor sociale, utilizând în mod eficient resursele alocate (48, 
p. 1). în acest sens, statistica tradiţională cu ajutorul căreia se evaluează 
dimensiunea cantitativă a activităţii bibliotecare trebuie completată cu 
indicatori ce reflectă, după opinia lui Thierry Giappicani, obiective calitative, 
cum sunt: 

- împrumutul - indicator ce permite "măsurarea capacităţii 
bibliotecii de a contribui la dezvoltarea lecturii şi a culturii în rândul 
tuturor categoriilor de populaţie". 

- Activitatea de informare - "evidenţiată de măsura în care biblio¬ 
teca răspunde nevoilor de studiu, de pregătire profesională şi de 
divertisment ale grupurilor ce compun comunitatea utilizatorilor 
potenţiali". 

- Cataloagele, studiul costurilor, indicatorii-cheie etc. 

Evaluarea în funcţie de obiective permite managerilor să cunoască 

mutaţiile care se produc la nivelul conduitelor de lectură ale utilizatorilor, ca 
şi impactul bibliotecii asupra spaţiului social. 

Utilizând un sistem de evaluare cu indicatori ce vizează colecţiile şi 
serviciile bibliotecilor comunale, Biblioteca "Gh. Asachi" din laşi a putut 
sesiza anumite tendinţe ale lecturii publice din mediul rural (12, p. 58). 

Tabelul 17 

Principalii indicatori de activitate ai bibliotecilor comunale 
din judeţul laşi -1996 


Indicatori 

1996 

1995 

1. Fond de carte 

734.540 

720.685 

2 Achiziţii de carte 

21.475 

23.897 

3. Cititori înscrişi - total 
din care: 

27.496 

27.499 

3.1. muncitori 

2.124 

2.631 

3.2. agricultori 

3.504 

3.255 

3.3. intelectuali/funcţionari 

2.578 

1.359 

3.4. elevi 

15.479 

15.638 

3.5. alţii 

3.811 

4.116 

4. Frecvenţă anuală 

185.593 

215.804 

5. Cărţi împrumutate 

380.910 

381.408 

] 6. Indice de lectură 

13,9 

14,1 

7. Fişe catalog întocmite 

474.996 

349.815 


Sursa: Caiet metodic nr. 22/1997 (12). 


Scăderile nesemnificative de la un an la altul pot fi aleatorii, dar dife¬ 
renţele importante, în plus sau minus, în privinţa achiziţiei de carte, a frec¬ 
ventării bibliotecii de către anumite categorii socioprofesionale sau a in¬ 
dicelui de lectură, sunt repere semnificative pentru managementul general 
al activităţii. 

Plecând de la obiectivele strategice în domeniul lecturii, Biblioteca 
"Gh. Asachi" a optat ulterior pentru un sistem de indicatori care surprind, cu 
prioritate, aspectele calitative ale activităţii: atragerea la lectură a populaţiei 
rurale, stimularea intereselor de lectură, orientarea lecturii, comunicarea 
colecţiilor (12, p, 102). Grila care a rezultat prin utilizarea acestui dispozitiv 
de evaluare a permis clasificarea bibliotecilor comunale, pe baza activităţii 


din anul 1997, în patru mari categorii; 

1. biblioteci cu activitate foarte bună - 11%; 

2. biblioteci cu activitate bună - 48%; 

3. biblioteci cu activitate acceptabilă - 29%; 

4. biblioteci cu activitate slabă -11%. 


Sistemul a fost perfecţionat prin includerea, în anul următor, a încă 
trei indicatori relevanţi; 

- ponderea cărţilor consultate în bibliotecă - cele din fondul de 
referinţă ce nu se împrumută la domiciliu, care conţine: dicţionare, 
culegeri, enciclopedii - în totalul volumelor împrumutate; 

- numărul punctelor noi de împrumut, înfiinţate pentru a extinde aria 
de acţiune bibliotecară; 

- ponderea elevilor înscrişi la bibliotecă în totalul populaţiei şcolare, 
ceea ce a permis o evaluare mai complexă a instituţiei bibliotecare 
şi, implicit, redefinirea obiectivelor ei strategice. 

Perfecţionarea procesului de planificare este o cerinţă fundamentală 
a managementului eficient, care impune fixarea de obiective strategice 
pentru îmbunătăţirea continuă a calităţii produselor şi serviciilor. 

Adoptând viziunea lui P, Drucker, potrivit căruia pentru orice organi¬ 
zaţie este vital să-şi fixeze obiective clare cu privire la resurse, profit, pro¬ 
ductivitate, responsabilităţi, inovaţii, marketing, managerul cultural este cel 
care determină obiectivele şi le defineşte natura, urmând să elaboreze, în 
colaborare cu cei implicaţi, planurile detaliate pentru fiecare domeniu de 
activitate. De pildă, referenţii din căminele culturale trebuie să prevadă în 
planul anual de activitate obiective specifice acestei instituţii şi tipuri de 
activităţi prin care ele se realizează. 

1. Misiunea educativă cuprinde obiective care vizează: educaţia 
ştiinţifică, educaţia profesională, educaţia religioasă, educaţia 
estetică-artistică, educaţia juridică, educaţia morală ş a ; se 
finalizează prin activităţi organizate cu participarea profesorilor, 
medicilor, agronomilor, preoţilor, juriştilor, artiştilor etc. Ei trebuie 
să explice, să demonstreze, să etaleze, să organizeze (dezbateri, 
colocvii, spectacole, excursii, turnee, concursuri etc.), să atragă şi 
să convingă toate segmentele de populaţie ca să lucreze pentru 
renaşterea civilizaţiei rurale. 

2. Instruirea populaţiei rurale prin cursurile universităţii populare 
presupune includerea în planul de activitate a tuturor tipurilor de 
cursuri, a lectorilor, a duratei, a formelor de finalizare etc. 

3 Cunoaşterea şi păstrarea tradiţiilor culturale prin manifestări 
care să identifice valorile artistice autentice, să le expună, să le 
înregistreze, să le pună în circulaţie, să le includă în peisajul 
cotidian, să organizeze/participe la târguri tradiţionale ale 
meşteşugurilor, să cerceteze împreună cu specialiştii istoria şi 
datinile comunităţii şi să le evidenţieze în lucrări monografice. 

4. Perfecţionarea profesională continuă a personalului cultural 
prin participarea la cursuri centrale/zonale şi prin autoinstruire, 
prin schimburi de experienţă, experimente, activitate metodică. 

5. Asigurarea condiţiilor necesare activităţii, amenajarea spaţiilor, 
achiziţionarea şi valorificarea echipamentelor de practică 
culturale. 

în bibliotecile publice activitatea de completare a colecţiilor de 
publicaţii se face după un plan stabilit pentru fiecare unitate. în noul 
context generat de descentralizarea fondurilor de achiziţii, Biblioteca "Gh. 
Asachi" a oferit bibliotecarilor comunali un plan de achiziţii model, ca 
parte componentă a planului anual de activitate (12, p. 42-51). Indicaţiile 
metodologice sunt foarte utile. Etapele ce trebuie parcurse sunt: 

1. Stabilirea fondurilor minime necesare pentru achiziţii de carte, 
presă, alte documente de bibliotecă. Estimându-se preţul mediu/volum, se 
calculează numărul minim de volume. 

2. Stabilirea resurselor financiare şi cele nefinanciare, respec¬ 
tiv: resurse bugetare, resurse din sponsorizări, donaţii de carte şi publicaţii 
periodice. 

3. Stabilirea tematicii preconizate a fi achiziţionată, prin compara¬ 
rea fondului necesar cu cel existent, ţinându-se seama de categoriile so¬ 
ciale din care este constituită comunitatea, de dimensiunile ei, de disper¬ 
sarea locuinţelor, de apropierea oraşului, de nevoile culturale ale utilizato¬ 
rilor, de existenţa altor biblioteci pe raza comunei. 

Ca instituţie care şi-a asumat îndrumarea bibliotecilor publice din 
mediul rural atât la nivelul organizatoric, cât şi conceptual, Biblioteca "Gh. 
Asachi" a sugerat şi structura optimă a colecţiilor, cu următoarele ponderi: 

• beletristică 60% (15% literatură pentru copii); 

• ştiinţe sociale, filosofie, istorie, geografie 8-10%; 

• literatură tehnică 2-3%; 

• agricultură 8-10% 

• religie 3-4%; 

• matematică, medicină, ştiinţe naturale, artă, sport 12-15%; 

• lucrări de informare generală 1-2%. 

4. Alegerea mijloacelor de informare asupra producţiei de carte şi 
presă, dintre mai multe surse existente: planuri editoriale, bibliografii de 
recomandare, recenzii, prezentări de cărţi, cataloage cu publicaţii, expoziţii 
şi saloane de carte etc. 

5. Stabilirea surselor celor mai convenabile de procurare a 
publicaţiilor. Pe lângă librării, anticariate şi colectura bibliotecilor, sunt agre¬ 
ate surse ca: editurile (care practică un rabat de 30%), furnizorii particulari, 
alte biblioteci care deţin un număr mai mare de exemplare decât necesarul 
dintr-un anumit titlu. 

Planul de achiziţii este elaborat de bibliotecarul comunal sunt 
îndrumarea directă a metodistului judeţean. Efortul lor conjugat contribuie 
la gestionarea eficientă a unui domeniu important din activitatea 
bibliotecilor comunale. 

Ritmul extrem de lent al înnoirii colecţiilor - o carte nouă la 21 de 
locuitori - influenţează indicele de înzestrare ia nivel naţional (nr. de 
volume existente/nr. de locuitori) care este de 2,1 - valoare ce ne situează 
pe penultimul loc în Europa. Indicele de înzestrare cu carte a bibliotecilor 
comunale se abate constant de la această valoare. Pentru bibliotecile 
investigate în cadrul anchetei asupra vieţii culturale rurale, acest indice 
înregistrează valori dispersate de la 0,90 la 5,38. Valorile nu sunt relevante 
în sine, întrucât aceste biblioteci deţin un număr mare de cărţi depăşite 
moral şi uzate din punct de vedere fizic. Pe de altă parte, în multe judeţe 
din ţară, au fost semnalate atentate incredibile asupra colecţiilor de 
publicaţii de către unii bibliotecari care au jnterpretat după bunul lor plac 
adresa Ministerului Culturii din aprilie 1990. în afara faptului că însăşi ideea 
exprimării centralizate este contraproductivă şi nu putem fi de acord sub 
nici o formă cu ea, atunci au fost destinate casării cele mai bune cărţi din 
literatura română deţinute de biblioteci: Sadoveanu, Arghezi, Alecsandri, 
Agârbiceanu etc., dar şi ale scriitorilor clasici ruşi, precum: Tolstoi, 
Turgheniev, Cehov, Dostoievski, Puşkin, Gogol ş.a. (12, p. 15). 

Efectele unui asemenea haos managerial nu pot fi diminuate decât 
prin politici şi planuri de activitate coerente cu obiectivele de dezvoltare ale 
culturii rurale. 

în privinţa vieţii culturale comunitare, statul major al planificării ar 
trebui să se afle la nivelul unui consiliu cultural al comunei, constituit din 
principalii agenţi educaţionali. Uneori, propunerile aşezămintelor tradiţio¬ 
nale se centralizează la primărie sau la consiliul comunal, fără ca aceste 
structuri să îşi gestioneze faptele şi valorile culturale. 

Alteori, responsabilitatea este asumată de unul sau mai mulţi 
animatori culturali care reuşesc să identifice nevoile publicului şi priorităţile 
comunităţii şi să concentreze capacităţile umane de care aceasta dispune. 

Planul strategic de dezvoltare a vieţii culturale rurale sintetizează 
politicile agenţilor comunitari şi selectează metodele de acţiune cele mai 
eficiente. 

5 . 2 . Procesul de organizare. Managementul situaţional 

La nivelul culturii rurale, organizarea constă în crearea condiţiilor 
de funcţionare normală a sistemului şi a instituţiilor de profil. 

Din acest punct de vedere, constatăm discrepanţe puternice între 
diverse localităţi. Unele sunt moşteniri de mai multe decenii, altele sunt 
achiziţii din ultimii ani. După o scurtă renaştere, la începutul deceniului 

zece, continuăm să exemplificăm cultura organizaţională a spaţiului cultural 
rural prin cei doi agenţi importanţi ai culturii rurale, biblioteca şi căminul 
cultural, care au înregistrat în unele zone un declin permanent. Un 
exemplu îl constituie comunele din Rezervaţia Biosferei Delta Dunării, ale 
căror aşezăminte culturale erau în 1994 ca şi inexistente, după cum relevă 
un studiu asupra calităţii vieţii populaţiei rurale din această zonă (24, p. 26). 


Tabelul 18 

Aşezămintele culturale din zona rurală 
a Rezervaţiei Biosferei Delta Dunării 


Comune 
cuprinse 
în eşantion 

Aşezăminte culturale 

Bibliotecă 

publică 

Cămin 

cultural 

Casă de 
cultură 

Muzeu 

Cinema¬ 

tograf 

1. C.A. Rosetti 

- 

1 

- 

- 

- 

2. Chilia veche 

1 

1 

- 

- 

- 

3. Crişan 

- 

1 

- 

- 

- 


- 

- 

1 

- 

- 


Lipsite de dotare cu echipamente de practică culturală, chiar şi 
aşezămintele existente nu erau funcţionale. Căminele culturale, de exemplu, 
nu organizau nici un fel de activitate pentru locuitorii comunei, limitându-se la 
închirierea de spaţii pentru nunţi şi botezuri. Mai mult, în comuna "C.Â. 
Rosetti" fusese desfiinţat unicul post de specialitate al căminului - cel de 
referent cultural - prin intervenţia neinspirată a Ministerului Culturii. 

în condiţiile în care şi biblioteca publică nu avea bibliotecar, iar 
fondul de carte, sărac şi învechit, circula numai prin prestaţie voluntară, se 
înţelege că populaţia din comunele investigate era lipsită de accesul minim 
la informaţie şi cultură, de şansa pregătirii pentru însuşirea unei profesii şi 
pentru obţinerea unui loc de muncă în zonă. De aceea, indiferent de 
ocupaţie, marea majoritate a subiecţilor apreciau ca fiind "foarte proaste” şi 
"proaste" condiţiile pentru a obţine un loc de muncă şi pentru a duce o 
viaţă spirituală acceptabilă. 

Un asemenea "deşert" cultural, cum se exprima inspirat, dar trist, 
Emil Vasilescu, poate fi întâlnit şi în alte zone din ţară, mai mult sau mai 
puţin "defavorizate", inclusiv în vecinătatea capitalei. 

Realitatea surprinsă de Emil Vasilescu ne transpune în preistorie. 
Din cele 39 de localităţi ale judeţului Ilfov, 24 sunt lipsite de o bibliotecă 
publică. Din cele 15 biblioteci funcţionale, numai o treime au primit bani, în 
ultimul deceniu, pentru achiziţie de carte. 

în comune cu oameni bogaţi şi cu mii, zeci de mii de locuitori, cum sunt Chitila, 
Mogoşoaia, Corbeanca, Periş, Snagov, Petrechioaia, Vidra, Voluntari ş.a., 
căminele şi bibliotecile au fost pur şi simplu desfiinţate sau mor cu fiecare zi. La 
Periş, primăria a desfiinţat efectiv biblioteca şi căminul cultural pentru a-şi face din 
sediul lor propria ei reşedinţă, iar după ce tentativa a eşuat, în locul lor au apărut o 
discotecă şi un oficiu poştal. O discotecă prosperă, în locul căminului cultural, a 
apărut şi în comuna Vidra, demonstrând cum poate fi profitabilă pentru unii 
economia de piaţă, atunci când se sacrifică interesele majorităţii, 
în cele mai multe localităţi rurale, primarii sau Consiliile locale hotărăsc după bunul 
lor plac destinul aşezămintelor culturale. La Snagov, comună cu peste 8.000 de 
locuitori, primăria asigură din bugetul comunei numai 1/2 normă pentru bibliotecă, 
iar la Băneasa 1/4 de normă. Oferind salarii penibile, forurile locale ştiu că nimeni 
nu va accepta să ocupe aceste posturi. Comuna Ştefăneştii de Jos are bibliotecă, 
dar nu a găsit un bibliotecar să accepte un salariu de 1/3 din cel al secretarului 
primăriei. "La marginea Bucureştiului" anomaliile se ţin lanţ: la Voluntari, cea mai 
mare comună din ţară, cu peste 70.000 de locuitori, există bibliotecar, dar nu 
există bibliotecă din lipsă de sediu. 

Sunt însă şi exemple pozitive care au menirea să demonstreze că starea culturii 
depinde în mare măsură de atitudinea puterii locale. Primari care au înţeles că 
locuitorii comunei lor au nevoie de carte, de informaţie, de un mediu cultural au 
găsit soluţii pentru susţinerea aşezămintelor culturale chiar în contextul unui buget 
diminuat. La Gruiu, Băneşti, Moara Vlăsei, Bragadiru, Ciorogârla, 1 Decembrie, 
Darăşti, Clinceni, Berceni ş.a, există biblioteci care au activitate susţinută, prin 
valorificarea competentă a potenţialului educaţional al colecţiilor şi sprijinul 
permanent al primarilor. 

Sursa: Emil Vasilescu (55, p. 195-199) 


Exemplele expuse mai sus au darul de a releva diverse tipuri de 
efecte ale autonomiei locale asupra culturii comunităţilor. 

Criza profundă prin care trece economia şi societatea românească 
impune constrângeri severe în planul cheltuielilor publice. 

La nivelul sectorului public există o puternică concurenţă între 
învăţământ, sănătate, cultură, securitate socială - domenii care solicită cu 
îndreptăţire resurse de la bugetul local. 

Experienţa din ultimii ani demonstrează că speranţa ca agenţii 
economici din zonă sau alte structuri comunitare să finanţeze sistemul 
culturii s-a dovedit a fi o iluzie. Starea bibliotecilor tehnice din unităţile 
privatizate confirmă această opinie. 

în legătură cu autonomia locală şi cu efectele ei asupra destinului 
culturii există două concepţii opuse: una care susţine că descentralizarea 
permite manifestarea liberei iniţiative a fiecărei unităţi culturale, inclusiv în 
asigurarea resurselor financiare, alta care consideră că autonomia lărgită 
nu oferă întotdeauna un răspuns pertinent la nevoile publicului, că, 
dimpotrivă, conduce la descentralizarea concepţiei şi a demersurilor care 
asigură identitatea culturii naţionale, că favorizează diverse grupuri de 
interese din eşaloanele puterii locale în defavoarea majorităţii, că transferul 
de responsabilităţi către comunităţile rurale, fără a transfera şi resursele 
necesare, accentuează controlul politic asupra culturii în loc să-l 
diminueze. 

Autonomia locală este benefică numai atunci când asigură accesul 
egal la cultură al tuturor zonelor şi colectivităţilor, iar pentru aşezămintele 
culturale - accesul egal la resurse. 

Dacă avem în vedere experienţa din ultimii ani, constatăm că intere¬ 
sele personale/de grup sunt contrare dezideratelor expuse. Numai aşa se 
explică faptul că, în unele zone, cum sunt şi cele la care ne-am referit mai 
sus, în numele autonomiei locale, unii primari sau consilii comunitare au 
încercat şi, pe alocuri, au reuşit să "îngheţe” activitatea unor aşezăminte. 

în perspectiva extinderii procesului de descentralizare, tentativele 
de acest gen s-ar putea generaliza, cu efecte nefaste, ireversibile asupra 
lumii rurale. După cum a reieşit din cercetările realizate de noi (73), 
locuitorii de la sate au convingerea că în viitor starea culturii va depinde 
mai mult de atitudinea puterii locale. După unii, cultura rurală "va fi 
susţinută mai bine din punct de vedere financiar", "se va consolida" şi "se 
va diversifica". După alţii, efectele vor fi mai mult negative - aşezămintele 
culturale "vor cunoaşte un declin accentuat". 

Pentru ca autonomia locală să fie cu adevărat un instrument de 
democratizare şi de stimulare a participării la decizie, trebuie ca factorii de 
putere să ofere garanţii de justiţie socială şi de dezvoltare a culturii 
comunitare. Soluţia ar consta deci în asumarea responsabilităţilor de către 
comunităţile însele, cu participarea reală a tuturor actorilor importanţi, fie că 
sunt instituţii, forţe politice, structuri ministeriale sau agenţi economici, 
asociaţii, fundaţii, societăţi sau animatori culturali. în asemenea condiţii, 
managerii vieţii culturale ar lua decizii pertinente şi ar putea acţiona în 
funcţie de situaţia reală din fiecare zonă/comunitate/organizaţie. 

La nivelul fiecărei instituţii culturale, procesul de organizare constă, 
în principal, în determinarea structurii ei şi în repartizarea competenţelor pe 
funcţii şi .resurse umanq,' ca şi asigurarea condiţiilor necesare realizării 
activităţilor înscrise în programele lor culturale. 

Instrumentul care reflectă modul cum se ierarhizează competenţele 
într-o organizaţie culturală este organigrama. 

Organigramele aşezămintelor rurale sunt dintre cele mai simple. 
Personalul cultural (de specialitate) este în acelaşi timp şi personal de 
conducere - adesea revenindu-i şi sarcinile de întreţinere a clădirilor şi a 
echipamentelor, în măsura în care acestea din urmă există prin diverse 
donaţii primite în ultimii ani. 

După criteriile de normare a resurselor umane din bibliotecile 
publice, unei biblioteci comunale îi revine un singur post cu normă 
întreagă, şi numai în comunele cu peste 7.000 de locuitori şi cu multe sate 
aparţinătoare se pot angaja doi bibliotecari. Că aceste norme nu se 
respectă este o realitate ignorată chiar de factorii care le-au aprobat. 
Analiza lui Emil Vasilescu a demonstrat că există comune cu peste 50.000 
de locuitori lipsite de bibliotecă publică. în alte contexte rurale, directorul de 
cămin sau bibliotecarul comunal nu numai că asigură funcţionarea normală 
a instituţiilor respective, ci, în calitate de animatori culturali, coordonează 
viaţa spirituală a întregii comunităţi. Ca manageri culturali, ei reprezintă 
aşezămintele pe care le gestionează în relaţiile cu factorii de putere locali 
şi, de asemenea, stabilesc relaţii sistematice cu diverse categorii de 
utilizatori, cu sponsori, cu alţi actori sociali - ceea ce reclamă cunoştinţe 
profesionale şi abilităţi manageriale complexe. 

Simpla enumerare a responsabilităţilor personalului cultural, aşa 
cum sunt ele consemnate în "fişa postului", susţine această afirmaţie. 

Redăm, spre exemplificare, modelul unei fişe a postului elaborate 
de Biblioteca Judeţeană "C. Sturdza" pentru bibliotecile comunale din 
judeţul Bacău. 

Biblioteca comunală 
Fisa postului 

Postul : bibliotecar 
Cerinţe : - studii: 

* liceale; 

* postliceale; 

* S.S.D; 


* superioare. 

- Cunoştinţe de biblioteconomie generală. 

Atribuţii: 

- acţionează pentru completarea colecţiilor bibliotecii, cu lucrări din 
producţia editorială curentă şi retrospectivă, prin achiziţii, donaţii, 
transfer, abonamente, sponsorizări şi alte surse; 

- prelucrează biblioteconomie colecţiile bibliotecii şi le organizează pe 
destinaţii: împrumut la domiciliu, sala de lectură, de referinţe şi care 
fac parte din patrimoniul cultural naţional (dacă este’ cazul); 

- organizează şi menţine actualitatea informaţională a cataloagelor 
bibliotecii: sistematic, alfabetic şi, după caz, a celor tematice, de 
scriitori, de personalităţi locale etc.; 

- întocmeşte periodic evidenţa globală şi individuală a publicaţiilor, prin 
completarea registrului de mişcare a fondului şi a registrului-inventar şi 
statistica oficială anuală; 

- realizează evidenţa zilnică a cititorilor, a cărţilor difuzate şi a altor 
activităţi, pe formulare tipizate; 

- elaborează bibliografii tematice sau liste bibliografice la cerere sau din 
proprie iniţiativă, pentru sprijinirea procesului de învăţământ, producţie 
agricolă, cercetare, activitate pedagogică etc.; 

- organizează activităţi specifice de comunicare a colecţiilor, expoziţii, 
dezbateri, expuneri, simpozioane; 

- ia măsuri pentru a păstra integritatea fondului de publicaţii şi 
recuperarea valorică a lucrărilor distruse sau nerestituite de cititori. 

Responsabilităţi: 

- întocmeşte programe anuale de activitate care se aprobă de 
Consiliul local şi se avizează de Biblioteca judeţeană; 

- asigură servicii pentru public în baza unui orar de funcţionare de 40 
de ore săptămânal, din care cel puţin 35 de ore relaţii directe cu 
publicul; 

- răspunde de buna funcţionare a bibliotecii şi administrarea fondului 
de publicaţii, de realizare a obiectivelor înscrise în fişa postului şi în 
programele de activitate; 

- participă la formele de perfecţionare profesională şi de instruire 
organizate în plan judeţean şi naţional. 

Relaţii de serviciu : 

a. ierarhice - de subordonare administrativă faţă de Consiliul comunal; 

- de subordonare metodologică de specialitate faţă de 

Inspectoratul pentru Cultură şi Biblioteca Judeţeană; 

b. de colaborare - cu alte instituţii social-culturale şi economice locale şi 
din alte localităţi; 

- cu difuzorii de cărţi şi publicaţii; 

- cu serviciile de specialitate ale autorităţii locale şi ale 
altor instituţii culturale din judeţ: fundaţii culturale, societăţi, 
uniuni de creaţie, instituţii de învăţământ etc.; 

c. de reprezentare - reprezintă biblioteca în relaţiile oficiale profesionale cu 
instituţii şi autorităţi publice, cu Asociaţia Profesională a Bibliotecarilor, cu alte 
organizaţii; 

- reprezintă biblioteca în relaţiile cu cititorii şi alte persoane (fizice 
şi juridice) interesate de dezvoltarea serviciilor de lectură, 
studiu, informare, documentare, de dezvoltarea şi valorificarea 
colecţiilor biblioteci. 


Sursa: "Fişa postului" în: "Cartea", buletin semestrial, editat de Biblioteca 
Judeţeană "C. Sturdza", Bacău (nr. 2, 1996). 


Descentralizarea procesului de decizie a permis manifestarea iniţia¬ 
tivelor locale în elaborarea setului de cerinţe pentru ocuparea funcţiilor în 
instituţiile culturale. 

Fişa postului elaborată la nivelul judeţului Olt (Dan Eugen 
Dumitrescu) pentru referenţii din căminele culturale legitimează, după 
opinia noastră, dimensiunea managerială a sarcinilor de bază şi stimulează 
spiritul creator al resurselor umane. 

Judeţul Olt 

Consiliul local. 

Fişa postului 

1. Postul: redactor cultural/referent cultural 

2. Poziţia din statul de funcţii 

3. Compartimentul: căminul cultural comunal 

4. Cerinţe minime: studii medii şi curs de formare în domeniu 

5. Relaţii: 

a) ierarhice: de subordonare administrativă faţă de Consiliul local comunal 
şi Consiliul judeţean; 

b) funcţionale: cu Consiliul local; 

c) metodologice: cu Inspectoratul Judeţean de Cultură, Consiliul judeţean, 
Centrul de conservare şi valorificare a creaţiei şi tradiţiei populare a 
judeţului: 

d) de colaborare: cu instituţiile de cultură din judeţ şi din alte judeţe, cu 
diverse organisme şi organizaţii neguvernamentale cu profil cultural, 
uniuni de creaţie, instituţii de învăţământ; 

e) de reprezentare: în raport cu instituţiile menţionate la punctele "c" şi "d” 
cu alte structuri societale, 

6 . Atribuţii, sarcini şi activităţi: 

- concepe şi proiectează direcţii de acţiune, corelând strategiile proprii cu 
strategiile culturale naţionale; 

- iniţiază şi organizează formaţii artistice, şezători şi cenacluri literare, 
colecţii muzeale (istorice, etnografice ş.a ), cursuri şi cercuri de iniţiere în 
diverse domenii şi meserii - inclusiv în meşteşuguri tradiţionale; 

- solicită Consiliului local comunal aprobarea pentru organizarea de 
spectacole, festivaluri şi concursuri de creaţie artistică, simpozioane şi 
tabere de creaţie, participarea formaţiilor proprii la manifestări culturale 
naţionale şi internaţionale - cu fonduri de la bugetul local şi de la diverşi 
sponsori din zonă; elaborează regulamentele de organizare şi desfăşu¬ 
rare a concursurilor şi festivalurilor locale; propune componenţa juriilor; 

- descoperă şi promovează talentele tinere; 

- se preocupă de conservarea şi valorificarea potenţialului folcloric local, al 
obiceiurilor şi meşteşugurilor tradiţionale; 

- protejează valorile autentice de efectele diletantismului, ale kitch-ului şi 
ale altor factori nocivi; 

- colaborează cu toate organizaţiile locale - instituţii publice, structuri 
private - la realizarea unor proiecte culturale comune care să stimuleze 
viaţa spirituală a comunităţii; 

sprijină proiectele culturale valoroase iniţiate de alte instituţii; 

- se preocupă de propria pregătire şi perfecţionare profesională; 

- răspunde de păstrarea destinaţiei culturale a sediilor în care funcţionează 
căminul; 

- elaborează planuri anuale şi lunare de activitate, ca şi rapoarte anuale 
asupra realizării obiectivelor şi activităţilor, răspunde de exercitarea şi 
legalitatea datelor şi documentelor raportate; 

- duce la îndeplinire hotărârile şi dispoziţiile Consiliului local comunal. 

7. Limite de competenţă 

8. Responsabilităţi: de natură disciplinară, materială sau penală, 

Sursa: Consiliul judeţean Olt. 


După cum arată Rodica M. Cândea şi Dan Cândea (20, p. 206), fişa 
postului este un "inventar" al principalelor cerinţe ale unui post, aşa cum se 
poziţionează el în cultura şi în organigrama unei instituţii. Din ea trebuie să 
rezulte cerinţele privind caracteristicile celui care ocupă postul, 
caracteristici ce se referă la: 

- pregătirea profesională necesară; 

- deprinderi necesare; 

- experienţă de muncă (domenii, vechime); 

- abilităţi intelectuale; 

- nivelul competenţei de comunicator; 

- capacitatea de analiză şi sinteză; 

- capacitatea de a lucra cu oamenii; 

- atitudinea faţă de risc; 

- spiritul de echipă; 

- capacitatea de a lucra în condiţii de stres, 

condiţii care, după opinia noastră, sunt tot mai perceptibile, la nivelul 
culturii rurale unde instituţiile şi resursele umane sunt ameninţate continuu 
cu lipsa de bani şi desfiinţarea afectivă. 

Un demers decisiv al procesului de organizare vizează stabilirea 
relaţiilor de autoritate între componentele sistemului cultural, între instituţiile 
culturale şi structurile administrative. De pildă, bibliotecile publice din mediul 
rural se află sub autoritatea administrativă a consiliilor comunale şi 
judeţene, dar sub autoritatea de specialitate a Ministerului Culturii, prin 
direcţiile sale de specialitate, iar prin structurile sale teritoriale, Inspecto¬ 
ratelor judeţene pentru cultură, Bibliotecii Naţionale, bibliotecilor judeţene. 

Relaţii relativ similare întâlnim şi în cazul căminelor culturale, cu 
precizarea faptului că pentru unele din atribuţiile asumate, ca de exemplu, 

cercetarea culturii tradiţionale, există o serie de structuri paralele - Centrul 
Naţional al Creaţiei Populare şi centrele judeţene cu acelaşi profil. Acestea 
din urmă, mai ales, îşi axează activitatea pe cercetarea manifestărilor etno-, 
folclorice de care se mai ocupă şi muzeele etnografice, dar ezită să 
gestioneze înseşi căminele culturale, din perspectiva standardelor de 
specialitate, reţeaua de formaţii artistice, activităţile corale şi coregrafice, 
plastica de amatori,. 

Organigrama sistemului instituţional al culturii rurale surprinde 
relaţiile de autoritate la nivel judeţean. 


Figura 2 

Organizarea sistemului instituţional al culturii rurale 



Această dublă subordonare poate duce la diverse blocaje, după 
cum se constată adesea în privinţa finanţării culturii. 

în condiţiile aplicării Hotărârii de guvern cu privire la trecerea 
instituţiilor culturale în subordinea consiliilor comunale, competenţele 
asumate de inspectoratele pentru cultură în organizarea manifestărilor 
importante din mediul rural diferă de la o zonă la alta, în funcţie de 
mentalitatea şi capacitatea managerilor judeţeni. 

Dificultăţile pot fi depăşite, dacă se procedează ca în unele judeţe 
cum este şi judeţul Olt, unde Inspectoratul pentru cultură ţine o evidenţă 
clară a propunerilor şi manifestărilor importante, estimând pentru fiecare 
acţiune cheltuielile necesare, pe surse şi subordonări, respectiv: Consiliul 
judeţean, consiliile comunale, Ministerul Culturii şi sponsorii, ceea ce 
permite aprobarea la timp a sumelor destinate culturii şi derularea 
manifestărilor aşa cum au fost programate. 

Din cele 40 de manifestări cuprinse în agenda culturală a judeţului 
Olt pe anul 1997, unele au fost organizate în localităţile rurale: 

- Zilele "Nicolae Titulescu", în comuna N. Titulescu. 

- Sărbătoarea bujorului, în comuna Radomireşti. 

- Sărbătoarea cireşului, în comuna Bucinişu. 

- Târgul de fete, în comuna Coteana. 

- Nedeea vitomireşteană, în comuna Vitomireşti. 

- Zilele "Ion Marin Lovinescu", în comuna Spineni. 

Altele, deşi s-au desfăşurat în diverse centre urbane, au avut un 
conţinut legat de spiritualitatea rurală sau au fost dedicate culturii tradiţionale, 
ca de exemplu: Festivalul "Pomul vieţii", Festivalul "Căluşul românesc", 
Expoziţia "Sărbătorile de iarnă la români" etc., şi unele, şi celelalte 
beneficiind de resurse financiare şi fiind înscrise în calendarul preconizat. 

Nevoia clarificării raporturilor de autoritate dintre diverse structuri 
culturale a determinat Asociaţia Naţională a Universităţilor Populare - ANUP 
să propună în 1997 edificarea unui nou sistem naţional de educaţie a 
adulţilor, la care să contribuie toţi cei care organizează servicii educative 
pentru adulţi: instituţii de învăţământ, universităţi populare, cămine culturale, 
agenţi economici ş.a. ANUP acordă atenţia necesară pregătirii managerilor 
din mediul rural, după cum rezultă şi din Programul de activitate pe anul 
1997, în care au fost cuprinse teme precum: "Managementul căminelor 
culturale" (dezbateri desfăşurate în comunele Lipăneşti şi Luizi-Călugara), 
"Managementul calităţii", "Mijloace şi tehnici de publicitate", "Relaţii UP/CC 
cu autorităţile locale", "Evaluarea activităţii centrelor metodologice zonale". 

Centrele metodologice zonale s-au înfiinţat din iniţiativa unor 
instituţii judeţene - biblioteci, universităţi populare ş.a. Unul din primele 
centre metodologice a luat fiinţă la Beiuş, judeţul Bihor. 

Prin proiect, centrul şi-a asumat două mari obiective: 

1. sprijinirea universităţilor populare din zonă cu îndrumări şi 
consultaţii de specialitate, dar şi prin difuzare de materiale 
metodologice; 

2. reînfiinţarea universităţilor populare rurale şi dezvoltarea unei 
reţele de instituţii/organizaţii pentru educaţia adulţilor. 

Şi Centrul metodologic Giurgiu a avut ca iniţiator principal 
Universitatea Populară, cu sprijnul ANUP-DVV Proiect România. 

După cum preciza Dunia Pălăngeanu, directorul UP Giurgiu şi 
coordonator al Centrului zonal metodologic pentru educaţia adulţilor, printre 
alte obiective ale programului "Satul încotro?", s-a propus: "organizarea de 
activităţi metodice pentru directorii de cămine culturale, bibliotecari, profesori 
suplinitori, în ce priveşte educaţia permanentă la sate". 

Centrele metodice iniţiate de bibliotecile judeţene au ca miză tot 
formarea profesională a resurselor umane. Activitatea organizată la nivelul 
lor urmăreşte susţinerea unui program coerent de perfecţionare. Cele 12 
centre metodice din judeţul Vaslui (Deleşti, Ivăneşti, Munteni de Jos, 
Puieşti, Murgeni, Todireşti, Codăeşti, Banca, Tutova, Fălciu, Drânceni, 
Pădureni), în care sunt repartizaţi toţi bibliotecarii din celelalte comune, 
organizează dezbateri pe teme de specialitate şi îi antrenează pe 
participanţi la pregătirea activităţilor demonstrative. Sub îndrumarea 
conducerii Bibliotecii judeţene "Nicolae Milescu-Spătaru" şi a celor doi 
metodişti competenţi de la această bibliotecă se promovează o pedagogie 
interactivă care îi motivează şi îi stimulează pe bibliotecari 

Şi în centrele metodologice ale judeţului laşi se organizează activi¬ 
tăţi culturale dedicate în principal pregătirii personalului din biblioteci. 
Biblioteca "Gh. Asachi" a structurat dezbaterile metodice pe conceptele- 
cheie ale profesiei, acordând un spaţiu preferenţial principiilor de orga¬ 
nizare a activităţii şi cerinţelor managementului de bibliotecă. Ediţia a Vl-a 
a "Colocviilor bibliotecii" este un exemplu în acest sens. Sub genericul 
"Acţiunea culturală a bibliotecilor publice", s-au abordat teme cu implicaţii- 
conceptuale şi practice, în egală măsură: 

- Dimensiuni ale managementului de bibliotecă. 

- Activitatea culturală a bibliotecii. Integrarea ei în ansamblul 
cultural al comunităţii. 

- Tradiţii şi exigenţe contemporane. 

- Manifestări specifice pentru copii. 

- Manifestări specifice pentru adulţi. 

- Metodologia organizării unei manifestări culturale (expoziţie de 
carte, şezătoare literară, zilele bibliotecii etc.). 

- Activităţi specifice pentru cunoaşterea serviciilor de bibliotecă. 

- Aplicaţie practică: organizarea unei manifestări. 

S-ar putea spune că personalul din bibliotecile comunale trebuie să 
fie mai erudit decât ceilalţi bibliotecari, iar pentru a-şi îndeplini atribuţiile 
trebuie să-şi cultive în mai mare măsură abilităţile de comunicare, de rela- 
ţionare, de coordonare şi de reprezentare la nivel instituţional şi de grup. 

Am reprodus ad literam programul Colocviilor de la laşi, pentru a 
ilustra diversitatea domeniilor ştiinţifice în care ar trebui să se iniţieze biblio¬ 
tecarii comunali - biblioteconomie, management, marketing, sociologie ş.a., 
ca şi complexitatea activităţilor organizate pentru segmente distincte de 
public. 

Adresabilitatea, ca răspuns al bibliotecii la cerinţele exprese ale di¬ 
verselor categorii de utilizatori, determină nu numai funcţiile/atribuţiile per¬ 
sonalului de specialitate, ci şi dispunerea spaţială a colecţiilor de publicaţii. 

De regulă, bibliotecile comunale funcţionează în sedii comune cu 
ale căminelor culturale şi ocupă de regulă, o singură încăpere. în aceste 
condiţii, dispunerea spaţială a colecţiilor este decisă de fiecare bibliotecar. 
Un model de organizare eficientă a spaţiului bibliotecii, care să asigure şi 
accesul liber la raft şi fluenţa serviciilor pentru cititori, ar putea avea 
următoarea schemă: 


Figura 3 

Colecţii şi servicii ale bibliotecii comunale 


Publicaţii 

periodice 

Lucrări de 
referinţă 

Cataloage 

-► Intrare 

Biroul de 
înscriere şi 
eliberare a 
cărţilor 


Punct de 
consultare a 
publicaţiilor 
în bibliotecă 


Fond de împrumut pentru copii 


Fond de 
împrumut 
pentru 
adulţi 


Cărţi despre 
zonă/comună, 
autori din 
zonă/comună 


Noutăţi 

editoriale 


Noutăţi din domeniul 
agriculturii, despre satul 
contemporan 


Totodată, adresabilitatea impune repartizarea echitabilă a serviciilor 
de lectură la nivelul comunităţii, inclusiv regândirea punctelor şi a moda¬ 
lităţilor de deservire cu carte a publicului din zonele îndepărtate. 

Din perspectiva aşezămintelor culturale, colectivitatea rurală se 
divizează In mai multe categorii de public. Publicul extensiv este constituit 
din totalitatea locuitorilor aflaţi In zona de acces la instituţiile culturale. 
Publicul potenţial cuprinde persoanele care au toate condiţiile să acceadă 
şi să recepteze mesajele ce le sunt adresate, adică au timp, pregătire, po¬ 
sibilităţi de acces, interese etc. Publicul efectiv este reprezentat de utili¬ 
zatorii care frecventează în mod sistematic serviciile culturale comunitare. 

Prin urmare, în procesul de organizare a activităţii, managerii culturii 
rurale trebuie să ţină seama de caracteristicile utilizatorilor reali şi de 
însuşirile publicului potenţial. 

Bibliotecile comunale atrag o bună parte a populaţiei rurale, fie şi 
numai pentru a consulta Monitorul oficial, a citi un ziar sau pentru a participa 
la unele manifestări culturale. Cititorii cei mai fideli sunt tinerii de vârstă 
şcolară. Solicitaţi să menţioneze categoriile de public care utilizează mai mult 
serviciile de lectură, bibliotecarii au desemnat - în proporţie de sută la sută - 
elevii. 


Tabelul 19 

Categorii de utilizatori ai bibliotecii publice 


Nr. 

Categorii de 

Gradul de utilizare (%) 

crt. 

utilizatori 

Mult 

Puţin 

Deloc 

1 . 

Elevi/studenţi 

100 

- 

- 

2. 

Intelectuali 

50 

50 

- 

3. 

Funcţionari 

37,5 

59 A 

3,1 

4. 

Alte categorii (muncitori, şomeri, 
întreprinzători casnici şi.a.) 

34,4 

43,8 

21,8 

5. 

Pensionari 

21,9 

78,1 

- 

6. 

Agricultori 

15,6 

65,6 

18,8 


Sursa: "Calitatea vieţii culturale din mediul rural". 


Răspunsurile personalului din biblioteci sunt mai optimiste decât reali¬ 
tatea, de vreme ce ele se distanţează de statisticile bibliotecare. De aseme¬ 
nea, nici răspunsurile locuitorilor nu atestă o percepţie mai obiectivă a relaţiei 
lor cu biblioteca. Cu excepţia elevilor, toate celelalte categorii de subiecţi 
înclină să se autodesemneze ca utilizatori fideli ai serviciilor de carte: 

Tabelul 20 

Opinia sătenilor despre frecventarea bibliotecii publice 


Nr. 

crt. 

Categorii 

socioprofesionale 

Frecvenţa utilizării bibliotecilor (%) 

Des 

Uneori 

Rar 


1 . 

Elevi/studenţi 

72,1 

19,7 

8,2 

- 

2. 

Intelectuali 

62,1 

22,7 

10,6 

4,5 

3. 

Funcţionari 


23,8 

9,5 

- 

II 

Alte categorii (muncitori, şomeri, 
întreprinzători casnici ş.a.) 

63,2 

31,6 

5,3 


1 5. 

Pensionari 

K!3B 

Wm&m 

3,3 

6,7 

6. 

Agricultori 

54,3 

30,4 

13,0 

2,2 


Sursa: "Calitatea vieţii culturale din mediul rural". 


Căminul cultural este frecventat în mai mică măsură. Numai 
11,5% dintre locuitorii investigaţi participă deseori la manifestările şi 
cercurile organizate în spaţiul căminului, circa 64% îi trec rareori pragul, iar 
ceilalţi, 24,5%, nu sunt interesaţi de oferta acestei instituţii. 

Influenţaţi de participarea tinerilor la baluri şi discoteci, ca şi la unele 
concursuri şi festivaluri, subiecţii sunt înclinaţi să acorde un credit mai mare 
atractivităţii căminului cultural. 


Opinia subiecţilor despre publicul 
căminului cultural 


Tabelul 21 


0 / 

* /o - 


Nr. 

Categorii 

Participă la activităţi organizate 

crt. 

de public 

Des 

Uneori | 

1 . 

Elevi/studenţi 

74,6 

8,4 

2. 

Intelectuali 

31,4 

29,8 | 

3. 

Funcţionari 

16,8 

32,0 i 

4. 

Agricultori 

6,8 

36,6 

5. 

Pensionari 

6,2 

18,0 

6. 

Persoane din conducerea comunei 

26,4 

28,8 | 

7. 

Şomeri 

24,8 

23,9 


Sursa: "Calitatea vieţii culturale din mediul rural". 


Exprimându-se în cunoştinţă de cauză, directorii de cămine 
menţionează ca principale segmente de public: tinerii, personalul didactic, 
persoane care lucrează în servicii şi agricultură, alte categorii (şomeri, 
muncitori, casnice ş.a.). 

Persoanele de sex feminin frecventează biblioteca mai des, în timp 
ce bărbaţii preferă oferta căminului cultural. Răspunsurile la întrebarea 
"Cât de des frecventaţi următoarele aşezăminte culturale" desemnează 
atitudini semnificative. 

Tabelul 22 

Segmentarea publicului cultural în funcţie 
de sexul subiecţilor 


0 / 

- /o - 


Sexul 

subiecţilor 

Modul de frecventare 

Des 

Uneori 

Rar 

Bibliotecă 

Cămin 

Bibliotecă | Cămin 

Bibliotecă | Cămin i 


42,2 

62,2 

55,0 38,3 



57,8 

37,8 

45,0 61,7 

35,7 48,0 


Sursa: "Calitatea vieţii culturale din mediul rural". 


Pentru a organiza activităţi care să răspundă intereselor locuitorilor 
şi să determine participarea lor susţinută la viaţa culturală comunitară, 
managerii trebuie să ţină seama nu numai de publicul-ţintă, ci şi de 
concurenţii reali şi potenţiali. 

în cazul aşezămintelor rurale, concurenţa nu vine din partea organi¬ 
zaţiilor care "oferă acelaşi produs" care organizează acelaşi gen de 
activităţi. Realitatea demonstrează că aceşti agenţi culturali, de regulă, îşi 
coordonează acţiunile şi se susţin reciproc. Atenţia trebuie dirijată către 
factorii care satisfac aceleaşi nevoi ale publicului: nevoia de informare, 
nevoia de îmbogăţire a cunoştinţelor, nevoia se destindere, de distracţie 
etc. Cu excepţia dorinţei oamenilor de a fi bine informaţi despre ceea ce se 
întâmplă în ţară şi în lume, domeniu în care concurenţa - mass-media - 
este foarte puternică, în condiţii normale de activitate instituţiile culturale 
rurale ar putea satisface celelalte nevoi culturale. 

Restricţiile pe care le cunosc astăzi aceste instituţii contribuie la 
extinderea ariei de acţiune a mijloacelor de comunicare în masă. în aceste 
condiţii sunt tot mai mulţi cei care se limitează la cunoştinţele culturale 
asimilate din emisiuni de radio şi televiziune, ca şi cei care preferă să-şi 
petreacă timpul liber expunându-se la mass-media. 

Acolo unde există însă vocaţie managerială şi capacităţi creative, 
aşezămintele culturale din mediul rural organizează manifestări apreciate 
de comunitate şi, uneori, consacrate la nivel naţional. Un asemenea 
exemplu îl oferă biblioteca publică din Vânători-Neamţ, căreia îi consacrăm 
spaţiul (încadrat) care urmează, respectiv rezultatul unui semnificativ studiu 
de caz. 

Serile de poezie de la Vânători-Neamţ 

- studiu de caz - 

Au început într-o iarnă. în primele zile ale lunii decembrie 1992. Ideea lor s-a 
conturat într-un moment de inspiraţie "sacră" a doi oameni de carte, 
bibliotecarul Constantin Oancea şi scriitorul Daniel Corbu, director al Casei de 
editură "Panteon" din Piatra Neamţ, amândoi oameni ai locului. 

An de an, prin scriitorii prezenţi la manifestare şi prin evenimentele care au avut 
loc, comuna Vânători-Neamţ a fost conectată la cetatea eternă a poeziei naţio¬ 
nale. în acelaşi timp, mediatizarea manifestării le-a permis iubitorilor de poezie 
din ţară să fie în relaţie directă cu evenimente unice prin substanţialitate şi insolit. 
Prin concepţie, rezonanţă şi semnificaţie, Serile de poezie de la Vânători- 
Neamţ reprezintă un valoros experiment de management cultural. 

1. Organizatorii 

Principalii organizatori ai serilor de poezie au fost chiar iniţiatorii manifestării: 
Biblioteca publică "Arhimandrit Chiriac Neculau" şi Fundaţia culturală 
"Panteon", al cărui preşedinte este Daniel Corbu. 

începând cu cea de-a treia ediţie (1994), li s-a alăturat şi Societatea Scriitorilor 
Profesionişti din România, iar la ediţia a Vl-a, care a coincis şi cu centenarul 
Bibliotecii comunale s-au inclus între organizatori şi Consiliul local, Biblioteca 
judeţeană "G.T. Kirileanu", Inspectoratul pentru Cultură al judeţului Neamţ. 
"Serile" începeau, de fiecare dată, în spaţiul Bibliotecii comunale, gazda mani¬ 
festărilor, instituţie culturală cu numeroase atuuri, ca şi zona în care este situată. 

a. Atuuri istorice 

Biblioteca publică din Vânători-Neamţ este una din cele mai vechi biblioteci 
rurale din ţară. în anul 1897, arhimandritul Chiriac Neculau a construit, din 
banii lui, actualul local al bibliotecii, după ce cu doi ani în urmă construise o 
şcoală. A dotat biblioteca cu 5.000 de volume. 

Există şi astăzi în bibliotecă o copie a scrisorii pe care arhimandritul a adresat-o 
ministrului culturii şi instrucţiunii publice din acei ani - Spiru Haret. 

După mai bine de un secol, cuvintele donatorului sunt pline de învăţăminte: 
"Domnule Ministru. 

Această bibliotecă o pun pe altarul patriei mele cu următoarele condiţiuni: 

1. Biblioteca, ca şi şcoala să poarte numele meu. 

2. Biblioteca să nu se poată muta din acest local, oricare ar fi scopul, motivul 
şi trebuinţa. 

3. Să se împrumute cărţi din ea doritorilor de a le citi, în condiţiile stabilite şi 
pentru celelalte biblioteci ale statului. 

4. Biblioteca să fie sub directa priveghere a unui ministru al instrucţiunii 
publice, care nu va putea ridica nici o carte pentru alte biblioteci publice sau 
particulare; 

5. Cheltuielile de întreţinere, dacă ministrul va binevoi, să fie în sarcina 
statului, deoarece administraţia locală, din neputinţă sau chiar din neglijenţă 
lasă lucrurile în paralizare şi refuză a o asigura. 

Acestea fiind condiţiunile sub care subscrisul donez biblioteca comunei Vânători- 
Neamţ, pentru care vă rog respectuos, Domnule Ministru, a se primi şi a se duce 
la îndeplinire, comunicându-mi şi mie rezultatul". 


Semnează 

Arhimandrit Chiriac Neculau 

Ministrul a admis donaţia, dar nu a "binevoit" să ia în sarcina statului întreţinerea 
bibliotecii, deşi cunoştea, ca şi arhimandritul, neputinţa şi insolenţa conducerilor 
locale de a susţine instituţiile culturale. 

Toate condiţiile formulate de donator erau normale. Din păcate, nu au putut fi 
îndeplinite în totalitate. Din anul 1947, sediul bibliotecii a fost ocupat de şcoală, 
iar fondul de carte, de circa 6.500 de volume, considerat subversiv de regimul 
totalitar, a fost trecut la Fondul de Stat, fără a mai fi fost vreodată recuperat. 
Biblioteca comunală s-a redeschis în 1948 cu circa 200 de cărţi din diverse 
donaţii, avându-l custode pe actualul bibliotecar. După trecerea dintr-un sediu în 
altul, cu prilejul celei de-a 70-a aniversări (1967), biblioteca a revenit în localul 
construit de arhimandritul Chiriac Neculau, unde se află şi în prezent. 

b. Atuuri patrimoniale 

Cu toate pierderile suferite în anul 1947, biblioteca din Vânători-Neamţ deţine şi 
astăzi cărţi de patrimoniu, de valoare incontestabilă, cade exemplu: 

- Celui între sfinţi părintelui nostru, loan Damaschin - editată în anul 1806. 

- Tălmăcirea celor şapte sfinte taine ale cumenecăturii - editată în 1807. 

- Istoria scripturii vechiului testament, 1924. 

- Abecedariu Românescu, editat în 1936. 

- 1001 de nopţi, Halima, 1838. 

în colecţiile bibliotecii există, de asemenea, circa 200 de cărţi cu autografele 
autorilor, unele dăruite de cei care mai demult "şi-au preumblat paşii către 
Mănăstirea Neamţ, prin Vânători" - Mihail Sadoveanu, Garabet Ibrăileanu, Tudor 
Vianu ş.a., dar şi de scriitori care i-au trecut pragul în ultimele decenii: Nichita 
Stănescu, Zoe Dumitrescu-Buşulenga, Constantin Ciopraga, Ion Dodu Bălan, 
llie Cleopa, Ion lliescu, Dan Berindei, Adrian Păunescu, Mircea Dinescu, Dorin 
Tudoran, George Vulturescu, Cezar Ivănescu, Spiridon Vangheli, Vasile Andru, 
Adrian Alui Gheorghe, Petre Stoica, Ion Mircea, loanid Românescu, Ion 
Mureşan, ca să amintim numai câteva nume dintre celebrităţile înscrise acum în 
istoria instituţiei bibliotecare. 

c Atuuri de natură umană şi profesională 

Biblioteca din comuna Vânători este condusă de peste 50 de ani de omul a cărui 
viaţă se confundă cu însăşi istoria bibliotecii rurale din ultima jumătate de secol. 
Constantin Oancea a început să iucreze în bibliotecă la vârsta de 18 ani, 
rămânând şi atunci când s-au desfiinţat posturile de bibliotecar comunal. El a 
avut un ideal care i-a dat puterea statorniciei. A înţeles că, orice s-ar întâmpla, 
oamenii au nevoie de cărţi în acest sens s-a străduit să dezvolte colecţiile 
bibliotecii, în funcţie de cerinţele cititorilor. 

Ţăranii din Vânători-Neamţ frecventează în număr mare biblioteca. Aproape 40 
la sută dintre cititori sunt agricultori. Certitudinea vecinătăţii cu titanul literaturii 
române (Mihail Sadoveanu), ca şi moştenirea bibliotecilor mănăstireşti le-a dat 
conştiinţa de privilegiaţi şi, implicit, pe aceea a responsabilităţii faţă de moşteni¬ 
rea spirituală a zonei. 

Constantin Oancea s-a străduit să ţină treaz interesul lor pentru carte şi pentru 
culiurâ Ei, ţăranii, sunt, în opinia sa elementul perpetuu al lumii rurale Pre¬ 
zenţa lor în bibliotecă dă seamă de costurile acestui aşezământ. Cunoscându-le 
truda, istoria şi dezamăgirile, el le-a oferit tot ce i-a stat în putinţă: lumina spiri¬ 
tului transfigurată în cărţi. 

Tineretul şcolar şi ţăranii sunt cei mai statornici cititori ai bibliotecii. Fondul de 
carte de peste 13.500 de volume ca ş. colecţiile periodice satisfac în bună 
măsură trebuinţele. Acţiunile culturale aie bibliotecii, cum sunt şi Serile de 
poezie, dau şansa participării la evenimente unice prin inedit, frumuseţe şi 
originalitate. Prin autoritatea de care se bucură Constantin Oancea şi prin 
capacitatea lui de comunicare, biblioteca din Vânători este inclusă între 
aşezămintele pe care oamenii le identifică cu însăşi celebritatea ţinutului. 

d Atuuri contextuale şi organizatorice 

d.1. Natura. Pe lângă frumuseţea comunei şi a împrejurimilor, din "satul cu trei 
poeţi", cum l-a numit pictorul loan Popei, se putea contempla măreţia Cetăţii 
Neamţului. Serile de poezie de la Vânători au prilejuit organizarea pelerinajului la 
celebrele mănăstiri: Neamţ, Secu, Sihăstria, Sihla, de unde oaspeţii se întorceau 
de fiecare dată - cum ei înşişi mărturiseau - iluminaţi, sacralizaţi, plini de har. 
d.2. Publicul. Publicul Serilor de poezie este constituit din cititorii bibliotecii 
arhimandritului Chiriac Neculau - şcclari şi adulţi - din autorităţi şi cadre 
didactice de pe raza comunei, din elevi şi profesori ai Seminarului Teologic 
"Veriiarnin Costache" ş.a. Un public entuziast, sensibil la poezie, receptiv la 
evenimente culturale inedite, înţelept, spontan în dialogul cu autorii de cărţi. 
d.3. Un spaţiu binecuvântat şi sacru. Dacă manifestările organizate în 
bibliotecă, în mijlocul cărţilor, dobândesc implicit o dimensiune valorică, celelalte 
contexte în care s-au succedat momentele prilejuite de Serile de poezie de la 
Vânători-Neamţ au fost dominate de inefabil şi de mister 

Inspirată a fost organizarea colocviilor "Sacralizarea, desacralizarea poeziei la 
sfârşit de secol XX", la Seminarul Teologic "Veniamin Costache", dar mai ales a 
fost ingenioasă decernarea premiilor în mijlocul bisericii voievodale "înălţarea 
Domnului" de la Mănăstirea Neamţ 

în "Teologie şi viaţă", publicaţie a Mitropoliei Moldovei şi Bucovinei, au fost 
reproduse asemenea momente: 

"Daniel Corbu rostea emoţionat: premiul serilor de poezie, ediţia a 11l-a, "Opera 
Omnia", este acordat poetului Adrian Popescu. A vorbit şi părintele Irineu 
Chiorbeja, vizibil emoţionat de acel moment încărcat de poezie şi sacru; a vorbit 
apoi poetul laureat, care a mărturisit că un premiu de poezie nu poate fi acordat 
decât într-un spaţiu sacral (Adrian Popescu este un scriitor eminamente religios, 
bursier la Perugia - Italia, aproape de Asissi). 

George Vulturescu îl aureolează pe laureat cu imaginea razei de lumină prelinse 
de pe fereastra bisericii: atunci aş fi vrut să spun (...) ceea ce Emil Cioran îi 
spunea fratelui său Aurel Cioran, într-o scrisoare: "acum ştiu că trei sunt 
lucrurile importante: poezia, mistica şi muzica". 

în aceeaşi revistă de gândire şi spiritualitate - Teologie şi viaţă, nr. 11, 12, 1994, 
p. 136 - Dorin Ploscaru a descris întoarcerea din pelerinajul la Mănăstirile Secu 
şi Sihăstria: 

"Am plecat iluminaţi, coborâţi ca de pe un Tabor, ne urcaseră desacralizaţi, ne 
întoarcem sacralizaţi; tema "Serilor de poezie" fusese atinsă; fără mese rotunde, 
fără teorii, harul lucrase dincolo de puterea noastră". 

2. Sponsorii 

Uneori au fost menţionaţi pe afişele şi programele acţiunilor, alteori şi-au făcut 
simţită prezenţa prin premiile acordate participanţilor, prin crearea condiţiilor 
excelente de desfăşurare a manifestării, dar, de fiecare dată, principalii sponsori 
au fost: 

1. Casa de editură Panteon 

2. Biblioteca Arhimandrit Chiriac Neculau 

3. Mănăstirea Neamţ 

4. Seminarul Teologic "Veniamin Costache" 

5. S.C. Comprod S.R.L. 

6. S.C. Viacomprod S.R.L. 

7. S.C. Trust Doina S.R.L 

Este de reţinut susţinerea din partea instituţiilor de cult, inclusiv a Mănăstirii 
Secu şi Mănăstirii Sihăstria, ca şi din partea personalităţilor monahale repre¬ 
zentate de părintele arhimandrit Irineu Chiorbeja - stareţul Mănăstirii Neamţ şi 
regretatul părinte llie Cleopa. 

Toate activităţile cuprinse în programul Serilor de poezie au reprezentat 
evenimente unice în viaţa culturală a comunei Vânători-Neamţ. 

3. Activităţi 

3.1. întâlniri cu publicul constituit din cititori ai bibliotecii comunale, elevii şi profe¬ 
sorii şcolii generale din Vânători-Neamţ, elevii şi profesorii Seminarului Teologic 
"Veniamin Costache". De fiecare dată au fost prezentate cărţi de poezie ale unor 
autori invitaţi. La prima ediţie, de exemplu, au fost lansate cărţile: "O mul de cuvânt" 
de Ion Zubaşcu, "Camera liturgică" de Radu Florescu, "Cenuşi pe golgota" de 
Luminiţa Urbaczeck, "Preludii pentru trompetă şi patru pereţi' de Daniel Corbu. 
Publicul a participat la fiecare ediţie cu propria sa ofertă, constând din 
spectacole folclorice ale Şcolii generale nr. 1 din Vânători şi programe de coruri 
bisericeşti sau de antologie lirică susţinute de elevii Seminarului Teologic. 

3.2. Recitaluri de poezie ale poeţilor prezenţi la manifestare. Pentru ilustrarea 
dinamicii acestei manifestări, dar şi ca document de istorie culturală, statistica 
este semnificativă; la prima ediţie au participat 15 scriitori, la a doua 20, la ediţia 
a treia 15, la a patra 17, pentru ca la ediţia a cincea numărul lor să crească la 26 
iar de la ediţia a şasea întreaga manifestare să intre în declin din motive 
financiare 

3.3. Colocvii ştiinţifice. Susţinute sub aceleaşi generice, colocviile au conturat 
două mari capitole de sociologie literară, ilustrând tezele teoretice cu percepţii şi 
experienţe inedite: 

- Colocviul: "Poezie şi receptare", organizat la fiecare ediţie în biblioteca 
"Arhimandrit Chiriac Neculau". 

- Colocviul: "Sacralizarea, desacralizarea poeziei la sfârşit de secol XX", 
susţinut la Seminarul Teologic al Mănăstirii Neamţ. 

3.4. Expoziţii de cărţi şi icoane: 

- Expoziţie cu cărţi de patrimoniu existente în biblioteca publică din 
Vânători. 

- Expoziţie de cărţi cu autografe, deţinute de bibliotecă. 

- Expoziţie de cărţi editate de Editura "Panteoan" din Piatra Neamţ. 

- Expoziţie de icoane pe lemn ale pictorului loan Popei. 

3.5. Acordarea premiului "Opera Omma" unor importanţi poeţi contemporani. 
Manifestarea a avut loc de fiecare dată în incinta bisericii "înălţarea Domnului", 
ctitorie voievodală a Mănăstirii Neamţ. în ordine cronologică, premiile au revenit 
poeţilor: Petre Stoica, loanid Romanescu, Ion Mureşan, Adrian Popescu, Cezar 
Ivănescu, Ion Mircea 

Cu prilejul celei de-a 6-a ediţii, Fundaţia culturală "Panteon" şi Casa de editură 
cu acelaşi nume au publicat un "Caiet" cu versuri aparţinând poeţilor premiaţi la 
celelalte ediţii - o carte de vizită a Serilor de poezie de la Vânători-Neamţ. 

★ 

★ * 

Serile de poezie au fost proiectate ca o manifestare care să valorifice potenţialul 
uman, cultural, patrimonial şi instituţional de care dispune acel ţinut şi să îmbo¬ 
găţească viaţa spirituală a locuitorilor din zonă cu fapte şi evenimente deosebite. 
Activităţile organizate cu acest prilej s-au caracterizat prin complexitate, 
densitate, interactivitate. Atmosfera a fost de entuziasm, satisfacţie, sinceritate, 
înţelepciune, înălţare, simplitate - sfântă, cum se exprima unul dintre participanţi. 
Organizatorii manifestării şi-au coordonat acţiunile, promovând un management 
participativ. Reacţiile publicului au fost receptate şi au constituit un reper în 
planificarea ediţiilor următoare. Mediatizarea acţiunilor şi relaţiile prilejuite de ea 
au promovat o suită de imagini semnificative - a bibliotecii, a comunităţii, a 
personalului cultural, a lăcaşurilor de cult şi, în egală măsură, a creatorilor de 
literatură care, prin participare, au conferit valoare şi notorietate. 


5.3. Asigurarea resurselor. Managementul resurselor 
umane 

5.3.1. Problemele materiale ale culturii 

într-un studiu despre "Managementul cultural în ţările din Europa 
Centrală şi Orientală ", publicat de Consiliul Europei în anul 1993 tradus şi ana¬ 
lizat cu multă competenţă de Alexandru Singer, se arăta că: "Trecerea acestor 
ţări la o economie de piaţă nu se face (...) fără punerea în discuţie a resurselor 
financiare, mai ales în ce priveşte cultura" ("Logos", nr. 5-7/1997, p. 14). 

Tabelul 23 


Dificultăţi menţionate de consilierii şefi din domeniul cultural 


Rang 

Dificultăţi 

ss 

- Insuficienţa resurselor financiare. 

1 

- Starea tehnică precară şi insuficienţa dotărilor materiale necesare 
desfăşurării activităţii culturale în instituţiile de profil. 

1™ 

- Incompletitudinea cadrului legislativ din domeniul culturii. 

IV. 

- Insuficienţa (sau inexistenţa) spaţiilor necesare pentru buna funcţionare a 
instituţiilor culturale. 

- Insuficienţa fondurilor pentru restaurare şi conservare a patrimoniului 
cultural imobil. 

V. 

- Dificultăţi derivate din regimul de autofinanţare al unor aşezăminte culturale. 

- Lipsa de personal competent pentru posturile de conducere şi lipsa de 
specialişti în instituţiile culturale. 

- Reculul publicului faţă de actul cultural. 

VI. 

- Inerţia sistemului financiar (restrictiv şi birocratic). 

- Disfuncţii în relaţiile dintre inspectorat şi conducerea instituţiilor culturale 
datorate unor "vicii de mentalitate" ale celor din urmă. 

VII. 

- Scumpirea actului cultural. 


Sursa: Ligia Rizea (84). 

în contextul unei cercetări iniţiate de Ministerul Culturii la începutul 
deceniului zece, autor Ligia Rizea, consilierii şefi din 34 de judeţe au 
menţionat dificultăţile cu care se confruntau inspectoratele pentru Cultură 
în primii ani ai acestui deceniu. 

în acest sens, "diminuarea subsidiilor statale în ritm rapid " repre¬ 
zenta o ameninţare importantă la adresa culturii. Ea a fost receptată ca 
atare de managerii culturali de la toate nivelurile instituţionale. 

Chiar dacă nu receptau la adevărata dimensiune concurenţa 
subproduselor occidentale care începeau să invadeze piaţa culturală şi pe 
care studiul Consiliului Europei o înfăţişa ca pe o a doua mare ameninţare 
pentru cultura românească, în schimb sesizau acea "netă dezafectare a 
publicului" la care se referea şi studiul citat. 

Ierarhia dificultăţilor consemnate de subiecţi este însă actuală şi în 
zilele noastre, mai ales în mediul rural. 

Cu trecerea timpului, aceste dificultăţi s-au acutizat. Directorii de 
cămine culturale cuprinşi în eşantionul naţional investigat în anii 1997-1999 
le-au menţionat pe cele cu care se confruntă constant în conducerea 
instituţiei: 


Tabelul 24 

Dificultăţi menţionate de directorii căminelor culturale 


Rang 

Dificultăţi 

1 . 

- Lipsa resurselor financiare necesare îndeplinirii programelor stabilite. 

II. 

- Precaritatea dotărilor materiale, lipsa sau starea echipamentelor de 
practică culturală. 

im 

- Lipsa unei structuri care să coordoneze/sprijine activitatea căminului 
cultural. 

IV. 

- Colaborarea deficitară cu celelalte instituţii publice din comună. 

V. 

- Dezinteresul puterii locale. 

VI. 

- Starea şi funcţionalitatea spaţiului destinat manifestărilor culturale. 

VII. 

- Alte dificultăţi: lipsa de experienţă, atitudinea localnicilor etc. 


Sursa: "Mentalităţi manageriale". 


Lipsa resurselor financiare generează toate celelalte dificultăţi. Din 
lipsă de fonduri nu pot fi procurate sau reparate echipamentele culturale, 
nu se poate asigura încălzirea şi iluminatul, nu pot fi realizate activităţile 
solicitate de public, nu se poate participa la concursuri, spectacole, 
festivaluri organizate în alte localităţi şi nu se pot repara sau extinde sediile 
în care funcţionează căminele. 

Pe baza datelor înregistrate la un număr de 4.121 de unităţi (sedii 
centrale şi filiale), Ligia Rizea şi Alexandru Duma au evaluat starea 

Căminelor culturale aşa cum se prezenta ea la începutul anilor '90. 
Indicatorii utilizaţi - (1) tip de clădire; (2) tip de proprietate; (3) număr de 
încăperi; (4) existenţa sălii de spectacole; (5) grad de confort; (6) tip de 
încălzire; (7) dotări tehnice şi materiale ş.a. - demonstrau faptul că aceste 
aşezăminte se aflau sub nivelul cerinţelor medii, ca dimensiune, uzură şi 
funcţionalitate (85, p. 5). 

Raportate la costurile materialelor de construcţii, sumele repartizate 
după 1990 pentru consolidarea, extinderea şi repararea unor clădiri au fost 
cu totul insuficiente. Cu excepţia unor comune, puţine la număr, în care cu 
forţe locale s-au construit sau consolidat sedii pentru căminele culturale, 
situaţia generală este improprie organizării activităţilor,pe care le aşteaptă 
locuitorii din mediul rural. 

Degradarea accentuată a unor sedii a fost determinată de mai mulţi 
factori, cum sunt: fenomenele naturale - alunecări de teren, inundaţii etc. - 
acţiunile agresive ale unor localnici, dar mai ales faptul că de aproape două 
decenii nu s-au mai investit bani pentru întreţinerea şi repararea lor. 

Starea sediilor la nivelul anilor 1997-1998 continuă să fie nesatisfă¬ 
cătoare. Subiecţii au evaluat-o cu ajutorul următorilor indicatori: 

- starea sediului; 

- spaţiul destinat manifestărilor culturale; 

- dotarea cu aparatură de practică culturală; 

- dotarea cu mobilier şi alte facilităţi. 

Aprecierile formulate la nivelul fiecărui judeţ nuanţează valorile 
înregistrate pentru întregul eşantion. 

Tabelul 25 

Aprecieri despre starea sediului 
unor cămine culturale 



Judeţul 

Aprecieri (%) 

Bună 

Potrivită 

Proastă 

i. 

Bacău 

45,4 

45,4 

9,1 

2. 

1 sltTilî 

62,5 

31,2 

6,2 

3. 

Buzău 

17,9 . 

61,5 

20,5 

j 4. 

Dolj 

35,5 

40,0 

24,4 

5. 

Galaţi 

44,1 

41,1 

14,7 

6. 

Hunedoara 

22,8 

62,8 

14,2 

7. 

Mehedinţi 

63,6 

36,3 

- 

8. 

Sibiu 

29,4 

64,7 

5,8 

! 9. 

Tulcea 

58,3 

33,3 

8,3 

■na 

Seria oct./1997 

33,3 

54,2 

12,5 

11. 

Seria iunie/1998 

16,6 

63,8 

19,4 

12. 


32,6 

51,4 

16,5 


Sursa: "Mentalităţi manageriale". 

Nici dotarea căminelor cu echipamente de practică culturală (radio, 
televizor, casetofon, aparat de proiecţie, instrumente muzicale etc.) nu 
răspunde cerinţelor de funcţionalitate normală a instituţiei. 

Tabelul 26 

Aprecierea dotării cu echipamente de practică culturală 


Nr. 

Contextul 

Aprecieri (% 


crt. 

aprecierii 

Bună 

Potrivită 

Proastă 

1 . 

Studiul "Mentalităţi manageriale". 

3,8 

16,1 


■ 

Cercetarea naţională "Calitatea vieţii 
culturale din mediul rural". 

_ 

- 

100,0 


în general, lipsurile cu care se confruntă căminele culturale - bani, 
spaţiu, personal specializat - sunt comune şi celorlalte instituţii de cultură, 
în condiţiile reducerii subvenţiilor de la stat, se mizează pe donaţiile comu¬ 
nitare. Experienţa din perioada interbelică, atunci când "construcţia spaţiilor 
pentru cămine se făcea prin contribuţia obştească benevolă a locuitorilor 
comunei", ar putea reprezenta un model. 

în zilele noastre însă, starea materială a locuitorilor din mediul rural 
nu permite extinderea subvenţiilor comunitare. Se impune diversificarea 
surselor de finanţare a instituţiilor culturale, incluzând şi sprijinul statului. 
"Este iresponsabil să subestimezi dificultăţile matşriale ale culturii", scria 
Alvin Toffler, făcând aluzie la guvernanţi. în concepţia lui, patronajul con¬ 
stituie una din sursele importante de finanţare. "Pe parcursul îndelungatei 
sale istorii, patronajul şi-a mutat baza de foarte multe ori. In Atena, pro¬ 
iectele lui Pericle erau finanţate din fondurile publice". Apoi au apărut 
finanţatorii privaţi de tipul lui Maecenas (cel care i-a finanţat pe Horaţiu şi 
pe Virgiliu). "în timpul Evului Mediu şi al Renaşterii, principalul patron era 
clerul. Ulterior această responsabilitate şi-au asumat-o regii" (103, p. 145). 

După revoluţiile republicane s-a revenit la utilizarea fondurilor 
publice, aşa încât, conform unui studiu realizat în întreaga lume cu sprijinul 
consulatelor SUA, la începutul secolului douăzeci sprijinul acordat de stat 
artei a devenit universal. Toffler observă că, în ultimele decenii, acest 
sprijin este tot mai dezvoltat, mergându-se până la a fi etichetat de unii ca 
practică, socialistă. Dezbaterile pe această temă se menţin la un "nivel 
primitiv", atât timp cât "toată lumea se consideră calificată să participe la 
ele", cât "tot poporul, de la senator la saxofonist, se consideră expert în 
materie", fără a ţine însă seama de realitate, de costurile ridicate ale culturii 
şi de capacitatea financiară a comunităţilor locale (103, p. 10). 

Pentru a se diminua subvenţiile guvernamentale se invocă, de 
regulă, autonomia locală. în această privinţă există două concepţii opuse. 
Una care susţine că descentralizarea permite manifestarea liberei iniţiative, 

inclusiv în identificarea surselor de finanţare. Alta care consideră că 
autonomia nu oferă neapărat un răspuns pertinent la nevoile publicului, 
dimpotrivă, favorizează grupuri de interese ale eşaloanelor de putere locală 
în defavoarea majorităţii. Transferul de responsabilităţi, neînsoţit de 
transferul resurselor financiare, poate accentua controlul politic asupra 
culturii în loc să-l excludă. 

Autonomia este benefică numai atunci când asigură accesul egal la 
cultură al tuturor zonelor, indivizilor şi colectivităţilor, când factorii puterii 
locale oferă garanţii de justiţie socială şi susţin dezvoltarea culturii la nivelul 
fiecărei comunităţi. 

Descentralizarea responsabilităţii manageriale este o prioritate a 
politicilor culturale din toate ţările democrate. In Franţa ea este pusă în 
relaţie cu unul din drepturile fundamentale ale omului, şi anume dreptul la 
cultură, în tripla lui ipostază: 

- "dreptul aleşilor de a se autoadministra şi de a-şi concepe politica 
culturală"; 

- "dreptul artiştilor de a crea în oraşul lor, de a trăi acolo"; 

- "dreptul cetăţenilor de a avea o viaţă culturală intensă". 

Cel de-al IX-lea plan cultural francez prevede o dată cu extinderea 
autonomei şi "reechilibrarea centrelor de acţiune culturală pe ansamblul 
teritoriului, iar procentul în creştere alocat instituţiilor culturale de la bugetul 
statului ilustrează rolul pe care acesta din urmă înţelege să-l joace în 
domeniul culturii" (105, p. 549). 

într-un Raport al grupului de experţi europeni constituit în anul 1988 
se arată că, din cele peste 160 miliarde franci cât'reprezenta cifra de 
afaceri a culturii cu doi ani în urmă: 

- cheltuielile familiilor, adică plata serviciilor culturale, reprezentau 
110 miliarde; 

- publicitatea finanţase cultura cu 18 miliarde; 

- contribuţia mecenatului era de circa 400 milioane; 

- statul şi colectivităţile locale contribuiseră cu 35 miliarde 

_ (105, p. 549). 

în ţara noastră publicul din mediul rural nu are posibilitatea să inves¬ 
tească sume importante de bani în servicii culturale, publicitatea nu 
vizează decât în mică măsură lumea rurală şi nu agreează, ca suport, 
sistemul tradiţional al culturii. Experienţa din ultimii ani arată că agenţii 
economici privaţi nu sunt dispuşi să-şi asume finanţarea culturală, iar criza 
profundă prin care trecem impune constrângeri economice maxime în 
domeniul cheltuielilor publice. Concurenţa puternică dintre învăţământ, 
sănătate, cultură şi securitatea socială, limitează şi mai mult resursele 
destinate culturii. în ultimii ani, în numele autonomiei locale, primarii din 
mai multe judeţe au încercat şi, pe alocuri, au reuşit "să îngheţe” activitatea 

unor cămine şi biblioteci. Asemenea practici se pot extinde în viitor, cu 
efecte ireversibile pentru oamenii din acele localităţi. 

Regulamentele de funcţionare a căminelor culturale, în variantele 
cunoscute după 1990, conţin referiri explicite la sursele de finanţare. în 
acest sens se prevede că fondurile băneşti ale căminelor se obţirîî 

- prin autofinanţare; 

- din bugetul consiliului local; 

- din sponsorizări, donaţii, transferuri obţinute de la agenţi econo¬ 
mici, organizaţii sau persoane fizice. 

Veniturile extrabugetare pot fi realizate din: 

- taxe de înscriere la diverse cursuri şi cercuri aplicative; 

- încasări de la spectacole, discoteci şi videoteci; 

- valorificarea unor lucrări create în cadrul cercurilor artistice şi de 
meşteşuguri tradiţionale; 

- editarea şi difuzarea unor publicaţii culturale proprii (vezi "Feno¬ 
menul Mogoşeşti"); 

- subînchirierea de săli şi echipamente culturale la solicitarea unor 
organizatori (autorizaţi) de manifestări culturale, a unor localnici 
sau persoane juridice. 

Regulamentele stipulează că veniturile provenite din autofinanţare 
aparţin în exclusivitate căminului şi pot fi folosite pentru retribuirea 
personalului cultural, pentru întreţinerea şi 'dezvoltarea bazei materiale, 
pentru achiziţionarea de echipamente şi obiecte culturale. 

Recomandarea este generoasă în sine, dâfr lipsită de finalitate în 
condiţiile în care prin legile anuale ale bugetului veniturile extrabugetare, 
deja extrem de reduse în raport cu necesităţile materiale ale căminelor 
culturale nu sunt lăsate întotdeauna şi în totalitate la dispoziţia lor. în plus, 
recomandarea din unele regulamente "nu poate face obiectul închirierii de 
spaţii în incinta căminului cultural comunal pentru baruri, bodegi, 
restaurante sau alte asemenea unităţi" unde s-ar putea consuma băuturi 
alcoolice (Regulamentul de la Olt) nu se respectă peste tot, dimpotrivă, 
sunt aşezări unde locuitorii privesc stupefiaţi la degradarea spaţiilor în care, 
cu ani în urmă, ei înşişi participau la formaţii de coruri şi dansuri, la 
spectacole folclorice etc. 

în general, practica subînchirierii de spaţii este destul de răspândită. 
Mai mult de o treime dintre directorii de cămine declară că au închiriat 
sediul instituţiei (incisiv pentru activităţi comerciale). Motivaţia este invariabil 
aceeaşi. 

Tabelul 27 


închirierea de spaţii ca sursă de venituri 
pentru căminele culturale 


Nr. 

crt. 

Practica 

subînchirierii 

Menţiuni 

(%) 

Motivaţia subiecţilor care 
au închiriat spaţii 

1. 

Da 

35,2 

- Realizare de fonduri pentru activităţi 

- Nevoi stringente privind 
repararea/întreţinerea sediului 

- Atragerea tineretului în zona 
unde se află căminul 

- Insistenţa conducerii locale 

- Valorificarea unui spaţiu nefuncţional pentru 
activităţi culturale 

2. 

Nu 

64,4 


3. 

Nu răspunde 

0,3 



Sursa: "Mentalităţi manageriale". 


între motivele care i-au determinat pe subiecţi să închirieze sediul 
instituţiei pentru a obţine venituri suplimentare figurează şi insistenţa 
conducerii locale, existând chiar tendinţa privatizării unor spaţii culturale. 
Această tendinţă a primit însă replica specialiştilor: "Consiliile comunale, în 
majoritatea lor, nu înţeleg că, în context rural, primăria, biserica, şcoala, 
dispensarul şi căminul cultural sunt instituţii publice născute din efortul şi 
dragostea locuitorilor şi că, aşa cum nu poţi privatiza spaţiile primăriei, 
bisericii sau şcolii, nu poţi să înstrăinezi nici căminul cultural" (1, p. 3). 

Subiecţii care se opun închirierii de spaţii în scopuri nonculturale 
consideră că această practică afectează activitatea de bază a căminului 
cultural, că repararea stricăciunilor este mai costisitoare decât veniturile 
obţinute, că imaginea instituţiei are de suferit. Numărul celor care în principiu 
sunt de acord cu această sursă de finanţare este mai mare decât al 
subiecţilor care au utilizat-o în mod efectiv. 

Tendinţele diferă de la un judeţ la altul: 

Tabelul 28 


Nivelul de răspândire al subînchirierii de spaţii culturale 


Nr. 

crt. 

Cămine culturale din 

judeţele investigate 

Practica subînchirierii spaţiilor (%) 

Da 

Nu 

1 . 

Bacău 

- 

100,0 

2. 

Bistriţa 

43,7 

50,0 

3. 

Buzău 

38,4 

61,5 

4. 

Dolj 

33,3 

66,6 

5. 

Galaţi 

35,2 

64,7 

6. 

Hunedoara 

68,5 

31,4 

7. 

Mehedinţi 

27,3 

72,7 

1 8. 

Sibiu 

29,4 

70,5 

9. 

Tulcea 

33,3 

66,6 

10 . 

Vaslui 

34,2 

65,7 

i 11. 

Seria oct./1997 

41,6 

58,3 

12. 

Seria iunie/1998 

11,1 

88,8 


Sursa: "Mentalităţi manageriale". 

Obs. Tabelul nu include nonrăspunsurile. 


Adevărul este că multe soluţii de autofinanţare utilizate de căminul 
cultural nu sunt rentabile din punct de vedere economic. Subiecţii 
investigaţi le-au menţionat pe cele considerate rentabile: 

Tabelul 29 

Opinii despre rentabilitatea activităţilor 
organizare de căminul cultural 


Nr. 

crt. 

Activităţi rentabile 

Menţiuni 

(%) 

■ 

închirierea spaţiilor pentru nunţi, aniversări, 
activităţi comerciale etc. 

31,1 

H 

Spectacole folclorice cu formaţii proprii, cu formaţii profesioniste, 
spectacole de varietăţi, de muzică uşoară, spectacole de teatru 

28,0 

3. 

Manifestări tradiţionale - baluri, hore 


4. 

Activităţi de club, discotecă, videotecă, jocuri mecanice 


5. 

Alte activităţi: proiecţii de filme, cercuri şi cursuri specifice 
universităţilor populare, serbări şcolare etc. 

8,5 


Sursa: "Mentalităţi manageriale". 


Solicitaţi să răspundă la ce surse apelează frecvent pentru obţi¬ 
nerea fondurilor necesare funcţionării căminului cultural, directorii au 
menţionat: 

- închirierea de spaţii pentru nunţi, aniversări, alte manifestări 
ceremoniale alQ s locuitorilor din comuna lor; 

- activităţi de disdfetecă, videotecă, alte activităţi de club; 

- baluri, seri distractive; 

- spectacole; 

- sponsorizări etc. 

în ultimul timp, spectacolele de toate tipurile, proiecţiile de filme, alte 
activităţi considerate rentabile sunt mai puţin frecventate de unele 
segmente al populaţiei rurale, de aceea ele se situează pe ultimele locuri în 
ierarhia mijloacelor de obţinere a resurselor financiare. 

Propunerile formulate de subiecţi în legătură cu posibilităţile de a 
obţine în viitor fonduri pentru căminele culturale dezvăluie mentalităţile 
dominante în rândul managerilor. 

Unii dintre subiecţi susţin finanţarea culturii de la buget, salarizarea 
personalului din subsidii guvernamentale, renunţarea la practica autofinan¬ 
ţării, interzicerea serviciilor culturale private, mai ales a discotecilor şi 
videotecilor etc., mentalităţi considerate a fi în opoziţie totală cu spiritul unei 
societăţi bazate pe concurenţă şi libera iniţiativă. 

Faptul că asemenea mentalităţi sunt răspândite în rândurile perso¬ 
nalului cultural rezultă şi din menţionarea factorilor de care depinde rezol¬ 
varea problemelor, cu care se confruntă cultura rurală, inclusiv a problemelor 
financiare. La întrebarea "De cine depinde, după opinia dumneavoastră, 
rezolvarea dificultăţilor semnalate?", subiecţii au menţionat în proporţie 
majoritară - consiliile locale, dar şi inspectoratele judeţene pentru cultură 
(43,1%), Ministerul Culturii (24,2%), prefecturile (28,5%). Numai 35% dintre 
directorii investigaţi s-au referit la locuitorii comunei şi numai 8,2% s-au 
menţionat pe ei înşişi. 

Trebuie subiiniat faptul că ideea finanţării de la buget a instituţiilor 
din sistemul educaţiei permanente nu este proprie numai spaţiului ex- 
comunist şi nici mentalităţilor nostalgice. 

La Conferinţa Internaţională de la Hamburg (14-18 iulie 1997) s-a 
susţinut teza potrivit căreia "este în interesul guvernelor să investească în 
educaţia adulţilor pentru ca oamenii să poată ţine pasul cu schimbările 
rapide ce se petrec în pragul secolului XXI". în continuare se arată că 
"beneficiile sociale ale educaţiei adulţilor (...) trebuie să fie puse în 
contraponderea costurilor pentru şomaj, criminalitate, boli etc. ce pot 
apărea dacă nu se investeşte în educaţie" (14, p. 14). 

Altă categorie de mentalităţi vizează performanţa şi rentabilitatea 
actului cultural prin modernizarea echipamentelor şi activităţilor, prin 
practicarea unui management eficient, avansându-se chiar ideea "privati¬ 
zării căminelor culturale", "înfiinţării de unităţi comerciale proprii", "anexării 
unor servicii publice rentabile", după modelul epocii gustiene. 

Soluţiile propuse de subiecţi identifică unele surse reale de 
finanţare, şi anume: 

- organizarea de expoziţii permanente vcu vânzare a produselor 
create în cercurile artizanale ale căminului, ca şi a obiectelor reali¬ 
zate de creatori populari; 

- revitalizarea cinematografelor săteşti, prin echiparea lor cu apara¬ 
tură modernă şi cu proiecţii noi, competitive; 

- accesul la credite bancare cu dobânzi preferenţiale, pentru dota¬ 
rea şi amenajarea aşezămintelor culturale; 

- revederea legii sponsorizării pentru a-i stimula mai mult pe 
sponsorii şi donatorii potenţiali ai culturii rurale. 

Agenţi economici care să contribuie la finanţarea culturii există şi în 
zona aşezărilor rurale. De pildă, companiile de construcţii ar putea participa 
la consolidarea şi amenajarea spaţiilor culturale, alte firme specializate - la 
dotarea lor cu echipamente culturale. Sponsorii trebuie să dispună însă de 
un cadru legislativ care să-i motiveze să investească în aceste aşezăminte. 
De asemenea, ei trebuie motivaţi şi de către solicitanţii înşişi care, în cererile 
de sponsorizare, vor prezenta cerinţele instituţiei culturale în strânsă legătură 
cu nevoile fundamentale ale comunităţii. în aceste condiţii, constata Toffler, 
refuzul sponsorizării ar apărea nu numai ca un gest anticultural, ci şi ca unul 
antisocial. 

Această concepţie despre sponsorizare o întâlnim şi la alţi 
specialişti. Joan M. Hood, director al Departamentului Dezvoltare şi Proble¬ 
me Publice - Biblioteca Universităţii llinois, S.U.A., consideră că: "Orice 
demers întreprins pentru obţinerea de fonduri suplimentare trebuie să aibă 
în vedere următoarele două considerente: 

1. Oamenii doresc să fie solicitaţi, să li se ceară să participe. 

2. Fiecare persoană are nevoie să simtă că este un membru 
important al unui grup delimitat al corpului social. 

Cererea de fonduri sau donaţii trebuie să fie fundarrientată prin 
invocarea unei nevoi sociale, şi nu organizaţionale. Motivaţia unui sponsor 
de a dona bani derivă din şansa pe care acest gest i-o oferă de a-şi întări 
imaginea pozitivă de persoană implicată în susţinerea societătii/comunităţii" 
(55, p. 31). 

Deficite financiare tot mai mari se înregistrează şi la nivelul 
bibliotecilor comunale. în Regulamentul de organizare şi funcţionare a 
bibliotecilor publice, apărut în M.O. nr. 431/13 noiembrie 1998, la art. 4, al. 1, 
se prevede că, pentru acest tip de biblioteci, consiliile locale sunt cele care 
"asigură baza materială şi resursele financiare, potrivit responsabilităţilor ce 
le revin prin lege". 

în fapt, resursele consiliilor locale sunt insuficiente pentru finanţarea 
bibliotecilor publice, atât pentru întreţinerea sediilor şi salarizarea 
personalului, cât, mai ales, pentru completarea colecţiilor de publicaţii. De 
aceea, la elaborarea planului de achiziţii pentru bibliotecile comunale, 
Mihail Grinea (Biblioteca judeţeană "Gh. Asachi" - laşi) consideră că 
trebuie să se ţină seama de sumele obţinute de la diverşi sponsori, dar şi 
de resursele extrafinanciare, cum sunt: donaţiile, transferurile de gestiune, 
sponsorizarea directă cu cărţi şi publicaţii periodice. Exemplele date sunt 
edificatoare: "Prin sponsorizările de care au beneficiat unele comune 
ieşene s-au obţinut publicaţii periodice, cum sunt: "Candela Moldove /" de la 
parohie, "Gazeta poliţiei" de la postul de poliţie, "Agricultura României" de 
la Camera agricolă, "PoştaşuT de la oficiul poştal sau alte titluri plătite de 
Primărie şi cedate apoi bibliotecii. De asemenea, unele parohii au donat 
carte religioasă sau au sponsorizat achiziţia acesteia" (12, p. 43). 

Şi la nivelul judeţului Olt, unde se practică un management al bazei 
de date culturale pe tipuri de localităţi, există o evidenţă exhaustivă a 
surselor de finanţare pentru diverse categorii de instituţii, evidenţă din care 
nu lipsesc sponsorizările. 

Din acest punct de vedere, bibliotecile comunale din ţara noastră au 
o tradiţie de peste un secol. Cel puţin cărţile tipărite de ASTRA, dar şi alte 
lucrări "legate de activitatea didactică şi de răspândirea culturii", bibliotecile 
le primeau gratuit, după cum scria Valentin Băinţan în monografia 
Ardusatului: "Prin 1910, fondul (bibliotecii comunale n.n.) se îmbogăţeşte 
cu 50 de volume primite din partea ASTREI, marea binefăcătoare spirituală 
a poporului român din Transilvania". Pe drept cuvânt, meritele ei sunt 
sintetizate de notarul ungur al Ardusatului (...): "Dacă n-ar fi fost ASTRA, 
românii n-ar fi avut Ardealul niciodată" (9, p. 138). 

Cu presiunea economiei de fonduri "s-au confruntat" în ultimii ani şi 
bibliotecile publice din alte ţări. în Germania, de exemplu, urmările 
reunificării au aruncat comunităţile umane "într-o adâncă criză financiară, 
pe care mai ales bibliotecile publice o resimt" (58, p. 191). De aceea, după 
cum arată Norbert Kamp, "diminuarea bugetelor de achiziţie şi introducerea 
taxelor de utilizare aparţin cotidianului bibliotecar", în condiţiile în care 
"bibliotecile publice din Germania sunt în genere finanţate de administraţia 
locală sau de biserici" (58, p. 187), fără a putea reduce decalajul între rural 
şi urban în ce priveşte asigurarea cu publicaţii. 

în multe ţări dezvoltate, unde totuşi recesiunea economică a condus 
la reducerea cheltuielilor publice, specialiştii au fost obligaţi să experimen¬ 
teze noi soluţii de obţinere a resurselor financiare. Cercetătorul Barbro 
Thomas prezintă un asemenea experiment care a constat în "încheierea 
de contracte de servicii pentru beneficiarii din sectorul privat şi perceperea 

unor taxe pentru acestea sau obţinerea de alocaţii de la acest sector, 
pentru funcţionarea bibliotecii publice”. 

O asemenea experienţă, interesantă în sine, dar greu de aplicat în 
domeniul bibliotecilor comunale de la noi, a avut loc în Suedia, unde din anul 
1950 bibliotecile au fost finanţate exclusiv din fonduri publice până în 1990, 
când s-a pus problema găsirii de soluţii alternative pentru finanţarea acestei 
categorii de instituţii. 

La soluţii alternative de susţinere materială a instituţiilor culturale s-au 
gândit şi bibliotecarii din mediul rural. Opinia lor coincide într-o măsură 
considerabilă cu cea a locuitorilor pe care i-am investigat. 


Tabelul 30 

Opinii despre factorii care ar trebui să susţină cultura 
din punct de vedere material 


Nr. 

crt. 

Factori 

Menţiuni ale 
bibliotecarilor (%) 

Menţiuni ale 
populaţiei rurale (%) 

1 . 

Primăria comunei 

90,6 

82,0 

2. 

Inspectoratul judeţean 
pentru cultură 

78,1 

78,3 

3. 

Ministerul culturii 

78,1 

68,3 

4. 

Agenţii economici/întreprin¬ 
zătorii particulari din zonă 

46,9 

48,8 

5. 

Locuitorii comunei 

25,0 

30,4 

6. 

Băncile de pe raza judeţului 

18,8 

16,8 

7. 

Alţi factori: Prefectura, Par¬ 
lamentul, "fiii satului" etc. 

12,5 

6,4 


Sursa: "Calitatea vieţii culturale din mediul rural". 


După cum rezultă din tabelul 30, responsabilitatea de a susţine 
cultura se distribuie, în opinia subiecţilor, între forţele comunitare şi factorii 
judeţeni sau centrali. Atunci când este vorba de bani, există tendinţa de a 
transfera către alţii această răspundere. Tendinţa este confirmată de faptul 
că nici locuitorii aşezărilor rurale nu sunt dispuşi să contribuie personal la 
finanţarea culturii şi nici personalul din biblioteci nu contează prea mult pe 
contribuţia lor (73, p. 25-26). De pildă, răspunsurile la întrebarea: "Credeţi 
că locuitorii din comuna dumneavoastră sunt dispuşi să susţină cu bani 
instituţiile culturale aflate în situaţie critică?", au fost: (1) Da - 24,8%; (2) Nu 
- 25,2%, iar 50% dintre subiecţi "nu ştiu" cum ar reacţiona consătenii lor la 
o asemenea solicitare. Unii nu pot anticipa nici propria conduită. întrebaţi 
dacă ei înşişi ar face un asemenea gest, locuitorii investigaţi au răspuns: 

• da, cu orice sacrificiu - 17,7%; 

• da, dacă aş avea bani - 69,6%; 

• nu cred că aş răspunde afirmativ - 5,6%; 

• nu ştiu cum aş proceda - 7,1 %. 

Numărul celor care ar investi în cultură, chiar cu unele sacrificii, 
creşte constant începând cu 36 de ani, vârstă la care situaţia materială a 
familiei se consolidează, iar copiii lor sunt tot mai interesaţi să-şi petreacă 
timpul rămas disponibil în spaţiul public circumscris instituţiilor de cultură. 
De altfel, în măsura în care dispun de anumite sume de bani pentru nevoile 
spirituale, subiecţii preferă să-i investească în bunuri pentru propria lor 
folosinţă: televizoare, radiocasetofoane, cărţi ş.a. 

în unele locuinţe există "biblioteci de familie", cum se exprima una 
dintre persoanele investigate, care conţin cărţi din domenii diverse, cum 
sunt: beletristică, istorie, literatură şcolară, agricultură, religie, tehnică etc. 

Bibliotecile personale, atâtea câte există, nu pot suplini însă oferta 
bibliotecilor publice şi nici nu pot satisface cerinţele de informare şi 
educaţie ale copiilor şi adulţilor. De aceea, este nevoie de a finanţa 
bibliotecile şi a le menţine viabile. 

Strategia obţinerii fondurilor implică, în viziunea lui Joan M. Hood, 
patru demersuri esenţiale exprimate în patru concepte-cheie: identificarea, 
cultivarea, solicitarea, relaţiile de amiciţie cu sponsorii. "Identificarea 
înseamnă găsirea surselor potenţiale de sponsorizare, printre persoanele 
fizice, corporaţii, fundaţii naţionale şi internaţionale; cultivarea înseamnă 
informarea surselor asupra programelor în care li se cere să se implice; 
solicitarea presupune cererea efectivă de suport financiar; relaţiile de 
amiciţie trebuie păstrate cu cei care au acordat susţinere bibliotecii şi care 
vor fi ţinuţi la curent cu modul de utilizare a sponsorizării" (55, p. 31). 

După opinia noastră, sponsorii principali ai culturii rurale trebuie să 
fie membrii comunităţii. în istoria noastră culturală întâlnim numeroase 
exemple de acest gen. Presa timpului le-a consemnat ca atare. De pildă, 
revista "Căminul cultura f publica în anul 1937 un articol despre Căminul 
cultural din Ardusat în care se menţionează: "Căminul are local propriu 
ridicat cu aportul de muncă şi materiale date benevol de săteni, cu jertfele 
băneşti, timp de mai mulţi ani, ale conducătorilor cărturari şi cu ajutorul de 
20.000 de lei daţi de Fundaţie...". 

Dimitrie Guşti evocă un asemenea exemplu: "Eram în vara trecută 
la Nereju din Munţii Vrancei - spunea el într-o conferinţă ţinută la 10 iunie 
1928 - unde am petrecut trei săptămâni cu studenţii Seminarului de 
sociologie pentru a face cercetări monografice. 

Lucrările noastre au culminat cu o şezătoare în care am anunţat 
donaţia unei biblioteci, invitând pe săteni să contribuie la strângerea 
fondurilor necesare bunului ei mers, după ce am dat noi exemplul. 

A fost unul din cele mai mişcătoare spectacole, când unul câte unul 
apăreau din colţurile sălii, sfioşi, timizi, tăcuţi, pentru a da, pe rând, unul 
câte unul modestul lor obol. în câteva minute numai, s-au strâns astfel 
câteva mii de lei. Un student striga numele fiecărui donator, cu o 
zgomotoasă bucurie colegii săi aplaudau. Ce credeţi că făceau sătenii? Ei 
bine, sărmanii săteni de munte, modeşti, reveneau la locul lor cu o mai 
mare sfială şi cu o mai mare timiditate, de cum veniseră! 

Simţeam însă un lucru, erau adânc pătrunşi de însemnătatea 
gestului lor" (52, p. 110). 

Pledând pentru participarea comunităţii la dezvoltarea culturii rurale, 
cu prilejul întrunirii directorilor de cămine, în anul 1935, Guşti arăta că 
"...întreaga muncă de ridicare a satului este o treabă a obştii întregi". 

în zilele noastre, această recomandare are puţini adepţi la nivelul 
comunităţilor rurale, unde nici măcar o cincime dintre sătenii investigaţi de 
noi nu sunt dispuşi să facă sacrificii materiale pentru salvarea aşezăminte¬ 
lor aflate în dificultate. Ei aşteaptă, după cum am văzut, intervenţia inspec¬ 
toratelor judeţene pentru cultură şi a Ministerului Culturii. 

Mentalităţile lor coincid în mare măsură cu cele ale personalului 
cultural şi se regăsesc în proiecţiile asupra rolului iinspectoratelor pentru 
cultură din primii ani ai deceniului zece. Ancheta realizată de Ligia Rizea 
printre consilierii şefi din teritoriu a evidenţiat relaţiile funcţionale dintre 
aceste structuri şi instituţiile de subordonare locală (84, p. 19-21). 

Principalele tipuri de relaţii se referă la: 

A. Colaborare în organizarea acţiunilor cultural-artistice şi sprijinirea 
lor financiară de către inspectoratele pentru cultură (s.n.). 

B. Colaborare în vederea conservării, restaurării şi punerii în valoare 

i a patrimoniului cultural naţional. 

C. Colaborare în conceperea strategiilor culturale la nivelul judeţului. 

D. Relaţii financiare. 

E Sprijin material şi financiar pentru dotare 

F. Coordonare metodică a activităţii. 

G. Sprijin pentru pregătirea şi perfecţionarea personalului. 

H. Organizarea concursurilor pentru ocuparea posturilor vacante în 
cazul bibliotecarilor. 

I. Probleme de spaţiu. 

Detalierea relaţiilor financiare relevă ponderea lor în contextul 
tipologiei menţionate. Prin relaţii financiare se înţelegeau: 

- repartizarea subvenţiilor de la buget în conformitate cu calitatea 
de ordonator de credite a consilierului şef; 

- subvenţii pentru funcţionarea instituţiilor de subordonare locală, 
implicit biblioteci comunale şi cămine culturale; 

- sprijin financiar pentru achiziţii de carte, achiziţii muzeale, con¬ 
servare - restaurare, finanţare de cercetări de publicaţii, reparaţii 
de sedii, deplasări în străinătate ale formaţiilor artistice etc. Dacă 
luăm în considerare relaţiile dintre inspectorate şi căminele 
culturale, constatăm că ele vizează două domenii esenţiale: 
finanţarea şi îndrumarea personalului cultural. 


Tabelul 31 

Relaţiile dintre inspectorat şi căminele culturale 


Tipul de relaţii 

Rang 

Dotare materială 

1 . 

îndrumare metodică 

II. 

Sprijin financiar 

', '■ 

Sprijin pentru perfecţionarea directorilor de cămine culturale 

IV. 

Subvenţionarea unor acţiuni culturale a căminelor 

IV. 

Sprijin financiar pentru repararea căminelor culturale 

V. 

Instruirea periodică a directorilor 

V. 

Numirea directorilor de cămine culturale 

V. 

Alte relaţii: obţinerea de fonduri pentru construirea de noi cămine cul¬ 
turale, intermedierea relaţiilor cu puterea locală, antrenarea formaţiilor 
artistice ale căminelor în acţiunile organizate la nivel judeţean ş.a. 

VI. 


Sursa: Statusul şi rolul sociocultural al inspectoratelor pentru cultură (84, p. 30-31). 


Percepţiile înregistrate la începutul deceniului zece continuă să fie 
majoritare. Deşi s-au exprimat şi opinii potrivit cărora inspectoratele pentru 
cultură sunt inutile "în condiţiile în care toate celelalte instituţii judeţene de 
cultură au şi funcţii metodice, implicit de îndrumare şi control" (46, p. 172), 
bibliotecarii comunali cuprinşi în eşantionul naţional aşteaptă de la ele 
sprijin material (78%) şi asistenţă de specialitate (62%). Opţiunile lor se 
explică prin faptul că există instituţii judeţene de profil care îşi exercită 
funcţiile metodice la nivel minim sau le mimează numai, după cum există 
inspectorate pentru cultură care dispun de echipe manageriale dinamice, 
creative, a căror competenţă profesională este atestată la nivel judeţean şi 
naţional. 

Constatând declinul instituţiilor rurale sub presiunea factorilor 
extraculturali, Inspectoratul pentru cultură al judeţului Bihor s-a implicat în 

reabilitarea unor manifestări şi formaţii folclorice cu tradiţie recunoscută, 
lansând împreună cu Centrul judeţean al creaţiei populare manifestări de 
anvergură, cum sunt: "Zilele culturii populare bihorene", festivalul dansului 
şi portului popular - "Vetre folclorice", alte evenimente artistice menite să 
motiveze resursele umane din căminele culturale. 

5.3.2. Soluţionarea problemelor de personal 

Resursele umane au rolul cel mai important în sistemul aşeză¬ 
mintelor culturale. Celelalte resurse - materiale, financiare, informaţionale 
etc. - rămân simple potenţialităţi în lipsa factorului uman care concepe şi 
organizează activităţile culturale. Ideea este împărtăşită chiar de personalul 
cultural. Se consideră, de exemplu, că situaţia precară a instituţiilor rurale 
"este determinată nu în primul rând de baza materială (...), neglijată şi 
înainte de revoluţie, ci mai degrabă de criza acută de autoritate 
profesională a personalului de care dispunem" (46, p. 13). 

O particularitate a sistemului de aşezăminte rurale constă în aceea 
că personalului cultural îi revin şi responsabilităţi manageriale. Bibliotecarii, 
ca şi referenţii culturali din cămine stabilesc obiectivele organizaţiei, planifi¬ 
că şi organizează activitatea, administrează veniturile, reprezintă instituţia 
în relaţiile ei cu publicul, cu factorii de putere locali, cu alte structuri institu¬ 
ţionale sau organizaţii private. 

Totodată, ei sunt şi principalii animatori ai vieţii culturale comunitare, 
coordonându-şi în acest sens competenţele, acţiunile şi programele. într-o 
anume privinţă, atribuţiile resurselor umane din aşezămintele rurale sunt 
preponderent manageriale, ceea ce reactualizează problema responsabili¬ 
tăţii şi a competenţei celor ce recrutează, selectează, îndrumă, 
perfecţionează şi evaluează performanţele acestei categorii de personal, 

în capitolul IV al Regulamentului elaborat de Ministerul Culturii în 
anul 1998, se prevede că în bibliotecile publice fără personalitate juridică, 
cum sunt şi bibliotecile comunale, posturile se ocupă prin concurs orga¬ 
nizat de consiliile locale care asigură finanţarea, în colaborare cu unităţile 
judeţene de profil. 

Pentru postul de referent din căminele culturale, concursul este 
organizat de către Inspectoratul Judeţean pentru Cultură, la propunerea şi 
cu participarea Consiliului comunal. 

în general, concursurile pentru angajarea personalului au rolul de a 
evalua aptitudinile şi cunoştinţele candidaţilor în raport cu atribuţiile ce le 
vor reveni conform "fişei postului". 

Fişa postului are funcţii multiple: pentru concurenţi este un instru¬ 
ment de autoevaluare a competenţei, pentru comisie - un document ce 
consemnează condiţiile impuse de ocuparea postului/funcţiei, din punctul 

de vedere al studiilor, cunoştinţelor de specialitate, al aptitudinilor şi 
experienţei culturale. Teoretic, fişa postului stă la baza programelor de 
formare continuă a personalului, ca şi a sistemului de evaluare a 
performanţelor profesionale. 

După opinia unor specialişti în domeniu, resursele umane din 
bibliotecile publice sunt "prinse" între două exigenţe aparent opuse: de a 
facilita accesul la informaţie pentru toate categoriile de utilizatori şi, în 
acelaşi timp, de a stabili relaţii privilegiate cu segmente de public bine 
definite prin cerinţe culturale specifice - cum sunt, de exemplu, tinerii, 
intelectualii etc. Realizarea acestor obiective, ca şi a celorlalte atribuţii 
profesionale necesită o pregătire generală şi de specialitate complexă, 
dobândită prin formare continuă. 

Pe lângă nucleul de cunoştinţe comune resurselor .umane din 
sistemul culturii, există domenii de pregătire specifice diverselor servicii 
culturale. Fiind indispensabile procesului de formare a personalului cultural, 
aceste domenii reprezintă structura de bază a programelor de pregătire 
continuă organizate la nivel naţional. De asemenea, ele se regăsesc şi în 
programele de training iniţiate pe plan local. De pildă, programul de 
formare continuă elaborat de Biblioteca "Gh. Asachi" din laşi a cuprins 
secţiuni utile în egală măsură bibliotecarilor din unităţile judeţene şi 
bibliotecarilor comunali: 

1. Informatizarea bibliotecilor. 

2. Completarea colecţiilor. 

3. Prelucrarea şi organizarea publicaţiilor. 

4. Psihopedagogia lecturii. Comunicarea colecţiilor. 

5. Activitatea bibliografică - principii generale şi bibliografie locală, 
activitatea editorială în biblioteci. 

6. Activitatea metodică. 

7. Elemente de conservare a cărţii. Patrimoniul cultural. 

8. Istoria cărţii. Probleme de management cultural. 

Sigur că unele domenii puteau fi combinate şi în alt mod, sigur că 
unele puteau fi completate şi cu alte sisteme de noţiuni ştiinţifice, opţiunile 
finale aparţin, de regulă, organizatorilor. Este de reţinut însă, de către cei 
care concep şi susţin diverse programe de training pentru bibliotecari, 
faptul că această profesie trebuie să ţină pasul cu schimbările care au loc 
în societatea contemporană şi "să-şi afirme continuu capacitatea de 
adaptare, de creaţie şi de reflexie", conştientizându-se faptul că ea 
presupune erudiţie şi gestiune (12, p. 39-41). 

în esenţă, procesul de formare continuă a personalului din aşeză- 
mintele rurale impune însuşirea de cunoştinţe teoretice şi dezvoltarea 

competenţelor în domeniile: planificării, gestionării, organizării, comunicării, 
inovării şi adaptării actului de cultură la schimbările economice, sociale, 
tehnologice, axiologice contemporane. 

Asemenea competenţe sunt cu atât mai necesare cu cât personalul 
cultural nu este numai un ofertant de servicii de specialitate, ci, după propriile 
percepţii, "un sfătuitor, un îndrumător, un formator de caractere şi conştiinţe", 
un educator al mentalităţilor care susţin schimbarea. 

în funcţie de atitudinea manifestă faţă de procesul schimbării, în 
zilele noastre se realizează diverse tipologii şi prognoze. De pildă, studiul 
Consiliului Europei, cu tema "Managementul culturii în Europa Centrală şi 
Orientală" ("Logos", nr. 5-7, 1997, p. 14), identifică trei categorii de 
manageri reprezentativi pentru ţările din zona menţionată: 

1. vechii profesionişti, rezistenţi la schimbare şi greu adaptabili 
(s.n.); 

2. profesioniştii care conştientizează necesitatea schimbării şi 

care se străduiesc să achiziţioneze competenţe şi abilităţi 
necesare pentru a supravieţui (s.n.); 

3. noii manageri, lipsiţi de prejudecăţi, adepţi ai schimbării şi ai 
spiritului competitiv (s.n.). 

Indiferent de categoria din care fac parte, managerii se confruntă cu 
aceleaşi probleme legate de finanţarea culturii, de legislaţia neadecvată, de 
birocraţie. în plus, arată studiul citat, menţinerea unor structuri de conducere 
centralizată exercită asupra managerilor români o presiune suplimentară. 

Desigur, atitudinea faţă de procesul schimbării este o temă esenţială 
nu numai pentru managementul culturii, ci pentru întreg personalul din insti¬ 
tuţiile culturale. "Individul este cel care trebuie să se schimbe - scriau John 
Naisbitt şi Patricia Aburdene - înainte de a încerca să schimbe societatea". 

Dar, în opinia noastră, evaluarea rezistenţei la schimbare presupune 
testări succesive pe perioade mai lungi de timp. Pentru ţările abia ieşite din 
sistemul totalitar, la începutul deceniului zece, asemenea evaluare nu putea 
fi relevantă şi nici oportună, decât pentru a determina anumite predispoziţii la 
nivelul managementului. Tipologia redată mai sus putea fi asumată doar ca 
ipoteză de către practicienii preocupaţi de propria lor devenire. Raportându-se 
obiectiv la rezultatele studiului, Al. Singer a configurat "profilul managerului 
de mâine" din sistemul culturii: un individ inventiv, cu multă iniţiativă, ataşat 
domeniului său de activitate, informat - inclusiv în legătură cu modelele 
occidentale - motivat să achiziţioneze experienţe noi şi să-şi formeze abilităţi 
de natură artistică, metodologică şi managerială. 

Formarea în managementul culturii necesită, credem, o abordare 
globală care să ţină seama de nevoile reale ale aşezămintelor culturale, 
dar şi de capacitatea structurilor formative de a-i cuprinde pe toţi cei intere¬ 
saţi şi de a le oferi sisteme de cunoştinţe profesionale esenţiale şi 
coerente. 

La nivelul căminelor culturale, marea majoritate a resurselor umane 
este constituită din absolvenţi de liceu. Numai 12% din personalul cămi¬ 
nelor investigate aveau studii superioare ("Mentalităţi manageriale"). 

Din mai 1990, până în luna noiembrie a anului 1999, circa 1.100 de 
referenţi culturali din diverse cămine rurale au absolvit cursurile organizate 
de Centrul pentru formarea personalului din instituţiile culturale, al 
Ministerului Culturii. 

Programele de pregătire parcurse în ultimii ani au cuprins noţiuni 
teoretice şi studii de caz din domenii cum sunt: sociologia culturii, meto¬ 
dologia acţiunii culturale, managementul culturii, marketingul culturii, 
principii de muzeologie, teoria comunicării, cultura şi economia de piaţă, 
legislaţie culturală, indicatori de autoevaluare ş.a. 

Unii dintre directorii de cămine culturale implicaţi în organizarea de 
universităţi populare au beneficiat şi de programele de pregătire ale ANUP. 

Referindu-se la aceste programe, Carmina Vasile (director al U.P. 
Slobozia), arată că ele au vizat, în egală măsură, formarea lectorilor şi 
formarea personalului din cămine culturale şi universităţi populare. 
Succesul lor s-a datorat problematicii abordate - organizare, management, 
planificare strategică, mass-media, comunicare, istorie, educaţie civică, 
educaţie politică etc. - şi metodelor de învăţare/formare prin stimularea 
acţiunilor creative, exersarea lucrului în echipă, utilizarea echipamentelor 
moderne de tipul metaplanului, proiecţiilor video, flipchart-ului. Programul 
de formare a formatorilor a fost condus de experţi din Germania şi Anglia şi 
s-a desfăşurat timp de două săptămâni la locul de muncă al cursanţilor şi o 
săptămână la locul de muncă al experţilor. Avantajele au fost multiple şi au 
constat, între altele, în modelarea capacităţilor educative şi de comunicare 
ale formatorilor. 

în legătură cu programele de formare profesională pentru funcţiile 
pe care le îndeplinesc în căminele culturale, subiecţii anchetei "Mentalităţi 
manageriale" au formulat diverse opinii. Cei mai mulţi au apreciat că aceste 
programe trebuie coordonate, la nivel naţional, de către Centrul de formare 
profesională de pe lângă Ministerul Culturii. 

Tabelul 32 

Opţiuni ale personalului din căminele culturale pentru diverse 
modalităţi de organizare a procesului de formare profesională 


Nr. 

crt. 

Modalităţi de organizare 

Opţiuni 
exprimate (%) 

1 . 

Organizare la nivel naţional de către Centrul de formare 
profesională al Ministerului Culturii 

12,3 

2. 

Organizare la nivel zonal sau judeţean, sub coordonarea şi 
cu specialiştii Centrului de formare al Ministerului Culturii 

50,1 

3. 

Programe organizate la nivel judeţean, cu specialişti din 
instituţiile locale 

24,7 

4. 

Pe grupe de comune, sub coordonarea Inspectoratului 
Judeţean pentru Cultură 

32,6 

5. 

Alte opinii: combinarea formelor de organizare, preluarea 
unor experienţe din alte domenii 

4,8 


Sursa: "Mentalităţi manageriale". 


Bazându-se pe capacitatea de a-şi îmbogăţi şi actualiza permanent 
cunoştinţele, unii dintre referenţii din căminele culturale se consideră 
pregătiţi să gestioneze aceste instituţii şi să coordoneze acţiunile 
importante ce animă viaţa spirituală a comunităţilor. 


Tabelul 33 

Percepţia propriei capacităţi profesionale 


Nr. 

crt. 

Măsura în care subiecţii se consideră pregătiţi să conducă 
activitatea căminului cultural 

Menţiuni 

(%) 

■■ 

In mare măsură 

23,8 

1 2. 

In măsură potrivită 

59,4 

3. 

în mică măsură 

10,4 

mm 

Nu pot aprecia 

6,3 


Sursa: "Mentalităţi manageriale". 


Percepţiile se diferenţiază în funcţie de mai mulţi factori, cum sunt: 
vârsta subiecţilor, zona/contextul în care îşi desfăşoară ei activitatea, 
experienţele anterioare şi, nu în ultimul rând, satisfacţiile profesionale. 
Practic, fiecare comunitate are normele şi valorile ei inconfundabile, care 
influenţează mentalităţile oamenilor şi în funcţie de care le sunt apreciate 
performanţele. De aceea, subiecţii din judeţe şi comune învecinate percep 
în mod diferit exigenţele comunitare în domeniul serviciilor culturale şi, în 
funcţie de aceste exigenţe, propria capacitate de a răspunde aşteptărilor 
publicului. 

Tabelul 34 


Diferenţe de percepţie a capacităţii profesionale 
în funcţie de contextul comunitar 


0 / 

- /o - 


Nr. 

crt. 

Judeţul 

Măsura în care subiecţii se consideră pregătiţi 
să conducă activitatea căminului 

în mare 
măsură 

în măsură 
potrivită 

în mică 
măsură 

Nu pot 
aprecia 

1 . 

Tulcea 

16,6 

83,3 

- 

- 

2 . 

Buzău 

23,0 

53,8 

12,8 

10,2 

1 3. 

Galaţi 

32,3 

41,1 

17,6 

8,8 

1 4 - 

Bacău 

18,1 

72,7 

- 

9,0 

5. 

Vaslui 

22,8 

68,5 

2,8 

5,7 

6. 

Bistriţa 

37,5 

25,0 

25,0 

12,5 

1 7 - 


23,5 

58,8 

11,7 

5,8 

8. 

Hunedoara 

11,4 

80,0 

5,7 

2,8 

9. 

Mehedinţi 

9,0 

54,6 

27,3 

9,0 

10 . 

Dolj 

22,2 

62,2 

6,6 

8,8 


Sursa: "Mentalităţi manageriale". 


Conştientizarea capacităţii de a îndeplini atribuţiile profesionale i-a 
determinat pe unii dintre subiecţi să participe "din proprie iniţiativă" la 
concursul pentru ocuparea postului de referent cultural. Solicitaţi să 
menţioneze la îndemnul cui au preluat conducerea căminului cultural, 
subiecţii au răspuns: 

1. La propunerea conducerii locale - 43,8%. 

2. La solicitarea Inspectoratului Judeţean pentru Cultură - 10,7%. 

3. La îndemnul locuitorilor - 4,8%. 

4. Din proprie iniţiativă - 40,3%. 

5. Nu au răspuns - 0,3%. 


Sursa: "Mentalităţi manageriale" 

Consiliile locale, ca principali finanţatori ai instituţiilor rurale, trebuie 
să identifice şi să promoveze persoanele cu pregătirea necesară şi cu 
aptitudini pentru activitatea culturală. în plus, aceste persoane trebuie 
motivate să-şi însuşească principiile managementului modern şi să-şi 
perfecţioneze capacităţile manageriale. 

Bibliotecarii şi referenţii culturali, ca să ne referim la principalele ca¬ 
tegorii de resurse umane din cultura rurală, sunt manageri-administratori, 

cei care gestionează resursele şi acţiunile instituţiilor culturale şi, în acelaşi 
timp, lideri comunitari, persoane "cu influenţă puternică asupra semenilor", 
în termenii lui Peter Drucker, ei trebuie să fie şi oameni care "ştiu ce să 
facă" şi oameni care "ştiu cum să facă", adică să se caracterizeze prin 
competenţă, iniţiativă, echilibru, responsabilitate, dar şi prin imaginaţie, 
creativitate, empatie (capacitatea de a-l înţelege pe celălalt, de a se 
transpune în locul lui şi a uşura astfel procesul de comunicare). 

Specialiştii în management evidenţiază însuşirile şi capacităţile 
umane considerate indispensabile exercitării diverselor funcţii manageriale, şi 
anume: 

• intuiţia; 

• gândirea strategică; 

• iniţiativa; 

• spirtul sintetic; 

• mobilitatea spiritului; 

• puterea de muncă; 

• perseverenţa; 

• imaginaţia; 

• creativitatea; 

• comunicabilitatea; 

• capacitatea de organizare; 

• capacitatea evaluativă; 

• responsabilitatea ş.a. 

Rodica M. Cândea şi Dan Cândea pun accentul pe competenţă, ca 
însuşire sintetică ce "se referă la capacitatea perceptuală şi conceptuală a 
managerului şi la stilul său de acţiune şi poate fi analizată şi evaluată în 
funcţie de patru factori analitici: inteligenţa şi aptitudinile de manager; 
pregătirea profesională a managerului; deprinderile manageriale exercitate; 
participarea şi contribuţia la realizarea obiectivelor organizaţiei" (19, p. 74). 

Se poate spune că, pe lângă abilităţile înnăscute (aptitudinile) şi 
cele dezvoltate în procesul activităţii (deprinderile), există o inteligenţă 
managerială, aşa cum există inteligenţă tehnică, artistică, ştiinţifică etc. Ca 
şi abilităţile manageriale, ea este potenţată prin formare profesională 
continuă şi evidenţiată prin performanţele obţinute. 

în general subiecţii investigaţi au o percepţie realistă a calităţilor 
unui bun manager. Ei nu separă capacităţile manageriale de însuşirile ce 
caracterizează resursele umane din domeniul culturii. în viziunea lor, 
referenţii din căminele culturale trebuie să posede următoarele însuşiri 
("Mentalităţi manageriale")-. 

• creativitate; 

• iniţiativă; 

• tenacitate; 

• energie; 

• cultură; 

• dorinţă de perfecţionare; 

• interes pentru nou; 

• aptitudini artistice; 

• ataşament faţă de valorile comunitare; 

• spirt de colaborare; 

• capacitate de comunicare; 

• capacitate de a-i conduce pe alţii; 

• calităţi de gospodar; 

• responsabilitate; 

• autoritate, prestanţă; 

• corectitudine, intransigenţă. 


5.3.3. Managementul creativităţii 

Eficacitatea instituţiilor culturale, capacitatea de a-şi atinge 
obiectivele depind în mare măsură de calităţile personale ale managerilor 
lor. Managerii înşişi consideră că unele calităţi şi capacităţi sunt 
indispensabile celor care gestionează valorile şi faptele culturale la nivelul 
unei colectivităţi ("Mentalităţi manageriale"). între altele, ei s-au referit la 
aptitudinea de a crea lucruri noi, de a veni cu soluţii originale la problemele 
tot mai complexe cu care se confruntă cultura rurală, dar şi la capacitatea 
de a mobiliza energiile creative ale comunităţii. 

Conceptul de creativitate desemnează un fenomen complex, 
"multipotenţiat" şi presupune, ca şi alte concepte utilizate de noi (cultură, 
management), numeroase accepţiuni. Una dintre ele, asumată de 
majoritatea autorilor consacraţi, defineşte creativitatea ca pe o activitate 
sau ca pe un ansamblu de însuşiri care generează un produs nou. 

Gordan Allport, de pildă, înţelege prin creativitate "ansamblul de 
calităţi care duce la generarea noului, la originalitate", iar Al. Roşea - 
activitatea sau procesul "care duce la un produs caracterizat prin noutate 
sau originalitate şi valoare peatru societate". 

Noi agreăm accepţiunea potrivit căreia creativitatea nu presupune 
sine qua non producerea unui nou element structural, ci ea poate consta în 





138 


UNIVERSUL RURAL 


introducerea unui nou principiu de organizare a structurilor existente, în 
sensul în care Ştefan Odobleja definea, în "Psihologia consonantistă", actul 
creaţiei: "Compunerea unor idei noi cu elemente disponibile. Elaborarea de 
noi consonanţe între idei sau între lume şi idei". 

Această accepţiune este întâlnită şi la alţi autori. A. Moles scria în 
acest sens: "Creativitatea este acea aptitudine particulară a spiritului de a 
rearanja (s.n.) elementele câmpului de conştiinţă într-un mod original..." 
(67, p. 120). în continuare el face o precizare interesantă: "Orice individ 
este creator, cel puţin în copilărie; la mulţi oameni însă această funcţiune 
se atrofiază mai mult sau mai puţin rapid, în timp ce alţii fac din ea scopul 
şi sensul vieţii lor" (67, p. 120). 

Viaţa culturală rurală, prin însăşi esenţa ei, impune densificarea 
iniţiativelor creatoare, concentrarea energiilor inovatoare ale comunităţii. 

în acest sens, activitatea aşezămintelor culturale implică fenomenul 
creativităţii cel puţin din două raţiuni. Una se referă la valorile culturale 
însele, la patrimoniul de creaţii şi simboluri artistice care trebuie valorizate 
şi continuate de către noile generaţii. 

Generaţie de generaţie, din mediul rural s-au ridicat scriitori, filosofi, 
oameni de ştiinţă, muzicieni, artişti plastici, inventatori, diplomaţi, politicieni, 
universitari, manageri etc. Şi nimeni nu se poate îndoi de faptul că satul ro¬ 
mânesc va mai da asemenea valori. Condiţia este ca noile generaţii de locui¬ 
tori ai ruralului să aibă acces la informaţie şi cultură, să se dezvolte într-un 
mediu stimulativ. 

De aceea, considerăm că a doua raţiune care legitimează promova¬ 
rea demersului creator în cultura rurală ţine de adresabilitatea instituţiei 
culturale. 

Publicul ei potenţial este divers ca vârstă, nivel de pregătire, expe¬ 
rienţă, receptivitate, nevoi şi aşteptări culturale. 

Pentru a răspunde cerinţelor spirituale ale diverselor segmente de 
public şi a le întreţine viu interesul pentru cultură şi creaţie artistică, este 
nevoie nu numai de pregătire profesională/managerială, ci şi de inge¬ 
niozitate, empatie, flexibilitate, intuiţie, originalitate, tenacitate, receptivitate 
la nou, sensibilitate şi alte însuşiri specifice spiritelor creative. Creativitatea 
personalului cultural se exprimă prin capacitatea lui de a intra în rezonanţă 
cu energiile inovatoare ale comunităţii rurale şi a le determina să se 
manifeste continuu. Creativitatea managerilor apare deci ca dimensiune a 
rolului social asumat în spaţiul serviciilor culturale. 

în viaţa culturală a unei comunităţi se manifestă cu precădere două 
tipuri de creativitate: 

- inovaţia - promovată de managerii culturali şi de alţi profesionişti 
din aşezămintele rurale - menită să perfecţioneze structurile 
instituţionale şi formele de manifestare artistică; 

- creativitatea epistemică, finalizată în lucrări literare, plastice, mu¬ 
zicale, de artă meşteşugărească, în studii monografice şi cercetări 
de istorie, etnografie, folclor etc. 

Luând ca punct de plecare al analizei biblioteca rurală, ne propu¬ 
nem să identificăm manifestările creatoare ale bibliotecarului, un "personaj 
controversat" aflat la graniţa dintre funcţionarul mărunt şi intelectualul 
autentic (36, p. 342). 

Este relativ răspândită această tendinţă de sublimare a ipostazelor 
situate pe continuumul dintre cele două extreme. Percepţiile simpliste 
despre profesia de bibliotecar pot fi contracarate, în concepţia Ioanei 
Dragotă, cu imaginea bibliotecarului "care ştie" taina "mânuirii" cărţilor, 
singurul căruia i s-a dezvăluit planul după care a fost construită biblioteca, 
plan "rămas necunoscut tuturor de-a lungul secolelor" (Umberto Eco), a 
bibliotecarului care "este aidoma unui zeu" (Jorge Luis Borges). 

Sigur, nu cutezăm să identificăm această imagine cu tipul bibliote¬ 
carului comunal, în condiţiile în care instituţia însăşi se află acum la limita 
supravieţuirii, dar vom prezenta experienţele remarcabile întâlnite de noi, 
menite să clatine unele prejudecăţi. 

Ipostazele creativităţii bibliotecarului din mediul rural nu se deosebesc 
de ale celorlalţi bibliotecari, ipostaze evidenţiate de Ioana Dragotă. Ele pot fi 
următoarele: 

1. Bibliotecarul creator de instituţie, în sensul în care îi determină 
conţinutul (prin achiziţia de publicaţii), îi structurează colecţiile şi îi proiectea¬ 
ză imaginea cât mai seducătoare, mai accesibilă publicului. 

în lungul şir al bibliotecilor care decad, există în aproape toate' 
zonele ţării şi biblioteci comunale model. Presa de specialitate prezintă 
adesea realizările lor. 

2 Bibliotecarul creator de instrumente ştiinţifice - cataloage, 
bibliografii, publicaţii de specialitate - utile tuturor segmentelor de utilizatori. 

Prin efortul bibliotecilor judeţene de a înfiinţa centre metodice în 
diverse biblioteci comunale s-a realizat acurateţea şi diversitatea cataloa¬ 
gelor de bibliotecă. în egală măsură se asigură funcţionalitatea bibliogra¬ 
fiilor solicitate de cititori. 

Un model de publicaţie cu profil biblioteconomie poate fi considerat Anuarul 
Bibliotecii "N. lorga" din Mogoşeşti - laşi. 

Cuprinsul publicaţiei denotă imaginaţie, profesionalism, cultură. 

Editorialul cu tema "Lectura sistematică", elaborat de bibliotecarul Constantin 
Anton, abordează implicaţiile socioculturale ale bibliotecii în diverse etape ale 
devenirii ei. Se urmăreşte şi eficientizarea relaţiei cititor-bibliotecar, creşterea 
calitativă a manifestărilor cultural-artistice, sunt prezentate, de asemenea, 
proiectele de optimizare a indicatorilor de lectură şi, implicit, de satisfacere a 
cerinţelor culturale. 

Anuarul prezintă - în date statistice - activitatea cu cititorii bibliotecii, extrase 
din presa ieşeană despre Biblioteca din Mogoşeşti, liste tematice cu lucrări 
de agricultură, bibliografie şcolară la literatura română şi universală pentru 
clasele l-VIII. Pe lângă sfaturile pentru părinţi legate, bineînţeles, de educaţie 
şi lectură, microeseurile despre carte, lectură, bibliotecă contribuie la 
educarea cititorilor, iar calendarul manifestărilor culturale, la informarea lor 
permanentă. Este de reţinut ideea reproducerii unor fragmente de referinţă 
despre carte şi bibliotecă, precum şi atragerea unor colaboratori din rândul 
scriitorilor şi specialiştilor din bibliotecile mari. 


O iniţiativă de excepţie este aceea de a investiga interesele de 
lectură ale locuitorilor cu ajutorul unui chestionar bine conceput, publicat în 
Anuar (vezi cap. Decizie, informaţie, marketing). 

Toate aceste repere ilustrează însuşirile caracteristice, unui spirt 
creativ - în cazul nostru, un manager de bibliotecă - dar şi ideea că 
demersul creator este accesibil oricărui bibliotecar comunal care doreşte 
să depăşească condiţia unui mântuitor anonim de cărţi. 

3. Bibliotecarul creator de lucrări literare, manuale şcolare, studii 
istorice, etnografice, lingvistice, religioase, editor de reviste culturale şi 
alt gen de publicaţii este o ipostază mai rar întâlnită în mediul rural. Un 
exemplu îl poate constitui, din nou, bibliotecarul din Mogoşeşti - laşi, autorul 
unor volume de versuri cum sunt: "Sentimentul Mogoşeşti", "Psalmii Schitului 
Hodâmbu", "Rugăciune", editate sub egida Fundaţiei culturale "N. lorga" şi 
bine primite de presa literară. El este şi editorul revistei " Etnogeneze " create 
pentru a promova valorile culturii locale şi a genera un mediu stimulativ 
pentru creatorii din zonă. Bibliotecarul din Mogoşeşti - laşi este, de 
asemenea, implicat în elaborarea monografiei comunei. 

Contribuţia cărturarilor de la sate la alcătuirea de monografii datea¬ 
ză de peste un secol. Guşti însuşi s-a referit la această "mare îndatorire" 
de a cerceta viaţa şi istoria unei comunităţi, la "necesitatea de a cunoaşte 
şi descoperi, căci descoperirile nu se fac numai de istorici, de arheologi, 
cele mai interesante sunt tocmai acelea pe care le facem în viaţa de toate 

zilele şi descoperirile pe care le face cineva într-un sat pentru a cunoaşte 
viaţa satului..." (52, p. 296). 

De-a lungul timpului, mulţi bibliotecari s-au implicat în acest demers 
creator şi, fiind în posesia instrumentelor de documentare, şi l-au asumat 
ca specialişti. 

Putem da ca exemplu pe cunoscutul dirijor şi om de cultură Valentin 
Băinţan, bibliotecar de înaltă profesionalitate şi manager de bibliotecă 
judeţeană. Cercetând istoria comunităţii în care şi-a început cariera de 
dascăl (din octombrie 1949, până în ianuarie 1963 a fost profesor la şcoala 
din localitate), în 1997 a publicat monografia "Ardusat. Străveche vatră 
românească". 

Demersului său i-au premers şi alte iniţiative. Unele au fost în presa 
timpului. De exemplu, într-un număr din 1937 al revistei " Căminul culturah, 
în care era evidenţiată contribuţia conducerii căminului din Ardusat la 
ridicarea nivelului cultural şi al standardului de viaţă al ţărănimii locale, se 
consemna între altele: "S-au făcut cercetări monografice pe anii 1856- 
1936. S-au completat 100 foi economice. S-a strâns materialul folcloristic 
pentru a se putea publica monografia satului" (9, p. 75). 

Lucrarea elaborată de V. Băinţan prezintă într-o viziune integrativă 
"file" din istoria comunei, istoria bisericii comunitare, preoţii Ardusatului şi 
preoţii din împrejurimi care au slujit această biserică, istoria şcolii şi a 
bibliotecii publice, intelectuali ai locului şi personalităţi legate de Ardusat, 
evenimente din viaţa socială şi momente de referinţă din activitatea 
cultural-artistică, începuturile scrisului în limba română pe meleaguri locale. 
Cunoaşterea obiceiurilor şi a datinilor folclorice din nord-vestul Transilvaniei 
i-a permis autorului să le identifice pe cele mai apropiate tradiţiilor din 
Ardusat. în final, autorul prezintă "obiceiul de nuntă", ca spectacol şi 
moment crucial în viaţa oamenilor din acele ţinuturi, creaţie ce poartă 
amprenta de inspiraţie genială a poporului nostru. 

în viziunea lui Dimitrie Guşti, monografia sociologică nu este "o 
simplă culegere de fapte", "o strângere întâmplătoare de material", ci o 
construcţie cuprinzătoare şi o metodă de studiere a unei unităţi sociale - 
cum este şi aşezarea rurală - începând cu cadrele şi manifestările şi 
continuând cu activităţile cele mai semnificative. 

Cadrele - cosmologic, istoric, biologic şi psihic - şi manifestările eco¬ 
nomice, spirituale, politice, juridice se condiţionează reciproc şi determină 
împreună structura de subunităţi, de relaţii şi procese sociale specifice 
unităţii analizate. 

Un exemplu de monografie creată în spiritul concepţiei gustiene 
este "Şeitin. O aşezare milenară românească de pe Mureşul inferioh'. Ela¬ 
borată cu prilejul împlinirii a 860 de ani de la prima atestare documentară a 

Şeitinului, lucrarea reconstituie destinul istoric al uneia dintre cele mai vechi 
aşezări rurale româneşti. 

Autorii, sociologul Ştefan Costea şi profesorul Dumitru D. Costea, fii 
ai comunei Şeitin, readuc în atenţia contemporanilor numeroase fapte, 
procese şi evenimente menite să explice dăinuirea neîntreruptă a 
comunităţii şi să contribuie la proiectarea devenirii ei. 

Plecând de la manuscrisul învăţătorului Ştefan Bozian, ei au 
completat cele două volume de "însemnări monografice despre comuna 
Şeitin, judeţul Arad" realizate de acesta pe parcursul unei vieţi întregi, cu 
un imens volum de investigaţii personale, care le-au permis abordarea 
complexă a structurilor comunitare şi a evoluţiei lor în timp. 

Capitolul I - "Repere în timp" realizează o sinteză istorică din epoca 
veche până în epoca modernă inclusiv. După prezentarea cadrului 
natural în cap. II - relief, climă, ape, soluri, floră şi faună - în cap. III, autorii 
se ocupă de populaţie şi fenomenele demografice din comună. 

Capitolul IV destinat "Economiei şi vieţii sociale locale", începând 
cu economia rurală de "obşte" şi până la dezvoltarea economică şi socială 
din primii ani ai deceniului V, se continuă cu analiza evoluţiei economice, 
sociale şi culturale din perioada 1945-1989. Un capitol consistent este 
rezervat vieţii culturale şi spirituale, învăţământului, tradiţiilor şi culturii 
moderne, bisericii şi credinţelor religioase. 

Anexele din capitolul IX au o valoare istorică, ştiinţifică şi metodolo¬ 
gică deosebită. în circa 150 de pagini, sunt reproduse documente istorice, 
juridice şi statistice, însemnări despre onomastica şi lexicul şeitinenilor, 
despre obiceiurile gastronomice şi jocurile lor tradiţionale, despre arhitectura 
locuinţelor şi despre familiile din Şeitin, despre eroii comunităţii şi emigrările 
populaţiei, despre primarii, preoţii şi notarii comunei. 

Cartea despre Şeitin dezvoltă un model de analiză monografică 
extrem de util personalului cultural de la sate. 

întorcându-ne în timp, la una dintre primele monografii pe care am avut 
prilejul să o studiem “Monografia comunei Vlădem", judeţul Braşov, publicată 
în 1896, de lacob Zorea, putem afirma că tot ce avea să se spună esenţial, 
în timp, despre acest gen de creaţie umană fusese gândit, asumat şi expus 
de autorul acestei monografii. 

Exemplificăm cu însuşi cuprinsul lucrării. Monografia începe cu repere geogra¬ 
fice despre hotarele şi aşezările învecinate Vlădenilor şi continuă cu "ştiri" 
despre întemeierea comunei. Expunerea sistematică a datelor istorice începe 
cu anul 1516. Regretul autorului este că în arhiva Braşovului de până la 1750 
nu se găsesc "date speciale" despre viaţa vlădărenilor, dar, începând cu 1751, 
istoria comunei este prezentată pe baza documentelor din această arhivă. 

Minuţiozitatea informaţiilor şi expresivitatea stilului dezvăluie cititorilor filmul 
devenirii unei comunităţi transilvănene, cu instituţiile, oamenii şi întâmplările 
care le-au motivat existenţa. 

în decursul luptelor de independenţă, "Vlădenii s-au arătat cei mai aprigi 
dintre toţi locuitorii din Ţara Bârsei" (68, p. 15). 

Zorea prezintă pe larg instituţiile publice şi comerciale şi infrastructura 
comunitară: biserica, serviciul poştal, drumurile, podurile, cârciumele etc. 
Evenimentele importante - eliberarea din iobăgie, 1848 - ca şi întâmplările 
mai mărunte din viaţa locuitorilor - cutremure, secete, grindine, boli etc. - sunt 
expuse cu aceeaşi precizie şi expresivitate 

Datele statistice "din diferite timpuri" prezintă numărul de suflete şi numărul 
de gospodării, structura populaţiei după vârstă, sex, profesie, religie, 
naţionalitate, avere. 

"Istoria modernă a comunei Vlădeni" cuprinde: viaţa politică, salariile 
funcţionarilor (este de reţinut că în timp ce primarul avea un salariu de 80 fl, 
învăţătorul primea 300 fl), biserica, şcoala, ocupaţia locuitorilor, portul, 
casele, datinile şi obiceiurile, aprecieri asupra caracterului vlădărenilor - 
"oameni religioşi şi cu frica lui Dumnezeu, ospitalieri, darnici şi cu simţul 
moralităţii foarte dezvoltat". 

încă din primele pagini, lacob Zorea s-a referit la importanţa istorică şi 
educativă a monografiilor: "Monografia fieşce-cărei comune, scria el, este de 
mare interes, atât pentru comună ca atare, cât şi ca material pentru istorie". 
Condus de această credinţă, a strâns, în decurs de mai mulţi ani, date din 
arhivele publice şi "din gura poporului", documente şi notiţe referitoare la 
trecutul comunei, folosindu-se şi de lucrările literare ce conţineau referinţe 
despre Vlădeni. Ca şi alţi autori de monografii, lacob Zorea a avut 
sentimentul că prin "compunerea" acestei lucrări şi-a îndeplinit "o sfântă 
datorie faţă de comuna în care s-a născut" la 1 iunie 1832 şi pe care a slujit-o 
ca învăţător (1850-1857), ca primar (1857-1861), ca notar (1861-1894) şi ca 
preşedinte al comitetului parohial din 1873 până la moarte 

Implicarea personalului cultural din aşezămintele rurale în acţiunea 
de elaborare a monografiilor săteşti contribuie la formarea unui mediu 
cultural propice manifestărilor creatoare şi emancipării comunităţii. 

Cercetând "mentalităţile manageriale", ne-a interesat în ce măsură 
directorii de cămine culturale sunt interesaţi de un asemenea demers. Ei au 
fost solicitaţi să răspundă dacă există monografia comunei în care îşi 
desfăşoară activitatea şi să menţioneze autorul/autorii ei, dar şi preocupările 
personale în această privinţă. 

La nivelul întregului eşantion, circa 20% dintre subiecţi nu aveau 
cunoştinţă de existenţa unei asemenea monografii. Unii ştiau sigur că nu 
există nici o monografie, iar alţii că este în curs de elaborare. Subiecţii care 
au răspuns afirmativ au fost în măsură să menţioneze într-o proporţie 
apreciabilă numele autorilor şi anul de apariţie a monografiei. Cifrele sunt 
impresionante. în peste 50% din cazuri există monografii publicate sau în 
manuscris, elaborate de învăţători, profesori şi alţi intelectuali din comună; 
cu deosebire în perioada 1965-1990, dar şi în perioada interbelică. Unele 
colective de redactare au fost conduse chiar de directorul căminului 
cultural, în altele au fost incluşi şi bibliotecarii. 

în general, directorii căminelor culturale cunosc cerinţele ce trebuie 
îndeplinite la elaborarea unei monografii. Unele cerinţe ţin de competenţa 
echipei de autori. Ei consideră că la realizarea unui asemenea proiect 
trebuie să participe intelectualii comunei - învăţători, bibliotecari, preoţi, 
medici, profesori - dar şi muzeografi de la unităţile de profil judeţene, "fiii 
satului", specialişti în domeniu care să asigure consistenţa şi pertinenţa 
consideraţiilor ştiinţifice. 

După opinia subiecţilor, autorii trebuie să posede o serie de însuşiri 
şi capacităţi cum sunt: răbdare, tenacitate, pasiune, putere de muncă, 
spirit colegial, comunicabilitate, capacitate de convingere, buna cunoaştere 
a zonei analizate. 

A treia condiţie se referă la diversitatea surselor de informare. 

Pentru culegerea de date istorice, economice, geografice, demografice, 
lingvistice, etnografice, dar şi cu caracter politic, juridic, religios, trebuie 
folosite sursele cele mai diverse: arhive locale - ale bisericii, primăriei - 
judeţene, naţionale, oficii de cadastru de unde se pot obţine hărţi, institute 
care realizează cercetări arheologice, bătrânii din sat, familiile care posedă 
diverse obiecte cu semnificaţie etnologică. 

în al patrulea rând, pentru ca o asemenea acţiune să aibă finalita¬ 
tea preconizată, ea trebuie sprijinită cu bani pentru documentarea spe¬ 
cialiştilor şi tipărirea lucrării. 

Convinşi de utilitatea monografiilor, subiecţii, mai ales cei implicaţi 
în completarea la zi a monografiilor existente s-au arătat interesaţi să-şi 
însuşească principiile metodologice de elaborare a unei monografii. 

Unele instituţii culturale le-au venit în întâmpinare. De pildă, Ion 
Cheptea şi I. Stoian de la Inspectoratul pentru Cultură al Judeţului Ialomiţa, 
au elaborat o "Fişă de monografie culturală" care, pe lângă reperele 
comune întâlnite la lucrările de acest gen, conţine şi alte elemente 
interesante, precum: 

- date despre locuitorii care deţin materiale cu valoare documentară 
(acte, cărţi, fotografii, alte înscrisuri); 




MANAGEMENTUL CULTURII 


145 


- nume de personalităţi care s-au remarcat de-a lungul timpului în 
diverse domenii şi personalităţi care trăiesc în prezent în comună; 

- evenimente comunitare sărbătorite în mod deosebit şi susceptibile 
de a fi aniversate cu regularitate; 

- nivelul de pătrundere a mass-media în comunitatea respectivă 
(abonamente, dotarea cu televizoare, aparate de radio, audienţă, 
mass-media); 

- situaţia edilitară, dotarea şi starea echipamentelor culturale, activi¬ 
tatea principalelor aşezăminte - căminul cultural şi biblioteca pu¬ 
blică - date despre resursele umane, culturale şi talentele artistice; 

- cultele: religia dominantă, celelalte culte, instituţiile de cult, organi¬ 
zaţii de tip religios, documente, diverse obiecte de cult - cu valoare 
deosebită (cruci, clopotniţe, icoane, ruine etc.); 

- viaţa culturală a comunităţii, cuprinzând date despre tradiţiile loca¬ 
le, despre formaţiile artistice laureate şi audienţa manifestărilor 
culturale şi, nu în ultimul rând, despre obiectivele de strategie cul¬ 
turală, elaborate de managerii aşezămintelor locale; 

- informaţii despre tezaurul cultural de care dispune comunitatea, 
care include: bunuri cu valoare de patrimoniu înscrise în lista Co¬ 
misiei Naţionale, alte valori cultural-ştiinţifice existente în comuna 
respectivă - colecţii, fotografii, documente, manuscrise, cărţi rare, 
autografe, medalii, instrumente de cult, precum şi referinţe la 
creatorii de artă din zonă, la meşterii populari şi deţinătorii de 
material folcloric de interes pentru spiritualitatea locală. 

Dispunând de anumite aptitudini artistice şi înclinaţii pentru dome¬ 
niul culturii populare, managerii aşezămintelor rurale ş-au exprimat cel mai 
bine capacitatea creativă în cadrul activităţii desfăşurate de formaţiile 
folclorice. Acesta a fost şi spaţiul cel mai prielnic de conlucrare a agenţilor 
culturali locali. 

După cum sublinia Dan Ravaru în lucrarea "Cartea PuieştiloP 
(1999), "identitatea unei naţiuni, existenţa creativităţii şi originalităţii sale se 
exprimă şi este determinată intrinsec prin valorile culturii populare, funda¬ 
mentul real, receptat direct sau indirect, al întregii înzestrări spirituale..." 
(81, p. 69). La noi, "creaţia populară în toate compartimentele sale a 
cunoscut o vitalitate mult prelungită în timp în raport cu celelalte popoare 
europene, ea îşi păstrează şi astăzi capacitatea de revigorare într-o măsu¬ 
ră destul de însemnată" (idem). 

De-a lungul timpului, în aproape toate aşezările rurale, au luat fiinţă 
şi s-au manifestat cu succes coruri, tarafuri, grupuri vocale, trupe de teatru 
folcloric, echipe de dansuri populare etc. 

După cum rezultă din Studiul asupra căminelor culturale (85, p. 13) 
realizat la începutul anilor '90, de Ligia Rizea şi Alexandru Duma, 
potenţialul de creativitate artistică al acestor instituţii, exprimat prin formaţii 
folclorice proprii, avea un bilanţ pozitiv, după cum reiese şi din datele 
selectate de noi: 

1. echipe de dansuri populare - Bacău (86), Mureş (77), Arad (68), 
Hunedoara (66), Argeş (62), Suceava (54); 

2. grupuri vocale - Vrancea (75), Argeş (72), Bacău (64), 

Hunedoara (60), Arad , Botoşani, Dâmboviţa (50), Bihor (46), 
Suceava (45), Mureş (44); 

3. orchestre de muzică populară - Arad (65), Bihor (46), Suceava 
(40), Botoşani, Bacău (39), Cluj (37), Hunedoara (36); 

4. coruri - Maramureş (19), Mureş (18), Cluj (17), Bacău (16), Arad 
(15), Buzău (14). 

Ulterior, lipsa resurselor financiare, a dotărilor cu echipamente 
culturale, ca şi fluctuaţia referenţilor culturali din căminele respective au 
condus la declinul sau desfiinţarea multor formaţii artistice valoroase. 

Subiecţii pe care i-am investigat în ultimii ani (vezi "Mentalităţi 
manageriale ") au menţionat în proporţie mult mai redusă, de circa 10-25%, 
formaţii artistice care îşi desfăşoară activitatea în cadrul căminului cultural. 
Deşi numărul lor este mult diminuat, tipologia rămâne diversă. în acest 
sens, au fost amintite fanfare, tarafuri, coruri bărbăteşti, echipe de dansuri 
populare, grupuri vocale şi instrumentale (fluieraşi, rapsozi, ceteraşi etc. ), 
cete de colindători, trupe de teatru popular, ansambluri folclorice cu artişti 
din toate generaţiile ş.a. Solicitaţi să le evalueze gradul de competitivitate, 
subiecţii au recunoscut că cele mai multe se pot remarca la nivel 
local/zonal şi mult mai puţine în competiţii naţionale şi internaţionale. 

în multe aşezări rurale manifestările formaţiilor folclorice sunt singu¬ 
rele evenimente culturale care au loc în viaţa comunităţii, Cei care le ini¬ 
ţiază şi le îndrumă - directori de cămine culturale, preoţi, învăţători, pro¬ 
fesori, mai puţin alte categorii de animatori - au prilejul să-şi exprime nu 
numai aptitudinile artistice, ci şi capacităţile manageriale. Succesele înre¬ 
gistrate cu aceste formaţii sunt, pentru unii dintre ei, singurele satisfacţii 
profesionale. 

înţeleasă ca stare de mulţumire manifestă, generată de obţinerea 
unor succese, sau ca urmare a împlinirii unor scopuri şi trebuinţe, 
satisfacţia este o premisă a motivaţiei de a dobândi performanţe, de a 
realiza acţiuni de calitate. în răstimpul cât au condus căminul cultural, 
subiecţii au avut prilejul să culeagă satisfacţii, dar au avut şi multe 
nemulţumiri. La întrebarea din chestionar - "De când ocupaţi acest post aţi 
avut satisfacţii profesionale?", numai o treime a răspuns afirmativ: da - 
27,3%, nu - 13,6%, uneori da, alteori nu - 54,9%, nonrăspuns - 4,1%. 

Satisfacţiile sunt legate mai ales de succesele înregistrate de an¬ 
samblurile folclorice ale căminului cultural la concursuri şi festivaluri, la 
diverse manifestări artistice organizate în ţară şi străinătate. 

Subiecţii referenţi din căminele culturale au consemnat următoarele 
realizări profesionale care le-au adus satisfacţii: 

1. înfiinţarea şi/sau reînfiinţarea unor formaţii artistice, cu scopul de a 
conserva un anume potenţial de creativitate existent în plan local. 

2. Organizarea de manifestări culturale care au dobândit notorietate 
în plan zonal şi naţional. 

3. Participarea cu formaţii artistice şi obţinerea de trofee, diplome, 
distincţii la diverse concursuri şi festivaluri tradiţionale, din care cel 
mai des menţionate au fost: "Căluşerul transilvănean", "Pomul 
vieţii" din Balş, "Festivalul Moldovei" de la Focşani, Festivalul de 
balade şi doine de la Drăgăneşti-Olt, Festivalul portului, dansului şi 
cântecului popular din Maramureş ş.a. 

4. Mediatizarea intensă prin filmări, înregistrări şi transmisii în direct 
la posturi de radio şi televiziune din capitală şi din provincie, ale 
unor spectacole susţinute de formaţiile artistice proprii. 

5. Atragerea tinerilor la activităţile căminului cultural, antrenarea lor 
în organizarea de spectacole, expoziţii, simpozioane, lansări de 
cărţi etc. 

6. Organizarea de case memoriale, unităţi muzeale, expoziţii perma¬ 
nente cu produse create în cadrul căminului cultural sau în gospo¬ 
dăriile ţărăneşti de membrii cercurilor artistice şi meşterii populari 
din zonă. 

7. Buna colaborare cu şcoala, biserica, primăria, cu ceilalţi animatori 
şi locuitori din comună, cu scopul de a obţine sprijinul şi 
consideraţia lor. 

8. Gospodărirea în bune condiţii a căminului cultural - reparaţii, 
dotări, consolidări, construcţii de noi sedii, obţinerea de resurse 
financiare pentru activităţile curente. 

Cei care nu au avut satisfacţii profesionale în ultimul timp au motivat 
această neşansă prin lipsa resurselor şi a dotărilor cu echipament cultural, 
prin lipsa de experienţă şi de pregătire managerială. După opinia subiecţilor, 
unele neîmpliniri sunt legate de curriculum, altele de lipsa deprinderilor de a 
conduce o instituţie. Cei mai mulţi au însă încredere în capacitatea proprie 
de autodepăşire şi de perfecţionare profesională, după cum au încredere 
într-un sprijin mai susţinut din partea comunităţii. Ei cred că în viitor vor avea 
mai multe realizări profesionale şi, implicit, mai multe satisfacţii. 

Tabelul 35 

încrederea subiecţilor în şansa 
de a avea satisfacţii profesionale 


0 / 

- /o - 


Nr. 

crt. 

Percepţia 

satisfacţiilor 

în prezent 

Certitudini pentru 
viitor 

1. 

Da 

27,3 

71,1 

2. 

Uneori da, alteori nu 

54,9 

22,2 

3. 

Nu 

13,6 

2,8 

4. 

Nu ştiu, nu răspund 

4,1 

3,8 


Sursa: "Mentalităţi manageriale". 


Incertitudinile se înregistrează la nivelul primelor grupe de vârstă, în 
vreme ce subiecţii de peste 40 de ani sunt mai încrezători în şansa de a-şi 
realiza proiectele profesionale. Atitudinea lor pozitivă se întemeiază pe 
experienţa acumulată, pe încrederea în sine, pe voinţa de a reuşi, dar şi pe 
factori extraindividuali, cum sunt: solicitudinea manifestată de locuitori, 
eficienţa stagiilor de formare profesională, intensificarea colaborării cu 
ceilalţi agenţi culturali, implicarea mai susţinută în activitatea culturală a 
conducerilor locale, a "fiilor satului", atragerea tinerilor şi a fundaţiilor cultu¬ 
rale din zonă, dar şi potenţialul de creativitate al fiecărei comunităţi rurale. 

Din acest punct de vedere, arta populară reprezintă sinteza unui 
"efort creator de secole", după cum sublinia Bela Bartok, purificat, 
transformat, distilat de sensibilitatea şi gustul artistic al lumii rurale. 

Referindu-se la "ţăranii vechiului sat", Ernest Bernea scria în cartea 
"Cel care urcă muntele": "Ei lasă ceva din fiinţa lor în fiece lucru, oricât de 
mărunt ar părea, lucru ce iese din mâna lor...", că măiestria lor "păstrează 
continuu ceva din fiorul viu al creaţiei". în viziunea autorului, fapta şi 
meşteşugul ţăranului român au fost mereu în contact cu arta şi creaţia 
autentică. 

Dincolo de teoriile exprimate de-a lungul timpului despre ceea ce 
este sau trebuie să fie creaţia populară, o certitudine se impune: ţara 
noastră dispune de un folclor şi o artă populară de o reală şi inepuizabilă 
vigoare, ceea ce i-a determinat pe exponenţii de geniu ai artei moderne, 
cum a fost şi Brâncuşi, "să coboare adânc spre izvoarele creaţiei populare" 
şi să-i valorifice neîncetat formele de exprimare artistică (G. Uscătescu). 

în plus, ea este un punct de atracţie pentru orice turist străin, în 
căutarea modelelor originale de exprimare culturală. 

Dar creaţia populară nu este numai expresia unui gest gratuit, a 
înclinaţiei spre frumos a oamenilor de la sate, ci ea păstrează încă 

dimensiunea utilitară care i-a determinat evoluţia, în sensul că anumite 
produse artizanale au dispărut în procesul utilizării, pentru ca noi serii de 
obiecte artistice să fie create. 

Responsabilitatea managerilor culturali din spaţiul rural este de a 
asigura continuitatea acestui gen de artă, atât prin motivarea creatorilor şi 
strădania de a asigura continuatori în diverse meşteşuguri, cât şi prin 
crearea oportunităţilor de comercializare a produselor lor. De aceea, nu 
este suficient ca managerii culturali să-şi finalizeze aptitudinile creative, ci 
ei trebuie să gestioneze cu ingeniozitate potenţialul creator al comunităţii. 

Perpetuarea preocupărilor artistice nu poate fi lăsată numai în 
seama creatorilor înşişi, care, măcar prin descendenţii familiei, se 
străduiesc să transmită tainele artei lor. "Eu mă ocup de ceramică de mic 
copil - mărturisea renumitul olar maramureşean Cornel Sitaru. Am învăţat 
de la tatăl meu, şi tatăl meu, la rândul lui, a învăţat de la un unchi al 
dânsului. Am şi eu doi nepoţi pe care îi învăţ" (13, p. IV). Familia Adelei 
Petre, originară din comuna Pătârlagele - Buzău, are şi ea mai multe 
generaţii de artişti: fiica, specialistă în piese de port, podoabe, tehnici de 
lucru în cusăturile româneşti, şi nepoata, pricepută la ouă împodobite cu 
mărgele de diferite culori şi mărimi. în ce o priveşte pe Adela Petre, 
renumită pentru tapiseriile din păr de capră, a învăţat tot ce ştie de la 
bunica ei, de la care a moştenit talentul, şi de la femeile din sat. De aceea, 
i se pare firesc să fie generoasă cu cei care vor să cunoască arta ţesutului, 
mai ales cu membrii cercului de la Palatul Copiilor din Buzău (idem). 

Majoritatea celor investigaţi în cadrul anchetei "Creatori populari - 
imaginea despre sine şi despre percepţia artei" sunt interesaţi să existe 
continuatori ai meşteşugului lor. în acest sens, ei transmit secretele creaţiei 
artistice fiilor şi nepoţilor, iar atunci când sunt solicitaţi, şi elevilor cuprinşi în 
diverse formă de instruire. Răspunsurile la întrebarea: "Cui preferaţi să 
transmiteţi arta dumneavoastră?' îi menţionează, de regulă, pe membrii 
familiei - fii, nepoţi, cumnaţi, gineri - exprimând şi disponibilitatea subiecţilor 
de a-i iniţia pe "toţi cei care vor să înveţe", care "au dragoste pentru arta 
tradiţională", care sunt interesaţi şi "au capacitatea de a-şi însuşi regulile 
artei populare". 

Până în anul 1989 au existat multe experienţe interesante de 
învăţare a meşteşugurilor artistice. Celebre sunt,cazurile Măriei Spiridon 
din Avrig - Sibiu şi al Victoriei Berbecaru din Botiza - Maramureş, atrase în 
activităţi didactice organizate. 

Victoria Berbecaru a fost cuprinsă şi în eşantionul investigat de noi. 
Ea lucrează alături de fiicele sale şi de multe femei din sat care doresc şi-şi 
însuşească arta vopsitului în culori naturale cu frunze, flori, coji de copac şi 
arta ţesutului cu motive maramureşene. Artista conştientizează valoarea 

creaţiei sale. Respectând modelul tradiţional, ea a introdus însă şi elemen¬ 
te din spaţiul comunitar - porţi, biserici, fântâni etc. - ceea ce a conferit 
ţesăturilor sale o notă de frumuseţe şi admiraţia semenilor. 

în ultimii ani, interesul pentru asigurarea continuităţii artei populare 
a scăzut foarte mult. Exemplele pozitive sunt mai mult conjuncturale. Este 
totuşi de reţinut preocuparea constantă a Centrului judeţean al creaţiei 
populare Vrancea, care, printr-o bună colaborare cu Direcţia judeţeană 
pentru tineret şi sport - finanţarea proiectului- a reuşit să asigure un cadru 
propice formării artiştilor meşteşugari. Activitatea se desfăşoară în timpul 
iernii, în comunităţile rurale în care trăiesc creatori de prestigiu. în lunile 
mai şi iunie, la Focşani, se organizează expoziţii cu cele mai valoroase 
produse artizanale specifice tradiţiilor vrâncene şi un simpozion instructiv la 
care participă specialişti şi directori de cămine culturale din judeţ. Pe lângă 
faptul că reuşeşte să stimuleze creaţia artizanală, acest demers oferă 
tinerilor din mediul rural alternative pentru opţiunile lor profesionale. 

Sunt judeţe în care căminele culturale se implică direct în "dialogul" 
generaţiilor de creatori populari. în mai multe centre ale Judeţului Gorj, în 
spaţiul căminelor din Bumbeşti-Piţic, Bengeşti-Ciocadia, Polovraci, Crasna 
sau al Şcolii generale din Bălăneşti, sunt găzduite ateliere unde copiii 
învaţă, de la meşterii renumiţi din zonă, arta cioplirii lemnului, a broderiei, 
în şcoala de arte, ca "şcoală de gospodărie ţărănească cu identitate 
gorjeană". Referindu-se la aceste experienţe, Narcisa Ştiucă remarca 
bucuria cu care întâmpină oamenii satului acest interes al copiilor de a 
"descoperi" portul, cântecul şi arta părinţilor (100, p. 12). 

Expoziţiile de artă populară, însoţite adesea şi de spectacole folclo¬ 
rice, trebuie să răspundă unor exigenţe estetice şi sociologice. Menirea lor 
este "de a reflecta fără mistificări realităţi ale creaţiei" - varietatea, diversi¬ 
tatea, inventivitatea, originalitatea şi autenticitatea artei populare. Conce¬ 
perea expoziţiilor, ca modalitate de a promova grupuri, talente şi fapte de 
creaţie, este extrem de importantă. De aceea, selecţia exponatelor trebuie 
făcută, după opinia lui Vasile Savonea, de către "o echipă capabilă să 
semnaleze în teren valoarea metaforică a obiectelor, calităţile lor formale, 
de culoare, de expresie, de inventivitate tehnică, să deosebească aportul 
personal al producătorului de plagiat, saltul de la uzualul pedestru la 
simbol, alcătuirea capabilă să vizualizeze o suprafaţă sau un ambient, 
raportul dintre joc (gratuitate) şi funcţia plastică" (88, p. 11). 

Prezentă în toate ţinuturile româneşti, arta populară autentică 
cunoaşte, în unele zone, o densitate deosebită. Preocupată de evidenţa 
creatorilor populari, Ecaterina Dulcu de la Muzeul Satului din Bucureşti a 
înregistrat pentru zona Vâlcea nu mai puţin de 12 artişti neîntrecuţi în arta 
lemnului, în ţesături, piese de port, cojocărie, ceramică. între^aceste nume, 

renumiţii: Gheorghe lorga, Dumitru Mischiu, Eufrosina Vicşoreanu, Ion 
Paloş, Iordan Lepădatu ş.a. 

De o bogăţie impresionantă în domeniul creaţiei populare este şi 
Maramureşul, zonă celebră pentru arta olăritului, a ţesăturilor, a lemnului 
ş.a. Unii dintre creatorii Maramureşului au fost cuprinşi în eşantionul 
anchetei sociologice: Man Nicolae, cunoscut mai ales ca sculptor în lemn 
şi pictor de icoane, şi Stet Irina din comuna Săpânţa, recunoscută pentru 
arta ţesutului. Şi unul şi celălalt creează produse cu valoare utilitară şi 
artistică, împodobite cu motive din simbolistica tradiţională - "roata vieţii", 
"pomul vieţii" etc. Obiectele sunt bine apreciate în muzee, la târgurile şi 
competiţiile organizate în ţară şi mai cu seamă în străinătate. Distincţiile cu 
care au fost recompensaţi le-au adus mari satisfacţii, dar nu au putut 
rezolva dificultăţile legate de finanţarea participării la diverse manifestări, 
de lipsa strategiilor de comercializare mai eficientă a produselor artizanale. 

Din zona Vrancei a participat la ancheta despre creatorii populari un 
iscusit în arta lemnului dintr-o comună ce şi-a legat numele de cercetările 
gustiene - comuna Nereju. Pavel Caba creează din lemn obiecte utile în 
gospodăria ţărănească, acoperişuri de case şi instrumente de suflat - 
fluiere simple şi duble, cavale, ocarine ş.a. Produsele sale sunt împodobite 
cu nelipsitele rozete, cu sori şi luceferi, l-a transmis secretele artei sale şi 
fiicei - Tudoriţa. Satisfacţiile cele mai mari le-a avut în străinătate. El nu 
credea că publicul din Berlin (1982), Bavaria (1993), Cehia (1998), va primi 
cu atâta interes produsele sale. Aşteptările lui sunt pe măsura eforturilor. 
Pavel Caba speră ca factorii cu putere de decizie din domeniul culturii să 
propună o serie de facilităţi în sprijinul artiştilor populari care, asemenea 
altor creatori de artă, sunt lăsaţi în voia destinului şi numai din când în când 
sunt aduşi în prim-planul vieţii publice. 

5.4. Procesul conducerii. Managementul prin coordonare. 
Animaţia culturală 

5.4.1. Conducere şi coordonare 

Conducerea este o funcţie managerială importantă. Pe lângă 
sensurile bine cunoscute de "a dirija, a comanda, a cârmui" grupuri şi oa¬ 
meni care să realizeze, într-o situaţie dată, o acţiune eficientă, conducerea 
înseamnă şi a coordona scopuri, programe, resurse, decizii, activităţi, 
energii creatoare etc. 

în principiu, cultura rurală este coordonată de un organism/consiliu 
sau consilier responsabil cu probleme de învăţământ, sănătate, cultură, ca 
şi de specialişti din instituţiile judeţene de profil. 

Responsabilitatea conducerii locale este de a armoniza obiectivele 
şi programele agenţilor culturali, de a urmări ca resursele să fie bine 
gestionate, de a crea un climat de colaborare şi încredere reciprocă, de a 
stimula procesul de comunicare la nivelul sistemului cultural, de a evalua 
performanţele managerilor şi ale celorlalte resurse umane, de a contribui la 
dinamica şi consistenţa vieţii culturale comunitare. 

Relaţia cu instituţiile coordonate este relativ simplă. Eficienţa proce¬ 
sului de comunicare depinde de mai mulţi factori personali şi contextuali, 
dar mai ales de compatibilitatea intereselor puterii locale cu cerinţele ma¬ 
nagementului culturii. 

Implicarea structurilor judeţene în coordonarea culturii rurale diferă 
de la zonă la zonă. Decizia aparţine managerilor fiecărei instituţii. 

De exemplu, Biblioteca "Mihai Eminescu" din Botoşani, pe lângă 
asistenţa profesională acordată în mod sistematic şi transferul unor colecţii 
de periodice către bibliotecile comunale, coordonează diverse alte activităţi 
culturale. Unele sunt permanente, altele sunt prilejuite de evenimentele 
înscrise în calendarul de manifestări al bibliotecii. 

Permanentă este, de exemplu, coordonarea "cenaclurilor literare" 
"Demostene Botez" - Biblioteca publică Truşeşti şi "Nicolae lorga" din 
comuna Flămânzi. Biblioteca sprijină şi editarea de publicaţii ale acestor 
cenacluri sau ale altor instituţii rurale, cum este şi "Revista H" a Şcolii 
generale din comuna Hăneşti. 

Cea de-a doua categorie de acţiuni coordonate în mediul rural de 
biblioteca "Mihai Eminescu" cuprinde lansări de cărţi, concursuri, expoziţii 
de publicaţii, întâlniri cu scriitorii etc. Bibliotecile comunale se implică în 
proporţie majoritară în organizarea acestor manifestări, fiind recompensate 
cu premii pentru succese deosebite, precum cele din comunele Stânceşti, 
Copălău, Hudeşti, Cotuşca etc. 

Cele mai multe definiţii ale procesului de conducere se referă la 
influenţa exercitată de un manager asupra unor indivizi în scopul realizării 
obiectivelor asumate de o organizaţie sau o comunitate. 

în cazul culturii rurale, influenţa se exercită asupra întregii 
comunităţi, prin interacţiunea managerilor cu diverse segmente de public şi 
prin coordonarea reciprocă a acţiunilor lor. 

în comunele investigate de noi, coordonarea ca armonizare reci¬ 
procă este singura cale de depăşire a blocajelor pe care le întâmpină aşe- 
zămintele culturale, premisa acestei armonizări fiind identitatea de interese 
şi obiective. 

Solicitaţi să-i numească pe cei cu care colaborează în mod 
constant, directorii de cămine culturale au menţionat: 




MANAGEMENTUL CULTURII 


153 


- în primul rând - biblioteca, tinerii, primăria, alţi membri ai condu¬ 
cerii locale; 

- în al doilea rând - personalul didactic, reprezentanţii bisericii, alţi 
intelectuali din comună. 

Colaborarea cu fundaţiile şi asociaţiile culturale este ca şi inexisten¬ 
tă, în vreme ce armonizarea programului propriu de activitate cu cel al 
bibliotecii publice este indispensabilă pentru iniţierea unor structuri cu 
activitate constantă - cercuri, formaţii artistice - şi pentru organizarea mani¬ 
festărilor agreate de public, pentru atragerea elementelor creative şi 
promovarea talentelor locale. 

Compatibilitatea funcţională a căminului cultural cu alte structuri 
comunitare, cum este biblioteca publică, permite armonizarea reciprocă a 
acţiunilor întreprinse. Subiecţii au pus-o în evidenţă prin răspunsurile la 
întrebarea: " în ipoteza inexistenţei căminului cultural, cine ar putea înde¬ 
plini misiunea lui educativă şi artistică?". O treime a exclus această 
ipoteză, circa 50% dintre subiecţi au numit unităţile de învăţământ, ceilalţi 
au menţionat biblioteca, iar în comunele unde funcţionează un muzeu 
important (e.g. Mirceşti-laşi), a fost amintit şi muzeul ("Calitatea vieţii 
culturale din mediul ruraî'). 

Personalul bibliotecilor publice apreciază că între cele două aşeză¬ 
minte există o reală armonizare de interese şi o colaborare îndelungată. 


Tabelul 36 

Colaboratorii bibliotecii comunale 
în opinia personalului din biblioteci 


Nr. 

crt. 

Colaboratorii constanţi 
ai bibliotecii 

Menţiuni (%) 

1 . 


100,0 

2. 

Directorii căminelor culturale 

71,4 

mm 

Primarii şi alţi reprezentanţi ai puterii locale 

59,4 

mm 

Preoţii 

43,7 

5. 

Managerii unor fundaţii şi asociaţii culturale 
judeţene sau naţionale 

12,5 

6. 

Alţi colaboratori: fiii satului, tinerii din comună, 
unii agenţi economici ş.a. 

6,2 


Sursa: "Calitatea vieţii culturale din mediul rural". 


La propunerea primarului sau a consiliului local, resursele umane 
din instituţiile culturale sunt învestite cu responsabilitatea de a coordona 
diverse programe şi manifestări la nivelul întregii comunităţi. 

Coordonarea culturii unei colectivităţi este mult mai flexibilă decât 
coordonarea activităţii unei organizaţii culturale. Armonizarea segmentelor 
implicate urmează mai degrabă anumite cutume transmise din generaţie în 
generaţie decât reguli precise de acţiune. Importantă este compatibilitatea 
agenţilor culturali cu rolurile ce le revin prin programul comun de activitate, 
program care trebuie să fie, la rândul său compatibil cu nevoile reale ale 
locuitorilor. "Delegarea de autoritate" are efecte pozitive asupra persoa¬ 
nelor implicate, ca şi asupra colectivităţii umane, în sensul că sunt 
valorizate competenţele şi iniţiativele locale, se asigură o bună comunicare 
interumană, se stimulează creativitatea managerială, oamenii sunt motivaţi 
să participe la viaţa culturală din comuna lor. 

Coordonarea începe cu faza de proiectare a activităţii, cu stabilirea 
obiectivelor şi a calendarului cultural, cu repartizarea resurselor şi a atribu¬ 
ţiilor şi continuă cu faza de acţiune propriu-zisă prin coparticiparea forţelor 
culturale locale. 

Uneori, sincronizarea programelor şi a competenţelor comunitare se 
realizează din iniţiativa animatorilor culturali. 


5.4.2. Animaţia culturală - percepţii şi experienţe 

Animaţia culturală constă în stimularea intereselor şi a recepti¬ 
vităţii indivizilor faţă de produsele şi serviciile culturale oferite de mediul în 
care trăiesc. De asemenea, presupune concentrarea mijloacelor, faptelor şi 
evenimentelor importante în puncte accesibile populaţiei unei aşezări. Rolul 
ei este de a le da oamenilor sentimentul apartenenţei la o comunitate 
dominată de valori culturale şi de a le trezi dorinţa de participare la "ceva 
care are semnificaţie în dezvoltarea umană". 

Influenţa animaţiei culturale depinde în primul rând de receptivitatea 
publicului dar şi de calitatea animatorilor. în măsura în care ei reuşesc să 
stabilească relaţii funcţionale între valori, instituţii şi viaţa cotidiană, cultura 
este asumată ca reper existenţial. 

în opinia publicului rural, principalii animatori ai vieţii spirituale sunt 
aşezămintele tradiţionale: şcoala, biblioteca, lăcaşurile de cult, căminul 
cultural. Unii dintre subiecţi au inclus în rândul animatorilor tinerii, reprezen¬ 
tanţii puterii locale, "fiii satului", creatorii populari. însumarea răspunsurilor 
la ancheta întreprinsă de noi a condus la următoarea tipologie a anima¬ 
torilor culturali: (1) biblioteca; (2) şcoala; (3) biserica; (4) căminul cultural; 
(5) tinerii; (6) primarul/alţi reprezentanţi ai consiliului local; (7) creatorii 
populari; (8) fundaţiile şi asociaţiile culturale; (9) alţi animatori - "fiii satului", 
diverşi sponsori etc. (sursa: "Calitatea vieţi culturale"). 

Pentru nuanţarea acestei imagini, li s-a cerut subiecţilor să menţio¬ 
neze importanţa animatorilor culturali, aşa cum este ea percepută în 
comunităţile respective. Pretutindeni pe primele locuri s-au situat şcoala, 
biblioteca, biserica, urmate de căminul cultural şi de primarul comunei. 


Tabelul 37 

Percepţia importanţei animatorilor în viaţa culturală 
a comunităţilor rurale 


Nr. 

Animatori 

Importanţa percepută 

crt. 

culturali 

Locul 1 

Locul li 

Locul III | 

1. 

Şcoala 

39.3 

26,5 

13,7 

2. 

Biblioteca publică 

23,6 

38,2 

23,6 

n 

Biserica 

25,6 

13,9 

19,3 


Sursa: "Calitatea vieţii culturale din mediul rural". 


Şi în concepţia lui Dimitrie Guşti, acţiunea factorilor culturali 
presupune complementaritate şi coordonare. în acest sens, căminului 
cultural îi revine rolul de coordonator al tuturor domeniilor vieţii rurale - 
începând cu proiectele de dezvoltare economică şi continuând cu preocu¬ 
pările intelectuale şi sociale ale comunităţii. Căminul cultural trebuie "să fie 
al treilea între aşezămintele culturale ale oricărei comune, după biserică şi 
şcoală" (30, p. 28) şi să coordoneze atât acţiunile proprii, cât şi pe cele 
realizate în colaborare cu alte instituţii. în această ipostază, el urmează să 
cuprindă toate forţele satului, pe cărturari, pe preot şi învăţător etc. 

O misiune importantă a căminului cultural este, în viziunea lui D. 
Guşti, aceea de a urmări "ridicarea sufletească" a oamenilor prin credinţă, 
bine şi frumos. De aceea, din căminul cultural nu trebuie să lipsească 
preotul şi învăţătorul satului. 

în "Legea pentru înfiinţarea serviciului social", în capitolul destinat 
căminelor culturale se consemna în mod explicit contribuţia preoţimii. Inter¬ 
pretând acest capitol, dr. Fr. Popu sublinia faptul că "preotul e cel dintâi 
chemat ca să colaboreze în căminul cultural, pentru formarea caracterelor, 
pentru formarea de cetăţeni conştienţi, pentru formarea de buni cre¬ 
dincioşi..." (52, p. 523). 

Cercetările sociologice realizate de noi în diverse zone rurale, ne-a 
prilejuit cunoaşterea unor experienţe interesante de colaborare a căminului 
cultural cu slujitorii bisericii. Mulţi dintre ei urmează tradiţia preoţilor care şi-au 
închinat întreaga viaţă emancipării culturale a comunităţilor în care au trăit. 

Un asemenea exemplu îl reprezintă preotul sibian Zosim Oancea, înte¬ 
meietorul vestitului muzeu de icoane pe sticlă din Sibiel, comuna Săliştea. 














156 


UNIVERSUL RURAL 


Ideea muzeului, unic în lume prin originalitatea şi bogăţia exponatelor, a 
plecat de la cele şase icoane pe care preotul le-a găsit în anii '50 în biserica 
din Sibiel. La primul apel lansat, în joia Paştelui, către locuitorii Sibielului, nu¬ 
mărul lor a crescut la circa 200. Ulterior, susţinut de săteni, preotul Oancea a 
iniţiat o amplă campanie de colecţionare a unor valoroase icoane pe sticlă şi 
lemn, din judeţele Braşov, Sibiu, Alba ş.a. Ţăranii au înţeles mesajul preo¬ 
tului: aceste valori trebuiau expuse pentru a fi văzute de o lume întreagă. 

Previziunea lui s-a adeverit. Turiştii, sosiţi la Sibiel din toate colţurile 
lumii, admiră icoanele, ouăle încondeiate, cărţile vechi, alte exponate care 
exprimă spiritualitatea unui popor, valorile lui estetice, dimensiunea morală a 
existenţei lui, transfigurate toate, în metaforă şi culoare. 

Există la Sibiel câteva icoane cu scene biblice, având ca eroi ţărani 
români. Simplitatea, eleganţa, gustul, diversitatea cromatică, măiestria exe¬ 
cuţiei şi originalitatea veşmintelor lor exprimă valoarea artistică a costumului 
popular şi universul ideatic al satului românesc. 

înţeles şi susţinut de întreaga colectivitate, părintele Oancea a reuşit 
să asigure continuitatea artei iconarilor. An de an, la Sibiel se organizează 
tabere de copii care învaţă să picteze icoane pe sticlă. 

Un alt preot pasionat de valorile etnografice ale zonei sale a fost Vasile 
Heisu (1911-1971) din comuna Răcăciuni, judeţul Bacău. Impresionanta 
colecţie pe care a adunat-o colindând aşezările de pe Şiretul mijlociu conţine 
costume naţionale, scoarţe, lăicere vechi, ştergare, icoane, fragmente de 
iconostas, obiecte de cult, numismatică, cărţi de patrimoniu etc. 

Această zestre culturală exprimă lumea satului moldovenesc de la 
cumpăna veacurilor până la jumătatea secolului douăzeci, dar şi continuita¬ 
tea românilor pe aceste meleaguri. 

Broderiile şi cusăturile populare, maramele cu "ploită" şi maramele de 
borangic împodobite la capete cu ornamente de flori, păsări şi arbori ai vieţii, 
cu ornamente geometrice, ca şi unicatele din această colecţie - cum este 
scoarţa de lână ce reproduce motivul "Horei" - sunt considerate capodopere 
ale creaţiei populare (Dorinei Ichim). 

Din nefericire, Vasile Heisu nu a avut şansa de a-şi expune colecţia 
într-un muzeu. Conştientizându-se însă valoarea pieselor colecţionate de el, 
s-a organizat la Răcăciuni o expoziţie de etnografie care îmbogăţeşte 
peisajul cultural al zonei. 

Exemple ca cele expuse mai sus se pot întâlni în multe alte aşezări 
rurale. Preotul Gh. Prună din Moţăţei - Dolj a înţeles să contribuie la viaţa 
spirituală din comuna sa înfiinţând un cor de copii. Nu ştie dacă va fi 
performant, dar ştie ce le-a "sădit" copiilor în suflet, l-a învăţat piese corale, 
colinde - "acele nepreţuite colinde" care duc mai departe tradiţia de sensibilitate 
şi credinţă a lumii rurale. Preotul din Moţăţei consideră că biserica redevine 

treptat instituţia care, împreună cu celelalte aşezăminte de cultură, le lumi¬ 
nează oamenilor calea spre învăţătură, artă, moralitate. 

Biserica şi căminul cultural 

sau drumul spre normalitate 

Preotul Mihai Constantin Balaban de la parohia Meletie, comuna Băneasa - 
Giurgiu, trăieşte de aproape douăzeci de ani în mijlocul unor oameni credincioşi şi 
interesaţi de viaţa culturală din satul lor. Preotul însuşi consideră că "viaţa 
religioasă şi cea culturală sunt inseparabile", că identitatea unei comunităţi se 
defineşte prin religie şi cultură. De altfel, valorile moralei creştine se regăsesc în 
creaţia folclorică, în port, în arta populară. 

împreună cu soţia sa, Ecaterina, preotul Balaban s-a implicat în educaţia reli¬ 
gioasă a tineretului, în stimularea potenţialului creator al satului, în redescoperirea 
tradiţiilor locale şi includerea lor în viaţa spirituală cotidiană. 

Tot ce au întreprins de-a lungul anilor a dobândit mai multă coerenţă în urmă cu 
circa trei ani, când Ecaterina Balaban a preluat conducerea căminului cultural, pe 
care l-a renovat din temelii, cu sprijinul sătenilor şi al sponsorilor. 

Acum poate fi pusă mai bine în valoare frumuseţea iilor specifice zonei Vlaşca, 
create la clasa de cusături populare, după modelul celor găsite în lăzile de zestre ale 
bătrânilor. în cei doi ani de pregătire, tinerele, îndrumate de directoarea căminului, 
învaţă să ducă mai departe tradiţia cusăturilor populare dintr-o zonă etnografică ori¬ 
ginală, primind de la Şcoala Populară de Artă o diplomă care le atestă îndemânarea. 
"Grija noastră, mărturiseşte preotul Balaban, este de a nu se pierde identitatea 
acestei zone folclorice, de a nu risipi comorile de sensibilitate şi măiestrie 
descoperite în casele şi sufletele oamenilor". 

Cultivându-le dragostea pentru credinţă, pentru portul şi cântecul popular, M.C. 
Balaban le-a împărtăşit locuitorilor din Meletie propriul său ideal. Sătenii l-au înţeles 
şi l-au urmat pe preotul lor. 

în satul Meletie există două ansambluri folclorice pregătite de preotul Balaban, un 
cor ţărănesc al tuturor generaţiilor, denumit "Rădăcini de Vlaşca", şi ansamblul de 
copii "Mugurel" - renumit pentru valoarea cântecelor şi dansurilor prezentate la 
diverse competiţii de gen. 

Renumele se dobândeşte cu trudă, cu muncă asiduă şi continuă. Preotul îi învaţă 
pe tineri să cânte, dar le cultivă şi dorinţa de perfecţiune, respectul pentru munca 
înaintaşilor. 

Depăşind scepticismul unora, preotul şi directoarea căminului cultural şi-au pus în 
gând să reînvie "hora satului". Şi au reuşit. A fost emoţionant, a fost de necrezut. 
Bătrânii satului şi-au amintit de trecut şi s-au prins în "hora generaţiilor". "Hora 
satului", această sinteză extraordinară de exprimare artistică şi comunicare 
intergeneraţională, are, în opinia preotului Balaban, o valoare educativă nebănuită. 
Reluarea acestei tradiţii se adaugă unor iniţiative menite să stimuleze potenţialul 
creator al comunităţii săteşti. "Dacă ar fi peste tot oameni ca preotul şi soţia sa, 
spunea un oficial de la judeţ, viaţa culturală de la sate ar intra în normalitate". 

Din păcate, în zilele noastre, poziţia căminului cultural în viaţa 
comunităţii înregistrează un declin accentuat. Specialiştii din sistemul culturii 
apreciază că "rolul de moderator sau de mediator al directorului de cămin 
cultural în relaţiile cu şcoala şi biserica, instituţii educaţionale vitale", este de 
mică importanţă (76, p. 13). 

Situaţia are mai multe cauze, între care a fost şi decizia de autofinan¬ 
ţare integrală, care a dus la abandonarea căminelor de către "oamenii şcolii",' 
cei care aveau capacitatea de a concerta acţiunile culturale ale aşeză¬ 
mintelor din mediul rural. 

Menţionarea şcolii între animatorii cei mai activi este, în opinia 
noastră, reflexul unei experienţe trecute. Nemaifiind obligaţi să desfăşoare 
activităţi extraşcolare, dascălii s-au retras, în ultimii ani, în limitele 
competenţelor statutare şi au renunţat să mai participe la gestionarea 
faptelor de cultură din comuna sau din satul în care lucrează. Unii au 
abandonat activităţi şi programe pe care ei înşişi le iniţiaseră. 

Activitatea extraşcolară a profesorilor şi învăţătorilor a generat de-a 
lungul timpului dispute aprinse. în urma unei asemenea dispute de la 
începutul deceniului doi al secolului XX, Mihai Carp conchidea: "E clar că 
atunci când interesul pentru cetit se va răspândi printre săteni - şi acest 
interes e solicitat tot mai mult prin diferitele ramuri ale activităţii extraşcolare - 
nivelul lor cultural se va ridica, iar copiii lor nu se vor mai duce la şcoală cu 
acel «capital inferior de reprezentări» care face atât de grea sarcina 
învăţătorului" (18, p. 22-23). 

Lipsindu-i pe consătenii lor de cunoştinţele, priceperea, experienţa de 
care dispun, profesorii şi învăţătorii se lipsesc ei înşişi de satisfacţii spirituale 
unice, de sentimentul împlinirii de sine propriu celor care "zidesc" împreună 
cu alţii. 

Atunci când unii dintre ei continuă să se implice în viaţa culturală a 
satului, o fac în virtutea unei bune colaborări cu instituţiile comunitare, la 
îndemnul unor manageri culturali care au reuşit să creeze un climat de 
emulaţie creatoare, cum se întâmplă la Mogoşeşti - laşi. 

în alte contexte, dascălii se dedică animaţiei culturale, continuând 
tradiţiile locale. După reînfiinţarea posturilor de bibliotecar cu normă întreagă 
(1990), profesorul Ion Toader din comuna Domneşti - Argeş a renunţat la 
învăţământ pentru a sluji biblioteca publică. Managerii judeţeni consideră că 
Biblioteca "Luca Paul" din Domneşti se numără printre cele mai bune 
biblioteci argeşene, atât prin valoarea colecţiilor, cât şi prin calitatea activităţii. 
Ion Toader continuă tradiţia învăţătorului Luca Paul - unul din ctitorii bibliotecii 
care a sărbătorit, în 1998, 120 de ani de existenţă şi care îi poartă numele. 

Ion Toader este considerat nu numai un foarte bun bibliotecar, ci şi o 
"personalitate de seamă" a comunei Domneşti, un animator care se ocupă 
de întreaga activitate culturală (Silvestru Voinescu). 

Şi în alte comune din ţară dascălii cu aptitudini deosebite dirijează 
formaţii folclorice, participă la elaborarea monografiilor săteşti, colaborează cu 
biblioteca la organizarea unor simpozioane, aniversări culturale, lansări de cărţi 
etc. Pentru toate aceste activităţi sunt întâmpinaţi cu recunoştinţă şi 
consideraţie. Personalul bibliotecilor nu scapă nici un prilej de a pune în 
evidenţă contribuţia învăţătorilor şi a profesorilor la stimularea lecturii publice, la 
educaţia cititorilor, la organizarea unor manifestări culturale. Referindu-se la 
manifestările din ciclul "Zilele culturale chiorene" - ediţia a IIl-a, dar şi la cele 
prilejuite de centenarul Lucian Blaga, de aniversarea lui Mihai Eminescu etc., 
prof. Corina Costin, bibliotecară în comuna Şomcuta Mare, a ţinut să con¬ 
semneze: "O contribuţie deosebită la reuşita acestor acţiuni au avut-o pro¬ 
fesorii şi elevii de la şcoala generală şi de la liceul din localitate" (''Biblioteca'', 
nr. 4-5/1997, p, 106). La fel, atunci când s-au aniversat cei 60 de ani de 
existenţă a bibliotecii publice din comuna Gura Ocniţei - Dâmboviţa, a fost 
subliniată contribuţia profesorului de limba română şi a directorului de şcoală 
din localitate "la crearea unei legături durabile" între biblioteca comunală şi 
elevii din localitate (idem, p. 107). 

O asemenea colaborare este benefică şcolii şi bibliotecii, în egală 
măsură. A le arăta copiilor drumul spre bibliotecă înseamnă "a-i îndruma 
spre un alt spaţiu de învăţătură şi împlinire spirituală", iar când acest spaţiu 
este gestionat de un animator înnăscut, biblioteca publică devine liderul 
spiritual al comunităţii. 


Fenomenul Mogoşeşti 

- studiu de caz - 

Elementele definitorii ale unui model teoretic de animaţie culturală se regăsesc 
în deplină coerenţă şi funcţionalitate la nivelul comunei Mogoşeşti - laşi. 
"Fenomenul Mogoşeşti", cum am numit complexul de iniţiative şi manifestări 
creatoare din această comună, merită atenţia teoreticienilor care, iată, găsesc 
concretizarea fidelă a conceptului de animaţie culturală, dar şi a practicienilor 
înclinaţi să admită că distanţele de la teorie la realitatea cotidiană rămân, în 
cazul culturii, considerabile. în mediul rural mai ales, transpunerea practică a 
unor deziderate culturale atât de complexe apare ca o utopie. Şi totuşi studiul 
de caz pe care l-am întreprins la Mogoşeşti - laşi atestă modelul configurat prin 
cercetarea vieţii culturale rurale. 

Situată la 15 km sud de laşi, comuna Mogoşeşti are în componenţă patru sate: 
Mogoşeşti, Budeşti, Hadîmbu, Mânjeşti şi peste 5.660 de locuitori. Este una din 
aşezările moldovene cu atestare documentară din vechime, 
în zilele noastre, comunitatea Mogoşeşti resimte efectele tranziţiei, ca şi cele¬ 
lalte comunităţi rurale, se confruntă cu aceleaşi probleme generate de împărţi¬ 
rea pământului, de reconversia socială şi nevoia de locuinţe, de starea serviciilor 
publice şi limitele bugetelor locale, de presiunea lipsei unor proiecte legate de 
ridicarea nivelului de civilizaţie. în pofida acestor dificultăţi, aşezămintele tradi¬ 
ţionale - şcoala, biblioteca, bisericile de pe raza comunei, căminul cultural - îşi 
adună eforturile pentru crearea unui climat spiritual deosebit. 

Liderul acestui demers este biblioteca publică, prin directorul ei Constantin 
Anton, intelectual autentic, el însuşi producător de cultură. Statutul de lider 
asumat de biblioteca publică Mogoşeşti - laşi se fundamentează în primul rând 
pe conceptul ştiinţific de organizare şi pe calitatea prestaţiilor sale, reprezentând 
pentru celelalte aşezăminte din zonă un model de rigoare şi competenţă. Fondul 
de carte este organizat în sistemul accesului liber la raft, iar catalogul, cu peste 
28.000 de fişe, reflectă întreaga colecţie de publicaţii, diviziunea' "Mogoşeşti - 
laşi" atestând preocupări de bibliografie locală. Managerul bibliotecii i-a asigurat 
o funcţionalitate modernă şi, mai ales, rolul de lider spiritual al comunei, 
programul său urmărind statornicirea unei comunicări optime cu cititorii şi cu 
întreaga comunitate. Pentru că toate proiectele şi mesajele bibliotecii trebuia să 
fie expuse în mod sistematic, s-a decis editarea propriului "buletin informativ", 
Anuarul Bibliotecii comunale din Mogoşeşti (1997), ca publicaţie lunară pentru 
cititorii reali şi posibili. 

Biblioteca publică din Mogoşeşti - laşi se autodefineşte ca nucleu spiritual 
peren, creativ şi evolutiv (Constantin Anton), într-un climat cultural construit 
laolaltă cu celelalte aşezăminte. 

împreună cu ele îşi propune să construiască un nou tip de civilizaţie, în care 
ştiinţa de carte, frumosul şi binele să devină repere valorice fundamentale, 
în orice comunitate rurală, şcoala deţine un potenţial de intelectualitate menit să 
furnizeze repere. "Şcoala rurală, scria Simion Mehedinţi, trebuie să facă cea dintâi 
selecţie a valorilor" ( Scrieri despre educaţie şi învăţământ). în concepţia biblioteca¬ 
rului din Mogoşeşti, şcoala şi biblioteca sunt "piedestalurile personalităţii noastre, 
a formării noastre întru conştiinţă şi spirt" (C. Anton, "Biblioteca şi şcoala"). El a 
reuşit să identifice interferenţe spirituale între bibliotecă şi şcoală, apropiindu-şi co¬ 
lectivul de educatori în toate demersurile care animă viaţa culturală a 
Mogoşeştilor. împreună elaborează monografia comunei şi susţin cercetarea 
istoriei spaţiului rural, lansează proiecte dintre cele mai îndrăzneţe. 

Emulaţia generată de colaborarea şcolii şi bibliotecii se explică şi prin tradiţiile 
ambelor instituţii. 

Alături de bibliotecă şi şcoală, biserica este "un stâlp de bază al comunităţii 
rurale". 

După cum arată prof. Tr. Hereţiu, la Mogoşeşti lăcaşurile religioase datează din 
epoca medievală, contribuind la păstrarea limbii române, la întărirea sentimentu¬ 
lui naţional, la promovarea valorilor umane fundamentale: binele, cinstea, 
dreptatea etc. Din "Schiţa monografică a comunei Mogoşeşti - laşi", elaborată 
de directorul şcolii din anii 1936-1953 (D. Popa), aflăm şi numele preoţilor care 
au slujit întru credinţa creştină, adevărate modele de culturalitate şi înţelepciune. 
Urmând tradiţiile străbune, bisericile din satele componente ale comunei (în 
satul de reşedinţă există două biserici) sunt şi astăzi catalizatori de comuniune 
şi factori de emancipare spirituală prin cultură şi educaţie. Incontestabili 
animatori culturali, preoţii din Mogoşeşti - laşi se alătură celorlalţi intelectuali din 
comună pentru a contribui, prin virtuţile credinţei creştine, la progresul uman şi 
comunitar la care aspiră generaţiile prezente. 

Şi Căminul cultural din Mogoşeşti se străduieşte să continue "filonul" cultural 
moştenit şi să-şi reproiecteze activitatea pentru a răspunde cerinţelor de 
modernitate şi aşteptărilor publicului. Susţinut de factorii de putere locali, 
aspirând la sprijinul sponsorilor, căminul se preocupă de dotarea cu echipament 
cultural, de atragerea tinerilor la manifestările organizate şi la formaţiile artistice 
ale comunei, propunându-şi să creeze un "centru de revitalizare a tradiţiilor 
locale", să amenajeze o expoziţie permanentă de artizanat şi să editeze, 
împreună cu şcoala şi biblioteca publică, o "culegere de folclor local". 

Din cele expuse, constatăm capacitatea animatorilor culturali din Mogoşeşti - 
laşi de a-şi coordona acţiunile, de a gestiona împreună viaţa spirituală 
comunitară, de a polariza potenţialul de creativitate din zonă şi de a-l promova 
în spaţiul valorilor naţionale. Pentru a "revitaliza viaţa culturală a comunei", din 
iniţiativa bibliotecii, la Mogoşeşti - laşi a luat fiinţă în anul 1994 Societatea 
culturală "N. lorga" şi revista "Etnogeneze". Statutul Societăţii prevede unirea 
forţelor intelectuale din zonă pentru: 

- promovarea valorilor culturii şi artei naţionale în rândul locuitorilor 
comunei; 

- identificarea valorilor locale şi consolidarea lor; 

- descoperirea de talente şi includerea lor în circuitul naţional; 

- editarea revistei " Etnogeneze "; 

- realizarea de monografii, studii sociologice, etnografice şi de folclor şi 
publicarea lor prin editura societăţii - "Asceze"; 

- stabilirea unor relaţii funcţionale cu Societatea culturală din Vălenii de 
Munte, cu alte structuri similare din Basarabia şi din alte ţări. 

Obiectivele sunt complexe şi numeroase şi vizează, în principal, perpetuarea 
tradiţiilor, stimularea energiilor creative locale, dezvoltarea umană şi realizarea 
unui puternic impact al culturii în viaţa de zi cu zi. 

Obiectivele înscrise în Statutul Societăţii culturale "N. lorga" din Mogoşeşti - laşi, 
conţin, pe de o parte, principii de acţiune educativă, ca de exemplu: armonizarea 
relaţiilor interumane şi realizarea unui climat de comuniune spirituală, cultul pentru 
valori, îndrumarea generaţiei tinere, stimularea creativităţii locale etc., iar pe de 
alta, demersuri şi iniţiative complexe, cum sunt: crearea unor colecţii de carte, 
de numismatică şi arheologie, având ca specific istoria şi tradiţiile comunei, 
valorificarea creaţiei populare prin intermediul unui grup folcloric local, înfiinţarea 
unui cerc de teatru pentru tineret şi copii, întâlniri periodice cu "fii ai satului" şi 
marcarea evenimentelor importante din viaţa comunităţii. 

Asemenea obiective sunt realizabile prin conlucrarea animatorilor culturali din co¬ 
mună, animatori care sunt şi membri fondatori ai societăţii: biblioteca, primăria şi 
consiliul local al comunei, căminul cultural, învăţători şi profesori din Mogoşeşti. Şi 
pentru că anvergura influenţelor exercitate de această societate culturală depă¬ 
şeşte graniţele comunei - obiectiv preconizat şi realitate recunoscută - printre 
membrii fondatori întâlnim şi: Inspectoratul pentru Cultură al Judeţului laşi, Bibliote¬ 
ca judeţeană "Gh. Asachi" - ai căror reprezentanţi au fost aleşi în conducerea 
societăţii. 

Animaţia culturală din Mogoşeşti - laşi se oglindeşte cu fidelitate în paginile 
revistei "Etnogeneze" - publicaţie trimestrială a societăţii. începând cu structura 
colegiului redacţional, alcătuit din exponenţi ai şcolii, bibliotecii, bisericii, şi 
continuând cu rubricile ei permanente, revista reproduce modelul de "conexiuni 
culturale" preconizat de iniţiatori. Conceptul de "conexiuni culturale" are, în 
viziunea redacţiei, accepţiuni multidimensionale, revista propunându-şi să 
realizeze "o conexiune culturală între trecut-prezent-viitor, o conexiune culturală 
între istorie-geografie-literatură-religie-biblioteconomie" (Constantin Anton). 

Prin difuzarea revistei, arată directorul ei fondator, Constantin Anton, "se naşte 
un climat de cointeresare spirituală" în rândul locuitorilor comunei (Anuarul 
Biblioteca , 1997, p. 13). 

Prin conţinutul bogat şi divers, revista "Etnogeneze" constituie "un factor 
catalizator local", dar şi o oglindă vie a realităţii culturale din zonă. 

Sub auspiciile revistei "Etnogeneze" se organizează manifestări culturale la care 
să poată participa toată "suflarea" comunei: lansări de cărţi, dezbateri tematice 
coordonate de instituţiile din Mogoşeşti, prelegeri susţinute de personalităţi ale 
culturii şi artei din laşi şi de aiurea - universitari, literaţi, ziarişti etc. 

Programul pe care şi l-a asumat publicaţia Societăţii culturale "N. lorga" poate fi 
un exemplu demn de urmat şi de alte comune. încă de la numărul 1 al revistei 
(1995), primarul comunei preciza că "păstrarea tradiţiilor locale şi perpetuarea 
acestora este un deziderat al fiecărui consătean, cunoaşterea trecutului, precum 
şi a vieţii culturale actuale a comunei sunt necesare pentru civilizaţia şi 
spiritualitatea noastră". 

Studiile şi articolele de istorie publicate în fiecare număr al revistei prezintă în 
premieră informaţii de istorie locală privind evenimente şi personalităţi care au 
fost, istoria instituţiilor comunei (biserici, şcoli etc.), ca de exemplu: "Oameni şi 
locuitori din comuna Mogoşeşti - laşi"; "Toponimie selectivă, satul Hadîmbu, 
comuna Mogoşeşti - laşi", "Continuitate şi destin. Comuna Mogoşeşti - laşi, 
spaţiu geografic şi istoric", "Mogoşeşti - laşi. Vechime şi atestare documentară", 
"Bisericile comunei Mogoşeşti", "Itinerarii şi destine - Preotul Vasile Negoiţă (in 
memoriam), învăţătorul Dumitru Vrânceanu", "Schitu Hadîmbului" şi multe altele. 
Conexiunea cu prezentul este realizată tot prin intermediul instituţiilor şi al persona¬ 
lităţilor zonei: "Comuna şi instituţiile sale: astăzi, Şcoala Mânjeşti", "învăţământ în co¬ 
muna şi satul Mogoşeşti - laşi", "Căminul cultural Mogoşeşti - laşi - aspecte cultural- 
artistice", "Biserica şi şcoala", "Academicianul Constantin Ciopraga la 80 de ani" etc. 
Cele mai multe materiale sunt semnate de intelectualii comunei - Constantin 
Anton, Traian Hereţiu, Elena Fluturel, Vasile Fluturel, preot C. Ursachi, Vasile 
Alexoaie, Dorina Minodor, Vrabie Petrian, dar şi de valoroşi intelectuali ieşeni. 
Valori ale patrimoniului ştiinţific românesc sunt promovate de revista " Etnogeneze " 
prin reproducerea unor texte alese din autori ca: Nicolae lorga (Aforisme, 
cugetări, "La Schitul Hadîmbului")', Lucian Blaga ("Elogiul satului românesc" 
fragmente din Discursul de recepţie la Academia Română - 5 iunie 1937), 
Dumitru Stăniloaie ("Sfânta Treime, baza mântuirii noastre"), Henri H. Stahl 
("Satul"), Simion Mehedinţi ("Scrieri despre educaţie şi învăţământ'), Grigore 
Vieru ("Poez//”), Vasile Andru ("Satul ca eveniment psihic"). 

Având între alte obiective şi pe acela de a crea în rândul cititorilor o atitudine pro- 
lectură şi probibliotecă, revista prezintă diverse opinii despre carte, lectură, 
instituţia bibliotecară, aparţinând unor autori de referinţă în domeniu. 

Ca manager de bibliotecă, directorul revistei, Constantin Anton, aplică principii de 
marketing cultural, promovând, număr de număr, colecţiile Bibliotecii comunale 
Mogoşeşti, manifestările culturale pe care le iniţiază, personalităţile creatoare pe care 
le are ca oaspeţi, bibliografii în folosul comunităţii. Programul revistei conţine în mod 
explicit acest deziderat: "Biblioteca comunală Mogoşeşti - laşi, prin raporturile de 
interferenţă cu diverse instituţii locale şi nu numai prin participarea la editarea revistei 
"Etnogeneze", îşi permanentizează structura sa de nucleu al vieţii culturale 
comunale, ceea ce timpul a demonstrat-o" (C. Anton). 

De asemenea, timpul a demonstrat că revista "Etnogeneze" şi Societatea culturală 
"N. lorga" sunt principalii factori de stimulare a creativităţii artistice şi literare, 
publicând permanent poezie de calitate, reproducând versuri din volume 
aparţinând unor creatori din zonă sau originari din Mogoşeşti - laşi, poezii de 
Constantin Anton, Florin Mihai Fluturel, Marian Anton, Liviu Antonesei, Vasile 
Fluturel sau de copiii-poeţi ai cenaclului "Luceafărul". 

în măsura în care este conectat permanent la problematica satului cultural, 
Constantin Anton, animator şi bibliotecar, publicist şi redactor, este stăpânit de 
metaforă, trăieşte şi respiră poezie, reuşind să le comunice semenilor dimensiu¬ 
nea sublimă a existenţei în comunitate. 

5.4.3. Locul primăriei între animatorii culturali 

Receptarea primăriei ca animator cultural, depinde de atitudinea 
manifestată de această instituţie publică, faţă de problemele culturii rurale. 
Ideea că primăria trebuie să fie principalul finanţator al culturii aparţine atât 
publicului, cât şi managerilor investigaţi. în funcţie de acest criteriu este 
evaluată şi importanţa acordată de primărie aşezămintelor culturale. 


Tabelul 38 

Importanţa acordată de primărie aşezămintelor culturale 
- opinii ale locuitorilor de la sate - 


Nr. crt. 

Importanţa acordată 

Menţiuni (%) 

1 . 

Mare 

12,5 

2. 

Potrivită 

50,5 

3. 

Mică 

23,6 

4. 

Nu acordă 

3,4 

5. 

Nu ştiu 

10,0 


Sursa: "Calitatea vieţii culturale din mediul rural". 


Imaginea publică a primăriei rezultă, printre altele, din încrederea pe 
care o au subiecţii în capacitatea ei de influenţare - persuasiunea fiind o în¬ 
suşire elocventă a animatorilor. Această imagine se diferenţiază în funcţie de 
atuurile personale ale animatorilor şi de contextul în care acţionează. Anima¬ 
torii sunt personalităţi şi organizaţii unice care acţionează în condiţii culturale 
unice. De aceea, ei sunt prezenţi în mod diferit în zone culturale diferite. 


Tabelul 39 

Opinia subiecţilor despre factorii care i-ar putea convinge 
pe locuitorii satelor să participe la viaţa culturală 


Rang 

Judeţul Teleorman 

Judeţul Timiş 

1 . 

Bibliotecarul 

Preotul 

H 

Directorul şcolii, 

Primarul 

Primarul 

^|gj 

Preotul, 

Directorul căminului cultural 

Directorul căminului cultural 

IV. 

Alţi reprezentanţi ai conducerii locale 

Bibliotecarul 

V. 

Medicul 

Directorul şcolii 

VI. 

Liderii unor etnii şi alte persoane 

Medicul 

VII. 

- 

Alţi reprezentanţi ai conducerii locale 

VIII. 

- 

Liderii unor etnii şi alte persoane 


Sursa: "Calitatea vieţii culturale din mediul rural". 

Presa de specialitate a prezentat, în ultimul deceniu, diverse faţete 
ale atitudinii primarilor faţă de aşezămintele culturale din mediul rural. Ziarişti 
ca Emil Vasilescu, Ioana Lupu, Maria Moldoveanu, Corina Costopol ş.a., 
manageri şi alţi specialişti din biblioteci au prezentat în revista " Biblioteca " 
editată de Ministerul Culturii o galerie diversă de primari-animatori. 

în această calitate, primarii acţionează călăuziţi de concepţia pe 
care o au despre rolul aşezămintelor culturale în viaţa unei aşezări rurale. 
De pildă, primarul din 1995 al comunei Cerneşti - Maramureş considera că 
biblioteca este o instituţie indispensabilă educaţiei tinerilor - la Cerneşti 
existând un procent important de tineri - atât prin fondul de publicaţii pe 
care le gestionează cât şi prin ambianţa culturală unde îşi petrec timpul 
liber. Preocupat ca sătenii să găsească în bibliotecă legislaţia de care au 
nevoie, fără a mai bate drumul până la centrul judeţului, primarul s-a 
implicat în achiziţionarea lucrărilor de acest gen, inclusiv în creşterea 
fondurilor bibliotecii {"Biblioteca" nr. 2/1995, p. 40). 

Atunci când primarul este şi de profesie învăţător, precum cel din 
comuna Ciocăneşti-Călăraşi, încrederea în misiunea educativă a bibliotecii 
este şi mai accentuată. Un asemenea primar nu poate ignora nici 
problemele de ordin administrativ cu care se confruntă biblioteca publică, 
nici strategia ei culturală. în acest sens, primarul din 1993 al Ciocăneştilor 
participa la dezbaterile profesionale pe care le organiza biblioteca, la 
diverse manifestări cu cartea, implicându-se personal în tipărirea 
monografiei elaborate de învăţătorul Paul Popovici şi aflate în manuscris în 
Biblioteca judeţeană Constanţa. Implicarea lui era clar motivată: "Este, 
cred, de datoria noastră să ne ocupăm ca această carte să vadă lumina 
tiparului; ea reprezintă o părticică din această ţară, istoria, tradiţiile, 
folclorul, etapele de civilizaţie, pe care le-a parcurs acest colt binecuvântat" 
(" Biblioteca " nr. 11-12/1993, p. 15). 

Şi primarul din comuna Ulmi - Dâmboviţa a fost animat de ideea 
constituirii unui fond monografic local şi s-a alăturat instituţiilor de pe raza 
comunei - bibliotecă, şcoală, biserică - implicate în acest demers. Interesul 
pentru orice tip de document care conţine informaţii despre istoria localităţii 
l-a determinat pe primar să participe şi la proiectarea unei filiale a bibliotecii 
comunale - în satul Viişoara - în spaţiul căreia urmează a fi inclus şi un 
muzeu al satului cuprinzând documente, costume naţionale, obiecte din 
gospodăria ţărănească etc. 

Iar dacă primarul are formaţie de bibliotecar, cum este cel din 
comuna Cobia acelaşi judeţ, el va înţelege, ca nimeni altul, rolul cărţii şi al 
bibliotecii într-o comunitate rurală şi va sprijini, după puterile lui, această 
instituţie culturală. Cine a înţeles mentalitatea de bibliotecar dăruit profesiei 
lui, va înţelege şi gestul primarului din Cobia de a dona din fonduri proprii, 
în anul de graţie 1997, suma de două milioane de lei pentru achiziţia de 
carte în biblioteca publică. (" Biblioteca " nr. 6/1998, p. 172-175). 

Se pare că ocupaţia anterioară a primarului îşi pune amprenta 
asupra concepţiei lui manageriale, asupra atitudinii faţă de cultură. Ca şi în 
exemplul de mai sus, primarul comunei Beceni - Buzău (C.T.), fost director 
de cămin cultural până în 1992, a considerat firesc să se ocupe personal 
de consolidarea sediilor din satele componente ale comunei clădiri aproape 
distruse la cutremurul din 1990. A identificat toate sursele, şi-a mobilizat 
familia şi a reuşit. în 1994, căminele culturale din satul de centru - Valea 
Părului - şi din satul Dimiana erau complet renovate, primarul fiind 
îndreptăţit să solicite ridicarea nivelului calitativ al activităţii culturale 
(C. Brăescu, "Datini", nr. 1-2/1994, p. 14). 

Dar nu numai profesia şi ocupaţia individului îşi pun amprenta 
asupra activităţii sale, ci şi antecedentele lui intelectuale şi morale. Altfel ar 
fi greu de înţeles cum, la numai 30 de km de Beceni, în comuna 
Mărăcineni - Buzău, sediul căminului cultural construit în 1940 cu această 
destinaţie a fost oferit de către primar filialei locale a Băncii de Credit. 
Intimidându-i pe cei care i s-au opus, primarul a fost explicit: "Cât sunt eu 
primar aici, nimeni nu va scoate banca din cămin", a rostit el, fără a ţine 
seama de opţiunile culturale ale sătenilor (idem, p. 13). 

în zilele noastre, primarul ca "părinte" bun al comunei, ca slujbaş cu 
iniţiativă şi cu spirit creator rămâne încă un ideal. Cei mai mulţi dintre 
primari nu înţeleg faptul că îndatorirea lor cea mai de seamă este de a face 
tot ce le stă în putinţă pentru emanciparea materială şi spirituală a lumii 
rurale. 

De aceea, atunci când există primari care trudesc împreună cu toţi 
locuitorii, cu toţi cărturarii, cu toate instituţiile locale la ridicarea satului lor, 
aşa cum le cerea Guşti, exemplul lor trebuie bine cunoscut. 


Un primar cu mintea deschisă şi cu har de la Dumnezeu 

- interviu cu dl Temistocle Diaconu, primar al comunei Pădureni, judeţul Vaslui - 

M.M.: Domnule Temistocle Diaconu, sunteţi un primar bine cunoscut pe melea¬ 
gurile vasluiene, deşi nu aţi vrut să plecaţi niciodată din Pădureni şi să 
ocupaţi posturile care v-au fost oferite la nivelul judeţului. Ce v-a legat atât 
de mult de această comună? 

T.D.: Eu m-am născut aici în Pădureni şi sunt foarte legat de oamenii locului. 
Decizia de a rămâne în comuna natală datează din anii petrecuţi la Liceul 
pedagogic "Al. Vlahuţă" din Bârlad, unde se mai păstrează ceva din ideea 
apostolilor de altădată, a învăţătorilor care se dedicau ridicării prin cultură 
a satelor româneşti. 

Când m-am întors la Pădureni, ca învăţător, în 1972, am decis să 
încurajez visele consătenilor mei, să mă las eu însumi condus de un ideal 

- acela de a valoriza, potenţialul uman şi artistic al pădurenilor, potenţial 
ce oferă nobleţe atestării multiseculare a aşezării. Am început să lucrez 
cu copiii din sat, am învăţat împreună cu ei să cânt la zece instrumente şi 
am înfiinţat un taraf care s-a impus repede în contextul artistic al zonei, 
l-am convins şi pe ceilalţi colegi de la şcoală să dezvoltăm activitatea 
artistică din comună; atunci a luat fiinţă corul - prezent apoi la toate 
competiţiile, un grup vocal de succes şi altele. 

M.M.: Aţi fost directorul căminului cultural şi într-un fel aţi rămas managerul lui 
spiritual... 

T.D.; Ca director de cămin cultural am avut multe satisfacţii. încă din primii ani 
am reuşit să-i mobilizez pe locuitorii comunei să reconstruim împreună 
sediul, am amenajat o sală modernă cu 250 de locuri, o sală de club, una 
pentru orchestră şi audiţii muzicale. Am susţinut ca şi biblioteca publică să 
fie mutată într-un spaţiu care să corespundă statutului ei social. 

M.M.: Astăzi, cănd sunteţi primar, ce rol acordaţi cărţii şi bibliotecii In procesul 
de schimbare a comunei dumneavoastră? 

T.D.: Fără carte nu se poate discuta de vreun progres în planul umanului. Noi am 
pus cartea la loc de cinste. Biblioteca este frecventată de toate categoriile 
de săteni - copii, adulţi, elevi, agricultori, pensionari, cadre didactice. 

M.M.: Aţi spus "noi"... 

T.D.: Da, pentru că şi ceilalţi colegi din primărie înţeleg ce înseamnă cartea, cultu¬ 
ra, pentru evoluţia unei colectivităţi. Rezultatele lecturii, ca şi rezultatele 
educaţiei nu se văd imediat. Trebuie să le dai oamenilor această hrană 
spirituală ca să poţi avea o bază pentru cultura locală. Orice demers al 
bibliotecii este tratat cu solicitudine. Biblioteca organizează manifestări cu 
largă audienţă. De pildă, participanţii la Festivalul umorului de la Vaslui vin 
de fiecare dată la Pădureni să se întâlnească cu publicul cititor. 

M.M.: Care este atitudinea sătenilor faţă de aceste manifestări? Cum reuşiţi să-i 
mobilizaţi? 

T.D.: Consătenii mei sunt obişnuiţi cu manifestările culturale. La un moment dat, 
Teatrul de Stat din Bârlad avea stagiune permanentă la Pădureni - se 
dădeau câte două spectacole, într-o sală cu 250 de locuri, unul pentru 
copii, altul pentru adulţi. Era emoţionant să vezi oameni în vârstă venind 
de mână la teatru. 

M.M.: Aveţi şi un teatru de vară la Pădureni. 

T.D.: Avem un teatru cu circa 1200 de locuri. Aici organizăm în luna septembrie a 
fiecărui an festivalul "Hora de la Pădureni", la care participă toată suflarea 
satelor din împrejurimi, dar şi formaţii artistice din alte judeţe. 

M.M.: Rezultatele obţinute de dumneavoastră ca animator cultural i-a determinat 
pe pădureni să vă aleagă în funcţia de primar? 

T.D.: Cred că şi munca de dascăl, şi cea de director al căminului cultural, au de¬ 
monstrat ataşamentul meu faţă de comuna natală, priceperea de a lucra cu 
oamenii, calitatea de bun gospodar. Ca primar, mă zbat împreună cu con¬ 
sătenii mei să ridicăm nivelul de civilizaţie al comunei, al fiecărei gospodării. 
Avem mulţi oaspeţi străini - francezi, belgieni, elveţieni - comuna Pădureni 
este înfrăţită cu o comună din Belgia şi cu alta din Franţa; la noi vin artişti, 
ziarişti, cineaşti, iar imaginea generală de civilizaţie este expresia gradului 
de cultură al pădurenilor. Dacă nu merge cultura, suntem afectaţi toţi. 
Pădurenii înţeleg acest lucru şi de aceea sprijină şcoala, căminul cultural, 
cartea, biblioteca, ansamblul folcloric "Stejărelul". 

M.M.: Formaţia artistică pe care o conduceţi de peste două decenii este un eta¬ 
lon pentru cultura folclorică românească, nu numai pentru cea din 
Pădureni sau din Moldova. In ce ţări aţi organizat turnee cu "Stejărelul"? 

T.D.: Ansamblul "Stejărelul" a evoluat pe scene din Polonia, Ungaria, Austria, 
Germania, Belgia, Olanda, Franţa, Turcia, Cehia, Slovacia. Spectacolele 
care au stârnit entuziasmul publicului au fost receptate ca o "feerie de 
culori într-o revărsare de muzică şi dans", ca o culme a perfecţiunii etc. 
Relatările presei străine ne-au adus mari bucurii. 

M.M.: Ca primar, într-o asemenea perioadă, aveţi multe lucruri de rezolvat. Cum 
reuşiţi să vă mai faceţi timp şi pentru ansamblul "Stejărelul"? 

T.D.: Pentru o mare pasiune îţi faci întotdeauna timp. Ziua rezolv problemele 
primăriei, ale comunei, ale oamenilor din Pădureni, seara mă găsiţi la 
căminul cultural. Ca şi pe consătenii mei, şi pe mine mă interesează 
pământul, credinţa, familia, cultura, viitorul. Viitorul nu există fără cultură. 
Ştiu asta de la părinţii mei care m-au sfătuit să învăţ carte, să-i respect pe 
cei care muncesc, să înţeleg sufletul oamenilor, psihologia lor. 

M.M.: Un primar şi un animator cultural trebuie să ştie să comunice cu semenii 
lui. 

T.D.: Da, trebuie să ştii să lucrezi cu oamenii, să ştii să-i atragi, să-i convingi de 
importanţa unui lucru. Atunci când fac apel la oameni pentru amenajarea 
unui spaţiu, pentru repararea unui pod, pentru plantarea unor arbori - 
înainte de Paşti am plantat 218 tei - pentru organizarea unei acţiuni 
educative, îmi sunt alături toţi locuitorii, începând cu membrii consiliului 
local, directorul şcolii, profesorii, învăţătorii, bibliotecarul, directorul de 
cămin şi, nu în ultimul rând, preoţii comunei. Avem multe proiecte de 
realizat. Ne gândim să amenajăm un muzeu, să reamenajăm biblioteca, 
să elaborăm o monografie a comunei Pădureni, pentru că este păcat ca 
atâta muncă şi atâta frumuseţe să nu fie înscrisă undeva, într-o carte. 

Aprilie, 1999. 

5. 4.4. Fiii satului 

Numindu-i printre animatorii culturii pe "fiii satului", subiecţii s-au 
referit la cei plecaţi în alte localităţi, dar care revin în satul natal şi 
contribuie, fiecare după puterile sale, la dezvoltarea lui spirituală la 
îmbunătăţirea condiţiilor de viaţă şi civilizaţie. Ei fac donaţii de cărţi, 
sponsorizează diverse lucrări edilitare şi manifestări culturale, participă la 
realizarea unor proiecte de dezvoltare rurală. 

în anul 1995, cu prilejul aniversării a 500 de ani de la prima atestare 
documentară a comunei Voiniceni, judeţul Mureş, primarul localităţii le-a 
adresat "fiilor satului" prezenţi la manifestare mulţumiri pentru contribuţia 
lor la bunul renume al aşezării. La Voiniceni, aproape în fiecare familie sunt 
persoane plecate în alte localităţi, unde lucrează ca medici, jurişti, 
profesori, tehnicieni etc. Primarul şi-a exprimat convingerea că fiul satului, 
oriunde şi-ar rândui viaţa, se simte acasă cu adevărat şi între ai săi doar 
când revine la căldura vetrei natale. 

Adesea, printre "fiii satului" se regăsesc şi intelectuali născuţi în alte 
ţinuturi, dar care şi-au început cariera profesională într-o anume aşezare 
rurală şi şi-au legat ireversibil destinul de ea. Aşteptaţi cu încredere şi 
preţuire, ei se vor dărui celor din mijlocul cărora au plecat cu toată nobleţea 
idealurilor care îi animă. 

Un exemplu în acest sens este omul de carte Valentin Băinţan, 
dirijorul corului de ţărani din Ardusat timp de aproape patru decenii. 


Motivaţia sacrificiului de sine 

- studiu de caz - 

Venit ca profesor în Ardusat în anul 1949, Valentin Băinţan a fost impresionat de 
potenţialul intelectual al oamenilor din această comună maramureşeană, 
înzestraţi cu inteligenţă, talent şi tenacitate, mulţi dintre ei au urmat studii înalte 
şi au devenit specialişti reputaţi în diverse domenii, cum sunt: construcţii, 
comerţ, filosofie, agronomie, silvicultură, mecanică, muzică, drept, finanţe, 
filologie, biologie, economie, management, poezie ş a. Când a scris monografia 
comunei, V. Băinţan a elaborat zeci de schiţe biografice cu "momente din viaţa 
intelectualilor de altădată" şi despre "intelectualii de azi ai Ardusatului". 
Prezentând personalitatea poetului Vasile Igna, de exemplu, cel care a urmat "la 
superlativ" tradiţia poeziei ardeleneşti - Blaga, Baconsky - autorul monografiei 
citează aprecierile unor remarcabili scriitori care s-au ocupat de creaţia sa: 
Laurenţiu Ulici, Mircea lorgulescu, Alexandru Piru, Eugen Barbu, Gheorghe 
Grigurcu, Marian Popa ş a. însuşi Nicolae Steinhardt a găsit în poezia lui V. Igna 
deznădejde şi euforie, alean şi resemnare, surâs şi compătimire, înfrângerea 

sinelui şi aprigă contemplare a lumii etc., expresii ale spaţiului de interferenţă între 
profan şi sacru şi ale excepţionalei sale vocaţii poetice (21, p. 222). 

Calităţile deosebite ale locuitorilor din Ardusat au generat acel fluid spiritual ce l-a 
determinat pe V. Băinţan să-şi consacre cei mai frumoşi ani ai tinereţii împlinirii 
artistice şi culturale a unui sat. 

A fost profesor, director de cămin cultural, dirijor al corului de copii, solist vocal 
şi, din 1954 până în 1990, dirijorul corului ţărănesc. 

După 13 ani de şedere în Ardusat, V. Băinţan a fost numit metodist la Casa 
regională a creaţiei populare Maramureş. Timp de peste 6 ani de zile a îndrumat 
mişcarea corală din zonă: a instruit dirijori, a înfiinţat mai multe coruri. Din 1970 
până la pensionare (1990) a fost bibliotecar şi director al Bibliotecii judeţene 
Maramureş. A scris cărţi şi studii ştiinţifice. A cules folclor şi l-a prelucrat. Dar 
timp de peste patru decenii a desfăşurat o impresionantă activitate dirijorală. A 
dirijat corurile din comunele: Băseşti, Ciocârlău, Hideaga, Şomcuta Mare, Valea 
Chioarului. Cu excepţia corului din Somcuta Mare, celelalte coruri erau formate 
numai din ţărani. Cu cele din comunele Finteuşu Mare şi Ardusat a avut cea mai 
constantă şi îndelungată colaborare: 24 şi, respectiv, 36 de ani. 

Cu sătenii şi cu membrii corului din Ardusat a avut o relaţie cu totul specială. 
"Am reuşit să le cultiv vocile şi să le formez un timbru aparte, dar am vrut să le 
induc şi ideea de perfecţiune, în măsura în care putea fi atinsă de capacitatea 
lor interpretativă" - mărturiseşte dirijorul. 

în decursul celor peste trei decenii de activitate sub bagheta lui V. Băinţan, corul 
din Ardusat a susţinut sute de spectacole în ţară şi în străinătate, pe scenă sau 
la televiziune şi a obţinut cele mai înalte distincţii la competiţiile la care a 
participat. 

Nu concertele din Polonia, Ungaria, Italia - la "Academia di Romania" din Roma 
a concertat în faţa unei asistenţe compuse din cardinali, prinţese, directori de 
edituri şi ziare etc. - i se par cele mai strălucitoare acum, ci participarea la un 
concurs televizat (1971) unde s-a interpretat "Balada lui Tomoiagă", scrisă de 
Constantin Arvinte special pentru corul din Ardusat - interpretare care a ridicat 
asistenţa în picioare şi despre care Marin Constantin spunea: "în faţa unei 
asemenea formaţii, nu ne rămâne decât să admirăm şi să ne închinăm ... câtă 
acurateţe şi, mai ales, câtă trăire în interpretarea coriştilor din Ardusat". Mai 
târziu, Madrigalul avea să fie, pentru câteva zile, oaspetele Ardusatului. 

Din cele nouă cărţi pe care le-a publicat V. Băinţan, două sunt dedicate acestei 
comune: "Ardusat - vatră de cântec românesc" (1978) şi "Ardusat - străveche 
vatră românească" (1997). 

Pentru contribuţia la pregătirea şi celebritatea unor formaţii corale, dirijorul a 
primit titlul de "cetăţean de onoare" al Ardusatului şi al altor localităţi maramu¬ 
reşene. 

Mai mult, poate, decât acest titlu a contat dragostea, preţuirea şi recunoştinţa cu 
care a fost înconjurat de oamenii Ardusatului. Ca un adevărat fiu al satului, 
dirijorul, profesorul, omul de cultură i-a adunat pe toţi în jurul unui ideal şi a făcut 
din artă un mod de existenţă. 

Sătenii au înţeles pe deplin sacrificiul fără asemănare pe care l-a presupus 
naveta de câţiva zeci de km, de la Baia Mare la Ardusat. Venea uneori zilnic să-i 
înveţe pe ei să cânte şi să-i pregătească pentru participarea la un alt concurs, la 
un alt festival. Managerii culturii băimărene nu-i puteau asigura nici un mijloc de 
transport. îl priveau cu nedumerire. 

L-am însoţit la o repetiţie, într-o neuitată după-amiază de august (1975). Sătenii 
îl aşteptau la intrarea în sat cu pâine şi sare. Aşa îl aşteptau de fiecare dată. Era 
modul lor de a se exprima. 

în momentul în care corul de ţărani a început să cânte "Ave Maria", sub privirile 
transfigurate ale întregului sat, am avut senzaţia că văd clipa suspendată 
undeva între cer şi pământ (M.M). 

"După munca de sisif în bibliotecă, serile de repetiţii şi concertele duminicale îmi 
odihneau sufletul", îşi aminteşte V. Băinţan şi continuă: "... cei 45 de ani de 
dirijorat, fără remuneraţie, fără mijloace de transport, sacrificându-mi timpul, familia 
şi bruma de salariu, dar cu rezultate demne de luat în seamă, mă îndreptăţesc să 
fiu, cât voi trăi, acelaşi animator cultural spre binele neamului meu", 

Psihologii consideră că trăsătura definitorie a unei mari personalităţi, la care 
procesul de inculturaţie s-a realizat în profunzime, o constituie "metamotivaţia, 
adică subordonarea întregului mod de a fi, de a gândi şi acţiona împlinirii unor 
idealuri şi scopuri cu valoare umanitară generală, situată deasupra intereselor 
individuale proprii" (49, p. 5). Motivaţia atitudinii lui Valentin Băinţan se înscrie în 
această paradigmă: "Vizam performanţe mai înalte. Doream să dovedesc tuturor 
că ţăranul român este capabil să stea pe orice scenă a lumii (...) Doream 
afirmarea calităţii artistice a poporului meu". 


5.4.5. Aportul organizaţiilor asociative 

Expresia cea mai autentică a animaţiei culturale se găseşte la 
nivelul organizaţiilor asociative. 

începând cu cea de-a doua jumătate a secolului al XlX-lea, în multe 
zone din ţară au luat fiinţă asociaţii, fundaţii, ligi şi societăţi culturale care 
şi-au propus limitarea analfabetismului la sate, răspândirea ştiinţei de carte 
în rândul ţăranilor, educarea lor economică, morală, religioasă, artistică, 
cetăţenească, precum şi valorificarea creaţiilor populare şi conservarea 
artei tradiţionale româneşti. 

Sub impulsul activităţii desfăşurate de importante instituţii şi 
asociaţii culturale ca: Ateneul Român din laşi (1860-1861), Ateneul Român 
din Bucureşti (1865-1918), Asociaţiunea transilvăneană pentru literatura 
română şi cultura poporului român - Astra - (1861-1918), Liga culturală etc. 
şi publicaţiile lor, în întreaga ţară, inclusiv în mediul rural, au fost create 
organizaţii culturale, care şi-au asumat atât idealurile lor, cât şi formele şi 
metodele de acţiune educativă. De pildă, publicaţiile Ligii culturale - "Liga 
Română" (Bucureşti), "Dacia" şi "Foaia de informaţiuni a Ligii culturale, 
secţia Galaţi" (Galaţi), "Liga culturală" (Vaslui), "Liga culturală - buletinul 
secţiei Bârlad", "Lupta naţională" (Brăila) ş.a., prin puterea cuvântului scris, 
au creat acea stare de spirit care a facilitat înfiinţarea de secţii săteşti ale 
Ligii, cum a fost şi cea din comuna Suţeşti, judeţul Brăila. 

Organizaţiile culturale săteşti au contribuit la emanciparea economi¬ 
că, socială şi spirituală a zonelor în care au acţionat, la educaţia populaţiei 
adulte, la pătrunderea cărţii în spaţiul rural, la stimularea exprimării artistice 
a ţărănimii, prin mijloace ca: lecţii, conferinţe, şezători, expoziţii, serbări, 
concursuri, inclusiv prin publicaţii pe care ele însele le-au editat, ca de 
exemplu: "Gazeta ţăranilor Jl a "Societăţii pentru cultivarea ţăranilor Jl din 
Muşeteşti-Argeş, "Şezătoarea săteanului", editată de societatea "Lumina¬ 
rea săteanului" din Bumbeştii de Jiu etc. (57, p, 92-93). 

La toate aceste realizări au contribuit fruntaşii satelor - învăţătorii, 
preoţii, studenţii, ceilalţi intelectuali - dar şi ţăranii preocupaţi de situaţia şi 
de viitorul comunei lor. în lucrarea "Pagini culturale botoşănene la începutul 
secolului XX" (1994), Ştefan Ciubotaru dă exemple de ţărani care au 
participat la organizarea unor formaţii artistice şi educative, cum a fost şi 
cazul lui Gh. F. Andrei din Dumbrăveni, care, la un moment dat, a reanimat 
şi a dirijat cu succes corul din comuna natală, fondat în 1895 şi dirijat de-a 
lungul timpului numai de profesionişti. 

Adevărul este că, prin apariţia primelor formaţii culturale pentru 
adulţi, a fost lansată chemarea către toţi oamenii luminaţi să contribuie la 
ridicarea spirituală şi materială a lumii rurale. 

"Fiii satelor" au răspuns acestui apel şi, ca urmare, numărul 
asociaţiilor şi al societăţilor culturale a crescut, tipologia lor s-a diversificat, 
după cum s-au diversificat metodele şi mijloacele de acţiune educativă. De 
pildă, Societatea de lectură din comuna Şeitin înfiinţată în anul 1869, pe 
lângă reuniunile duminicale în cadrul cărora se ţineau conferinţe, se recita, 
se cânta, se citea din diverse lucrări, cu timpul a cuprins şi două 
ansambluri corale care au susţinut mai multe concerte cu piese laice şi 
bisericeşti (30, p. 188). Ulterior, corul bisericii ortodoxe din comună, din 
încasările realizate la aceste concerte, a înfiinţat o bibliotecă publică la 
Şeitin. 

După cum observa F. Dragomir, într-un studiu asupra tradiţiilor de 
lectură din comunele dâmboviţene, "aproape fiecare societate, ligă sau 
instituţie culturală îşi avea în program constituirea sau sprijinirea unor 
biblioteci, determinând apariţia bibliotecilor populare într-un număr 
însemnat de comune" (35, p. 200). De altfel, cartea, ziarul, revista, alături 
de instrumentele muzicale şi obiectele de artă populară, au fost principalele 
mijloace culturale folosite de aceste organizaţii. 

în statutele şi programele lor de activitate se prevedea înfiinţarea de 
biblioteci publice, înzestrate cu lucrări folositoare sătenilor, cultivarea gustului 
pentru citit prin "reuniuni de lectură", prin "reuniuni de cânt şi citire" etc. 

La sfârşitul secolului al XlX-lea şi începutul secolului XX, "casele de 
sfat şi citire" şi bibliotecile publice au figurat ca forme instituţionalizate de 
educaţie populară. 

După cum afirmam mai sus, în decurs de câteva decenii, tipurile de 
organizaţii culturale axate pe problematica rurală s-au diversificat foarte 
mult şi s-au extins în toate judeţele ţării. După cum reiese şi din lucrarea lui 
Ştefan Ciubotaru, în judeţul Botoşani, de exemplu, au existat următoarele 
tipuri de structuri asociative care au susţinut viaţa culturală din mediul rural: 

1. Societatea pentru învăţătura poporului român prin şcoli de adulţi, 
ca secţie judeţeană a societăţii bucureştene şi cu impact 
important asupra culturii rurale. 

2. Societăţi culturale complexe: 

• Atenee; 

• Universităţi populare; 

• Ligi culturale, 

• Case de sfat şi citire; 

• Cămine culturale; 

• Societăţi culturale; 

• Case naţionale. 


3. 

4. 

5. 

6 . 

7. 

8 . 
9. 

10 , 


Societăţi muzicale. 

Societăţi cultural-profesionale. 

Societăţi pentru educaţia morală. 

Societăţi culturale studenţeşti. 

Societăţi cultural-filantropice. 

Societăţi culturale de pe lângă biserici. 

Societăţi culturale ale naţionalităţilor conlocuitoare (armeni, polo¬ 
nezi, germani, evrei). 

Asociaţii culturale (Asociaţia elevilor de la Liceul "Laurian" etc.). 

Activităţile iniţiate de aceste organizaţii culturale acopereau, practic, 
multitudinea de obiective asumate prin programul comun de afirmare şi 
păstrare a identităţii culturale naţionale şi dezvoltarea economică, socială, 
culturală a aşezărilor rurale. Pe lângă răspândirea ştiinţei de carte la sate, 
se preconiza: conservarea tradiţiilor artistice, educaţia muzicală a sătenilor 
şi stimularea talentelor muzicale prin constituirea de orchestre şi coruri, 
educaţia estetică a tineretului prin cercuri şi expoziţii de artă plastică, 
educarea gustului pentru lectură, încurajarea artei populare prin susţinerea 
micii industrii săteşti şi a atelierelor meşteşugăreşti, educaţia morală prin 
"dezvoltarea spiritului de asociaţiune, de sociabilitate şi de muncă", 
utilizându-se, pentru realizarea acestor sarcini educative, cele mai diverse 
forme de activitate: conferinţe, cursuri, lecturi în comun, concerte, audiţii 
muzicale, excursii, serbări, expoziţii, şezători, proiecţii cinematografice, 
înfiinţarea de publicaţii, cercuri şi formaţii artistice etc. 

Toate aceste activităţi au fost posibile întrucât animatorii vieţii cultu¬ 
rale au găsit o mare aderenţă şi susţinere la membrii comunităţilor săteşti. 

După 1945, asociaţiile şi societăţile culturale, care în perioada 
interbelică cunoscuseră o dezvoltare explozivă, şi-au încetat existenţa. 
Timp de peste patru decenii activitatea culturală la sate a fost coordonată 
de instituţiile acceptate de sistemul totalitar. începând cu deceniul al 
optulea, ele au înregistrat un declin continuu. 

Anii de după '89 urmau să determine şi o renaştere a organizaţiilor 
asociative cu profil cultural. în unele zone şi domenii culturale, au 
determinat-o, deşi cele mai multe fundaţii şi asociaţii culturale au un 
caracter formal. încrederea minimă de care se bucură în rândul populaţiei 
rurale reflectă activitatea lor. 

în lumea satelor, cu unele excepţii, numărul şi acţiunile lor sunt şi 
mai reduse. 

La iniţiativa unor intelectuali preocupaţi de destinul satului româ¬ 
nesc, în diverse centre culturale din ţară s-au înfiinţat însă fundaţii şi aso¬ 
ciaţii care şi-au asumat proiecte de dezvoltare rurală, din care nu lipseşte 
dimensiunea spirituală. Un asemenea exemplu este Fundaţia "Negru 
Vodă" din Făgăraş, înfiinţată la 4 iulie 1994 de către un grup de intelectuali 
din instituţiile făgărăşene. 

Principalul obiectiv al fundaţiei a fost stimularea renaşterii culturale 
şi economice a Ţării Făgăraşului. în acest sens, membrii fundaţiei au 
derulat mai multe proiecte de natură ştiinţifică şi praxiologică, simpozioane, 
expoziţii, premieri ale elevilor competitivi şi, nu în ultimul rând, "Colocviile 
Făgărăşene" care au menirea de a pune în valoare potenţialul uman al 
zonei şi de a stimula dialogurile interculturale. 

Fundaţia "Negru Vodă" pune un accent deosebit pe renaşterea 
comunităţilor rurale. în această zonă de interes s-a înscris şi proiectul cu 
tema: "Satul românesc la sfârşit de secol XX" - conferinţă internaţională 
organizată în august 1996. 

Conferinţa a abordat o problematică largă şi de actualitate, prin 
teme ca: satul românesc în contextul dezvoltării globale, strategii de proiec¬ 
ţie a mediului, programe culturale realizate prin turismul rural, conservarea 
patrimoniului cultural ca modalitate de regăsire a identităţii comunitare, 
biserica şi şcoala - instituţii fundamentale ale comunităţii rurale etc. 

Localităţile Lisa, Breaza, Drăguş şi Sâmbăta de Sus s-au aflat în 
atenţia specialiştilor români şi străini participanţi la conferinţă. Excursia de 
documentare în satele făgărăşene a permis cunoaşterea directă a 
potenţialului economic, cultural şi creativ de care dispun comunităţile 
rurale, locul pe care îl ocupă cultura în procesul de dezvoltare globală, 
coerenţa programelor sectoriale şi cererea de educaţie, şansele accesului 
la cultură ale populaţiei din zonă. 

Proiectul fundaţiei, ca şi celelalte activităţi similare, a permis 
conştientizarea problemelor cu care se confruntă lumea satelor şi, implicit, 
identificarea mijloacelor de revitalizare a civilizaţiei rurale. 

Intelectualii reuniţi în Fundaţia "Negru Vodă" se străduiesc să 
antreneze toate resursele capabile să participe la realizarea acestui ideal. 

Prima consfătuire pe ţară a A.N.I.S.L.M. (Asociaţia Naţională a Inte¬ 
lectualilor de la Sate şi din Localităţile Mici), organizată de Fundaţia "Episco¬ 
pul Grigore Leu" în zilele de 26-29 septembrie 1997, a subliniat, de aseme¬ 
nea, rolul intelectualilor în dezvoltarea social-culturală a localităţilor rurale. 

în calitate de lideri de opinie, ei promovează în viaţa publică valorile 
morale şi modelele de solidaritate umană, exigenţele educaţiei cetăţeneşti 
şi spiritul de iniţiativă comunitară. 

Fundaţia condusă de scriitorul Corneliu Leu a reunit, întru acelaşi 
ideal, reprezentanţi din toate categoriile de animatori, de la academicieni, 
scriitori, miniştri, universitari la ziarişti, clerici şi exponenţi ai comunităţilor 
săteşti - învăţători, preoţi, primari, bibliotecari, fermieri etc. 

Din dezbateri a rezultat că se impune continuarea tradiţiei misionare 
a oamenilor de carte şi afirmarea societăţii civile, eliminarea subproduselor 
din programele media şi regândirea actului de cultură din perspectiva 
accesului egal de valorile civilizaţiei. 

La cea de-a treia Consfătuire (septembrie 1999), dezbaterile s-au 
axat pe situaţia instituţiilor culturale tradiţionale - biblioteca şi căminul cultu¬ 
ral - şi participarea cetăţenilor la reabilitarea imaginii lor. Cu prilejul acestei 
ediţii s-a hotărât schimbarea denumirii asociaţiei în "Mişcarea pentru 
Progresul Satului Românesc". 

Demersurile Fundaţiei "Corneliu Leu" se caracterizează prin multidi- 
mensionalitate. Dacă nu sunt uitate problemele cu care se confruntă repre¬ 
zentanţii lumii rurale, primarul, dascălul, preotul, fermierul etc., nu sunt omise 
nici competenţele care gestionează faptele comunitare. Pentru modul cum 
au susţinut şi influenţat activităţile culturale din comunele lor, primarii: 
Dumitru Vlad din Manasia - Ialomiţa şi Constantin Stanciu din Cocorăşti - 
Prahova au primit din partea Fundaţiei premiul "Valori Culturale". 

Fundaţia naţională pentru civilizaţie rurală "Nişte ţărani", iniţiată şi 
condusă de scriitorul Dinu Săraru, şi-a propus, în spiritul crezului sugerat 
de însăşi denumirea ei, realizarea unor proiecte ce urmăresc păstrarea 
valorilor fundamentale ale spiritualităţii ţărăneşti şi modernizarea satului 
românesc. 

în concepţia intelectualilor grupaţi în jurul lui Dinu Săraru, 
regenerarea valorilor populare este benefică nu numai comunităţii săteşti, 
ci şi societăţii româneşti în ansamblul ei. Pentru susţinerea procesului de 
dezvoltare rurală, fundaţia a lansat un amplu program de cercetare 
ştiinţifică şi acţiune comunitară, inclusiv de formare a managerilor din 
instituţiile culturale săteşti. Casa de cultură a ţăranilor din Slătioara, unică 
prin trecutul şi simbolistica ei, este unitate-pilot pentru experimentele 
culturale iniţiate de sociologi 

Prin nobleţea ţelurilor urmărite şi prin calitatea iniţiativelor sale, 
Fundaţia "Nişte ţărani" a atras numeroase personalităţi din lumea academi¬ 
că, din rândul scriitorilor şi artiştilor, din presă etc. De asemenea, autorul 
trilogiei ţărăneşti îşi propune să-i reunească pe consătenii săi într-o 
angajare colectivă, lucidă şi responsabilă, entuziastă şi etică, pentru a se 
salva elementele structurale ale civilizaţiei rurale. 

Dimensiunea etică nu poate lipsi atunci când vorbim de ţăranul 
român. într-un text cenzurat din revista "Viaţa Românească ", nr. 2, 1988 - 
"Satul ca eveniment psihic" - scriitorul Vasile Andru sublinia omniprezenţa 
eticului în mintea, în gesturile, în lucrurile ţăranilor. Cel mai impresionant 
fapt i s-a părut un decalog încrustat pe uşile caselor, "enunţuri esenţiale, 
reguli de trăit şi de gândit (...) pentru ca familia să aibă sub ochi, zilnic, un 
mesaj şi un stimulent". Autorului i-a reţinut atenţia, în mod deosebit, una 
din poruncile finale gravate pe uşa unei case bătrâneşti din nordul ţării: 
«Cât trăiţi să faceţi bine!» Este un îndemn cu o încărcătură spirituală 
puternică. El nu spune: să plăteşti binele prin bine, ci pur şi simplu spune: 
"să răspunzi prin bine, indiferent ce ţi se dă ţie!" 

5.5. Decizie. Informare. Marketing 

5.5.1. Decizia 

Decizia este definită ca "un proces raţional de alegere a unei linii de 
acţiune, din mai multe posibilităţi, alternative, variante, în vederea atingerii 
unor obiective" (41, p. 57). Pentru Peter F. Drucker, "decizia înseamnă o 
judecată", o alegere conştientă a unei alternative considerate a fi cea mai 
bună dintre soluţiile posibile (38, p. 143). 

După unii autori, decizia este sinonimă managementului, în sensul 
că se regăseşte în toate fazele procesului de conducere - de la planificare, 
când se aleg anumite obiective strategice, până la evaluare, când se 
deliberează asupra performanţelor obţinute. 

în concepţia lui M. Dumitrescu (41, p. 153), decizia este o secvenţă 
dintr-un proces ce cuprinde mai multe secvenţe: 


Observare Investigare Explorare 
Intenţie -> Determinare Confruntare 
Prezentare -> Acţionare -> Decizie 
-> Anticipare Aplicare _ 


Luarea unei decizii urmăreşte obţinerea de rezultate mai bune 
şi/sau rezolvarea problemelor cu care se confruntă organizaţia. 

Rezolvarea unei probleme presupune abordare raţională şi atitudine 
creativă - "problema" fiind definită ca diferenţă între rezultatele dobândite şi 
cele preconizate. "Generarea de soluţii alternative" pentru a rezolva 
această "abatere" necesită intuiţie şi imaginaţie, implicare creativă din 
partea managerilor. 

în viziunea teoreticienilor (20, p. 88), procesul de rezolvare raţională 
a unei probleme cuprinde o succesiune de faze, din care trei reflectă în 
mod explicit luarea deciziei: 

1. Definirea problemei. 

2. Redefinirea problemei. 

3. Analizarea problemei. 

4. Generarea de soluţii alternative. 

5. Evaluarea soluţiilor alternative şi alegerea solu¬ 
ţiei optime. 

6. Stabilirea sarcinilor şi atribuirea rolurilor în ve¬ 
derea implementării soluţiei optime. 

7. Implementarea soluţiei. 

8. Evaluarea eficacităţii soluţiei. 


Faze 

proprii 

luării 

deciziei 

Fiind un proces mai complex decât cel de "luare a deciziei", rezolva¬ 
rea problemelor reprezintă contextul optim pentru înţelegerea deciziei 
înseşi, în acest sens, definirea şi redefinirea problemei sunt faze care aduc 
o serie de clarificări cu privire la diferenţa dintre obiectivele planificate şi 
rezultatele acţiunii. Totodată, permit identificarea cauzei care determină o 
anume problemă, 

Plecând de la fapte obiective, ca şi de la factori subiectivi - opinii, 
percepţii, prejudecăţi - managerii pot evalua dificultatea unei probleme, 
caracterul ei rutinier sau inedit, şansele de a fi rezolvată. 

Elaborarea de soluţii alternative presupune atitudine creativă şi 
stimularea creativităţii celorlalţi, comunicare eficientă, generarea unui 
număr cât mai mare de variante posibile. 

Decizia intervine în faza evaluării alternativelor şi alegerii soluţiei 
optime. Ea va fi selectată în funcţie de obiectivele urmărite, de consecinţele 
predictibile, de măsura în care este compatibilă cu interesele majorităţii. 
Gestionarea implementării alternativei alese impune antrenarea meca¬ 
nismelor psihologice de înţelegere, de convingere, de acceptare, de asumare 
din partea membrilor organizaţiei. Sentimentul participării la "luarea deciziei" 
asigură consensul necesar implementării ei. în consecinţă, se procedează la 
atribuirea de sarcini şi la stabilirea celorlalte detalii legate de aplicarea soluţiei 
optime - timpul, ritmul, contextul şi modalităţile de acţiune. 


Cum se rezolvă o problemă de natură culturală? 

într-o aşezare rurală unde viaţa culturală este din ce în ce mai lipsită de 
vitalitate, biblioteca publică cunoaşte, doi ani la rând, o scădere drastică a 
numărului de cititori. Indicele de atragere la lectură a populaţiei se situează 
sub nivelul celui înregistrat în ultimul deceniu. 

Bibliotecarul înţelege că are de rezolvat o problemă. 

Prima întrebare la care caută răspuns este legată de cauzele care determină 
acest declin - cauzele obiective care ţin de situaţia generală a spaţiului rural, 
de calitatea vieţii sătenilor, de interesele lor majore, de politicile comunitare 
etc., dar şi cauze care depind de bibliotecă, de calitatea prestaţiei sale. 

La o primă evaluare, bibliotecarul constată că problemele generale ale comunei 
sale nu se deosebesc, în mod esenţial, de ale altor aşezări rurale, unde însă 
activitatea bibliotecii se desfăşoară la nivel apreciabil. De asemenea, în ultimii 
ani, nu s-au produs în comuna sa evenimente care să justifice un reflux al 
nevoilor de lectură şi informare. Dimpotrivă, ar exista mai multe motive care să 
îi aducă pe oameni la bibliotecă, îndeosebi cele care privesc legislaţia 
economică, pregătirea copiilor pentru continuarea studiilor, întoarcerea unui 
număr relativ mare de disponibilizaţi din întreprinderile industriale ş.a. 

în zonă nu există alte tentaţii culturale. Căminul cultural se zbate să 
supravieţuiască fără bani şi fără echipament cultural, biblioteca şcolii 
generale este închisă de la revoluţie. Nici audienţa TV nu înregistrează cote 
deosebite. Prin tradiţie, localnicii nu manifestă o pasiune deosebită pentru 
emisiunile de televiziune. în ultimii ani, în comună s-au cumpărat foarte 
puţine televizoare. 

Analiza dezinteresului pentru lectură şi a contextului în care se manifestă 
denotă că bibliotecii îi revine responsabilitatea rezolvării problemei. Deoarece 
în ultimii ani nu s-au mai cumpărat cărţi pentru bibliotecă, nu s-au mai făcut 
abonamente, nu s-au mai organizat manifestări cu cartea, luni la rând 
biblioteca nu a mai transmis nici un mesaj semnificativ cititorilor potenţiali şi 
foştilor săi cititori. în plus, colaborarea cu dascălii şcolii este ca şi inexistentă, 
nici ei nu frecventează biblioteca şi nici pe elevi nu-i îndrumă spre ea. 

Prin urmare, rezolvarea problemei este dificilă şi necesită soluţii ingenioase. 
Un prim demers al bibliotecarului este să constituie un colectiv de consultare 
pentru elaborarea unui program de stimulare a lecturii, implicit pentru obţinerea 
sprijinului comunităţii. Iniţial au răspuns favorabil solicitării: directorul căminului 
cultural, profesorul de istorie, elevii de liceu veniţi în vacanţă, preotul satului, un 
pensionar - fost ceferist, consilierul cu probleme culturale. 

Ulterior, colectivul s-a extins şi şi-a luat denumirea de "Grup pentru 
promovarea lecturii" (G.P.L.). 

După mai multe întâlniri ale grupului, s-au emis peste 40 de propuneri pentru 
atragerea populaţiei la bibliotecă şi pentru revitalizarea vieţii culturale la nivelul 
comunei. Analizându-se şansele de a fi aplicate, s-a decis reţinerea următoa¬ 
relor variante: 

1. Elaborarea unei scrisori/invitaţii de colaborare adresate factorilor 
importanţi din comună, în care să se explice consecinţele 
dezinteresului pentru carte/cultură la nivelul generaţiei tinere, 
apelul urmând să fie, în egală măsură, raţional şi emoţional. 

2. Iniţierea unei corespondenţe sistematice cu "fii ai satului", cu 
personalităţi publice din zonă inclusiv cu sponsori care ar putea 
sprijini dotarea bibliotecii publice: scriitori, editori, librari, ziarişti, 
membrii unor fundaţii culturale, manageri de bănci, oameni de 
afaceri etc. 

3. Solicitarea expresă a sprijinului din partea presei judeţene: 
ziare, posturi de radio şi televiziune, prin care să se transmită 
mesajul G.P.L. 

4. Reorganizarea bibliotecii, inclusiv a imaginii ei în comunitate, 
prin participarea directă a localnicilor, începând cu elevii de 
şcoală. 

5. Realizarea unor abonamente personale la diverse publicaţii ce 
urmează a fi donate bibliotecii de către unii membri ai G.P.L. 

6. începerea pregătirilor pentru sărbătorirea a 75 de ani de la 
înfiinţarea primei biblioteci publice. Alcătuirea unei broşuri pro- 
moţionale care să prezinte evenimente comunitare legate de 
carte, presă, bibliotecă, scriitori care au participat la manifestă¬ 
rile bibliotecii, portrete şi gânduri de cititor. 

7. Organizarea unui sondaj sociologic în rândul populaţiei care nu 
frecventează şi nu a utilizat niciodată serviciile bibliotecii. 

8. Alte propuneri cu caracter administrativ. 

Cele 8 propuneri selectate au fost incluse într-un proiect cultural, cu detalii 
legate de resursele antrenate (inclusiv cele umane), cu date calendaristice şi 
responsabilităţi precise. 

Decizia legată de o problemă culturală de tipul celei expuse mai sus nu poate 
aparţine însă unei singure persoane, fie ea chiar managerul unei instituţii, ci 
trebuie să antreneze diverşi factori comunitari, reprezentându-i atât pe agenţii 
culturali, cât şi pe consumatorii de cultură. 


Studiile realizate de noi în diverse comunităţi rurale au arătat că 
fenomenul nonlecturii se află în atenţia personalului din multe biblioteci 
publice. De exemplu, bibliotecarii din 14 comune vasluiene, coordonaţi de 
Elena Poamă, directorul Bibliotecii judeţene, au decis să studieze cauzele 
nonlecturii şi ale nefrecventării bibliotecii, prin aplicarea unui chestionar pe 
care l-au elaborat împreună, în contextul activităţii metodice. Prin aplicarea 
chestionarului, şi-au propus să identifice strategiile de stimulare a 
interesului pentru carte şi bibliotecă în rândul populaţiei rurale. 

întrebările din chestionar s-au referit la: 

- interesele de lectură ale persoanelor care nu frecventează 
biblioteca publică; 

- sursele lor de carte; 

- activităţile care înlocuiesc lectura; 

- domeniile în care doresc să fie informate; 

- mijloacele prin care se informează; 

- audienţa televiziunii în rândul necititorilor; 

- imaginea lor generală despre bibliotecă; 

- opiniile sătenilor despre manifestările culturale organizate în/sau 
de către bibliotecă; 

- experienţe legate de relaţia cu instituţia bibliotecară, implicit cu 
biblioteca şcolară; 

- factori care i-ar putea motiva pe subiecţi să utilizeze serviciile 
bibliotecii etc.; 

- caracteristicile personale ale nonutilizatorilor (vârstă, sex, studii, 
ocupaţie, etnie, religie ş.a.). 

Asemenea sondaje, ca şi alte metode de studiere a publicului 
(observaţia, interviul, focus-grupul etc.) sunt necesare nu numai pentru 
"rezolvarea problemelor" şi "luarea deciziei", ci şi pentru proiectarea 
activităţii culturale. 

Din perspectiva raporturilor cu instituţia bibliotecară, există patru 
categorii de utilizatori: 

1. utilizatori potenţiali - categorie reprezentată de întreaga populaţie 

care ştie să citească şi care ar putea avea interese 
de lectură; 

2. utilizatori-ţintă - respectiv segmentele de populaţie vizate (ţintite) 

de mesajul bibliotecii, în scopul atragerii la lectură; 

3. utilizatori reali - cuprinzându-i pe cei care frecventează bibliote¬ 

ca şi citesc lucrări din bibliotecă; 

4. beneficiari - cititorii care, utilizând serviciile bibliotecii (împru¬ 

mutul de cărţi, informarea bibliografică etc.), obţin 
beneficii palpabile, succese şcolare sau profe¬ 
sionale care altfel n-ar fi fost posibile. 

Fiecare categorie de utilizatori are nevoi culturale/de informare 
specifice. Identificarea lor este un proces complex şi dificil, întrucât "fiecare 
utilizator se află în permanentă interacţiune cu propria cultură şi propriul 
sistem de valori; cu alte influenţe şi atitudini; cu sistemul politic ce poate 
promova sau inhiba circulaţia informaţiei; cu sistemul economic şi legislativ; 
cu sistemele structurate de acces la informaţie; cu normele grupului profe¬ 
sional de apartenenţă; cu grupurile de referinţă; cu alte organizaţii formale" 
(33, p. 29). 

Cunoaşterea acestor relaţii permite managerilor să ia deciziile cele 
mai inspirate pentru a putea gestiona evenimente, valori, bani, oameni, 
echipamente etc. şi pentru a satisface aşteptările publicului. A şti totul 
despre utilizatori este prima cerinţă a managerilor eficienţi. 

5.5.2. Informarea 

Din cele expuse mai sus rezultă că decizia este un element dintr-o 
structură complexă care cuprinde şi alte procese, cum sunt: informarea, 
comunicarea, reflecţia, deliberarea, evaluarea. 

Informarea asupra consumatorilor de cultură presupune utilizarea 
unui sistem de indicatori care să pună în evidenţă: 

- interesele lor; 

- motivarea intereselor; 

- accesul la valorile culturii şi la instituţiile care le gestionează; 

- capacitatea de a recepta mesajele culturale, de a le asimila. 

Pentru a se adapta la nevoile pieţei şi a urmări satisfacerea con¬ 
sumatorilor, personalul cultural trebuie să-şi însuşească metodele şi să-şi 
dezvolte abilităţile de a culege şi prelucra informaţii, de a le analiza, păstra 
şi valorifica în interesul publicului său. 

Solicitaţi să expună modul cum se informează asupra nevoilor 
publicului rural, directorii de cămine culturale au menţionat următoarele 
strategii: 

Tabelul 40 


Strategii de informare 


Rang 

Strategii 

1 

Comunicarea directă, utilizarea feedbackului; 

■■ 

Investigarea ştiinţifică a utilizatorilor, pentru cunoaşterea opţiunilor, 
preferinţelor, aşteptărilor culturale; 

III 

Documentare din mass-media: 

- emisiuni culturale radio-TV; 

- reviste de cultură; 

- ştiri şi reportaje despre spaţiul rural; 

IV 

Analize statistice asupra dinamicii culturale la nivelul comunităţii: 

- evenimente; 

- fapte; 

- protagonişti; 

- participanţi; 

- animatori etc. 


Sursa: "Calitatea vieţii culturale din mediul rural". 


Bibliotecarul din Mogoşeşti a realizat o anchetă sociologică pe tema 
lecturii în rândul locuitorilor din comuna ieşeană. Chestionarul pe care l-a 
aplicat îl considerăm un instrument util pentru imaginea bibliotecii şi a 
relaţiilor ei cu utilizatorii. într-o primă variantă, chestionarul a fost publicat în 
anuarul bibliotecii publice din Mogoşeşti-laşi, în 1997. îl reproducem ca 
exemplu de instrument ştiinţific pentru cercetarea publicului cultural. 

Biblioteca "N. lorga" 
Mogoşeşti • laşi 


CHESTIONAR 

1. Lectura reprezintă pentru dumneavoastră: 

1. o necesitate; de ce?. 

2. o plăcere 

3. ambele 

4. altceva; ce anume?. 

5. nu reprezintă nimic 

2. Citiţi mai mult 

1. cărţi 

2. reviste 

3. ziare 

4. de toate 

5. nu citesc 

3. Din ce domenii citiţi mai multe cărţi? 

1. beletristică 

2. istorie 

3. agricultură 

4. politică 

5. religie 

6. tehnică 

7. ştiinţifică 

8. alte domenii; care?. 

4. Sunteţi cititor al bibliotecii noastre? 

1. Da 

a. permanent 

b. ocazional 

2. Nu 

5. Fondul de carte al bibliotecii vă satisface nevoile de lectură: 

1. în totalitate 

2. parţial 

3. deloc 

Motivaţi răspunsul:. 

6. Cum apreciaţi activitatea bibliotecarului? 

1. bună 

2. mulţumitoare 

3. nesatisfăcătoare 

7. în ce mod îi îndrumă bibliotecarul pe cititori? 

1. prin explicaţii directe 

2. prin instrucţiuni afişate în locuri vizibile 

3. prin instrumente specifice (cataloage, liste cu noutăţi, expoziţii de 
carte etc.) 

4. în alt mod; cum? 

8. Vă consideraţi un prieten fidel al bibliotecii? 

1. Da 

a ca membru al clubului de lectură 

b, ca participant la manifestările bibliotecii 

c, ca sponsor/donator 

d, prin ataşament şi frecvenţă 

2. Nu încă 

3. Nu 

9. Care din manifestările organizate de bibliotecă vă atrage în mai 
mare măsură? 

1. lansările de cărţi 

2. dezbaterile cu invitaţi 

3. întâlnirile cu scriitori 

4. acordarea "Premiilor Fidelităţii" 

5. alte manifestări; care? 

10. Cărţile vă emoţionează: 

1. când le vedeţi 

2. când le atingeţi 

3. când le citiţi 

4. în toate situaţiile de mai sus 

5. nu mă emoţionează 

11. După lectura unei cărţi bune simţiţi nevoia: 

1. să discutaţi cu alte persoane 

2. să reflectaţi în singurătate 

3. să vă schimbaţi felul de a fi 

4. alte nevoi; care? 

5. nu simt nici o nevoie anume 

12. Sunteţi adeptul recitirii cărţilor fundamentale? 

1. da, recitesc anume cărţi 

2. da, recitesc anumite pasaje 

3. citesc cartea o singură dată 

4. cred că voi reciti anumite cărţi 

ÎS. Cum vă apropiaţi de cărţile celebre? 

1. cu interes şi curiozitate 

2. cu bucurie 

3. cu nerăbdare 

4. cu religiozitate 

5. cu sentimente obişnuite 

14. Lectura vă ajută 

1. să vă lărgiţi orizontul de cunoştinţe 

2. să învăţaţi cum să vă raportaţi la ceilalţi 

3. să vă cunoaşteţi pe dumneavoastră 

4. să vă relaxaţi 

5. să adormiţi mai uşor 

6. să uitaţi de grijile zilnice 

7. alte opinii 

15. Dacă omul este o carte nescrisă, ce aţi dori să citească lumea în 
cartea dumneavoastră? 

- ideile, concepţiile, reflecţiile 

- iubirile, pasiunile 

- credinţele 

- amintirile din copilărie 

- angoasele, neîmplinirile 

- alte pagini, care? 

16. Lectura presei vă preocupă? 

1. Da 

2. Uneori 

3. Nu 

17. De unde puteţi procura ziarele sau revistele pentru lectură? 

1. de la chioşcul de ziare 

2. din bibliotecă 

3. de la diverse persoane; care? 

4. le procur prin abonament 

5. din alte surse; care? 

18. Menţionaţi ziarele pe care le citiţi în mod obişnuit 

1. 

2. 

3. 

19. Ce reviste vă interesează? 

1. 

2 . 

3 

20. Cu ce puteţi înlocui lectura presei? 

1. cu emisiuni de radio 

2. cu televiziunea 

3. cu informaţii de la diverse persoane 

4. cu nimic 

21. Ce biblioteci frecventaţi? 

1. biblioteca publică 

2. biblioteca şcolară, care? 

3. biblioteci personale ale unor prieteni 

4. alte biblioteci; care? 

22. Menţionaţi cinci cuvinte ce pot exprima opinia dumneavoastră 
despre biblioteca "N. lorga" 

1. 

2 . 

3. 

4. 

5. 

23. Vârsta dvs. 

24. Sexul 

1. M 

2. F 

25. Ocupaţia: 

1. elev 

2, profesor/învăţător 

; 3, alte categorii de intelectuali, care? 

4. agricultor 

5. funcţionar 

6. muncitor 

7. maistru, tehnician 

8. şomer 

9. pensionar 

10. alte categorii; care? 

26. Studii absolvite: 

1. şcoala generală 

2. şcoala profesională 

3. liceul 

4. şcoala postliceală 

5. universitate 

Vă mulţumim pentru colaborare. 

5.5.3. Marketing-mix în cultura rurală 

5.5.3.1. Cercetarea de marketing 

Personalul cultural care are şi atribuţii manageriale la nivelul 
instituţiilor rurale utilizează, în luarea deciziilor, informaţii despre: 

- locuitorii care constituie publicul potenţial; 

- proiectele de dezvoltare comunitară, în măsura în care există 
asemenea proiecte strategice; 

- tradiţiile culturale ale comunei şi ale zonei - care pot dezvălui 
resurse spirituale neexplorate. 

Principala condiţie pentru atingerea obiectivelor proiectate este 
centrarea activităţii pe nevoile culturale ale populaţiei, ceea ce presu¬ 
pune cunoaşterea lor ştiinţifică. Investigarea persoanelor care frecventează 
aşezămintele de cultură este insuficientă. Publicul cultural constituie "o 
secţiune selectivă, nu reprezentativă" pentru locuitorii unei aşezări. De 
aceea sunt necesare studii de marketing pentru determinarea "publicului - 
ţintă". 

Cercetarea de marketing constă în proiectarea, culegerea, analiza 
şi valorificarea informaţiilor referitoare la structura şi dinamica pieţei 
culturale. Din perspectiva marketingului, piaţa este reprezentată de ansam¬ 
blul indivizilor care au nevoi culturale ce pot fi satisfăcute de produsele şi 
serviciile ce li se oferă, dar au şi capacitatea de a le achiziţiona (72, p. 57). 

Peter Drucker consideră că esenţa marketingului este de a 
cunoaşte şi înţelege atât de bine segmentele pieţei, ale populaţiei vizate de 
instituţia culturală, încât oferta să se potrivească perfect cu aşteptările lor, 
sau, după cum se exprimă alţi autori, raţiunea marketingului este de a 
determina cererea pentru un anume produs sau serviciu şi a o satisface în 
condiţii optime. 

Referindu-se la marketingul de bibliotecă, cercetătorul german 
Wolfram Neubauer (83) subliniază că a investiga piaţa înseamnă a 
răspunde la următoarele întrebări: 

- cine sunt clienţii, cine utilizează biblioteca? 

- cine nu sunt clienţii/utilizatorii bibliotecii? 

Cunoaşterea ponderii şi a structurii celor două categorii necesită 
segmentarea populaţiei după vârstă, sex, profesie, studii, rezidenţă, 
frecvenţa utilizării bibliotecii etc. 

Alte întrebări importante se referă la: 

- motivele care determină frecventarea; 

- intensitatea frecventării şi momentele preferate; 

- tipuri de servicii utilizate în mod special; 

- "aşteptări" de la bibliotecă. 

După ce se stabileşte ce tipuri de informaţii sunt necesare deciziei, 
cea de-a doua etapă a cercetării constă în elaborarea planului de obţine¬ 
re a informaţiilor. 

După Ph. Kotler ("Managementul marketingului", p. 185), un aseme¬ 
nea plan conţine: 

- sursele de date; 

- modalităţile de cercetare; 

- instrumentele de cercetare; 

- eşantionarea; 

- metodele de contactare. 

în funcţie de felul surselor, există date primare şi date secundare. 
Sursele de date secundare sunt de o mare diversitate şi relativ 
accesibile. Ph. Kotler le detaliază pe cele disponibile în S.U.A. Le menţionăm 
pentru a le sugera managerilor români surse similare autohtone: 

1. Surse interne: rapoarte, statistici, studii ale organizaţiilor intere¬ 
sate. 

2. Publicaţii guvernamentale cu date statistice relevante la nivelul 
întregii societăţi şi pe unităţi administrativ-teritoriale de tipul: 

- StatisticaI Abstract of the U.S., care conţine informaţii 
economice, demografice, sociale etc.; 

- County and City Data Book cuprinde date referitoare la 
populaţie - educaţie, ocupare, venituri ş.a.; 

- U.S. Industrial Outlook - cu informaţii despre producţie şi 
distribuţia de produse, inclusiv despre populaţia ocupată în 
acest domeniu; 

- Marketing Information Guide - sinteză a publicaţiilor de 
marketing. 

3. Cărţi şi publicaţii cu profil financiar, comercial, managerial, de 
afaceri etc. 

4. Date exclusiv comerciale despre mărci, produse, pieţe, magazine, 
activităţi promoţionale, audienţa mass-media ş.a. 

Mihail Dumitrescu menţionează ca surse de informaţii manage¬ 
riale 

1. Literatura de specialitate. 

2. Informaţii culese la faţa locului prin: 

- analiza documentelor; 

- analiza de "visu". 

3. Informaţii rezultate din interviuri/dezbateri. 

4. Informaţii provenite din baze de date accesate: 

- gratis; 

- ' prin schimb de informaţii; 

- contracost. 

Sigur că sursele de informaţii pot fi clasificate după diverse criterii. 
Important este să se reţină faptul că există o mare cantitate de informaţii 
accesibile, dar insuficient utilizate, şi că fiecare organizaţie trebuie să-şi 
organizeze baze de date indispensabile activităţii eficiente. Datele ce se 
acumulează în materie de rapoarte, statistici, evaluări, sinteze, studii ş.a. 
trebuie înregistrate organizate, arhivate, analizate şi valorificate în proiecta¬ 
rea şi desfăşurarea activităţii organizaţiei. 

Realizarea bazelor de date reclamă însă manageri specializaţi, care 
să aibă experienţă, cunoştinţe şi aptitudini în domeniul informaticii, 
managementului planificării, comunicării, evaluării etc. 

Cele mai avantajate sunt organizaţiile care pot realiza cercetări de 
marketing pentru obţinerea informaţiilor primare, prin observare, anchete, 
experimente, grupuri focalizate. Dacă celelalte metode sunt mai dificile 
pentru managerii culturali din zona rurală, sondajul pe bază de chestionar 
este, după cum am văzut, utilizat în procesul de informare asupra publicului 
vizat. Pentru corectitudinea datelor obţinute în acest mod, trebuie respectate 
cerinţele ştiinţifice legate de: formularea ipotezelor, redactarea întrebărilor, 
stabilirea eşantionului, abordarea subiecţilor, prelucrarea răspunsurilor şi 
interpretarea rezultatelor (69, p. 33-50). 

Wolfram Neubauer consideră că o instituţie culturală, în speţă 
biblioteca, nu poate satisface prin serviciile sale pe toţi utilizatorii potenţiali, 
ci trebuie să identifice publicul, piaţa care să fie atinsă de marketingul ei. 

Colectivitatea care constituie piaţa potenţială este alcătuită, în 
contextul analizei noastre, din acea parte a populaţiei ce reprezintă piaţa 
totală, care ar putea fi interesată de viaţa culturală şi este compusă, la 
rândul ei din mai multe pieţe, cum sunt: 

- piaţa disponibilă, constituită din indivizi care au interese cul¬ 
turale, acces la serviciile comunităţii, beneficiind şi de alte condiţii 
de consum cultural - timp, apropiere de instituţiile ofertante etc.; 

- piaţa disponibilă calificată, cuprinzând pe toţi locuitorii care 
sunt interesaţi de oferta culturală locală, pot accede la ea şi, în 
plus, au pregătirea necesară pentru a recepta valorile culturale 
puse în circulaţie; 

- piaţa-ţintă reprezintă segmentul din piaţa disponibilă pe care se 
concentrează mesajul organizaţiei culturale; 

- piaţa penetrată este formată din publicul fidel al unei organizaţii. 
Ph. Kotler a ilustrat sistemul de pieţe prezentat mai jos cu ajutorul 
unei imagini concludente: 


Figura 4 


100% - piaţa potenţială 


40% - piaţa disponibilă 


20% - piaţa disponibilă calificată 
10% - piaţa-ţintă 
5% - piaţa penetrată 

Sursa: Ph. Kotler - "Managementul marketingului", p. 324. _ 



Piaţa-ţintă este divizată în grupuri omogene de consumatori numite 
segmente de piaţă. Activitatea prin care se identifică aceste segmente se 
numeşte segmentare. 

Specialiştii în marketing apreciază, simplificând, că esenţa marke¬ 
tingului strategic constă în trei procese decizionale: 

1. segmentarea pieţei: stabilirea criteriilor şi segmentarea propriu- 
zisă, inclusiv caracterizarea fiecărui segment; 

2. alegerea pieţei-ţintă, în funcţie de profitabilitatea segmentelor 
(economică, socială, de imagine etc.); 

3. poziţionarea pe piaţă, adică poziţionarea unui produs sau servi¬ 
ciu în conştiinţa consumatorilor, prin consolidarea poziţiei dobân¬ 
dite sau identificarea unei nişe libere (poziţii neocupatej pe piaţă. 

Criteriile de segmentare a pieţei sunt diferite în funcţie de tipuh 
ofertei şi de concepţiile managerilor. Cele mai utilizate sunt: 

• Criteriile geografice, care conduc la împărţirea pieţei în funcţie 
de unităţile geografice - regiuni, localităţi, cartiere etc. - ceea ce 
permite ofertanţilor să conceapă produse/servicii, mesaje diferite 
în funcţie de particularităţile locale. 

• Criteriile demografice: vârstă, sex, mărimea familiei, studii, 
religie, ocupaţie, naţionalitate ş.a. 

Segmentarea demografică este preferată de ofertanţi, deoarece 
variabilele de mai sus influenţează preferinţele şi practicile de 
consum ale populaţiei. Dar, întrucât variabilele menţionate se 
schimbă mereu, segmentarea trebuie actualizată la anumite 
intervale de timp. Conceperea politicilor de marketing necesită 
informaţii detaliate despre structura populaţiei-ţintă, structura 
familiilor şi a gospodăriilor unei aşezări. De pildă, opţiunile 
culturale sunt influenţate de ciclul de viaţă al consumatorilor- 
ţintă: tineri, adulţi sau vârstnici; de statutul locuitorilor: căsătorit, 
celibatar, divorţat; de structura familiilor în funcţie de prezenţa 
copiilor - şcolari, preşcolari, independenţi, dependenţi - sau a 
vârstnicilor etc. 

Unii cercetători au folosit criterii geodemografice şi au clasificat 
cartierele rezidenţiale în funcţie de caracteristicile economice şi 
sociale ale locuitorilor. Acest tip de segmentare a stat la baza 
amplasării unor puncte de desfacere, a eşantionării în vederea 
sondajelor şi la stabilirea obiectivelor manageriale. 

• Criterii psihografice de segmentare în funcţie de: clasa socială, 
stilul de viaţă, personalitatea consumatorilor, factorii psihologici 
care influenţează comportamentul de consum (motivaţia, 
percepţia, învăţarea, convingerile şi atitudinea). 

Analiza stilurilor de viaţă pe baza răspunsurilor la chestionare (cu 
circa 200-300 de întrebări) a condus la clasificări inspirate şi expresive, 
caracteristice unei colectivităţi. 

De pildă, o firmă de publicitate din Chicago a identificat cinci grupuri 
masculine: 

1. omul de afaceri'realizat prin forţe proprii; 

2. profesionistul de succes; 

3. familistul devotat; 

4. muncitorul frustrat; 

5. pensionarul casnic. 

McCann-Erickson London a stabilit în rândul britanicilor patru stiluri 
de viaţă, şi anume: "avangardiştii" (interesaţi de schimbare), "pontifii" 
(tradiţionaliştii), "cameleonii" (cei care se înscriu în curentul general), 
"somnambulii" (cei mulţumiţi cu puţin). 

în asemenea situaţii, este interesant de urmărit ponderea diverselor 
segmente la nivelul unei comunităţi umane; utilizând criteriul "rangului 
social", Francis Quinlan a identificat în rândul populaţiei masculine opt 

segmente de piaţă (W.D. Wells, "Psychographics: A Criticai Review", apud. 
5, p. 195-196): 

1. Omul de familie liniştit (8%). 

2. Tradiţionalistul (16%). 

3. Individul nemulţumit (13%). 

4. Pretenţiosul etic (14%). 

5. Bărbatul înclinat spre plăcere (9%). 

6. învingătorul (11%). 

7. Individul gen "mascul" (19%). 

8. Individul rafinat (10%). 

Asemenea exemple, greu de regăsit în universul social de care ne 
ocupăm, au însă darul de a stimula idei de segmentare a populaţiei rurale 
prin folosirea unor criterii mai expresive şi mai ingenioase, ca de pildă: 
ataşamentul faţă de satul natal, înţelegerea modernizării, atitudinea faţă de 
viaţă, faţă de politică, faţă de cultură etc. 

Desigur, segmentele menţionate necesită oferte specifice şi mesaje 
promoţionale adecvate, la fel ca şi segmentele stabilite pe criterii de 
comportament, în funcţie de: 

- ocaziile în care se utilizează anumite servicii; 

- avantajele urmărite prin utilizare; 

- fidelitatea faţă de anumite oferte şi/sau ofertanţi ("împătimiţi", 
infideli, persoane cu fidelitate "împărţită" şi persoane cu fidelitate 
"instabilă"); 

- statutul de utilizator (utilizatori permanenţi, utilizatori în premieră, 
utilizatori potenţiali, foşti utilizatori, nonutilizatori); 

- frecvenţa utilizării (utilizatori permanenţi şi utilizatori ocazionali). 

• Utilizând alte două criterii - informarea în legătură cu existenţa 
unui produs şi experienţa de a-l fi încercat - danezul Otto Ottesen a 
conceput un instrument de segmentare cunoscut sub denumirea de "harta 
pieţei". 

După modelul acestei hărţi, populaţia unei aşezări rurale cuprinde 
următoarele segmente de piaţă: 

1. Exutilizatori şi utilizatori actuali, identificaţi cu persoanele care au 
încercat produsul (unii au frecventat, alţii frecventează şi în 
prezent cultura comunitară). 

2. Nonutilizatori - persoane care nu s-au aflat niciodată în relaţie cu 
aşezămintele culturale. 

3. Persoane care nu au cunoştinţă de activităţile şi patrimoniul aşe¬ 
zămintelor culturale (cărţi, reviste, instrumente, exponate etc.). 

4. Persoane care în general sunt informate în legătură cu faptele şi 
evenimentele culturale "cu iniţiativele instituţiilor de profil", fie că 
participă la ele, fie că nu. 

Segmentul de piaţă constituit din persoanele care cunosc oferta 
culturală din zona în care trăiesc şi care au frecventat-o conţine, la rândul 
lui, alte segmente de public: 

- persoane care preferă această ofertă; 

- persoane care nu o agreează; 

- persoane indiferente. 

în funcţie de obiectivele instituţiei şi de caracteristicile segmen¬ 
telor de public, managementul culturii poate alege, după cum suge¬ 
rează Ph. Kotler, diverse strategii de acoperire a pieţei: 

1. Concentrarea pe un singur segment de piaţă - de pildă, 
persoanele indiferente faţă de oferta aşezămintelor culturale. 

2. Specializarea selectivă sau concentrarea pe mai multe 
segmente ce reprezintă oportunităţi atractive - de exemplu: copii 
care nu cunosc aşezămintele de cultură din comuna lor şi 
disponibilizaţii industriali care au revenit în sat. 

3. Specializarea pe piaţă prin satisfacerea diverselor nevoi ale 
aceluiaşi segment, de pildă, diversificarea ofertei informaţionale 
pentru utilizatorii permanenţi ai bibliotecii comunale. 

4. Specializarea pe un produs oferit tuturor segmentelor de piaţă 
în variantele specifice nevoilor lor - cum ar fi, de exemplu, 
organizarea, în cadrul căminului cultural, a cercurilor de artă 
populară pentru copii, pentru meşteşugarii specializaţi, pentru 
femeile pricepute la cusături populare etc.; 

5. Acoperirea pieţei totale cu principalele tipuri de servicii culturale 
solicitate de populaţie cu prilejul unei anchete de marketing, prin 
efortul comun al instituţiilor şi animatorilor culturali. 

Pieţele, ca şi produsele/serviciile presupun anumite evoluţii. Piaţa 
culturală rurală cunoaşte diverse schimbări determinate de: 

- factori demografici: migraţie, îmbătrânire etc.; 

- dezvoltarea concurenţei din partea mass-media sau a discote¬ 
cilor particulare ş.a.; 

- modificări ale strategiei de distribuţie a culturii la nivelul unei 
comunităţi dispersate în spaţiu, limitându-se prin anumite decizii 
accesul la instituţiile din centrul comunei; 

- dezvoltarea de noi oportunităţi ale cererii de cultură prin afirma¬ 
rea unor categorii sociale ca: şomerii, patronii (întreprinzătorii), 
"agricultorii de weekeend" etc. 

în funcţie de condiţiile pieţei şi de potenţialul de care dispun, 
organizaţiile stabilesc obiectivele strategice, modalităţile şi instrumentele 
prin care să poată răspunde mai bine nevoilor publicului. 

Este ceea ce unii numesc prelucrarea pieţei (Wolfram Neubauer) 
sau elaborarea politicii de marketing-mix, prin concentrarea activităţii şi 
instrumentelor în jurul celor patru P-uriproduct, price, place, promotion. 

5.5.3.2. Fundamentarea politicilor de marketing 

Managementul activităţii de marketing al cărui scop este realizarea 
obiectivelor strategice şi satisfacerea pieţei, implică decizii cu privire la elabo¬ 
rarea şi implementarea politicilor de: produs, preţ, distribuţie, promovare. 

■ Pentru aşezămintele din mediul rural, politica de produs înseamnă 
crearea, recrearea, adaptarea şi diversificarea ofertei culturale în funcţie de 
grupurile-ţintă. Principala exigenţă în această privinţă este adresabilitatea 
serviciilor destinate pieţei. 

Succesul politicii de produs în spaţiul culturii rurale presupune 
îndeplinirea unor cerinţe, cum sunt: 

1. Produsul/serviciul proiectat trebuie să satisfacă nevoi bine defi¬ 
nite ale consumatorilor. 

2. Produsul/serviciul trebuie să corespundă politicii generale/spiri¬ 
tului instituţiei. 

3. Produsul cultural trebuie să utilizeze capacităţile, resursele de 
care dispune comunitatea rurală. 

4. Prin funcţiile sale, produsul trebuie să asigure rentabilitatea so¬ 
cială şi economică a instituţiei culturale, să-i legitimeze existenţa 
şi continuitatea. 

Politica de distribuţie răspunde dreptului de acces la cultură a 
tuturor segmentelor de piaţă. 

în acest sens, se pune problema dispunerii în spaţiu a punctelor de 
acces la patrimoniul şi activităţile organizate de instituţiile culturale pentru 
locuitorii din satul de centru al unei comune şi din satele aparţinătoare. 

în proiectarea politicii de distribuţie se ţine seama de timpul necesar 
deplasării la sediul aşezămintelor de cultură, inclusiv de mijloacele de 
transport. 

în ultimii ani, populaţia din mediul rural s-a confruntat cu noi dificultăţi 
de acces la viaţa culturală, prin desfiinţarea filialelor săteşti ale căminelor şi 
bibliotecilor publice şi prin anularea curselor de transport intercomunitar. 

în contextul în care problemele infrastructurii rurale afectează 
participarea la actul cultural, managerul din domeniu trebuie să analizeze: 

1. care sunt sursele de informare şi educaţie ale populaţiei 
dispersate într-o zonă rurală şi 

2. cum pot ajunge cei interesaţi la sediul aşezămintelor culturale. 

Totodată, trebuie să decidă: 

1. Care sunt posibilităţile de a duce produsele culturale cât mai 
aproape de consumatorii-ţintă şi 

2. Ce resurse umane ale comunităţii pot fi antrenate în procesul de 
extindere a difuzării valorilor culturii? 


"Doina" şi cărţile copilăriei 
- studiu de caz - 

"Doina" nu este un cântec şi nici titlul unei poezii. Este numele unei biblioteci, 
prima bibliotecă sătească înfiinţată de o persoană particulară. 

Copiii din sat i-au spus "Doina" după numele celei care a înfiinţat-o. 

în ultimii ani, fuga de aglomerările urbane s-a răspândit tot mai mult, în 

condiţiile în care, ideea în sine ne-a urmărit pe mulţi dintre noi. 

Doina Gâdei, ziaristă din Bucureşti, şi-a ales pentru vacanţe, pentru zile de 
tihnă, pentru sfârşitul de săptămână un sat vâlcean situat într-o zonă de o 
frumuseţe inexprimabilă. 

Ea şi cu soţul ei şi-au construit cu mâinile lor, sub privirile solidare şi entuziaste 
ale sătenilor din vecinătate şi cu sprijinul unora dintre ei, o casă în satul 
Mitrofani, comuna Şuteşti. 

Una din încăperi este pentru bibliotecă. Bibliotecă pentru copiii din sat şi pentru 
părinţii lor. Satul nu are bibliotecă, singura la care ar putea merge se află la 
kilometri distanţă. "Cum să trăieşti fără cărţi? Cum să creşti fără bibliotecă?" 
Casa din Bucureşti este ticsită de cărţi. Copiii Doinei G. au crescut, iar cărţile 
din colecţiile: "Lyceum", "Biblioteca şcolarului", "Biblioteca pentru toţi", operele 
scriitorilor clasici, capodoperele copilăriei pot fi aduse la Mitrofani. 

Copiii au învăţat drumul la bibliotecă. Ei pleacă cu braţul plin de cărţi. Până 
revine Doina G. în sat, au ce să citească. Fraţii Vasile - Alexandru şi Eugen, 
elevi la şcoala din sat, sunt fericiţi. "Noi păstrăm imaginea bibliotecii, 
mărturiseşte Eugen, aşa cum ne-au descris-o părinţii. Ei spun că şcoala din 
Mitrofani avea mai demult o bibliotecă bogată, cu cărţi minunate. Astăzi, parcă 
nici nu există. Cărţile rupte, fără coperţi nu ne atrag”. Copiilor nu le vine să 
creadă că există acum în satul lor o bibliotecă cu atât de multe cărţi pentru ei. 
Peste ani, când fiecare va merge pe drumul lui, copiii îşi vor aminti de cărţile 
din biblioteca pe care ei au botezat-o. 

"Doina" nu este cântec şi nici titlul unei poezii. Este numele unei biblioteci. 

Politica de preţ este o componentă a mixului de marketing. La 
nivelul culturii rurale preţul înregistrează o serie de particularităţi. 

De pildă, pentru servicii asemănătoare, legislaţia actuală prevede 
strategii diferenţiate - servicii gratuite în cazul bibliotecilor publice şi servicii 
contra cost oferite de căminele culturale. 

în lipsa concurenţei - în mediul rural concurenţa culturală vine de la 
mass-media - preţul serviciilor culturale nu se stabileşte pe piaţă, în funcţie 
de cerere şi competitori, ci în funcţie de un nivel minim care să asigure 
supravieţuirea sau numai să justifice existenţa unor aşezăminte tradiţionale 
- cămine culturale, universităţi populare ş.a. 

Precizăm faptul că noi nu luăm în consideraţie concurenţa 
subproduselor culturale oferite de unele discoteci rurale. 

Din cauza nivelului scăzut de trai şi a puterii tot mai reduse de 
cumpărare, preţul culturii în mediul rural nu-şi îndeplineşte practic nici una 
din funcţiile sale fireşti, şi anume: 

- stimulent al opţiunilor de consum; 

- indicator al adaptării serviciilor la cerinţele pieţei; 

- mijloc de comunicare cu spaţiul comunitar; 

- indicator al calităţii. 

în acelaşi timp, resursele limitate şi lipsa echipamentelor culturale 
afectează calitatea serviciilor oferite. Ca urmare, din cele nouă "strategii 
calitate-preţ", expuse de Ph. Kotler, directorii de cămine culturale practică 
cel mult trei strategii: 

- strategia valorii medii; 

- strategia valorii acceptabile; 

- strategia economisirii. 

Prezentarea lor în contextul celorlalte strategii pune în evidenţă 
constrângerile la care sunt supuse serviciile culturale rurale: 


Tabelul 41 


Strategii calitate-preţ 


Calitatea 

produsului/ 

serviciilor 


Preţ 

Ridicat 

Mediu 

Scăzut 

Ridicată 

Strategia 
de excepţie 

Strategia 
valorii ridicate 

Strategia valorii 
superioare 

Medie 

Strategia preţului 
exagerat 

Strategia 
valorii medii 

Strategia valorii 
acceptabile 

Scăzută 

Strategia "jefuirii" 

Strategia falsei 
economii 

Strategia 

economisirii 

Politica promoţională. Dacă preţul nu este un mijloc eficient de 
promovare a culturii în mediul rural, managerii pot folosi alte mijloace de 
comunicare; reclama, stimulentele oferite participanţilor la diverse activităţi, 
corespondenţa cu anumite segmente de populaţie, abordarea directă a 
locuitorilor, relaţiile publice. 

Aceste activităţi promoţionale, cunoscute şi sub denumirea de 
promotion mix, urmăresc diverse obiective: 

- să informeze comunitatea în legătură cu patrimoniul cultural şi cu 
serviciile pentru public; 

- să stimuleze interesele culturale ale locuitorilor; 

- să extindă segmentele de piaţă; 

- să sensibilizeze diverse categorii sociale în legătură cu anumite 
proiecte/programe culturale; 

- să atragă animatorii şi creatorii populari; 

• - să determine, să influenţeze participarea populaţiei la viaţa 
culturală comunitară; 

- să creeze, la nivelul comunei, o imagine pozitivă a sistemului 
cultural; 

- să edifice încrederea sătenilor în instituţiile tradiţionale, în 
valoarea şi calitatea manifestărilor culturale; 

- să menţină problematica educaţiei şi a culturii în prim-planul vieţii 
publice. 

Eficienţa mesajului transmis prin activităţile promoţionale depinde 
de capacitatea managerilor de a-l direcţiona spre segmentele-ţintă, 
delimitate în funcţie de obiective. 

în acest sens, prima etapă a demersului comunicaţional este identi¬ 
ficarea auditoriului. în principiu, auditoriul mesajului publicitar este 
constituit, în comunităţile rurale, din toţi locuitorii unei aşezări. Dar mesajul 
poate viza anumite segmente de piaţă, cum ar fi, de exemplu, şomerii 
tineri, părinţii elevilor de la gimnaziu, proprietarii de păduri etc., în cazul 
unor activităţi ce li se adresează în mod direct. 

Delimitarea auditoriului presupune cunoaşterea caracteristicilor lui, 
a problemelor economice, familiale, spirituale etc. cu care se confruntă în 
viaţa cotidiană, inclusiv a imaginii pe care o are despre serviciile culturale 
rurale. 

Următoarea etapă după identificarea auditoriului este determinarea 
obiectivelor comunicării, pe lângă cel esenţial care este suscitarea 
comportamentului participativ 

După clarificarea acestor probleme se poate trece la elaborarea 
unui mesaj care să aibă un conţinut, o structură şi o formă capabile să-i 
convingă pe destinatari să frecventeze/utilizeze serviciile oferite. 

Important este ca tema centrală sau conceptul-cheie al mesajului să 
pună în evidenţă avantajele şi satisfacţiile pe care le pot obţine utilizatorii 
în domeniul informării, îmbogăţirii orizontului cultural, divertismentului, 
manifestării capacităţilor creative etc. 

Pe lângă aceste argumente raţionale, mesajele pot conţine şi ape¬ 
luri emoţionale care au un potenţial mai mare de persuasiune, întrucât se 
adresează dorinţelor şi aspiraţiilor publicului. în acest sens, unele mesaje 
pot arăta explicit ce dificultăţi vor întâmpina în viitor tinerii lipsiţi de 
instrucţie şi nemotivaţi să se informeze, să se cultive, să-şi dezvolte 
aptitudinile culturale. Şi apelurile morale sunt eficiente pentru a convinge 
locuitorii unor aşezări să susţină viaţa culturală şi să continue tradiţiile 
bibliotecii, ale şcolii sau ale cântecului pe acele meleaguri. 

Important este, după Ph. Kotler, ca mesajul publicitar să respecte 
trei principii: 

1. principiul selecţiei argumentelor - care constă în alegerea ar¬ 
gumentelor celor mai convingătoare pentru a suscita un răspuns 
pozitiv; 

2. principiul uniformităţii publicităţii, adică elaborarea unui 
mesaj care să se adreseze consumatorilor "tipici", cu însuşiri, 
nevoi şi aspiraţii asemănătoare; 

3 principiul convergenţei mijloacelor, prin care se urmăreşte 
adaptarea mesajului la mijloacele de comunicare preconizate, fie 
că se optează pentru publicitatea prin reclamă, pentru corespon¬ 
denţa cu anumite segmente de public sau pentru relaţiile publice. 

Alegerea mijloacelor de comunicare este o etapă care necesită 
inspiraţie şi discernământ. Este etapa care precede decizia în legătură cu 
alocarea bugetului necesar promovării. 

Opţiunea pentru una sau alta din componentele mixului promoţional 
depinde de condiţiile concrete din fiecare comunitate rurală, de_ statutul 
fiecărei instituţii culturale, de preferinţele şi deciziile managerilor. în gene¬ 
ral, publicitatea prin reclamă este nespecifică şi ineficace în mediul rural. 
Aici, arăta sociologul francez Henri Mendras, se trăieşte într-o anume inti¬ 
mitate cu toată lumea, aici există un anume sistem de intercunoaştere şi 
comunicare ce nu justifică, după opinia noastră, forma impersonală de 
prezentare a unui mesaj prin intermediul reclamei decât dacă "ţinteşti" un 
public extracomunitar. De pildă, i se poate face reclamă unui concurs sau 
festival folcloric organizat într-o comunitate rurală prin posturile zonale de 
radio şi televiziune şi prin presa scrisă locală. 




MANAGEMENTUL CULTURII 


199 


Eficace poate fi Insă promovarea personală, prin contactarea 
directă a publicului potenţial de către personalul din unităţile culturale sau 
de către animatorii culturali, pentru a-l informa în legătură cu anumite 
iniţiative, manifestări şi evenimente 

Relaţiile publice (RP) constituie mijlocul de promovare cel mai 
utilizat în cultura rurală. Prin acest mijloc publicitar se urmăreşte influenţa¬ 
rea atitudinii consumatorilor potenţiali prin crearea imaginii favorabile a 
produsului sau serviciului cultural, 

Imaginea se defineşte ca un fenomen complex, care include o serie 
de subimagini: imaginea domeniului (cultural), imaginea instituţiei (biblio¬ 
teci, muzee, cămine culturale), imaginea patrimoniului (colecţii, documente, 
opere plastice etc.), imaginea managementului, imaginea şi autoimaginea 
personalului cultural (71, p. 318). 

Deşi are un caracter subiectiv, imaginea se formează pe baza infor¬ 
maţiilor obiective despre activitatea agenţilor culturali, a opiniilor personale 
care circulă într-o comunitate, dar ea poate fi rezultatul acţiunilor sistema¬ 
tice de promovare prin diverse metode, inclusiv prin RP. în acest caz, 
relaţiile bune şi constructive cu diverse grupuri comunitare - conducere, 
public, animatori etc. - se dezvoltă prin următoarele tipuri de activităţi: 

1. informare asupra ofertei (publicitatea produsului) inclusiv prin 
presa zonală; 

2. comunicaţii corporative (prin diverse lucrări, tipărituri etc.); 

3. participarea la evenimente publice; 

4. crearea de evenimente; 

5. promovarea unor personalităţi deosebite din zona serviciilor 
culturale rurale. 

Prin pregătire continuă şi experienţă, managerii din domeniul culturii 
sunt tot mai atenţi la oportunităţile relaţiilor publice şi la factorii care blo¬ 
chează procesul de comunicare. Rolul personalului cultural în acest con¬ 
text este bine receptat şi în consens cu obiectivele comunicării, anume: să 
informeze, să explice, să convingă, să influenţeze, să educe etc. 

"Prin intermediul comunicării - menţiona un grup de bibliotecari - 
urmărim patru scopuri principale: 

1. să fim receptaţi (auziţi, citiţi); 

2. să fim înţeleşi; 

3. să fim acceptaţi; 

4. să provocăm o reacţie” (34, p. 282). 

în acelaşi timp, ei ţin seama de prejudecăţi şi stereotipii - ale publi¬ 
cului şi ale lor - de limitele comunicării generate de nivelul cunoaşterii, de 

interesele personale, de capacitatea de exprimare a emiţătorilor de mesaje 
şi a publicului cultural. 

în procesul creării imaginii este mobilizată întreaga suprastructură 
culturală a comunităţii - instituţii, activităţi, animatori care susţin procesul 
creaţiei şi circulaţiei valorilor culturale. 

Principalele instrumente utilizate de managementul relaţiilor publice 
sunt: publicaţiile, manifestările speciale, ştirile difuzate în mass-media, 
mijloacele de creare a identităţii 

Publicaţiile. în capitolul despre managementul creativităţii s-au subli¬ 
niat iniţiativele unor aşezăminte de cultură, îndeosebi biblioteci comunale, de a 
promova imaginea instituţiei şi patrimoniul cultural prin editarea de publicaţii 

Un exemplu în acest sens este şi broşura promoţională "Voiniceni 
500", cuprinzând aspecte din trecutul comunei mureşene şi programul 
manifestărilor aniversare. 

Un model de publicaţie aniversară este revista "Stejărelul 20", 
editată de Primăria comunei Pădureni, cu sprijinul Inspectoratului judeţean 
pentru cultură şi al Centrului creaţiei populare Vaslui. Informaţiile dense şi 
ilustrate cu imagini expresive prezintă momente semnificative din istoria 
comunei şi a ansamblului folcloric care a făcut-o cunoscută în ţară şi peste 
hotare. în aceeaşi idee a fost conceput şi pliantul bilingv care a însoţit 
''Stejărelul" în turneele din străinătate - L'ensemble folklorique Le petit 
chene, Tresors de l'âme roumaine, Pădureni, Vaslui. 

Manifestările speciale sunt un prilej ideal de comunicare a unor 
mesaje complexe către publicul serviciilor culturale. Este de notorietate în 
lumea bibliotecară manifestarea culturală ialomiţeană - "Zilele bibliotecii 
comunale", organizată în fiecare toamnă de biblioteca judeţeană şi biblio¬ 
tecile publice din mediul rural. Temele abordate trezesc interesul tuturor 
participanţilor. Subiecte cum sunt: "Contribuţia bibliotecilor la elaborarea 
monografiilor comunale”, "Lectura generaţiei tinere" ş.a. antrenează forţele 
intelectuale ale satelor la promovarea cărţii şi a bibliotecii. 

Schimburile de experienţă şi demonstraţiile realizate în diverse 
biblioteci ialomiţene reprezintă un prilej de reflecţie asupra responsabilităţii ce 
revine acestei profesii în procesul de emancipare a lumii rurale (106, p. 13). 
Concursul "cea mai bună bibliotecă a anului" pune în valoare profe¬ 
sionalismul bibliotecilor comunale, evidenţiind totodată primăriile care 
sprijină activitatea acestor instituţii. în măsura în care sunt organizate şi 
lansări de cărţi, operele unor scriitori sunt ele însele imagini ale valorilor, 
oamenilor şi locurilor din Ialomiţa. 

Unele manifestări bibliotecare sunt prilejuite de aniversări ale lecturii 
publice la sate. 

Cei 120 de ani de la înfiinţarea primei biblioteci publice în comuna 
Domneşti-Argeş, au fost sărbătoriţi printr-o amplă manifestare culturală ce 
a cuprins vizite la bibliotecă şi la muzeul de artă contemporană şi icoane 
vechi din comună, un spectacol folcloric şi o sesiune de referate şi 
comunicări, la care au participat reprezentanţi ai managementului judeţean 
şi local şi care, după consemnările lui Silvestru Voinescu, a dat prilejul 
participanţilor să cunoască una din cele mai bune biblioteci comunale din 
zilele noastre. 

Manifestările de acest gen sunt un bun prilej pentru gesturi cu 
valenţe promoţionale şi cu efecte importante în planul imaginii unei 
comunităţi. Inaugurarea noului sediu al Bibliotecii comunale Bozioru din 
judeţul Buzău (17 decembrie 1997) cu care prilej i s-a atribuit numele unui 
animator al lecturii publice de la începutul secolului al XlX-lea şi întemeietor 
de bibliotecă - Ion Lupu, a strâns în jurul acestui aşezământ de cultură pe 
toţi locuitorii care au înţeles că fără carte viaţa satului contemporan este de 
neconceput (64, p. 149). Interesante sunt şi manifestările promoţionale 
organizate în spaţiul citadin, la care iau parte instituţii şi oameni din lumea 
rurală. 

La prima ediţie a târgului iniţiat de Muzeul obiceiurilor populare din 
Bucovina (Gura Humorului, judeţul Suceava) au fost organizate între altele 
o expoziţie cu icoane vechi şi o expoziţie de artă huţulă la care au fost 
prezenţi cei mai buni meşteri care prelucrează artistic pielea. Fiind 
mediatizată prin posturile naţionale de radio, manifestarea a promovat, 
implicit, imaginea inedită a unor creatori populari din comunele sucevene 
renumite şi prin alte genuri de artă - olărit, cusături, sculptură în lemn etc. 

Participarea la o manifestare culturală de amploare cunoscută, de 
asemenea, prin mass-media, şi anume sărbătoarea costumelor populare 
din zona Horezu-Vâlcea, a popularizat la nivel naţional şi căminul cultural 
din comuna Pietrari. Imaginea lui a fost bine conturată în contextul 
manifestării care a cuprins colocviul cu tema "Costumul popular între 
patrimoniul artistic şi portul utilitar", un concurs al cântecului folcloric, o 
expoziţie şi o paradă a portului popular românesc. 

Ştirile. în presa scrisă locală şi la posturile zonale de radio-TV sunt 
consemnate ştiri despre evenimente şi fapte culturale din lumea rurală. O 
ştire mai deosebită prin insolitul ei este cea inserată în publicaţia localităţii 
franceze Merdrignac - "L’action municipale" despre prezenţa unui 
ansamblu folcloric românesc: "Dar marele eveniment al anului 1993 a fost 
venirea grupului «Stejărelul», pe care familiile cantonului îl întâmpină 
mereu cu aceeaşi mare bucurie şi ale cărui spectacole ne farmecă 
întotdeauna, atât de bogat este folclorul românesc în culori, în muzică, în 
cântece". 

Mijloacele de creare a identităţii unei instituţii culturale, a unui 
sistem de instituţii sau a unei aşezări nu se reduc, în concepţia noastră, la 
sigle, broşuri, clădiri, simboluri etc., cum se menţionează în diverse lucrări, 
ci sunt mai ales "produse" creative ale exponenţilor unor comunităţi, 
instituţii, structuri asociative, Ele pot fi opere anonime sau creaţii de autor, 
asociate sau nu cu evenimente aniversare. 

Un exemplu, în acest sens este monografia comunei Şeitin, elabo¬ 
rată cu prilejul împlinirii a 860 de ani de la prima atestare documentară a 
aşezării (30). 

în 1995, când se deschidea la Cluj seria monografiilor comunale cu 
studiul monografic al comunei Mociu, criticul literar Petru Poantă, 
managerul şef al culturii clujene, sublinia utilitatea unor asemenea lucrări 
care, pe lângă informaţii istorice, geografice, demografice etc,, urmăresc 
recuperarea patrimoniului cultural din spaţiul rural. "Sigur că instituţiile de 
cultură abilitate să conserve formele spiritualităţii sale nu caută să-i 
restaureze arhaitatea" - scria Petru Poantă - pentru că "modernizarea 
satului este o fatalitate", iar formele artistice ale mentalităţii arhaice trebuie 
reactivate prin identificarea obiceiurilor şi a creaţiilor populare, pentru "a-i 
pune în stare de urgenţă" pe depozitarii lor şi a perpetua identitatea 
spirituală a comunităţilor rurale (25, p. 5), 

Autorul monografiei "Mociu", Vladimir Cinezan, a reuşit să 
proiecteze identitatea spirituală a unui sat cu o vechime ce merge până 
spre secolul al X-lea (prima atestare documentară datează din 1219), prin 
analiza culturii ca "un mod de viaţă între mit şi clipa trăită, între propria 
legendă şi cultul pentru frumos, bine, adevăr şi permanenţă" (25, p, 44). 

în capitolul consacrat "Vieţii spirituale", prezentării bisericii, a învă¬ 
ţământului, a patrimoniului etnografic şi tradiţiilor, a formaţiilor artistice şi 
acţiunilor culturale care au impus Mociul pe plan naţional, se demonstrează 
că această aşezare transilvăneană "are o individualitate bine determinată" 
în obiceiuri, port, dans, cântec, cusături, ţesături, amenajări interioare etc, 
în monografia lui V. Cinezan întâlnim frecvent precizări de genul: 
"portul tradiţional (...) este bine individualizat în sobrietatea liniei şi a 
culorii" (s.n.), "...terminarea secerişului este punctată prin ampla manifesta¬ 
re "Târgul secerii", care se ţine în fiecare an la 16 august, ca un fel de 
identitate a acestei localităţi" (s.n.), după cum, despre patrimoniul 
coregrafic şi melodic se arată că "detaliile stilistice specifice fac însă să fie 
evidentă particularizarea lor, chiar şi la dimensiunea unei aşezări" (s.n.), 
prin repertoriul tarafului din Mociu (25, p. 56). 

Aprecierea monografiei ca instrument de creare a identităţii impune recu¬ 
noaşterea faptului că fiecare componentă a ei, de la prefaţă la anexele docu¬ 
mentare, contribuie la configurarea profilului spiritual al unei comunităţi. 
Recenta lucrare "Pănade 700 de ani", publicată sub egida Astrei, Despărţă¬ 
mântul "Timotei Cipariu" din Blaj, proiectează imaginea unei aşezări româneşti 
de pe Târnava Mică, a cărei identitate este dată de locurile şi oamenii ei, de 
evenimentele care au marcat-o şi de "operele" fiilor ei. 

încă din primele pagini, cuvintele lui Ion Brad - un fiu al satului - ale criticului 
Eugen Simion, preşedintele Academiei Române şi ale mitropolitului Lucian 
evocă celebritatea satului transilvănean al cărui spirit inconfundabil se leagă 
de viaţa şi activitatea lui Timotei Cipariu - filolog, lingvist, profesor, traducător, 
bibliofil, unul din întemeietorii Academiei Române. 

Destinul satului Pănade din comuna Sâncel este asociat pentru eternitate cu 
numele "uneia din minţile cele mai strălucite ale românilor". Autorii monogra¬ 
fiei - Traian Brad, loan Raţiu, Titu Orian - demonstrează omniprezenţa spiri¬ 
tului său, în tot ce au clădit şi simţit pănădenii. Pe lângă un capitol de sine 
stătător - "Aspecte culturale şi şcolare" - în care lui Timotei Cipariu îi este re¬ 
zervat un spaţiu important, anexele cuprind fragmente din jurnalul marelui 
cărturar, publicat la Cluj în anul 1972, ca şi "Actul de eliberare din iobăgie" a 
bunicului lui Timotei Cipariu. 

Cele 45 de anexe documentare - reproduceri de texte istorice de arhivă şi 
fragmente din presa vremii - evocă, alături de imaginea lui T. Cipariu, şi alte 
personalităţi de excepţie, de ale căror demersuri se leagă, într-un anume 
moment, istoria satului Pănade: episcopul loan Inocenţiu Micu Clain, loanu 
Mitropolitu, luliu Maniu, istoricul Coriolan Suciu. 

Documentele conexe - între care listele cu primarii, notarii, preoţii, învăţătorii 
şi profesorii satului, cu membrii fanfarei şi ai grupurilor folclorice, fragmentele 
din jurnalul lui T. Cipariu, ca şi capitolul de "Evocări lirice" din creaţia unor 
scriitori, până şi poemul citat "în loc de postfaţă" - atestă ideea că o aşezare 
înfruntă timpul prin numele pe care le-a dat, prin spiritul care i-a construit 
identitatea. 


Ph. Kotler consideră că, pentru a potenţa instrumentele activităţii de 
Public Relations şi a obţine o comunicare coerentă şi eficace, trebuie ca 
toate componentele politicii promoţionale să fie atent integrate. De ase¬ 
menea trebuie integrate într-o concepţie unitară toate politicile de marketing. 
Ele nu se substituie însă politicii culturale şi nici nu pot fi înlocuite de ea. 

Dacă politicile de produs, distribuţie, preţ şi promovare sunt de 
competenţa organizaţiilor culturale şi a celor care gestionează viaţa unei 
comunităţi, politica în domeniul creaţiei şi a difuzării culturii naţionale 

este de competenţa statului şi a instituţiilor sale publice, de competenţa 
Ministerului Culturii şi a structurilor sale din teritoriu. Ea este termenul de 
referinţă pentru politicile de marketing. 

în esenţă, politica culturală reprezintă un ansamblu de strategii a 
căror finalitate este conservarea, dezvoltarea şi promovarea valorilor unei 
culturi. 

A defini o politică culturală înseamnă a stabili scopuri şi a garanta 
mijloace de acţiune. în acest sens, statului îi revine rolul de a elabora un 
proiect de dezvoltare umană în consens cu direcţia de dezvoltare a 
societăţii, asigurând condiţii egale de acces la valorile culturale. 

Astăzi se impune mai mult ca oricând un nou concept de dezvol¬ 
tare culturală, care să asigure dreptul fundamental la cultură şi educaţie al 
oricărui locuitor din spaţiul rural. 

Ministerul Culturii, ca principal arhitect al politicii culturale naţionale 
trebuie să investească bani şi imaginaţie pentru a relansa viaţa culturală a 
lumii rurale, conservând operele şi tradiţiile specifice acestei lumi, stimu¬ 
lând potenţialul ei de creativitate. 

Extinderea autonomiei locale nu înseamnă excluderea statului de la 
finalizarea unor proiecte care să se ocupe de: 

- formarea resurselor umane şi a managerilor culturali; 

- înnoirea metodelor de acţiune eficientă pe baza studiilor interdis- 
ciplinare pe care să le comande şi să le valorifice Ministerul 
Culturii în folosul instituţiilor din teritoriu; 

- includerea creatorilor şi a valorilor culturii rurale în schimburile 
internaţionale pe care le iniţiază; 

- atragerea şi motivarea unor sponsori care să investească în 
conservarea şi promovarea valorilor populare; 

- finanţarea de la buget a unor lucrări destinate zonelor cu poten¬ 
ţialul economic cel mai scăzut, pentru a se salva vestigii, valori şi 
tradiţii de importanţă naţională; 

- dirijarea unor resurse externe nerambursabile pentru susţinerea 
de proiecte culturale destinate mediului rural. 

Un asemenea proiect este cel conceput recent (1999) de directorii căminelor 
culturale din comunele hunedorene Ghelar şi Todeşti, cărora li s-a alăturat şi 
un referent de la Casa de cultură din Deva. 

Proiectul vizează înfiinţarea, în cadrul căminului cultural, a unui centru de 
informare şi consultanţă în dezvoltare rurală 
Obiectivele autorilor sunt bine motivate: 

- locuitorii din mediul rural au o nevoie stringentă de informaţii complexe - 
economice, juridice, utilitare etc. - din diverse domenii de activitate, 
inclusiv din domeniul ocupării resurselor umane. în condiţiile în care rata 
şomajului la nivel de judeţ este de peste 20 de procente, iar localităţile 
urbane înregistrează un declin continuu, spaţiul rural ar putea fi o alter¬ 
nativă viabilă de integrare în muncă şi dezvoltare umană; 

- lipsite de accesul la informare, prin lipsa infrastructurii şi a unui sistem 
informaţional care să le includă, comunităţile rurale riscă să piardă 
potenţialul de valori culturale pe care l-au conservat de-a lungul timpului şi 
să blocheze şansele de dezvoltare a economiei şi a competenţelor 
umane, ceea ce impune implementarea unui sistem eficient de informare 
şi comunicare: 

- cunoscători ai problemelor satului contemporan şi ai nevoilor pe care le 
are populaţia de la sate, autorii proiectului consideră că personalul din 
căminele culturale este calificat să gestioneze comunicaţiile la nivel 
comunitar şi implementarea centrelor de informare şi consultanţă în 
dezvoltare rurală. Aceasta constituie o premisă a dezvoltării procesului de 
educaţie a adulţilor; 

- tipurile de informaţii de care săteanul are nevoie pentru propria lui 
gospodărie, pentru a-şi valorifica produsele agricole sau a se implica în 
agroturism ar putea fi furnizate de un asemenea centru în condiţiile în 
care căminele ar fi dotate cu minimum de echipamente tehnice de 
comunicare fluentă intra şi intercomunitară. 

în baza de date a Centrului de Informare şi Consultanţă se vor putea găsi in¬ 
formaţii despre: orarul de funcţionare al instituţiilor publice judeţene, locuri de 
muncă disponibile, programe de reconversie profesională, cursuri de 
reciclare, perfecţionare, oportunităţi de afaceri, turismul rural, calendarul şi 
prospectele târgurilor şi a expoziţiilor, programe de finanţare externă, oferte 
de burse, alte oportunităţi educaţionale, modele de studii de fezabilitate, 
fundaţii şi asociaţii profilate pe tematică rurală etc. 

Autorii proiectului precizează că: beneficiarii unui asemenea sistem informa¬ 
ţional ar putea fi, alături de cetăţenii comunei, şi serviciile comunitare publice 
sau particulare. 

Toate aceste propuneri sunt concepute de cei care le-au proiectat - Sergiu 
Tenţ, Petre Ursan, Valentin lleş - ca demersuri strategice venite din zona 
culturii în sprijinul calităţii vieţii oamenilor din mediul rural. Efectele sociale 
preconizate de ei vizează o utilizare mai eficientă şi o reconsiderare a 
misiunii instituţiei culturale rurale - în speţă a căminului cultural care, în acest 
fel, şi-ar redobândi identitatea preconizată de D. Guşti. 

Interesante sunt şi etapele desfăşurării proiectului, din care cităm, ca primă 
etapă, seminarul cu tema "Dezvoltarea rurală şi formarea de lideri de 
opinie locali", preconizat a se organiza în staţiunea Geoagiu-Băi, cu partici¬ 
parea personalului căminelor culturale din judeţ şi din judeţele învecinate, un 
veritabil schimb de idei şi prilej de publicitate prin public relation. 

Competenţa celor care au conceput proiectul poate fi demonstrată prin 
reproducerea unui pasaj despre lectoratele preconizate de ei şi invitaţii care 
urmează să le susţină: 

Tema - "Procesul educaţiei continue, rolul liderilor de opinie locali, metode de 
lucru, comunicare eficientă în mediul rural", susţinută de specialişti în 
educaţia adulţilor şi formarea formatorilor din Ministerul Culturii. 

Tema - "Sistemul administraţiei publice locale, rolul funcţionarului public, 
instituţii judeţene interesate de colaborarea cu centrele de informare rurală" - 
susţinută de reprezentanţi ai Prefecturii Hunedoara. 

Tema - "Istorie, cultură, turism" - susţinută de consilieri şi alţi specialişti de la 
Inspectoratul Judeţean pentru Cultură şi de la Centrul Zonal de Educaţie a 
Adulţilor. 

Tema - "Legislaţie şi oportunităţi în turismul rural" - susţinută de reprezentanţi 
din Hunedoara ai Autorităţii Naţionale de Turism. 

Teme axate pe interesul actual ale comunităţilor locale - economie rurală, 
resursele zonei de munte, proiecte de dezvoltare rurală, oportunităţi de afaceri, 
studii de fezabilitate, rentabilizarea activităţii agricole şi neagricole în sate de 
munte, parteneriate locale, construcţii rurale, programe de finanţare externă, 
sisteme de încălzire ecologică, păstrarea cadrului natural şi peisagistic etc., 
susţinute de reprezentanţii unor organizaţii neguvernamentale. 

_ Sursa : Căminul cultural din comuna Gheţar , Judeţul Hunedoara. 


Asumarea unui asemenea proiect de către căminul cultural se 
încadrează în concepţia noastră despre transformarea acestei instituţii 
rurale într-un centru cultural multifuncţional (39, p. 29-31). 

Potrivit tradiţiilor din ţara noastră, căminul cultural răspunde, alături 
de şcoală, bibliotecă, biserică ş.a., nevoilor de informare şi educaţie civică, 
ştiinţifică, etică, artistică, religioasă, economică etc, ale populaţiei rurale. 
Pe lângă responsabilităţile sale "clasice", căminele din anumite comune îşi 
asumă şi sarcini metodologice în sprijinul resurselor umane din instituţiile 
culturale apropiate. 

în acest sens, se creează premisa diversificării competenţelor sale 
şi, implicit, a polarizării intereselor culturale ale diverselor segmente de 
public. Un asemenea centru ar putea promova genuri artistice ca: filmul, 
teatrul, dansul, muzica, literatura, arta populară etc. Ar putea organiza 
cercuri tehnice şi ştiinţifice, tabere de creaţie şi activităţi recreative, inclusiv 
spaţii pentru activităţi de turism şi expunere a produselor de artă 
tradiţională. 

Pentru un prim experiment propunerea noastră a vizat comuna 
Cornu, judeţul Prahova, din mai multe motive: 

1. Comuna este amplasată la 6 Km de Câmpina şi în apropierea 
unor staţiuni turistice renumite - Breaza, Sinaia, Buşteni, 
Predeal, Slănic, Vălenii de Munte ş.a., ceea ce permite inclu¬ 
derea ei în turismul cultural prahovean şi naţional. 

2. Căminul cultural dispune de un sediu bine întreţinut, cu spaţii 
funcţionale pentru diverse activităţi culturale. 

3. Biblioteca şi muzeul etnofolcloric îi conferă valenţe culturale 
suplimentare. 

4. Există condiţii de organizare a unor tabere de creaţie artistică 
(sculptură în lemn şi piatră). 

5. Comuna dispune de spaţii comerciale şi posibilităţi de cazare 
pentru turişti. 

6. Comunitatea rurală, prin reprezentanţii ei şi Inspectoratul pentru 
Cultură al judeţului Prahova susţin implementarea unui aseme¬ 
nea proiect. 

Conceptul propus (39, p. 32) dezvoltă întreaga tipologie de activităţi 
culturale şi comerciale ce pot fi iniţiate în cadrul unui asemenea centru, 
sursele de finanţare şi modalităţile de promovare a imaginii şi a mesajelor 
lui, inclusiv schema completă de încadrare cu resurse umane. 

Proiectat într-o asemenea viziune, căminul cultural ar putea întruni 
elemente din cele două tipuri de centre culturale propuse de Institutul 
pentru Dezvoltare şi Relaţii Internaţionale din Zagreb, în perspectiva unei 
colaborări europene: 

A. Tipul ideal - centrul cultural ca instituţie cu activitate permanen¬ 
tă, polivalentă, socio-culturală şi artistică, ce se adresează diver¬ 
selor categorii de public şi este în acord cu cerinţele lor, promo¬ 
vând cu prioritate valori locale. 

B. Tipul real - centrul cultural ce poate fi implicat în toate fazele 
unui ciclu - producţie, consum, participare, educaţie, stimularea 
creativităţii; fără ca producţia profesionistă să fie obligatorie, 
centrul poate avea activităţi de performanţă (formaţii artistice 
proprii, expoziţii etc.). 

Importantă este însă selectarea şi medierea între genurile cultu¬ 
rale, în funcţie de segmentele pielei, deoarece feedbackul vine cel mai 
adesea din partea publicului care se manifestă ca element activ în circuitul 
comunicaţional al culturii. 



Capitolul 6 

FEEDBACKUL. 

MANAGEMENTUL SIMBOLURILOR 


6.1. Funcţiile feedbackului 

Activitatea serviciilor culturale, ca servicii specializate în difuzarea 
culturii, necesită o evaluare sistematică cu ajutorul unor mijloace de control 
(norme, indicatori) care exprimă rezultatele obţinute în raport cu obiectivele 
preconizate. 

A evalua o instituţie culturală înseamnă a stabili dacă activitatea ei 
corespunde, pe de.o parte, misiunii şi statutului său social, iar pe de alta, 
"aşteptărilor" publicului cultural. 

Trei sunt conceptele fundamentale pentru elaborarea normelor, a 
criteriilor de evaluare: impactul, efectivitatea, eficienţa. 

Impactul instituţiei culturale se măsoară cu ajutorul unor indicatori 
cantitativi (număr de utilizatori raportat la numărul de locuitori care 
constituie publicul-ţintă) şi al gradului de receptivitate socială exprimată prin 
imaginea sa publică. 

Efectivitatea exprimă măsura în care obiectivele activităţii au fost 
atinse - obiectivele fiind termeni de referinţă în procesul de evaluare a 
activităţii culturale. 

Eficienţa reprezintă raportul dintre acţiunile întreprinse şi efectele lor 
evidenţiind cât de bine sunt satisfăcute cererile adresate de utilizatori (89). 

în general, se utilizează două niveluri de evaluare a eficienţei: 

1. nivelul efectelor de gradul I, indicat de raportul rezultatelor 
cantitative la resursele/cheltuielile efectuate; 

2. nivelul efectelor de gradul II, ca efecte calitative puse în evidenţă 
de percepţia utilizatorilor. 

Percepţia este determinată de o multitudine de factori - sociali, 
contextuali, personali. Pe lângă nevoile, dorinţele, "aşteptările", motivaţia şi 
percepţia publicului, un rol important îl au experienţele anterioare ale 
utilizatorilor. Ele se constituie într-o "bancă de date" şi acţionează ca un 
"filtru" în percepţia mesajului cultural (19, p. 93), 

Pentru a înţelege aceste relaţii, vom considera activitatea culturală 
ca pe un proces de comunicare, în care emitentul este organizaţia 
culturală, iar produsele şi manifestările culturale - mesajul ce se adresează 
unui public mai mult sau mai puţin receptiv. 

Conţinutul mesajului este complex. El cuprinde numeroase idei, 
informaţii, valori, simboluri, trăiri şi modele de comportament exprimate în 
opere şi acţiuni culturale. Pe lângă acestea, mesajul cuprinde ideea 
scopului ce trebuie atins, dar şi un conţinut implicit, constituit din câmpul de 
conştiinţă al personalului cultural, din opinii, concepţii, valori, credinţe, 
prejudecăţi ale celor care concep şi organizează, sub forma unui mesaj, 
procesul de difuzare a culturii, alegând codurile ce l-ar putea face mai 
explicit şi perceptibil de către consumatorii de cultură. Specialiştii 
precizează faptul că, înaintea conţinutului, un mesaj cuprinde ineluctabil 
intenţia emitentului în raport cu destinatarul vizat. 

Procesul de receptare implică mai multe subprocese, cum sunt: 
decodificarea mesajului, interpretarea şi înţelegerea lui, urmate de formula¬ 
rea unui răspuns din partea primitorului, răspuns cunoscut sub denumirea 
de feedback sau retroacţiune. 

înţelegerea mesajului, a conţinutului explicit şi implicit, este deosebit 
de importantă pentru că indică similitudinea sensurilor atribuite mesajului 
de către emitent şi de către public - corespondenţa dintre cele două 
câmpuri de conştiinţă: al persoanelor care organizează şi transmit oferta 
culturală şi al celor care o receptează. 

Figura 5 

Feedbackul ca răspuns la mesajul iniţial, indică efectul propriu-zis al 
comunicării. El se exprimă sub forma adeziunii la un mesaj sau a 
respingerii lui, în termenii psihosociologiei, feedbackul denotă audienţa 
ofertei culturale, sub forma dimensiunii şi structurii publicului (procentul 
populaţiei care frecventează cultura) şi a gradului de satisfacţie faţă de 
produsele culturale şi activităţile la care participă utilizatorii reali. 

Teoreticienii comunicării manageriale arată că "pentru a fi folositor, 
feedbackul trebuie să fie utilizabil". Pentru a fi utilizabil, trebuie să se 
refere la ceva ce stă în puterea "primitorului de a face sau de a schimba" 
(19, p. 127). în acest sens, feedbackul este necesar personalului cultural 
din aşezămintele rurale şi mai ales managementului culturii. 

Pentru a evidenţia rolul feedbackului în eficientizarea deciziei este 
utilă analiza sistemică, potrivit căreia organizaţia culturală este considera¬ 
tă un sistem deschis, aflat în interacţiune continuă cu mediul. 

Din perspectiva sistemică, activitatea organizaţiei culturale este 
evaluată în termeni de input (intrări în sistem) şi output (ieşiri), luându-se în 
consideraţie fluxurile de influenţă societală ale contextului sociocultural. 

Inputurile sunt constituite din resurse materiale, financiare, umane, 
informaţionale, din patrimoniul cultural gestionat de instituţiile culturale, ca 
şi din obiective legislative, cultură organizaţională etc., cu alte cuvinte, din 
condiţiile interne şi oportunităţile externe ale ofertantului de cultură. 

Eficienţa gestionării şi organizaţiei se constată la nivelul ieşirilor din 
sistem, ieşiri ce cuprind: cunoştinţe, informaţii, valori, simboluri, modele de 
comportament etc. receptate de utilizatori şi care, în funcţie de concor¬ 
danţa ofertei cu aşteptările lor culturale, formulează un anume răspuns. 

Feedbackul are funcţie reglatoare, în sensul că reacţia la un mesaj, 
exprimată prin creşterea sau' scăderea audienţei (a frecventării instituţiei 
culturale) şi prin diverse grade de satisfacţie - manifestă sau implicită - 
deductibilă prin sondaje, îi ajută pe manageri să ia decizii raţionale, să 
intervină la nivel de intrări şi să procedeze, în funcţie de situaţie, la: 

- redefinirea obiectivelor; 

- reordonarea priorităţilor; 

- înlocuirea sau reformarea resurselor umane; 

- realocarea resurselor financiare; 

- reechiparea cu aparatură de practică culturală; 

- reevaluarea colaborărilor; 

- reformularea politicilor de marketing etc, 

Pentru manageri, solicitarea feedbackului este un demers oportun. 
Dacă răspunsul este negativ, se poate interveni la nivelul fluxurilor de 
intrare în sistem, conform modelului de mai sus. însă, dacă feedbackul 

este pozitiv, el va avea valenţe motivaţionale atât pentru management, cât 
şi pentru celelalte resurse umane din aşezămintele de cultură, 

Pentru a previziona reacţia publicului la un mesaj cultural trebuie 
determinată piaţa-ţintă, însuşirile utilizatorilor vizaţi - vârstă, sex, educaţie, 
ocupaţie etc. - dar şi motivaţia expunerii lor la mesaj şi expectaţia de la 
cultură, _ 

în acest sens, poate fi evaluată percepţia ofertei culturale dintr-o 
comunitate umană, imaginea unei instituţii, a unui mare creator, a realităţii 
culturale înseşi. 

Cercetarea vieţii culturale din mediul rural (73) a demonstrat faptul 
că populaţia percepe mai ales neîmplinirile activităţii. Menţionând caracte¬ 
risticile vieţii culturale din comuna în care trăiesc, subiecţii s-au referit mai 
ales la "lipsa de suport material", care împreună cu alte dificultăţi generate 
de actuala tranziţie, afectează "adresabilitatea actului de cultură" şi, 
implicit, satisfacţiile publicului. De aceea, pentru unii locuitori ai spaţiului 
rural, viaţa culturală cunoaşte "un declin permanent", iar pentru alţii "este 
ca şi inexistentă". 


Tabelul 42 

Percepţia vieţii culturale comunitare la nivelul 
populaţiei investigate 


Nr. 

crt. 

Percepţii 

Menţiuni % 

1 . 

Lipsită de suport material 

67,1 

2. 

Umbrită de "problemele" tranziţiei 

58,1 

3. 

Afectată de dificultăţi financiare 

30,4 j 

4. 

Săracă în oferte specializate 

28,3 

1 5. 

Lipsită de entuziasmul publicului 

26,1 

6. 

Redusă la minimum de manifestări 

17,1 

7. 

Dependentă de interese politice 

10,6 

8. 

în declin permanent 

8,1 

9. 

Ca şi inexistentă 

1,8 


Sursa: "Calitatea vieţii culturale din mediul rural". 


Evaluările pozitive sunt mult mai reduse. Circa o zecime dintre lo¬ 
cuitori consideră că viaţa culturală din comuna lor este bogată în eveni¬ 
mente, altă zecime apreciază că răspunde aşteptărilor populaţiei, sunt "pe 

măsura tradiţiilor comunitare". La nivelul întregului eşantion, numai o treime 
dintre cei investigaţi cred că viaţa culturală "are şanse de redresare". 

Managerii culturali au mai multă încredere în şansele culturii rurale. 
Ca persoane implicate direct în gestionarea faptelor culturale, directorii de 
cămine şi bibliotecarii comunali exprimă mai multe aprecieri pozitive. 

Deşi 40,3% dintre directorii de cămine percep declinul continuu al vieţii 
culturale, sunt mai mulţi cei încrezători în şansele ei de redresare (55, 3). Ca şi 
bibliotecarii, ei resimt mai puternic decât populaţia presiunea unor interese 
politice, iar în condiţiile extinderii autonomiei comunitare, ei cred că 
dependenţa culturii de factorii puterii locale va fi şi mai accentuată. Circa 
15% dintre bibliotecari consemnează în mod explicit "subordonarea 
aşezămintelor culturale intereselor partizane, de grup". 


Tabelul 43 


Aprecierea vieţii culturale de către 
managerii investigaţi (%) 


- % - 


Nr. 

crt. 

Percepţii exprimate 

Menţiuni ale 
bibliotecarilor 

Menţiuni ale 
directorilor de 

cămine culturale 

- pozitive - 

1 . 

Lipsită de suport material 

78,1 

82,6 

2 

Umbrită de "problemele 11 tranziţiei 

59,4 

80,2 

3. 

Afectată de dificultăţi financiare 

43,8 

29,1 

4. 

Săracă în oferte specializate 

31,3 

54,1 

5. 

Lipsită de entuziasmul publicului 

34,4 

20,8 

6. 

Redusă la minimum de manifestări 

18,8 

0,8 

7. 

Dependentă de interese politice 

12,5 

29,1 

8. 

în declin permanent 

12,5 

40,3 

9. 

Ca şi inexistentă 

3,1 

0,4 

- negative - 

10. 

Cu mari şanse de redresare 

43,8 

58,3 

11. 

Bogată în evenimente 

18,8 

25,0 

12. 

La nivelul aşteptărilor 

25,0 

16,6 

13. 

Pe măsura tradiţiilor comunitare 
-1 _ 

18,8 

20,8 


Sursa "Calitatea vieţii culturale din mediul rural". 


Subiecţii consideră că mentalităţile culturale ale reprezentanţilor pu¬ 
terii vor fi determinante pentru destinul aşezămintelor rurale. După cum s-a 

văzut din capitolele anterioare, unii primari şi consilieri se numără printre 
animatorii culturii, o susţin şi îi antrenează şi pe ceilalţi locuitori în rezolva¬ 
rea problemelor cu care se confruntă activitatea culturală. în acest sens 
trebuie să interpretăm şi opiniile managerilor culturali care cred că, în viitor, 
cultura va depinde mai mult de puterea locală, dar "va fi mai bine susţinută 
din punct de vedere material şi financiar" (25,0%), "se va diversifica" 
(18,8%) şi se va "consolida" (15,6%). 

După alte opinii, amestecul puterii locale în treburile aşezămintelor 
culturale se va manifesta în sens negativ: viaţa culturală va continua să 
existe "la limita supravieţuirii" ori va cunoaşte un declin continuu. 

Previziunile managerilor investigaţi sunt influenţate de experienţa lor 
profesională, de vârstă, de capacitatea lor de a înţelege orientările valorice 
ale celor cu care colaborează şi de a cunoaşte cerinţele publicului rural. 

Contrar aşteptărilor noastre, managerii tineri sunt mult mai sceptici 
în privinţa sprijinului pe care îl vor primi de la primari şi de la consiliile 
locale. 

Dorind să cunoaştem mai în profunzime reprezentările culturale ale 
subiecţilor, i-am solicitat să se transpună în situaţia în care comunele ar fi 
lipsite de instituţii culturale şi să-şi imagineze cum ar arăta ele în aceste 
condiţii. Scenariul propus ar putea fi considerat pesimist, dar nu imposibil, 
de vreme ce în unele zone rurale bibliotecile sunt ameninţate cu dispariţia, 
iar căminele culturale sunt deturnate de la rosturile lor fundamentale. 

Răspunsurile la întrebarea "Cum ar arăta comuna dumneavoastră, 
dacă ar fi lipsită de bibliotecă publică şi cămin cultural?" demonstrează că 
populaţia nu-şi poate imagina spaţiul în care trăieşte fără principalii agenţi 
culturali care gestionează viaţa spirituală comunitară, împreună cu şcoala, 
biserica etc. Prin sintagme mai mult sau mai puţin metaforice, ei au 
proiectat imaginea unei localităţi "rămase în urmă cu câteva secole" şi 
care, lipsită de aceste aşezăminte: 

- "ar fi mai săracă decât în prezent"; 

- "ar fi lipsită de orice şanse de a progresa"; 

- "n-ar mai avea personalitate"; 

- "şi-ar pierde tradiţiile şi obiceiurile"; 

- "ar fi cumva în afara timpului"; 

- "oamenii talentaţi n-ar mai avea unde să se manifeste" etc. 

Analiza acestor opinii evidenţiază o anume mentalitate a populaţiei 

rurale: chiar dacă aşezămintele de cultură înregistrează, sub presiunea 
problemelor economice şi sociale, un declin trecător, desfiinţarea lor este 
de neacceptat, deoarece spaţiul rural ar fi lipsit de viaţă spirituală, ar fi 
"pustiu", ar fi "ca o noapte continuă", asemenea unui loc "unde nu se 

întâmplă nimic", "un loc aflat la marginea lumii", "ca un pom fără rădăcini", 
"ca un pom fără rod", "ca un om care nu vede", "ca o casă părăsită", "ca o 
fântână fără de apă" etc. 

Succesiunea de imagini exprimate uneori plastic, alteori dur, de 
subiecţi pentru a-şi descrie gândurile în legătură cu o realitate indezirabilă 
demonstrează că, în viziunea lumii rurale, cultura este asociată cu rodul, cu 
lumina, cu tradiţia, cu demnitatea, cu munca şi sănătatea spirituală, cu 
viaţa însăşi, 

Pentru managementul unei instituţii culturale sunt interesante 
percepţiile publicului ei, în cazul unui muzeu, de pildă, este util de aflat cine 
sunt vizitatorii "avizaţi" şi cine sunt cei ocazionali, care este motivaţia 
frecventării muzeului, ce piese muzeale reţin atenţia publicului şi ce 
exponate rămân nesesizate, ce trăiri şi ce asociaţii de idei poate genera 
vizitarea muzeului, ce nevoi spirituale pot fi satisfăcute prin vizitarea unui 
muzeu şi cu ce insatisfacţii pleacă unii vizitatori etc, 

în general, feedbackul solicitat printr-un sondaj de marketing poate 
surprinde impactul mesajului muzeal asupra diverselor segmente ale pieţei 
culturale. 


învăţămintele feedbackului 

- pe marginea unui sondaj - 

în anul 1998, în lunile iulie-septembrie, s-a realizat un asemenea sondaj la 
Muzeul Satului din Bucureşti, instituţie culturală care, deşi situată în spaţiul 
urban, aduce lumea rurală mai aproape de noi. 

Din cei 130 de subiecţi care au răspuns la chestionar, 80 erau bucureşteni, iar 
11 erau străini din Franţa, Germania, S.U.A, Canada, Italia, Australia, restul 
turişti din diverse judeţe. Tinerii de până în 35 de ani au reprezentat 63% din 
gruparea investigată, numărul bărbaţilor fiind dublu faţă de cel al femeilor. Au 
predominat studenţii, inginerii, profesorii, pensionarii, elevii - ocupaţiile celorlalţi 
subiecţi fiind de o mare diversitate - de la magistrat la tehnician, ziarist, pictor, 
sau fără ocupaţie. 

Majoritatea persoanelor investigate au preferat să viziteze muzeul în grup, cu 
familia (46,1%) sau cu prietenii şi colegii (42%). 

înainte de a-l vizita, 16% dintre subiecţi nu ştiau "nimic" sau "aproape nimic" 
despre muzeu, alţi aflaseră că "merită vizitat", că "reprezintă sinteza satului 
românesc" şi "trecutul românilor", "că este cel mai mare muzeu de acest gen 
din ţară" şi unul "dintre cele mai interesante din Europa". 

S-au exprimat şi mărturii de genul: 'îl cunosc de o viaţă", "ştiu toată istoria încă din 
copilărie", "ştiam aproape tot", "ştiam multe, dar nu ceea ce trebuia să ştiu" ş.a. 

Cei mai mulţi dintre vizitatori au aflat "de la părinţi" de existenţa muzeului 
(36%), ceilalţi - de la TV (30%), de la profesori şi învăţători (28,4%), de la 
colegi şi prieteni (20%), din presa scrisă (11,5%), din diverse materiale 
publicitare (4,6%), din alte surse (3%). 

Ei consideră că muzeul merită a fi vizitat şi de aceea propun intensificarea 
campaniei publicitare şi diversificarea instrumentelor de reclamă. 

Propunerea este de reţinut, dacă avem în vedere că mulţi dintre subiecţi erau 
familiarizaţi cu asemenea gen de ofertă, întrucât vizitaseră muzeele din Sibiu, 
Cluj, Baia Mare, Tulcea, Râmnicu Vâlcea, Negreşti-Oaş, Suceava, Vatra Dornei, 
Rădăuţi, Câmpulung Moldovenesc, Bran etc. 

Circa o cincime dintre subiecţi au menţionat că nu au nici o legătură cu lumea 
satului, ceilalţi se simt legaţi de această lume, fie pentru că au locuit în sat 
(42%) sau şi-au vizitat rudele, prietenii (27%), fie prin natura profesiei (7%) sau 
cunoştinţele acumulate în timp (6%). în acest sens, cei mai mulţi dintre ei 
dispuneau de fondul aperceptiv necesar pentru a recepta mesajul pieselor 
muzeale. 

Exponatele care le-au reţinut atenţia în mod deosebit au fost cele cu valenţe 
simbolice mai pregnante, precum: bisericile, crucile, porţile maramureşene, 
bordeiele în pământ, morile, acoperişurile, prispele, ţesăturile, gospodăriile din 
Transilvania şi din alte zone ale ţării, după cum se simt legaţi de una sau alta 
dintre ele, sau au fost atraşi de anumite detalii cu totul originale. 

Pentru gestionarea unui muzeu sunt importante şi conexiunile pe care le fac 
vizitatorii între exponatele muzeale şi experienţele lor existenţiale, dar mai 
importante sunt opiniile despre organizarea muzeului, despre solicitudinea şi 
profesionalitatea muzeografilor, ca şi propunerile legate de diversificarea 
ofertei culturale şi potenţarea mesajului muzeal prin demersuri conexe 
abordărilor clasice ale domeniului. 

Sondajul de marketing realizat de Muzeul Satului accentuează o serie de 
certitudini, cum sunt: 

- muzeul dispune de un important capital simbolic; 

- impactul asupra publicului este preponderent estetic şi emoţional; 

- satisfacţia vizitatorilor este principala resursă a motivaţiei profesiona¬ 
le a muzeografilor; 

- imaginea generală a muzeului este dominată de sobrietate, exactitate, 
demnitate, continuitate, responsabilitate etc., ceea ce exprimă esenţa 
politicii culturale a managementului şi a specialiştilor din muzeu. 

Sursa : Sondaj de marketing la Muzeul Satului. 

Muzeul Satului Românesc, cum s-a numit iniţial Muzeul Satului din 
Bucureşti, reprezintă un sat sinteză, organizat după principiile sociologice 

ale lui Dimitrie Guşti, iniţiatorul şi conducătorul "Şcolii sociologice de la 
Bucureşti" - acel experiment interdisciplinar în care cercetarea ştiinţifică era 
fundamentată pe relaţia permanentă între "cunoaştere şi acţiune". 

înfiinţarea Muzeului în anul 1936 a fost precedată de mai multe 
campanii monografice ale echipei gustiene, alcătuite din profesori şi 
studenţi, organizate în: Goicea Mare - judeţul Dolj, 1925; Ruşeţu - judeţul 
Brăila, 1926; Nerej - judeţul Vrancea, 1927; Fundu Moldovei din zona 
Câmpulung Moldovenesc, 1928; Drăguş - judeţul Braşov, 1929 (campanie 
repetată în anii 1932, 1933, 1938 şi, sub conducerea lui H.H. Stahl, în 
1974); Runcu - judeţul Argeş, 1930, la care au participat şi 19 studenţi 
germani conduşi de Helmuth Klocke; Cornova, 1931. 

Debutând cu numai 10 studenţi monografişti, echipa lui D. Guşti s-a 
extins "an de an", ajungând în campania de la Drăguş până la 86 de 
membri, dintre care unii mari specialişti ca: Ştefan Milcu, H.H. Stahl, 
Constantin Brăiloiu, Ion Diaconu, Francisc Reiner, Gheorghe Focşa, 
Mircea Vulcănescu, Mac Constantinescu, Victor Ion Popa, Boris Zederciuc 
şi multe alte personalităţi ştiinţifice. 

Proiectul echipei era ambiţios - din monografiile săteşti ale localităţilor 
investigate urmând să se elaboreze o sociologie a naţiunii. în practica 
echipelor monografice se impusese ca, după întoarcerea din campanii, să se 
organizeze în sălile de seminar ale catedrei de sociologie expoziţii cu 
rezultatele cercetărilor în datele lor esenţiale, inclusiv cu diverse obiecte 
achiziţionate de la săteni. începând cu campania de la Fundu Moldovei, 
asemenea expoziţii se organizau chiar în sat, în contexte în care obiectele 
puteau căpăta întreaga semnificaţie cu care le investiseră meşterii populari. 

Exponatele din timpul campaniilor desfăşurate în cei 11 ani de acti¬ 
vitate monografică au reprezentat un punct de plecare pentru ceea ce avea 
să devină muzeul - sinteză a satului românesc. în spaţiul actual au fost 
aduse obiecte din toate zonele ţării. Cei care au demontat casele şi le-au 
reconstruit în Bucureşti au fost înşişi meşterii satelor, cărora li s-au 
adăugat sute de meseriaşi bucureşteni. în perioada 1936-1948, casele au 
fost chiar locuite de familii de săteni originari din satele de provenienţă. 

în discursul inaugural, D. Guşti spunea: "Numai datorită unei 
pregătiri de peste zece ani am putut construi în mai puţin de două luni 
Muzeul Satului Românesc". 

Principiile care au stat şi stau încă la baza alcătuirii Muzeului din 
Bucureşti, sunt: 

I. principiul istoric, reprezentat de habitatul tradiţional în dezvol¬ 
tarea sa spaţială, între secolul al XVIl-lea si începutul secolului al 
XX-lea; 

II. principiul geografic - gruparea monumentelor pe provincii isto¬ 
rice: Transilvania, Banat, Oltenia, Muntenia, Dobrogea şi Moldo- 

va, ceea ce permite cunoaşterea comparativă a arhitecturii tradi¬ 
ţionale; 

III. principiul autenticităţii, constând în faptul că exponatele sunt 
construcţii originale, desfăcute piesă cu piesă, transportate în 
condiţii deosebite şi remontate în muzeu; reamenajarea interioa¬ 
relor respectă o viziune de sinteză specifică secolului al XlX-lea. 

Locuinţa propriu-zisă este compusă, în general, din trei încăperi: (1) 
camera îngustă care asigură accesul în casă şi care este destinată în 
special activităţilor gospodăreşti - "tinda"; (2) camera de oaspeţi, numită şi 
"casa de parade" sau "camera rece"; (3) camera familiei - "la sobă", "la 
foc", în care locuieşte întreaga familie. 

Un element caracteristic locuinţei tradiţionale româneşti este 
"prispa", dispusă în afara planului casei sau sub acelaşi acoperiş. Trata¬ 
mentul ornamental al prispei şi al frontonului de sub streaşină evidenţiază 
plasticitatea deosebită a arhitecturii tradiţionale româneşti. 

Interiorul unei case ţărăneşti se structurează în patru spaţii, care 
atrag ample semnificaţii, în funcţie de destinaţia lor: 

1. colţul cu vatra - încărcat de un mare număr de credinţe din cauza 
prezenţei permanente a focului - un loc prin excelenţă al femeii; 

2. colţul cu pat, locul intimităţii, unde sunt amplasate şi ţesăturile 
realizate în gospodărie; 

3. colţul sau spaţiul mesei - în jurul căreia se adună toată familia; 

4. colţul de după uşă, bântuit de spirite malefice. 

în prezent, Muzeul Satului cuprinde 76 de complexe distincte, 
totalizând 322 construcţii: 47 locuinţe, anexe gospodăreşti, 3 biserici din 
lemn, 3 mori de vânt, instalaţii tehnice care folosesc forţa apei etc. 

Obiectivele ce sunt selecţionate pentru a fi achiziţionate în 
continuare răspund principiului de a se acoperi toate laturile activităţii 
umane, respectiv: unelte de muncă, mobilier de toate tipurile, ţesături, 
piese utilizate în gospodărie, ca şi în practica religioasă, podoabe, piese de 
port popular etc. Prezenţa elementelor estetice le conferă o valoare 
suplimentară ca, de altfel, şi renumele meşterilor care le-au creat. 

Muzeul Satului demonstrează că în gospodăria tradiţională 
ţărănească totul coexistă pentru a asigura dimensiunea reală a existenţei 
umane: patul, aşternutul, masa şi scaunele, lada de zestre, icoanele, 
ştergarele, ceramica decorativă. Pe vatră sunt aşezate vase de uz, pirostrii 
şi un vătrai. Câteva linguri de lemn se sprijină pe un blid din lut ars şi 
smălţuit. Deasupra patului pot fi aşezate covoare, la capătul patului o ladă 
de zestre, multe piese având şi o dimensiune estetică (3, I, II, III). 

Manifestările culturale ale muzeului au un impact deosebit asupra 
publicului, ca de exemplu: "Ziua Muzeului Satului", cu care prilej se 

organizează mese rotunde, spectacole folclorice, lansări de discuri, 
concerte de muzică populară, demonstraţii ale meşterilor populari. 

în lunile iulie-august, timp de trei săptămâni, în incinta muzeului se 
organizează experimentul "vara pe uliţă" - tabără destinată copiilor care 
doresc să înveţe, de la meşterii consacraţi, tehnicile de confecţionare şi de 
ornamentare a ţesăturilor, lemnului, icoanelor pe sticlă, ceramicii etc. (la 
ediţia din 1998, au participat circa 200 de copii). 

De asemenea, la sfârşitul lunii iunie, în fiecare an, se organizează 
"târgul meşterilor şi creatorilor populari", la care vin cu produsele lor, 
meşterii cei mai cunoscuţi. 

Specialiştii muzeului colaborează cu peste 80 de creatori populari, 
reuşind să asigure şi continuitatea aprovizionării magazinului din muzeu. 


Justeţea unei strategii 

- studiu de marketing - 

în lunile august-noiembrie 1998, secţia de marketing a realizat un sondaj în 
rândul vizitatorilor, spre a cunoaşte preferinţele lor pentru obiectele de artă 
populară contemporană şi publicaţiile vândute în magazinul muzeului. 
Magazinul este cunoscut de subiecţi din presă sau din alte vizite la muzeu. 
Multe persoane vin special să achiziţioneze diverse obiecte de artă populară şi 
publicaţii, ceea ce demonstrează că prezenţa lui în muzeu este benefică, 
stimulând vizitele publicului. 

Obiectele cele mai solicitate sunt, în ordine: ceramica, obiectele din lemn, 
ţesăturile. 

Preferinţele exprimate sunt motivate fie prin renumele creatorilor, fie prin 
măiestria execuţiei sau autenticitatea pieselor - multe dintre ele fiind unicate. 
Obiectele sunt cumpărate ca suveniruri sau pentru a fi dăruite - specialiştii 
muzeului, manifestând exigenţă atât în privinţa tehnicilor de lucru şi a 
materialelor folosite, cât şi în promovarea acelor piese care valorifică tradiţia 
meşteşugurilor artistice. 

Dintre publicaţii, sunt solicitate: vederile, albumele de artă populară, ghidurile şi 
pliantele. S-a exprimat interesul pentru calendare cu imagini din muzeu. 
Constatând că indicele de satisfacţie exprimată de subiecţii sondajului este 
polarizat de valoarea cea mai înaltă, şefa departamentului de marketing 
conchide: "Venind la Muzeul Satului, ai certitudinea că permanent vei găsi 
ceva nou care să te încânte. Un obiect, o carte, un spectacol, o expoziţie, toate 
laolaltă compun acel spaţiu unicat care este Muzeul Satului, 
în căutarea obiectului sau a imaginii dorite, este de reţinut că la şosea se află 
un «magazin» într-un muzeu". 

Sursa: Ecaterina Dulcu, şef de secţie la Muzeul Satului. 






MANAGEMENTUL CULTURII 


219 


Reacţia de răspuns a publicului la un mesaj cultural este utilă nu 
numai instituţiei care solicită feedbackul, ci şi recunoaşterii ştiinţifice în 
general. Pentru cei care studiază mentalităţile culturale, elementele 
feedbackului sunt cu atât mai semnificative cu cât sunt mai complexe şi 
mai insolite. 

6.2. Relevanţa experimentului 

Un exemplu în acest sens este ancheta-experiment cu tema: 
"Lumea rurală mai aproape de noi", realizată în primăvara anului 1999, pe 
un număr de 170 de tineri, elevi în ultima clasă de liceu (20) şi studenţi în 
jurnalism, cu vârste cuprinse între 18 şi 25 de ani (150). 

Scopul anchetei a fost de a cunoaşte rolul experienţei culturale, ca 
relaţie cu un aşezământ de profil, şi influenţa prejudecăţilor în percepţia 
simbolurilor lumii rurale aduse prin intermediul muzeelor, în spaţiul urban. 

Ne-a interesat în ce fel receptează omul modern valorile culturii 
tradiţionale, ţinându-se seama de faptul că el trăieşte într-un mediu social 
în care, după decenii de desacralizare, valorile arhaice, fie ele morale, 
estetice sau existenţiale, sunt respinse de un număr important de 
contemporani. 

Circa 15% dintre subiecţii experimentului s-au declarat "rupţi" total de 
lumea rurală, ceilalţi considerându-se legaţi de ea prin vacanţe, prin copilărie, 
prin rude - bunici - sau prin diverse alte incursiuni în spaţiul satului real. 

împărţiţi în două grupe egale, 140 de tineri au fost solicitaţi să 
viziteze Muzeul Satului şi, respectiv, Muzeul Ţăranului Român şi să 
elaboreze un referat-eseu după următorul plan: 

1. Definirea (personală a) muzeului. 

2 Efectele primului contact cu exponatele din muzeu: trăiri, 
sentimente, reacţii spontane. 

3. Obiectele cele mai pregnante, prin puterea de a se impune 
percepţiei vizitatorilor şi simbolistica ce le poate fi asociată; 
simboluri bine cunoscute, simboluri imaginate ad-hoc. 

4. Virtuţile muzeului, ca instituţie de cultură menită să contribuie la 
educaţia publicului. Reflecţii şi învăţăminte pe marginea celor 
văzute, gânduri despre destinul satului şi al locuitorilor lui, despre 
relaţia omului modern cu valorile creaţiei populare. 

Pentru elaborarea lucrării, tinerii nu s-au limitat la vizitarea celor 
două muzee. Ei s-au documentat, au citit prezentări succinte ale specia¬ 
liştilor, pliante, extrase etc., au notat cifre, nume, citate înscrise pe expo¬ 
nate, au solicitat explicaţii de la ghizii prezenţi. Lucrările lor conţin date 
exacte despre istoria şi organizarea muzeelor, dar şi numeroase impresii, 
gânduri, sentimente, revelaţii etc. 




220 


UNIVERSUL RURAL 


Tinerii (30) care nu au vizitat şi nu cunoşteau cele două muzee au 
redactat, la rândul lor, o lucrare cu tema: " Imaginea unui muzeu ce repro¬ 
duce trăsăturile caracteristice ale satului românesc de altădată" - tipuri de 
exponate, dispunerea lor spaţială, simbolurile pe care le reprezintă ele. 

Premisele de la care s-a pornit în realizarea experimentului au fost 
următoarele: 

1. Receptarea mesajelor (conţinute de) comunicate prin intermediul 
obiectelor de muzeu este influenţată de cultura personală a 
subiecţilor, de sensibilitatea lor şi de experienţele anterioare le¬ 
gate de sat şi de oamenii lui, după cum este influenţată de dispo¬ 
nibilitatea vizitatorilor de a înţelege specificul satului şi valorile lui. 

2. Persoanele care nu sunt iniţiate în domeniul creaţiei populare 
percep cu mai mare dificultate registrul subtil al expunerii 
pieselor de muzeu şi simbolistica lor. 

3. în momentul percepţiei imaginilor sugerate de discursul muzeistic 
explicit, în mintea vizitatorilor se produc conexiuni cu informaţii, 
cunoştinţe, creaţii, modele etc. preexistente, asimilate de-a 
lungul timpului, fapt ce reprezintă el însuşi o experienţă inte¬ 
lectuală deosebită. 

4. Indiferent de predispoziţia receptorilor de a decodifica semnifi¬ 
caţia simbolurilor etalate în spaţiul muzeelor, există unele 
"obiecte puternice" care se adresează zonelor mentale celor mai 
profunde şi care reuşesc să reţină atenţia inclusiv persoanelor 
neiniţiate sau reticente faţă de mesajele cu un anume conţinut. 

Această experienţă s-a manifestat în cazul subiecţilor investigaţi 
sub forma emoţiilor neînţelese de ei, a atracţiei inexplicabile - după opinia 
lor - faţă de o lume ce nu i-a interesat şi de care nu se simţeau legaţi prin 
nimic. 

Analiza de conţinut pe lucrările tinerilor participanţi la experiment, 
confirmă ipotezele cercetării. 

a. Muzeul Satului 

7 . Definirea muzeului 

1.1. Aproape o treime dintre subiecţi au formulat definiţii factuale 
în termeni descriptivi, logici şi expliciţi, în funcţie de înţelegerea semni¬ 
ficaţiilor esenţiale ale mesajului său global şi ale exponatelor ce 
reprezentau zone sau aşezări rurale. în acest sens, muzeul este o 
reproducere sintetică a satului, în toată complexitatea lui, colecţie de 
obiecte folosite în gospodăria ţărănească şi la muncile câmpului, 

reconstituire a practicilor religioase, culturale etc. Pentru cei mai mulţi 
dintre ei, muzeul satului reprezintă: "o emblemă a culturii şi civilizaţiei 
româneşti", "expresia creativităţii viguroase a ţăranului român", "un sat 
sinteză", "un sat universal", "o şcoală de cunoaştere", "expresia vitalităţii 
neamului nostru", "un reper de spiritualitate tradiţională", "locul unde 
românul se află faţă în faţă cu originile sale", "document de istorie 
naţională", "autentică pagină de memorie colectivă", "un spaţiu pitoresc şi 
odihnitor", "univers de forme cu statut special" etc. 

1.2. Unii dintre subiecţi au preferat termenii metaforici, consideraţi 
probabil mai cuprinzători şi mai sugestivi. De pildă, Muzeul Satului este "un 
imperiu al miturilor", "un colţ de primordialitate", "un templu de 
înţelepciune", "o lume misterioasă", "o lume ispititoare", "spaţiu şi timp în 
egală măsură", "un topos în care liniştea îşi are locul său vecinie", "satul pe 
care constaţi că îl reîntâlneşti fără să-l fi văzut vreodată" etc. 

2. Efectele primului contact cu mesajul muzeului au generat o 
diversitate deconcertantă de trăiri şi reacţii: uimire, nelinişte, mister, 
revelaţie, contrarietate, emoţie, comuniune, înălţare, mândrie, ataşament, 
încântare, fascinaţie, siguranţă, pace (interioară), exuberanţă, melancolie, 
timiditate, vinovăţie, impresionalitate, implicaţie, nostalgie, satisfacţie ş.a. 
Unul dintre tinerii implicaţi în experiment s-a referit la acea adâncă şi 
inedită satisfacţie care l-a făcut să exclame: "Aveam puterea să mă ridic la 
înălţimea revelaţiei mele şi să mărturisesc filiaţia certă cu tradiţiile spirituale 
ale ţăranului români", iar un altul nota: "în muzeu s-a întâmplat minunea de 
a mă regăsi şi de a respira aerul curat al acestei regăsiri". 

Contemplând exponatele din muzeu, unii tineri au avut sentimentul 
"de a revedea lucruri ştiute cândva, poate într-o existenţă anterioară", 
"senzaţia că se află în centrul unui cerc energetic", că "sunt priviţi de mii de 
ochi cunoscuţi şi necunoscuţi". 

Această gamă complexă de trăiri şi reacţii spontane demonstrează 
nu atât diversitatea tipologiei vizitatorilor, cât diversitatea experienţelor 
existenţiale ce pot fi rememorate cu un asemenea prilej. în viziunea 
tinerilor din eşantion, acest muzeu evocă: 

- o lume pură; 

- o lume eternă; 

- o lume a lucrurilor simple şi adânci; 

- o lume autentică; 

- o lume a esenţelor etc.: 

- vitalitatea rădăcinilor noastre; 

- traiectoria logică a existenţei. 

Două sunt cuvintele ce revin obsesiv în mintea celor ce 
(re)descoperă această lume: primordialitatea şi atemporalitatea: nu în 
sensul ruperii de realitate, ci în sensul ideii de perenitate, de trăinicie. 

3. înainte de a numi obiectele care le-au reţinut atenţia în mod 
deosebit, tinerii s-au referit la percepţia atmosferei generale - "atmosferă 
scăldată în mit", la "climatul de tihnă" şi de "spiritualitate nealterată" a 
satului românesc, sugerată de intimitatea omului cu pământul şi cu "cerul 
fără ascunzişuri". 

într-un asemenea context, omul este situat între reperele lui 
fundamentale: natură, divinitate, societate. 

Primele obiecte menţionate de subiecţi sunt cele ce recompun 
aşezarea rurală: casa, fântâna, biserica, troiţa, vegetaţia, moara etc. Toate 
elementele satului au puterea lor de simbol. Biserica reprezintă, de pildă, 
"inima" satului, credinţa înrădăcinată în fiinţa ţăranului, dar şi chemarea 
credincioşilor rătăciţi, după cum fântâna este "izvorul înţelepciunii şi al 
purităţii unei lumi". 

Locuinţa ţărănească şi componentele ei au pe lângă funcţia practică 
şi o valoare estetică, afectivă, simbolică. Ea este "templul unde se 
derulează ritualul zilnic al vieţii de familie". 

Ca şi satul, locuinţa se distinge prin caracterul ei deschis - ambele 
fiind receptate în relaţie cu timpul şi spaţiul. Lemnul din care sunt făcute 
casele are "miros de istorie", iar paiele de pe acoperiş sugerează natura, 
puritatea, veşnicia. 

Vatra este "inima" casei ţărăneşti, "locul sacru" pentru menţinerea 
unităţii familiale, iar porţile seamănă cu nişte braţe deschise spre univers. 

Obiectele sacre prezente în locuinţă - crucea, icoana, candela etc. - 
îi leagă pe oamenii satelor de transcendent, dar şi de semenii lor, dându-le 
certitudinea continuităţii generaţiilor. 

Ideea de continuitate se regăseşte în cântec, în rostire, în datini, în 
port, în meşteşuguri, în concepţia despre spaţiu, credinţă, familie etc. şi, 
mai ales, în simbolurile lumii rurale. "Simbolurile te ţintuiesc şi te fas¬ 
cinează - constata un vizitator - ajutându-te să descoperi misterele acestei 
lumi". 

Lucrurile din casă şi din anexele gospodăreşti au, la rându-le, 
dimensiune simbolică. Furca de tors sugerează scurgerea clipelor, a zilelor 
şi anilor, iar celelalte unelte de muncă ne amintesc faptul că în spaţiul rural 
timpul se rotunjeşte într-un alt mod. Create iniţial din necesităţi practice, 
aceste obiecte au dobândit, prin imaginaţia şi îndemânarea ţăranului, 
.valenţe estetice, morale, sociale. 

Subiecţii au sesizat faptul că atât locuinţa, cât şi dotările ei sunt un 
indicator al poziţiei sociale a săteanului, al puterii sale economice, al 

chibzuinţei şi vredniciei sale. O surpriză pentru cercetător a fost faptul că 
locuinţele care au reţinut atenţia vizitatorilor şi au suscitat mai multe 
comentarii au fost cele sărace, etichetate însă ca modele de simplitate şi 
ingeniozitate (bordeiele, dar şi alte case din zona Olteniei, a Moldovei şi a 
Dobrogei). 

Simplitatea este una din valorile estetice pe care tinerii au pus 
mare preţ. Ei au subliniat faptul că ornamentele de pe vestimentaţia 
ţărănească, de pe mobilier şi de pe celelalte lucruri din casă se remarcă 
prin simplitate, armonie, diversitate şi rafinament, atât în privinţa dispunerii 
spaţiale cât şi a desenelor şi combinaţiilor de culori. "Am impresia, 
menţiona unul dintre vizitatori, că tot ce este atins de mâna ţăranului - 
lemnul, pământul, pânza, firul de aţă - se preface în artă". 

Lucrurile din universul existenţial al ţăranului exprimă în mod 
sugestiv, însuşirile sale caracteristice: discreţia, sobrietatea, onestitatea, 
seninătatea, evlavia, bunul gust, adaptabilitatea, armonia, sensibilitatea, 
respectul pentru comunitate. 

4. Muzeul dezvăluie, după opinia subiecţilor, varietatea şi bogăţia 
lumii rurale, rădăcinile şi vitalitatea ei, evoluţia şi rosturile ei, realismul şi 
fascinaţia ei. 

Muzeul conservă mărturii de spiritualitate tradiţională. Patrimoniul 
său de valori etnografice exprimă geniul artistic şi arhitectural al ţăranului 
de altădată, materializat în monumente originale şi de o inepuizabilă 
expresie simbolică. 

Pentru cei care îi trec pragul, Muzeul Satului reprezintă un alt mod 
de a cunoaşte lumea rurală, de a-i pătrunde esenţele, de a-i înţelege 
destinul, de a reconstitui momentele cele mai semnificative ale evoluţiei 
sale. El îi învaţă pe vizitatori să observe, să constate, să asculte, să 
aleagă, să dezlege, să exprime, să viziteze, să înţeleagă. 

Pentru unii dintre tinerii investigaţi, muzeul înseamnă şi asumarea 
trecutului îndepărtat al satului românesc, a valorilor sale definitorii, a 
eşecurilor şi a proiecţiilor lui. De asemenea, înseamnă identificarea cu 
universul în care se consumă ritualul etern al iubirii pentru pământ. în acest 
sens, receptarea mesajului muzeal reprezintă experienţa unică a regăsirii 
de sine şi a redescoperirii reperelor fundamentale ale existenţei comu¬ 
nitare. Pentru alţii, muzeul înseamnă curajul de a recunoaşte că, trăind 
într-o lume lipsită de puritate şi naturaleţe, ne-am înstrăinat de noi înşine. 

Contemplarea spaţiului muzeal, unde lumea reală se intersectează 
cu [urnea de vis, este pentru fiecare vizitator un prilej de mărturisire, de 
reflecţie şi de întoarcere la sine. 

Eseurile redactate de tineri reprezintă ipostaze diverse ale percep¬ 
ţiei muzeistice, după cum s-au combinat interesele pentru problematica 

lumii rurale, ataşamentul faţă de valorile ei, calitatea de vizitator permanent 
sau ocazional, cunoaşterea satului sau necunoaşterea lui etc. 

Exemplificăm cu lucrarea unei studente care, pe parcursul vizitei la 
Muzeul Satului, a trecut de la atitudinea sceptică la starea de implicare 
adâncă şi de entuziasm care a stimulat-o să reformuleze titlul eseului. 


Lumea rurală DEPARTE în noi 

Dezorientată, rătăcită parcă într-un spaţiu ce nu-mi aparţinea, am fost cuprinsă 
de neliniştea ce venea dintr-un gol de imaginaţie. Nu ştiam ce lucruri 
interesante aş putea găsi, ca să le pot prezenta într-un eseu. în plus, regretam 
că nu vizitez muzeul din proprie iniţiativă.. M-am simţit însă prinsă repede în 
mrejele unei lumi pe care niciodată nu am înţeles-o. Niciodată n-am conştientizat 
bogăţia spirituală a rusticului. Acum, când lumea rurală era aproape de mine, iar 
eu căutam în ea un loc al meu, sentimentul era înălţător. 

Atentă la fiecare detaliu, am păşit într-un orizont pe care puţini îl cunosc. 
Punctele cardinale deveniseră iele ce-mi ameninţau, cu jocul lor, liniştea. 

Mai repede decât mă aşteptam am ajuns la o casă din Argeş. Lampa, carpetele, 
masa din mijlocul odăii, desaga... toate îşi aşteptau ţăranii să se întoarcă în timp. 
Căruţa din mijlocul curţii aştepta primăvara eternă. Eu retrăiam, pentru câteva 
clipe, bucuria copilăriei universale - prea departe acum de sufletul schimbător al 
tinereţii inadaptate. 

Gorj. O casă din 1875. Pragul înalt, laiţa, lemnul sculptat, toate sunt trepte 
simbolice spre bolta unui ţinut ce poate întemniţa realitatea neautentică. M-am 
întrebat atunci cum a fost posibilă metamorfoza unei lumi primordiale într-o 
imagine frântă, străină, ce domină reprezentările noastre, 
întinderea Satului Universal mă neliniştea. Eram tot mai nerăbdătoare să pătrund 
în zona Moldovei pentru a-mi regăsi jumătatea mea moldovenească. Am trecut 
repede printre casele olteneşti. Biserica din mijlocul satului chema parcă, prin 
turla ostenită de ani, credincioşii rătăciţi într-o lume mizeră. Am intrat ademenită 
de mirosul de ceară veche, lovindu-mă de pragul de sus. Atunci am înţeles 
pentru prima oară semnificaţia pragului de jos. O vorbă, aparent fără sens, s-a 
dovedit a fi deschizătoare de porţi spre poveţe străbune. 

Hanul impunător de la Vălenii de Munte (secolul XIX) m-a dus cu gândul la 
nopţile reci şi senine în care aş fi putut să mă încălzesc la gura sobei, cu o cană 
de vin, localnic sau călător în drumul meu spre nicăieri. 

Am găsit calea spre... Transilvania. Drăguş (secolul XIX) - judeţul Braşov; un 
fuior ce mi-a amintit de copilăria prea scurtă, o fântână ce mă bântuie din 
copilărie, ecoul paşilor mei pe prispa casei, mirosul de lemn şi paie, răcoarea 
culorilor risipite discret pe ştergarele şi scoarţele ţărăneşti. 

Mă simţeam vinovată de a fi periclitat echilibrul cosmic al sufletelor ce mă 
călăuzeau, nevăzute, pe drumul cunoaşterii. 

M-am bucurat ca un copil când am zărit casele din Ardeal. Mi-am amintit de 
vacanţele petrecute în zonă, de accentul ardelenesc ce mă contraria mai demult. 
Ce n-aş fi dat să aud acum măcar două cuvinte care să trezească în mine glasul 
etern al celeilalte jumătăţi! 

Când m-am trezit din reverie eram, deja, în Moldova. Eram iar acasă, alături de 
copilăria mea, de cealaltă jumătate din mine. Casa vecină m-a trimis cu gândul la 
Creangă. Era exact cum o vedeam printre rândurile "Amintirilor...". Creangă 
gustase din plin viaţa rustică şi atmosfera ei. îl invidiam. 

Şi dacă "Amintirile" s-au cuminţit în rafturile bibliotecii, trăindu-şi anotimpurile 
exegetice, Creangă continuă să bântuie mintea mea, lumea mea, copilăria 
noastră târzie. 

Mi-am cunoscut ţara altfel decât o ştiam, am pătruns mai adânc în spaţiul ei 
rustic. 

Un eu s-a temut de trecut şi trăieşte acum în viitor datorită lui. 

M-am regăsit într-o lume ce nu-mi aparţine, ce nu aparţine nimănui, decât în 
măsura în care îi respectă tradiţiile şi eternitatea 

Am găsit lumea rurală mai aproape decât mă aşteptam, am regăsit-o în sufletul 
meu şi n-aş vrea s-o mai înapoiez. Niciodată. 

din Nou 


Muzeu de tăcere 
grăieşte mereu 
esenţă, tradiţii 
şi resturi de eu, 


Trăieşti ce-a murit 
cândva intr-un sat! 
Un mit veşnic viu 
e azi rechemat 


in sat de trecut 
şi-n sat de prezent 
timpul e mut, 
iar spaţiu-i absent. 

Origini trădează 
un sat primitor 
Poetul visează 
in versuri ce dor. 


de rustic - un vis 
prea des părăsit 
Ascuns paradis, 
din Nou m-ai trezit. 


Teodora-Magdalena Maftei 

(studentă), Facultatea de 
Ziaristică, Universitatea Hyperion. 


Tinerii implicaţi în ancheta-experiment au surprins specificul unui 
muzeu care sintetizează principalele laturi ale vieţii rurale şi ale cadrelor ei 
existenţiale caracteristice unei anume perioade istorice. 

Pentru cei neavizaţi, muzeele care cercetează aceeaşi realitate 
socioculturală, care conservă şi promovează valori muzeale asemănătoare 
sunt instituţii similare. în realitate, ele se deosebesc prin: concepţia 
muzeistică generală, prin tipurile de obiecte colecţionate, prin criteriile de 

organizare a colecţiilor, prin accentele pe care le pun pe unele sau altele 
din aspectele ruralului şi, nu în ultimul rând, prin libertatea specialistului de 
a interveni cu o concepţie inovatoare în demersul muzeistic consacrat. 

De pildă, Muzeul Satului, ca expunere în aer liber a gospodăriei 
tradiţionale, în care totul coexistă, are colecţii ce acoperă toate tipurile de 
unelte, de mobilier, de ţesături, de obiecte casnice şi de îmbrăcăminte, 
obiecte de practică religioasă, toate tipurile de materiale, forme şi tehnici 
de confecţionare fără a considera prioritară dimensiunea lor estetică. 
Muzeul Satului pune accentul pe diversitatea şi utilitatea lucrurilor din 
gospodărie, prezentând implicit activităţile şi modul de viaţă ale ţăranului. 
Faptul că unii vizitatori reţin mai ales forme, decoruri, simboluri ale 
exponatelor, denotă înclinaţia omului modern de a citi, într-un registru 
propriu, discursul muzeal propus prin demersul expoziţional. 

b. în cazul Muzeului Ţăranului Român acest demers urmează 
traseul dinspre estetic spre utilitate. Colecţiile lui sunt alcătuite cu 
precădere din obiecte de artă populară - din "depozite" de ceramică, piese 
de mobilier sculptate, pictate, din scoarţe ţărăneşti, costume naţionale etc. 
- care exprimă mentalităţi şi înclinaţii artistice ale lumii rurale, sau alte 
obiecte dispuse în contexte muzeale capabile să evidenţieze o anume 
filosofie estetică şi de viaţă, asociată acestei lumi. 

Unii dintre tinerii cuprinşi în eşantionul investigat au sesizat intenţia 
specialiştilor muzeului de a "elibera într-un anume fel obiectele expuse din 
captivitatea lumii unde s-au născut şi au supravieţuit şi a le lăsa în voia 
conexiunilor pe care vizitatorii le fac spontan atunci când se apleacă 
asupra lor". 


Expresia ruralităţii 

- interviu cu dl. Horia Bernea, director general al Muzeului Ţăranului Român - 

M.M.: Muzeul Ţăranului Român reprezintă o creaţie unică in peisajul muzeistic ro¬ 
mânesc, apreciat de public şi de specialişti, distins in anul 1996 cu premiul 
EMYA (European Museum of the Year Award). Vă rog, domnule Horia 
Bernea, să subliniaţi trăsăturile distinctive ale acestui muzeu conceput de un 
artist. 

H.B.: Această creaţie a presupus o viziune muzeologică nouă, care să înlăture iner¬ 
ţia ce a determinat închistarea muzeelor etnologice în forme aşa-zis clasice. 
Muzeul a început ca muzeu de artă, de artă populară, naţională, dar la un 
moment dat a rămas la o schemă comodă, ce nu însemna mai mult decât 
etalarea exponatelor. în afara unei lăudabile activităţi de colecţionare, de 

triere şi de clasare a patrimoniului, deschiderea spre public era 
"întristătoare", redusă la activitatea de vitrinier. 

Se simţea nevoia unei alte concepţii muzeistice şi, fiind cunoscute 
frământările mele şi preocupările în domeniu ale tatălui meu, s-a propus, 
în 1990, ca muzeul să fie condus de un artist. 

M.M.: în ce constă noua concepţie muzeologică pe care aţi promovat-o? 

H.B.: înseamnă a construi un nou discurs muzeal, o nouă modalitate de prezen¬ 
tare a obiectului şi, implicit, o nouă atitudine faţă de obiect. Ce este mai 
important într-un muzeu? 

- obiectul/obiectele cu legăturile lor tainice; 

- gestul, demersul prin care dăm valoare obiectelor, în care, după 
opinia mea, un rol important îl are acea "inspiraţie tainică" atunci când 
se stabilesc legături de tot felul între obiecte, legături neaşteptate, 
aparent întâmplătoare, dar cu o profundă justificare. 

M.M.: Aceste legături se stabilesc ad-hoc, dincolo de coerenţa reală dintre obiecte? 

H.B.: Alăturarea unor obiecte poate părea la prima vedere lipsită de logică, dar ele 
se întăresc reciproc şi pun în evidenţă ceea ce au în comun. De pildă, o 
troiţă dintr-o zonă şi ceramica din altă zonă au în comun crucea. Este o 
muzeologie mărturisitoare care se adresează "afectelor inteligente". A 
mărturisi în sens de confesiune, în sens de afirmare a ceva, de mărturie 
pentru ceva, pentru obiectul care ne spune singur ce să facem cu el. 

M.M.: Noua muzeologie presupune, aşadar, capacitatea de a stabili rapoiluri 
insolite intre obiecte. 

H.B.: Da. Şi demersul nu este iraţional, el se înscrie în ceea ce am putea numi 
“poetică a muzeologiei". Dacă există o poetică a arhitecturii, de ce n-ar 
exista şi o poetică a muzeologiei. Eu pun în evidenţă obiecte legate printr-o 
temă - criteriul alegerii mele este eficacitatea imaginii. Un subansamblu 
poate fi mai important decât ansamblul, un gest mai important decât o 
demonstraţie. 

M.M.: Noua muzeologie nu mai respectă reţetele clasice? Propune ea un alt mod 
de înţelegere a obiectului? 

H.B.: în momentul de faţă organizarea unui muzeu încetează de a mai fi o reţetă 
definitivă. Mie îmi displac muzeele etnografice care au obsesia explicitării 
obiectelor, prin tot felul de date, etichete etc., care până la urmă sfârşesc 
prin a le anula. Obiectele intră într-o interacţiune armonioasă. Relaţiile ce 
se stabilesc între ele se apropie de muzică mai mult decât am crede-o. 
Apoi, în momentul receptării unei imagini se produc diverse conexiuni. 

Important este să întrevezi contextul ce se construieşte prin confruntarea 
obiectelor cu cel care îl receptează, îl interoghează. Muzeul este prin 
excelenţă o experienţă de liberă cunoaştere. 

M.M.: Din perspectiva noii muzeologii, ce urmăreşte muzeul să demonstreze 
publicului său? Ce aspecte ale culturii tradiţionale urmăreşte să pună in 
evidenţă? 

H.B.: Nu ne-am propus să demonstrăm vechimea, sau puterea, sau organicita- 
tea acestei culturi, ci să punem în evidenţă frumuseţea şi bogăţia unei 
lumi, să sensibilizăm publicul pentru a-l face să perceapă registrul subtil 
ţesut de relaţiile dintre obiecte. Muzeul este un mod de iniţiere graţie 
căruia să se poată atinge o anume contemplare a lucrurilor, dincolo de 
conotaţiile obişnuite. în acest sens, el vorbeşte mai mult despre coerenţa 
spiritului tradiţional decât despre povestea etnologică a unor obiecte 
neînsufleţite. Prin discursul său, muzeul pune în evidenţă un ansamblu de 
calităţi ale marii arte regăsite în corpul modest al satului românesc. 

M.M.: Ce strategii aţi ales pentru atingerea acestui scop? 

H.B.: Strategiile derivă din concepţia muzeistică generală: plasarea unor obiecte 
importante în contexte noi, incitante, pentru a le evidenţia funcţia culturală; 
obiecte minore ca importanţă (aparentă), evidenţiate prin integrarea într-un 
context ce le este propriu; izolarea unor obiecte pentru a li se accentua forţa 
etc. în general, acest mod de prezentare se susţine prin: poziţie, dispunere 
contextuală, lumină, ritm, adică prin eficienţa imaginii. De pildă, în primele 
săli denumite: (I) “Puterea”, (II) “Folosul". (III) “Frumuseţea” (crucii) s-a mizat 
pe forţa ce o dă obiectul, prezenţa lui în toate momentele importante ale 
vieţii ţăranului şi pe dimensiunea lui decorativă - orice cruce este frumoasă. 
Sala a IV-a, “Fast”, este legată de dreapta credinţă. Fastul nu se suprapune 
cu noţiunea de bogăţie, el se sugerează prin culoare şi prin raporturile cu 
alte obiecte. După sala a V-a, “Reculegerea", se trece la tema “Moaşte” 
(sala a Vl-a), cu cel mai pronunţat mesaj muzeografic, care rezumă 
concepţia noastră despre cum trebuie tratată moştenirea satului tradiţional. 

M.M.: Credeţi că publicul a înţeles acest mesaj şi, în general, discursul pe care îl 
practică muzeul? 

H.B.: M-am întrebat mereu de ce obiectele muzeale le spun unor oameni atât de 
puţin, iar altora atât de mult? Contează, desigur, nivelul intelectual şi 
sensibilitatea receptorului. Este nevoie să ai auz fin pentru a asculta ce 
“spune” obiectul, să ai experienţă în domeniul vizualului pentru a înţelege 
limbajul obiectului, să ai cunoştinţe despre spiritualitatea oamenilor care au 
folosit obiectul. Publicul nostru s-a dovedit a fi receptiv şi implicat, impresiile 

culese, în toţi aceşti ani, confirmă spusele mele. El vede în colecţiile mu¬ 
zeului o expresie a ruralităţii, deşi lipsesc câmpurile cu care interacţionează 
obiectele tradiţionale (apa, cerul, norii, pământul, pădurea etc.). 

M.M.: Credeţi că muzeul dumneavoastră are menirea să aducă lumea rurală mai 
aproape de noi, să ne facă să reflectăm asupra ei? 

H.B.: Da, mai ales să ne facă să reflectăm la ceea ce am pierdut. Mai ales 
publicul anilor 2030-2040 va înţelege, va intui ceea ce nici un text, nici un 
album nu-i va putea spune. Ţăranul de altădată este greu de înţeles şi în 
prezent, aşa cum sunt greu de înţeles noţiuni ca: nobleţe, onoare, 
cumsecădenie etc. Dar eu consider că, plecând de la ceea ce defineşte în 
esenţă ţăranul, se poate ajunge la o privire de ansamblu asupra omului 
contemporan. 

M.M.: Dar acest om contemporan nu mai este dispus să susţină, să se intere¬ 
seze de cultura rurală. Ce s-ar putea iniţia, cum ar putea fi stimulaţi 
intelectualii români “să salveze"această cultură? 

H.B.: Cultura rurală trebuie să se facă în mediul rural. Intervenţia din afară 
înseamnă semănătorism. Comunităţile rurale însele trebuie să salveze 
această cultură. Există într-adevăr o marginalizare a valorilor culturale 
rurale şi aici cred că pot acţiona intelectualii adevăraţi. Ei pot, cu 
autoritatea lor, să prezinte imaginea reală a spiritualităţii ţărăneşti, bogăţia 
şi exemplaritatea ei, pledând implicit pentru o repoziţionare a valorilor 
perene în conştiinţa contemporanilor. 

Iunie, 1999 


1, Majoritatea tinerilor care au explorat Muzeul Ţăranului Român au 
reţinut intenţia creatorilor lui transmisă explicit vizitatorilor: “Nu vrem să 
demonstrăm vechimea, frumuseţea unei culturi tradiţionale care aproape 
că nu mai există. Ne interesează trecutul, în măsura în care avem un 
prezent şi un viitor. încercăm să-i arătăm omului de azi cât de sărac este în 
comparaţie cu strămoşii săi. Trebuie avertizat asupra bogăţiei pe care a 
moştenit-o." Plecând de la acest citat, tinerii au definit muzeul ca pe “un 
spaţiu iniţiatic”, “o pagină de memorie colectivă”, “un document despre felul 
de a fi al ţăranului”, “istoria mântuirii lui”, “începutul şi sfârşitul unui destin”. 

2. Primele trăiri ale subiecţilor au fost de încântare, de plenitudine, 
de extaz, de nostalgie, de tristeţe, de certitudine etc. După opinia lor, în 
muzeu: 

- poţi învăţa: ‘ cum să lupţi cu tine, cum să te sprijini pe cruce, cum 
să priveşti prin fereastră...”; 




230 


UNIVERSUL RURAL 


- îţi poţi imagina scenele din marele ciclu eristic, retrăite în felul lui 
de ţăranul român; 

- poţi simţi prezenţa ţăranului între lucrurile sale originare; 

- poţi regreta dezrădăcinarea ireversibilă; 

- poţi înţelege dincolo de aparenţe; 

- poţi descoperi "izvorul de frumuseţe şi omenie al neamului tău". 

3. Tinerii au fost impresionaţi de bogăţia patrimoniului muzeal: 
100.000 de obiecte, peste 3.000 de documente sonore şi scrise. Numai 
colecţia de ceramică cuprinde circa 18.000 de piese din cele aproape 100 
de centre de olărit - cea mai veche datând de la 1746. Circa 20.000 de 
piese au şi colecţiile de obiecte vestimentare deosebit de valoroase, ca şi 
ţesăturile de o mare diversitate zonală şi funcţională, piesele de mobilier, 
icoanele pe sticlă şi pe lemn, izvoadele pentru icoane, întreaga colecţie de 
obiecte religiose şi rituale. 

în intervalul 1990-1995, muzeul a organizat peste 20 de expoziţii 
temporare pe teme ca: jucării din lut, scaune ţărăneşti, ouă de paşti, miri, 
scoarţe ţărăneşti, expunerea, crucea etc. Vizitând această din urmă 
expoziţie, tinerii au reţinut diverse obiecte, cu înţelesurile şi simbolurile lor: 

• crucea: crucea simplă şi crucea sculptată cu migală, crucea în 
jurul căreia se învârte întreaga existenţă a ţăranului, cea care 
reprezintă centrul vieţii, stâlpul lumii, înălţimea şi adâncimea etc.; 

• ulcioarele - fiecare cu forma lui, fiecare după rostul lui; 

• blidele - toată natura este în blidele ţăranului: frunze, păsări, 
soarele, râul, petalele florilor etc.; 

• pomul vieţii în care oltenii îşi pun crucile, pentru ca sufletele celor 
dispăruţi să-şi găsească uşor calea către Dumnezeu: “crucile 
acelea au un duh", "crucile acelea mergeau pe verticală"...; 

• icoana care nu se reduce la arta plastică sau la sacru, ci implică 
destinul ţăranului de la origini până la cea din urmă transfigurare: 
icoane simple şi icoane culte, icoane pe sticlă şi icoane pe lemn, 
icoane imperiale, somptuoase, şi icoane modeste, ţărăneşti. 

Pe lângă percepţia obiectelor celor mai semnificative, tinerii au fost 
atraşi de simbolurile lor, cele ce conferă de fapt lumii rurale unitate 
organică şi originalitate. în acest sens, unul dintre tineri menţiona: 
“Conţinutul sacru al acestor simboluri te metamorfozează încă din clipa 
când intri în aria satului românesc." Satul însuşi este un simbol, matricea 
generatoare de viaţă, axa lumii, legătura cu Dumnezeu. 

Practic, toate obiectele expuse şi toate semnele decorative au 
simbolistica lor. Eseurile tinerilor le-au evidenţiat în bună măsură: soarele 

simbolizează viaţa, belşugul; bradul - legătura pământului cu cerul; ramura 
de viţă şi floarea cu patru petale - veşnicia şi perfecţiunea; barza - fericirea, 
norocul; poarta - locul de trecere de la necunoscut la cunoscut, de la 
întuneric la lumină; roata de moară - suferinţele continue ale ţăranului, dar 
şi ciclurile neîncepute, reînnoite etc. 

Dacă ne aplecăm asupra simbolurilor cromatice, putem identifica 
valorile dominante în lumea rurală: 

- curăţenia, pacea, împăcarea - culoarea albă; 

- optimismul - culoarea galbenă; 

- speranţa - culoarea albastră; 

- viaţa - culoarea roşie; 

- forţa, vigoarea - culoarea portocalie; 

- echilibrul, calmul - culoarea verde etc. 

Toate aceste simboluri exprimă ceea ce are etern această lume, 
ideile şi valorile ei fundamentale. Receptându-le, vizitatorii se confruntă cu 
modele culturale inedite pe care au încercat să le înţeleagă fără a avea 
certitudinea că le înţeleg. “Am străbătut viaţa ţăranului - scria o studentă - 
cu tot ce îl înconjoară, am încercat să-i descopăr sufletul şi... nu l-am găsit. 
Am ieşit din labirintul de taine ce mă învăluiau şi am privit pentru ultima 
dată crucea. Tăcuţi mă priveau Hristoşii răstigniţi şi nu i-am putut înţelege. 
Ţăranul român se închină lor şi trăieşte prin dragostea lor. Ţăranul însuşi 
este o cruce răstignită, mi-am spus, şi am crezut că înţeleg...” 

Gestionarea simbolurilor caracteristice unei culturi influenţează 
procesul de receptare a mesajelor ei. Transmise cu ajutorul limbajului, 
mesajele însele au o dimensiune simbolică. 


6.3. Simbolul Eminescu 

Sondajul realizat de Valeriu loan-Franc, împreună cu Biblioteca 
Judeţeană "Mihai Eminescu" din Botoşani, în rândul copiilor din Ipoteşti, 
despre manifestările naţionale din anul 2000 dedicate zilei de naştere a 
poetului, a confirmat faptul că simbolurile au nu numai o funcţie cognitivă şi 
de comunicare, ci şi una de legitimare. 

Aşa cum era de aşteptat, subiecţii sondajului, elevi ai Şcolii gene¬ 
rale din Ipoteşti, aveau să folosească în referirile lor la Mihai Eminescu 
sintagme consacrate în spaţiul şcolii şi al mass-media: "poet genial", "cel 
mai mare scriitor", "scriitor reprezentativ", "poet naţional" etc. S-au repro¬ 
dus aprecieri ale exegeţilor, potrivit cărora Eminescu este un "adevărat om 

universal" (Mircea Eliade), poet "nepereche” (George Călinescu), columnă 
centrală "a spiritualităţii româneşti" (Nichita Stănescu) etc. 

•în mintea copiilor din Ipoteşti, caracteristicile de excepţie ale creaţiei 
eminesciene îşi au izvorul în spaţiul originar al copilăriei. Imaginaţia şi fante¬ 
zia poetului, viziunea sa cosmică şi mitologică, capacitatea lui de sinteză, 
inteligibilitatea, armonia stilistică şi expresivitatea au început să se cristali¬ 
zeze, după opinia lor, o dată cu iniţierea lui în tainele firii şi ale lirismului 
popular. 

Multe teme, predilecţii şi afinităţi ale poetului sunt explicate de 
subiecţi prin relaţia lui iniţială cu spaţiul natural al Ipoteştilor - un spaţiu cu 
unduiri de deal şi vale, cu locuri şi izvoare în mijlocul codrilor seculari - 
detalii întipărite în mintea poetului şi mai târziu integrate în lirica sa. 

Alte răspunsuri consemnate de subiecţi au pus în evidenţă aspecte 
interesante ale percepţiei culturale, cum ar fi, de exemplu, predispoziţia 
receptorilor de a reţine mai multe amănunte din vremea când poetul avea 
vârsta lor, amănunte despre anii de şcoală, despre lecturile şi începuturile 
sale poetice. De asemenea, copiii au reprodus mai multe imagini legate de 
cadrul natural al Ipoteştilor care şi-a păstrat, peste timp, conturul 
inconfundabil. în acest cadru sunt amplasate monumentele comunitare, 
legate de familia şi creaţia poetului, în perimetrul cărora s-au desfăşurat 
manifestările aniversare la care a participat, spre satisfacţia uimită a 
localnicilor, un public numeros, constituit din scriitori, demnitari, manageri 
culturali veniţi din toate zonele ţării. 

Una dintre copilele participante la sondajul citat - Onofrei Ionela, 
clasa a VIl-a - a avut inspiraţia şi sclipirea de a imagina un traseu prin 
comuna poetului, traseu ce accentuează dimensiunea simbolică a locurilor 
eminesciene. 

Dreptul la nemurire 

în afara momentelor de animaţie intelectuală, Ipoteşti pare a fi un sat uitat de 
lume. îţi vine cam peste mână să ajungi aici Ai zice că cei care l-au creat au 
făcut-o anume să nu-ţi fie prea lesne. întocmai ca în poveşti: cel care caută, 
trebuie supus mai întâi la încercări. Nici la Eminescu nu poţi ajunge altfel... 

Satul începe urcând un drum străjuit de plopi, desigur, "plopi fără soţ", lăsând 
în urmă câteva case. Mai urci un deal si, pe coasta lui, în stânga se află biseri¬ 
ca satului. Din cărămidă şi piatră, păstrând proporţiile ctitoriilor din Nordul Mol¬ 
dovei. Construită din iniţiativa lui Nicolae lorga, monumentul este şi acum 
străjuit de un brad argintiu, sădit la inaugurare (1940) de marele cărturar. Ală¬ 
turi, mai mică, mai modestă, ca o amintire prozaică, se află bisericuţa familiei. 
Puţin mai la vale de biserică, întâlneşti casa memorială. La prima vedere ai im¬ 
presia că ţi se dezvăluie totul. Dar monumentul păstrează tot timpul ceva tainic, 
ascuns, un soi de mister pe care nu-l poţi cunoaşte decât dacă ai respirat, 
anotimp după anotimp, filă cu filă, aerul transfigurat al Ipoteştilor de altădată. 
Poţi intra, desigur, poţi contempla, poţi visa, poţi atinge diverse obiecte - cărţi, 
dulapuri, oglinzi, argintărie etc. - poţi citi pagini expuse sau chiar cartea încă 
nescrisă... poţi înţelege mai mult decât te aşteptai, dar nu vei putea simţi ceea 
ce oamenii locului au ştiut dintotdeauna: Eminescu este simbolul unui neam 
întreg, poate chiar al umanităţii, dar, într-un anume fel, el aparţine numai 
Ipoteştilor, Eminescu este dreptul nostru la nemurire". 


Pe măsură ce au pătruns în universul eminescian, copiii din Ipoteşti 
au fost şi mai motivaţi să înţeleagă relaţia lor specială cu simbolul etern al 
culturii române şi să-şi asume identitatea spirituală legitimată de numele lui. 

Simbolurile se cristalizează la intersecţia celor două procese - 
procesul de comunicare şi cel de reprezentare, de reproducere (stilizată) a 
realităţii, după cum se constată şi din schema concepută de Jacques 
Durând (37, p. 18). 




234 


UNIVERSUL RURAL 


Schema lui Jacques Durând 


Figura 6 



Sursa: Jacques Durând , (37, p. 18). 


Din perspectiva acestei abordări, imaginea nu este o copie fidelă a 
realităţii, ci o nouă interpretare a ei, mesajele receptate de indivizi având 
un rol important în procesul de reprezentare. Mesajul acţionează ca un 
intermediar între realitate şi imaginea ei. în acest sens, simbolurile 
tradiţionale reprezintă mesaje ale lumii rurale, ele recreează în imagini 
perceptibile realitatea acelei lumi şi contribuie la cunoaşterea ei. Mesajele 
implicite ale simbolurilor populare pot fi potenţate însă prin demersuri şi 
acţiuni culturale ce pun în valoare aceste simboluri. După cum s-a văzut 
din ancheta-experiment, demersul muzeistic influenţează percepţia 
simbolurilor reprezentate de obiectele muzeale. O anume alăturare de 
obiecte, o anume subliniere a intervalelor etc. pot aprofunda procesul 
percepţiei - receptorul devenind un "prizonier" al contextului cultural. 

Dar percepţia poate fi modelată de receptorii înşişi, atunci când 
intervin interesele şi preferinţele lor faţă de universul simbolizat, după cum 
s-a văzut din sondajul realizat în rândul copiilor din Ipoteşti. 

Pentru locuitorii mediului rural, simbolurile populare fac parte, cum 
s-ar spune, din ordinea naturală a lucrurilor. Generaţie după generaţie, ele 
au fost integrate la nivelul mentalului colectiv. De aceea, atunci când sunt 
reproduse în contextul unor manifestări culturale, simbolurile tradiţionale 
sunt receptate cu simplitatea şi solemnitatea unui ritual. 

Analizele noastre au relevat faptul că un simbol produs într-o 
comunitate umană, indiferent de traiectoria lui în timp, va fi receptat, în 
baza unei anume dispoziţii genetice, a unor categorii culturale consensual 
acceptate, ca aparţinând acelei comunităţi, 



NOTE 


1. “Calitatea vieţii culturale din mediul rural" - cercetare realizată în anii 1997- 
1999, sub auspiciile Institutului de Cercetare a Calităţii Vieţii, cu sprijinul 
Ministerului Culturii, în 32 de comune din judeţele: Ialomiţa, Teleorman, Argeş, 
Timiş, Alba, Mureş, laşi, Neamţ. Eşantionul a cuprins 682 de subiecţi - locuitori cu 
diverse ocupaţii, bibliotecari şi directori de cămine culturale. 


1.1 Structura eşantionului după statutul ocupaţional al subiecţilor 



Statut ocupaţional 

—! rai fTn in— i 

1 . 

Agricultura 

27,3 


Muncitor/tehnician 

12,8 ! 


Funcţionar 


EH 

Profesie intelectuală 

10,5 


Elev/student 

18,9 


Pensionar/casnică 

10,3 


Şomer 

5,9 


întreprinzător particular 

2,2 


1.2. Structura eşantionului în funcţie de sex (%): 


■ 

Bărbaţi 

48,1 

2. 

Femei 

51,9 


1.3. Vârsta subiecţilor 



Grupa de vârstă (ani) 

Menţiuni (%) 

1 . 

sub 20 şi 20 

16,3 

2 

21 - 25 

12,1 

3 

26 - 30 

10,6 

4. 

31 - 35 

7,1 

5. 

36-40 

12,4 

6. 

41 - 45 

10,1 

7. 

46 - 50 

12,1 

8 

51 - 55 

6,7 

9. 

56-60 

5,4 

10. 

peste 60 

7,1 

1.4. indicele de lectură 

în comunele investigate’ (numărul mediu de cărţi împrumutate de un cititor, 

în cursul unui an) 



COMUNA 

INDICELE DE LECTURĂ 

IALOMIŢA 

ADÂNCATA 

19,44 


BORDUŞANI 

17,94 


FIERBINŢI - TÂRG 

23,23 


MUNTENI - BUZĂU 

16,15 

TELEORMAN 

BRAGADIRU 

7,17 


PERETU 

15,42 


DRĂGĂNEŞTI - VLAŞCA 

14,76 


BOTOROAGA 

14,63 

ARGEŞ 

DRAGOSLAVELE 

29,79 


VEDEA 

25,44 


DOMNEŞTI 

14,71 


SUSENI 

6,26 

TIMIŞ 

CENEI 

6,05 


GĂTAIA 

20,01 


CRICIOVA 

14,23 


VARIAŞ 

5,74 

ALBA 

BLANDIANA 

0,92 


BUCIUM 

24,85 


JIDVEI 

8,64 


VINŢU DE JOS 

10,63 

MUREŞ 

GURGHIU 

9,32 


SÂNGEORGIU DE MUREŞ 

36,48 


RÂCIU 

10,02 


ALBEŞTI 

13,52 

IAŞI 

STOLNICENI - PRĂJESCU 

16,59 


CEPLENIŢA 

25,12 


VICTORIA 

12,79 


MOGOŞEŞTI - IAŞI 

10,71 

NEAMŢ 

CORDUN 

10,77 


VÂNĂTORI - NEAMŢ 

11,53 


ROZNOV 

14,35 


PIPIRIG 

11,38 


* Calculat la nivelul anului 1996, pe baza datelor însorise în fişa bibliotecarilor 
comunali. 

2. “Mentalităţi manageriale", anchetă sociologică realizată în anii 1997-1999, în 
rândul directorilor de cămine culturale din judeţele: Bacău, Buzău, Bistriţa 
Năsăud, Dolj, Galaţi, Hunedoara, Mehedinţi, Sibiu, Tulcea, Vaslui. 

Au fost, de asemenea, intervievaţi directori de cămine culturale (din judeţele: 
Arad, Bihor, laşi, Suceava, Timiş) care au participat la cursurile de formare 
profesională (seriile oct. 1997 şi iunie 1998) organizate la Bucureşti, de către 
Centrul pentru formarea şi perfecţionarea profesională a personalului din 
instituţiile culturale, al Ministerului Culturii. 


2.1. Structura grupării investigate în funcţie de vârstă: 



Grupa de vârstă (ani) 

Menţiuni (%) 

1 . 

21 -25 

17,4 

2. 

26 - 30 

23,1 

3. 

31 - 35 

18,0 

4. 

36-40 

14,6 

5. 

41 -45 

10,4 

6. 

46-50 

8,2 

7. 

51 - 55 

5,3 

8. 

peste 56 

2,4 


2.2. Structura în funcţie de sex (%) 


1 . 

Bărbaţi 

60,9 

2. 

Femei 

31,4 


3. Creatori populari consacraţi, cuprinşi în ancheta sociologică cu tema: "Creatori 
populari - imaginea despre sine şi despre percepţia artei’’, realizată în anul 
1999, cu sprijinul Muzeului Satului. 

• Alba Ion - Piatra Neamţ 

• Alexe Viorel - corn. Duda - Epureni, jud. Vaslui 

• Arsene Ion - corn. Poenari de Muscel, jud. Argeş 

• Bacea Nicolae - corn. Tiha Bârgăului, jud. Bistriţa Năsăud 

• Berbecaru Victoria - corn. Botiza, jud. Maramureş 

• Caba Pavel - corn. Nereju, jud. Vrancea 

• Dicu Gh. Gheorghe - corn. Bărbăteşti, jud. Vâlcea 

• Fereai Valeria - corn. Vatra Moldoviţei, jud. Suceava 

• lorga Gheorghe - Horezu, jud. Vâlcea 

• Ispas Rodica Maria - Avrig, jud. Sibiu 

• Lac Mircea - Deva, jud. Hunedoara 

• Man Nicolae - Târgu Lăpuş, jud. Maramureş 

• Niţu Constantin - corn. Cornăţelu, jud. Olt 

• Pavel Ion - com. Bârseşti, jud. Vrancea 

• Purcărea Nicolae - Braşov 

• Safonea Dumitru - sat Drăguş, jud. Braşov 

• Safonea Valeria - sat Drăguş, jud. Braşov 

• Şteţ Irina - com. Săpânţa, jud. Maramureş 

• Tănase Gheorghe - com. Corbu, jud. Olt 

• Truşcă Mihai - sat Româna Balş, jud. Olt 

• Vicşoreanu Gh. Eufrosina - Horezu, jud. Vâlcea 

4. Biblioteci comunale şi bibliotecari din jud. Vaslui care studiază fenomenul 
nonlecturii în context rural, cercetare în curs de desfăşurare: Albeşti 
(Maricica Coşeru), Bălteni (Constandache Lenuţa), Bogdana (Alina Melania 
Cioară), Bogdăneşti (Constanţa Giuşcă), Boţeşti (Petruţa Huţuţuc), Gârceni 
(Gabriela Rusu), Ivăneşti (Artemiza Stoica), Laza (Maria Agafiţei), Lipovăţ 
(Camelia Vulpe), Munteni de Jos (Gina Petrea), Pungeşti (Georgeta Lazurca), 
Goleşti (Vera Tărâţă), Stănileşti (Nicoleta Adina Oajdea), Negreşti (Bichineţ 
Anda). 

5. Copiii din Ipoteşti, judeţul Botoşani, care s-au remarcat în sondajul cu tema 
"Simbolul Eminescu": Ionela Onofrei, Raluca Simona Artin, Adina Dascălu, 
Laura Munteanu, Andreea Ungureanu, Liliana Antonesei, Nelu Chiriac, Dorina 
Munteanu. 

Reabilitarea instituţiilor culturale necesită investiţii financiare 

